
December je čas, ko smrečje morimo ..., je ne- izdajo. Teh pa je bilo kar nekaj, začenši z Black 
koč zapisal nek anonimni poet. Za nas paje to Ops 2 in nikakor ne končavši z vijujem. In po- 
čas, ko igramo še tiste poslednje velike naslove vrh smo uspeli stisniti v revijo še Hobita, dasi 
in testiramo izdelke, ki so zgrešili novembrsko smo ga videli šele dvanajstega zvečer. 

dnevni sobi me čaka Nintendov zadnji 
krik igralske izkušnje in v torbi imam re- 
volucijo računalništva, tablo surface. 
Pred menoj se grmadi čedalje višji kup 
neprebranih knjig in nepreizkušenih iger. 
Miklavž mi je prinesel kilo lego kock in na mizi je ce- 
lo neodvit kinder jajček. Sam pa počnem nekaj res 
nenavadnega. Igram spectrumovega Hobita. 
Tako početje je zame jako netipično, zakaj retroid res 
nisem. Toda ker je na pragu filmska predstavitev Bil- 
bove pustolovščine, ki je pri meni zelo v čislih, sem se 
spomnil prvega srečanja z Gandalfom in Smaugom. 
To ni bila knjiga, ki sem jo v rani mladosti sicer pre- 
čital skoraj tolikokrat kot Vinetuja, nato pa več let po 
knjigarnah naivno iskal prevedeno nadaljevanje, baje 
Gospodar Prstanov imenovano. Nak, prvič sem v 
Srednji svet stopil na spectrumu pred točno tremi de- 
kadami in izkušnja je z zlatimi črkami vpisana v moje 
mavrične kronike. In tako se je primerilo, da sem v 
trenutnem navalu nostalgije v Gugl napisal 'hobbit 
spectrum' in po enem samem kliku, brez piskajočega 
nalaganja, se je hobitova duplina pokazala kar v 
brskalniku. 
Za pravoverno retroigranje, ki bi me spontano prežar- 
čilo v čas Modrega poletja, Wham in Milke Planinc, bi 
si moral najbrž nadeti espadrile in bundesliga frizuro, 
zadegati predse črnobeli televizor od Elektronike Niš, 
z miniizvijačem najprej tenkočutno uglasiti glavo ka- 
setnika, vtipkati LOAD "" in nato pet minut poslušati 
zvoke, primerljive z dajanjem mačke iz kože, medtem 
ko bi si šel pripravit čašo vijoličnega gringota in kruh 
z eurokremom. Toda ker je moja mavrica že davno v 
večnih loviščih, tam, kjer nanjo nihče ne igra Decath- 
lona, nimam niti osnovnega pogoja za kaj takega. 
Vseeno je pogled na pozabljen, a znan prizor, četudi v 
oknu 24-palčnega monitorja, potegnil na plano duh 
starih vremen. Pravzaprav se mi je kar milo storilo, saj 
sem te podobe prvikrat videl v barvah! 
Davnega leta 1982 nisem imel pojma o Tolkienu in 
Middle-earthu, saj je prevod izšel šele štiri leta pozne- 
je. Edini poznani čarobni prstan je bil oni iz Arabelle. 
Nikoli dotihmal nisem slišal za elfe, gobline in trole, 
kaj šele za hobite kosmatih nog. (Roko na srce, za 
slednjo lastnost nisem izvedel niti iz igre, saj bitjec ni 
ne narisala, ne opisala.) Ampak dogodivščina se mi je 
dopadla in sem se nanjo kljub množici špilov, ki sem 
jih vsako nedeljo pritrogal z bolšjaka, vedno vnovič 
podajal. Vedno vnovič zato, ker save game tedi ni ob- 
stajal in praviloma je bilo treba v igrah vselej spočet- 
ka. Zvežčič, kamor sem beležil napredek in zemljevi- 
de, je bil zato obvezna oprema. Brez zapiskov bi goto- 
vo še bolj sočno preklinjal, ko sem bil že sedmič poje- 
den od ajdov ali vargov. Med osnovni inventar je sodil 
tudi slovar, tisti papirnati, kajti igre so bile odličen 
način za spoznavanje in razvijanje angleščine. 
Tistebodi je The Hobbit veljal za dobro tekstovno 
avanturo, ki je predstavila par revolucionarnih ele- 
mentov. Ne le znotraj zvrsti, marveč vobče. Situacija 
ni bila statična, ampak je svet živel, prebivalci so se 
premikali, menjavala sta se dan in noč, odvijali so se 
naključni dogodki. Objekti so imeli težo in velikost ter 
si jih načeloma lahko dovolj logično prosto kombiniral 
oziroma uporabljal na različne načine, zato je bilo me- 
stoma moč ubrati več poti. Posebej hvaljena kompo- 
nenta pa je bil napreden razločevalnik ukazov. Dotlej 
so bile tovrstnice omejene na preproste zveze glagola 
in samostalnika, dočim je Hobit razumel še prislove, 
predloge in pridevnike ter posledično kompleksnejše 
povedi v slogu "Attack the hideous goblin carefully 
with the swordl!" 
Našteto je vkup z znano licenco botrovalo širši medij- 
ski pozornosti, zato je bil izdelek prodajna veleuspeš- 
nica. Čeprav je stal deset funtov oziroma petnajst s 

Tistebodi je The Hobbit veljal za dobro tekstovno 
avanturo, ki je predstavila par revolucionarnih ele- 
mentov. Ne le znotraj zvrsti, marveč vobče. Situacija 
ni bila statična, ampak je svet živel, prebivalci so se 
premikali, menjavala sta se dan in noč, odvijali so se 
naključni dogodki. Objekti so imeli težo in velikost ter 
si jih lahko kombiniral oziroma uporabljal na različne 
načine, zato je bilo mestoma moč ubrati več poti. 


priloženo knjigo, kar je upoštevaje inflacijo približna 
vrednost današnjih iger, je na vseh sistemih skupaj 
presegel milijonsko prodajo. Izdali so celo pomagalno 
bukvo, dočim je rešitev objavil še Politikin zabavnik, 
ki drugače sploh ni pisal o računalnikih. 

Pomagalnik je bil nujen, saj je bil špil ridikulozno 
težak. Tako zelo, da ga kljub pomoči in družinskemu 
angažiranju nisem nikoli obrnili. Zato se mi je zdelo 
posrečeno, da bi po tridesetih letih dokončal začeto. 
Tekstovni pustolovščini bom pa ja kos. In tako sem se 
podal na pot proti Samotni gori, ki se je izkazala za 
bolj mukotrpno, kot sem pričakoval. Pravičnega izziva 
namreč nisem našel, bolj nepošteno zajebavanje. 


ZAJEB ... ZARIBAN KONEC 


Tista hvaljena naključnost oziroma kao živost je naj- 
večja cokla, ki je bila sama sebi namen in v tekstovno 
igro sploh ne sodi. Včasih se iz nič pojavi sovrag in te 
pomalica, Thorin se pogosto v prvem poskusu ne 
zmeni za ukaz in na nemalo lokacijah moraš 'čakati', 
da se nekaj zgodi. Nadalje je to tiste sorte špil, v kate- 
rem nekaj pozabiš ali nevedoč storiš narobe, nakar 
dogodivščine kratkomalo ne moreš končati, četudi jo 
lahko brez opozorila brezplodno igraš naprej. Tako 
sem enkrat brez prstana prišel v Temni les, drugič 
sem pomotoma v podzemlju zlomil Želo in nato okoli 
blodil v popolni temi, tretjič so mi grdini ubili tovariša. 
Avtorica se v nekem intervjuju spominja vseh teh sle- 
pih ulic, ampak njej se je to zdelo "cool". Gandalf in 
Thorin nista prav nič v pomoč, saj čarodej vandra po 
svoje, medtem ko škrat zdolgočaseno prepeva o zlatu 
in teži "Hurry up!" Tudi tista inteligentna prepoznava 
ukazov je bila bolj marketinška postavka kot v resnici 
koristen element, kajti zvečine si uporabljal pol duca- 
ta dvobesednih ukazov. 

Skratka, po kakih desetih ponavljanjih in zabitem po- 
poldnevu sem kriče obupal. Ni mi jasno, kako sem 
nekoč dolge ure jalovo postopal in ponavljal eno in 
isto ter vedno od začetka. Hobitove sodobnice, na pri- 
mer Zork, Mystery House in celo slovenski Smrkci, se 


SAY THORIN "HELLO" 
READ MAR 

niso afnale z naključnostjo in tisoč praznimi lokacija- 
mi, marveč so bile v svoji klasičnosti znatno boljše 
avanture s poštenimi, enoznačnimi izzivi. 

Le kaj mi je bilo tega treba? Še včeraj je bila Bilbova 
osembitna odprava v mojih analih obrobljena s sija- 
jem. Danes pa sem jo prelepil z mnenjem, da je to iz- 
delek dveh avstralskih sadistov, ki ne more nuditi ni- 
kakršne zabave. Nič ne dvomim, da sem v osemdese- 
tih menil drugače, a to je le ponovna utrditev pre- 
pričanja, da so stari spomini najlepši tam, kjer so, to- 
rej v spominih. Posiljeno podoživljanje izkušenj iz pra- 
zgodovine, zlasti povezanih s tehnologijo, memoare 
zgolj sfiži. Z užitkom sem vtipkal besedno zvezo, s ka- 
tero sem njega dni ponavadi zaključil brezciljno tava- 
nje naokoli: kill thorin. (But the effort is wasted. His 
defence is too strong. With one well placed blow Tho- 
rin cleaves your skull.) 


MANJ ZARIBAN KONEC 


No, Hobita nisem končal niti v tem poskusu oziroma 
desetih. Kljub koračni rešitvi sem se vedno nekje 
ustavil ali nekaj zamočil. Naposled mi ni uspelo priti 
niti skozi Megleno gorovje. Kriv je bil ravno napredni 
fičr, da špil teče kao v realnem času in se dogodki od- 
vijajo neodvisno od igralca. Ta eksperiment je v resni- 
ci igralnosti le škodil. A takrat se nam je očitno dalo, 
saj pomnim prizore vilinske kleti s sodi in Jezernega 
mesta, do kamor zdaj nisem prišel. Zato je prehuda 
sodba neumestna, kajti kdo sem jaz, da bom spodbi- 
jal mnenje nekega očividno zadovoljnega osemletne- 
ga Davidka. Njegova generacija je imela pač svojega 
Hobita, ta jim je dogajal in boljšega ni poznala. Poleg 
tega je tistikratni izdelek nedvomno bolj buril do- 
mišljijo kot pa aktualni film, ki vso pravljičnost pred- 
stavi karseda verno in ne pusti nič prostora za lastne 
predstave. Ampak kaj hočemo, dandanašnji mora biti 
vse nazorno, jasno in na pladnju predočeno, drugače 
vihamo nos. 


David Tomšič 

Oprema legende 


V modernih časih, ko te sosednje pleme ne preganja z mačetami in je 
možnost jedrske vojne oddaljen spomin, si moraš sam ustvariti imaginarno 
strahoto. Zahodna družba si je zombije. Dandanašnja mladina ima problem 
spisati slovnično pravilno vlogo za zaposlitev, ve pa, kam je treba ustreliti 
hodečega kadavra, da se vrne med mrtve. Za take je podjetje Optics Planet 
iz llinoisa oblikovalo zajeten komplet opreme Z.E.R.O., ki naj bi ti rešil 
življenje, ako se nekoč prebudiš ob zori živih mrtvecev. 

Z.E.R.O., kar pomeni Zombie Extermination, Research, and Operations 
Kit, ne vsebuje strelnega orožja in katan. Razlog je v sila različnih orožnih 
zakonodajah širom sveta. Medtem ko v nekaterih ameriških zveznih drža- 
vah dobiš šibrovko poleg hamburgerja, pri nas na vlogo za orožni list ni do- 
volj napisati, da živiš na Fužinah. Je pa Optics Planetov skupek do vrha 
naphan s pritiklinami za avtomatske puške, pištole in šibrenice. 

Na prvem mestu je holografsko kukalo z rdečo piko za refleksno nizanje 
strelov v glavo, ki ga je fajn imeti zato, da se počutiš kot v Call of Dutyju. 
Sledi nočna opazovalna in namerilna naprava PVS-14, podobna tisti, ki jo 
uporabljajo ameriški soldatje. Češnja na torti je termalni daljnogled, s kate- 
rim lahko tudi v temi doženeš, ali je silhueta v daljavi živ človek ali malo 
manj živ, ker so "zombiji topli le pri stopalih, pri glavi pa ne." Zdaj veš. Za 
dodatek dobiš še komplet daljnogledov, laserskih namerilnikov in baterij- 
skih svetilk za pod šibrovko. 

Če uporabimo lekcijo iz igre DayZ, je lahko sovražnik tudi narava. Zato do- 
biš v kompletu pomagala za preživetje v divjini in nekaj zaščitnih oblačil, 
vkup s posebej okrepljenimi rokavicami. Z njimi naj bi se dalo zombije 
boksati v obraz, a to je že potegovanje za Darwinovo nagrado. Med najbolj 
uporabljanimi pripomočki bo torba s prvo pomočjo, ki poskrbi, da ne iz- 
krvaviš iz prve praske ali stakneš tetanusa. Orientaciji v postapokaliptični 
divjini rabi velika busola, imaš pa kompas podvojen še v ročni uri. Ta ob- 
enem skriva balistični računalnik za headshote na velikih razdaljah! 

Ker gre ob kataklizmi civilizacija v franže, se moraš pri vsem znajti sam. 
Malha z orodjem bo v pomoč, ko bo treba v zadnji sekundi pred stampe- 
dom gnusob popravljati pokvarjen avto. Hudo pomembna bo zaloga elekt- 
rike, ki jo predstavlja kar štiristo (!) trivoltnih litijevih baterij. Ko bo pošla, 


"Najjača igrarska hotnica za razvajene- 
ga fanta ali punco, ki ima že čisto vse" 

S tem, za današnje čase neprimernim sloganom pariška 
firma Pinel 6 Pinel oglašuje arcade PS trunk, samozado- 
sten komplet playstationa 3 za preseratorskega igralca. 
Nucaš edinole vtičnico, vse ostalo je priloženo. Osnova iz- 
delka je velik transformatorski in razdelkov poln lesen za- 
boj na koleščkih, kajti omenjeni dizajnerski studio je spe- 
cializiran prav za izdelavo prestižnih kovčkov in potovalnih 
skrinj. Ves kabinet je zato prevlečen s finim usnjem, ka- 
terega izvor in barvo določi kupec, in ozaljšan z iz- 
branimi materiali, kakršna sta palidij ter rutenij. 


ne boš nebogljen, saj se v enem od žepov skriva svitek sončnih celic za 
polnjenje manjših naprav. In nenazadnje, streliva slejkoprej zmanjka, zato 
so nori Američani pristavili malo prenosno talilno peč za svinec in strojčke 
za sestavljanje nabojev! 

Da so mislili na (skoraj) vse, dojameš ob biomedicinski in laboratorijski 
opremi. Pipete, mešalnik in mikroskop so zaslužni za tisti 'Research' v ime- 
nu in naj bi omogočali jemanje ter preučevanje vzorcev okuženega tkiva. 
Da boš s tem razvozlal skrivnost supertajnega biološkega orožja, ki je sp- 
rožilo to apokalipso, je sicer malo verjetno. A s pipeto v roki se lahko vsaj 
počutiš kot Robert Neville iz | am Legend. Nasploh je s spiska jasno, da 
kompleta ne boš spravil v žep, marveč gre za osnovno opremo oporišča, 
eee, bunkerja, ki ga imaš kot vsak vestno pripravljeni član družbe gotovo 
že izkopanega na dvorišču. 

Z.E.R.O. zaenkrat ne gre dobro v prodajo. Eden od razlogov bi moglo biti 
pomanjkanje zombijev, drugi pa cena 24.000 dolarjev. Na Opticspla- 
net.com moreš posamezne dele skupka sicer kupiti posebej, toda bojni vrč 
za pivo, okrepljen za mlatenje zombijev, pride okrog 250 evrov. Mar 
skušajo reč prodati tistim, ki že tako nimajo kaj dosti možganov?? Vmes 
pogrešamo tudi radijske naprave. Sami se pridušajo, da gre pač za njihov 
predlog opreme, ki bi jo slehernik moral imeti za primer naravne katastro- 
fe. Nekam veliko puškovnih namerilnikov ima za to, heh. Ah, seveda, še 
ena lekcija iz DayZ: človek je človeku največji zombi. (ag) 


Toda resnici na ljubo videz, otip in vonj škatle 
med streljanjem, dirkanjem in mlatenjem niso 
pomembni. Takrat so pogledi uprti v 55-palčen 
Sonyjev 3D-televizor, ušesa napaja 1800-vatno 
ozvočenje, roke pa se potijo na enem iz vrste pri- 
loženih playstationovih kontrolerjev. To so po 
štirje joypadi, movi in buzzerji, dva mikrofona za 
Singstar, dve puški, dve pretepaški palici in dva 
nadmočna dirkaška kompleta. Slednja sestojita 
iz športnega sedeža in Thrustmasterjeve zmago- 
valne naveze treh pedalk ter volana T500RS. Ra- 
zen kokpitov, ki so ločena inštalacija, in v samo- 
stoječ podstavek vdelanih arcade stickov je vsa 
ostala periferija varno in lično spravljena v oma- 
ri. Tam je seveda prostor tudi za konzolo in za 
najmanj dva ducata najboljših iger, ki jih Pinel in 
Pinel priložita ob nakupu. 

Francozi kanijo sestaviti le petnajst oštevilčenih 
primerkov dotičnega trunka, najbrž za arabske 
šejke z mnogo potomci za seljenje med sobami 
palače. Kdo drug bi to nabavil, se nam ne svita. 
Krokodilje usnje in nabijanje Street Fighterja ne 
gresta skupaj, za nigre iz MIV Cribs pa je 55-co- 
lar premajhen. In le kdo potrebuje mobilno zas- 
novo igralnega okolja? Sinko od cirkuškega di- 
rektorja? Tudi njega bo naposled odvrnila cena, 
ki znaša dobrih 60 tisoč evrov! Glede na to, da 
tehnika ne pride niti do desettisočaka, zvečine 
plačaš za preklemano drag zabojnik, ročna 
obšitost z deviškimi kožicami gor ali dol. (If) 

OZNANILA 


Nov rekord v nepretrganem igranju 

Večina Guinnessovih igralskih rekordov je brezzvez- 
nih. So pa med njimi taki, ki iz človeškega telesa in 
duha napravijo kompot. Na primer igranje na dolge 
proge. Avstralec Okan Kaya je prejšnji mesec Black 
Ops 2 nažigal 135 ur in 50 minut, s čimer je stari re- 
kord iz začetka leta popravil za dobrih petnajst ur. Ka- 
kopak imajo tukajšnja Guinnessova pravila varovalke, 
da igralec ne odide po poti Korejcev, ki izdihujejo v ki- 
berkafičih. Na vsako uro igranja mu je pripadlo deset 
minut počitka, zato šale s katetrom ali igranjem na 
straniščni školjki niso na mestu. Odmore je lahko tudi 
združeval in celo nekaj ur odspal. Pa vendarle. Pet dni 
in pol je ogromno, sploh če moraš prenašati piska- 
jočo otročad v CoDovem multiplayerju. 


Neumna oglasna kampanja za Hitmana umaknjena 
Kreativna agencija Ralph je za Sguare Enix udejanjila 
res moronsko oglasno kampanjo za novega Hitmana. 
Zamislili so si, da bi lajkači morilskega plešca na Fa- 
cebooku virtualno jemali na muho svoje prijatelje in 
jim pri tem pripisali eno od naštetih negativnih lastno- 
sti, kot so "majhen penis, rdeči lasje ali majhni joški." 
Te so se nato znašle v vnaprej pripravljenem posnet- 
ku, kjer je agent 47 s snajperico kvazi ugonobil ne- 
srečno osebo, ki ni odgovarjala arijskim standardom. 
Folk je tako popenil, da je založnik vse skupaj umaknil 
že po kaki uri, kar mora biti neslaven rekord. 


Grammy za Journey in igre v muzeju 

Kdor govori 'igrica' iz navade, naj. Kdor pa zato, ker ne 
razume medija, naj se gre solit. Pri tem naj ga spod- 
budita dve novici. Prva je ta, da je inštrumentalna glas- 
ba iz odlične neodvisnice Journey za playstation 3, ki 
smo ji v cifri 224 prisodili 90, prejela nominacijo za 
prestižno muzikalično nagrado grammy. To je prvi 
igralski soundtrack v 55-letni zgodovini teh odlikovanj 
in se bo med drugim pomeril z mogočnim OSTjem 
Hansa Zimmerja za Vzpon temnega viteza. Druga 
važna vest je pak, da je newyorški Muzej sodobne 
umetnosti Museum of Modern Art — MoMa za del stal- 
ne razstave o arhitekturi in dizajnu izbral štirinajst 
češčenih iger. Posrečeni izbor, ki sega od osemdesetih 
do danes, je: Pac-Man, Tetris, Another World, Myst, 
SimCity 2000, Vib Ribbon, The Sims, Katamari Dama- 
cy, EVE Online, Dwarf Fortress, Portal, Flow, Passage 
in Canabalt. Če kdo gre v Veliko jabolko, naj počekira. 


PSY pojahal celo Bieberja 
Fenomen Gangnam Style, o katerem smo pisali pred 
dvema mesecema, je postavil še en mejnik. Konjski 
ples korejskega pop glasbenika je namreč postal naj- 
večkrat ogledan video na Youtubu. Števec je prečil 
900 milijonov, s čimer je Psy 
prehitel Justina Bieberja, čigar 
skladbo Baby so si dekleta iz- 
|, pod dvanajst let ogledale osem- 
stomilijonkrat. Klikavcem pa 
ne zmanjkuje sape in zna se 
zgoditi, da bo Gangnamova 
končna številka desetmest- 
na. Na tretjem mestu je s 600 
milijoni Jennifer Lopez z On 
the Floor, dočim prvo pe- 
terico zaključujeta Emi- 
nem in LMFAO, ki sta na- 
brala več kot 500 milijonov 
klikov. Med prvimi dvajsetimi 
le en posnetek ni glasbeni vi- 
deo — na sedmem mestu je 
pri pol milijarde obstal mule, ki 
ga je dojenček Charlie ugriznil 
v prst. 


Ekstremni iphone za 
pregon neprijateljev 


Ker tradicionalni pripomočki za obrambo nikdar niso 
na dosegu roke, ko jih ženska potrebuje, so se neka- 
tera podjetja lotila macgyverskega kombiniranja le- 
teh z napravo, ki je v torbici slehernice - s telefonom. 
Jasno ne s katerimkoli, marveč z iphonom, ki je naj- 
bolj razširjen in lastniki oziroma lastnice imajo največ 
denarja. 

Obrambnih dodatkov je obilica, med najzmogljivejše 
pa spada pred kratkim predstavljen ovitek firme Yel- 
low Jacket, ki je v resnici elektrošoker. S 65.000 vol- 
ti napetosti spravi na tla vsakogar, morda celo Dol- 
pha, če ima slab dan. Vzoru je sledil Spraytect, ki je 
oblikoval dodatek z integriranim solzivcem, priprav- 
ljenim na akcijo v pičlih dveh sekundah. Če nočete 
tvegati poškodb oziroma tožb zaradi elektrike ali čili- 
ja, si lahko privoščite piskajoč izdelek Coyote Casa, 
ki bo s stotimi decibeli odgnal morebitnega napadal- 
ca. Za tiste, ki prisegajo, da je napad najboljša ob- 
ramba, pa je pisan na kožo ovitek v obliki boksarjev, 
ki med pretepom drobi čeljusti, a obenem ščiti telefon 
in členke lastnika. In nenazadnje, obstaja tudi zaščita 
pred strelnim orožjem. Neki Japanci so izdelali dve 
kili težak ovoj za ifon, ki baje ustavi celo naboj kalibra 
.50. Praktičnost pri tem trpi, a če živiš na robu, ti ute- 
gne prav tak pripomoček v žepu rešiti življenje, organ 
ali vsaj telefon. Še vedno pa pogrešamo ovitek s šuri- 
keni ali dimnimi bombami, s katerimi bi lahko po 
nindžaško izginili. 


Nenavadni ifonski ovitki z boksarjem, piščalom, 
solzivcem in elektrošokerjem so dobrodošla prido- 
bitev za dečve, ki se bojijo temnih parkirišč, zakot- 
nih ulic ter nočnih sprehodov po parku. Zivimo v 
nevarnih časih. Neprebojni etui pa je za na fronto. 


Namesto na odpad naj gre 
računalnik v prave roke 


Zgodbo, ki nas je pripeljala v recesijo, poznate. Banč- 
niki in politiki so z neodgovornostjo in nepoštenostjo 
uspeli sesuti skoraj vse svetovno gospodarstvo, nji- 
hovo nesposobnost pa kot vedno na svojih hrbtih naj- 
bolj občuti raja. Tistih 'na vrhu' se domače zgodbe o 
lačnih otrocih, po smeteh brskajočih upokojencih in 
družinah na robu preživetja ne dotaknejo. Zato je ved- 
no dobro videti, da se najde kdo, ki je pripravljen 
sočloveku v stiski pomagati po svojih zmožnostih. 

Skupina slovenskih računalniških zanesenjakov, ki se 
jim je zdelo butasto, da posamezniki in podjetja upo- 
rabne računalnike in komponente zmečejo na odpad, 
se je odločila vzeti stvar v svoje roke. Pričeli so s pro- 
jektom Računalniki za socialno ogrožene, ki skrbi, da 
obnovljene stare maši- 
ne pridejo do tistih, 

ki si jih sicer ne 
morejo privoščiti. 


Če vam bo Božiček ali Dedek Mraz prinesel nov 
računalnik, lahko starega podarite na OŠ Bičevje v 
Ljubljani in v mariborski čajnici Adam in Eva. 


"Do danes smo podarili dvaindvajset računalnikov, v 
kratkem pa jih bomo še štirinajst, ki smo jih skupaj s 
prijatelji iz Kiberpipe obnovili na letošnji Študentski 
areni. Sicer pa pri nas za računalnik zaprosijo starši, 
ki zaradi finančne stiske svojemu otroku ne morejo 
kupiti tega danes že kar samoumevnega orodja," ra- 
zlaga koordinator Matjaž Ugovšek. 

Zbirališča računalnikov in opreme so zaenkrat v Mari- 
boru, Kozini, na Ptuju in v Ljubljani. "Najbolj hrepeni- 
mo po matičnih ploščah, diskih, grafičnih karticah in 
pomnilniku. Sicer je večina - okoli tri četrt - PCjev, ki 
jih prejmemo, brezhibnih ali potrebnih le manjših po- 
pravkov oziroma nadgradenj," pravi Ugovšek. 
'Osvežene' PCje opremijo z brezplačnim sistemom Li- 
nux in jih predajo novim lastnikom. Zaenkrat se z ob- 
novo člani ukvarjajo prostovoljno, v prihodnosti pa bi 
želeli projekt razširiti na izobraževanje in delo teže za- 
posljivih ljudi. Želimo jim, da bo njihovo dobro delo 
nagrajeno z uspehom. Informacije o sodelovanju pri 
projektu najdete na strani Duh-casa.si. 


Microsoft dela na simul- 
tanem prevajalniku 


Microsoftov raziskovalni oddelek je predstavil nov 
prevajalnik govorjenega jezika. Program naj bi bil 
sposoben prevzeti vlogo tolmača, ki bo čvek sinhrono 
prevedel v tuj jezik. Takih pogruntavščin smo nekaj 
že videli, a prevodi so bili še najbolj podobni Yodinim 
jedijskim modrostim. Toda Microsoft meni, da je nji- 
hov projekt korak naprej, saj poleg večje natančnosti 
oponaša govorčev glas. Rečeš nekaj po slovensko v 
napravo, v naslednjem trenutku pa se iz nje že zasliši 
kitajski prevod s tvojo barvo glasu. Strašljivo. 

Princip novega izdelka sloni na treh fazah. Prva je raz- 
poznava govora, ki jo lahko preizkušamo že v vsa- 
kem mobilniku, pri čemer Microsoftov algoritem baje 
dela precej manj napak od Applovega in Googlovega. 
V drugi fazi bo prevajalnik narekovano prevedel do- 
besedno in besede prerazporedil v stavčne strukture 
ciljnega jezika. Ker testna verzija uporablja obstoječe 
baze podatkov, kot jih imajo pri Bing Translatorju. Na 
koncu pa bo dobljen prevod izgovoril po sličnem prin- 
cipu, ki daje glas virtualnemu japonskemu idolu Miku 
Hatsune. Za sintetiziranje glasu potrebuje softver le 
krajši posnetek naravnega govora. Iz njega naj pro- 
gram izlušči barvo, intonacijo in retorične finte. 


december 2012 


OZNANILA 


Ideja univerzalnega prevajalnika iz Zvezdnih stez 
se bo najbrž prelevila v aplikacijo za mobilnike. 


Projekt je seveda v fazi razvoja in zaenkrat dela veliko 
napak na vseh nivojih. A vseeno jasno kaže, da bo 
mobilnik v bližnji prihodnosti dobil še eno namemb- 
nost. Drugače na tržnici za Windows Phone 8 že ob- 
staja (testni) zastonjski Microsoftov Translator, ki si- 
cer ne govori, zna pa poslušati in v realnem času pre- 
vajati napise s pomočjo kamere. 


Sredi procesa lansiranja svoje nove konzole wii U je 
Nintendo presenetljivo razkril korenito predelavo wii- 
ja, imenovano wii mini. Rdeče-črna škatlica je pri- 
bližno tako široka kot wiijeva in nekaj centrimetrov 
krajša, rudeča pa sta takisto priložena wiiljinec in 
nunčak. Bralnik ploščkov se ne razume z gamecubo- 
vimi igrami, kot že wii family edition. V notranjosti je 
mini izgubil mrežno povezovanje, s čimer odpadeta 
dva velika servisa: internetna štacuna in večigralstvo 
na liniji. Nintendo pravi, da je konzolica namenjena ti- 
stim najmanj zahtevnim, ki bržda videoigre še vedno 
enačijo s pekmenom. Čudna reč pri miniju je tudi to, 
da so ga Japonci za zdaj omejili na Kanado (??). Tam 
je naprodaj od sedmega tega meseca za stotaka ka- 
nadskih dolarjev, kar vkup z davki nanese okrog sto 
evrov. Drugod dobave še ne načrtujejo. 


S pomlajenimi izdajami konzol ni nič narobe, do- 
kler ohranjajo funkcionalnost izvirnika. Wii mini pa 
je oropan omreženosti. Nič štacune, nič multija! 


Novi neo geo za 210 EUR 


Retromanija ne jenjava - še več, seli se v elitne vode. 
Založnika SNK Playmore in Tommo sta ob dvajseti 
obletnici udejanjila ročno izvedenko nekdaj nad- 
močne konzole neo geo AES (glej Joker 210 ali na 
stranki vpiši id 8386), klicano neo geo X. Strojček 
ima 4,3-palčen LCD ločljivosti 480 x 272, ki je men- 
da odličen za prikazovanje pikslaste 2D-grafike. Na- 
dalje so v drkalički gigaherčen procesor, 2 GB shram- 


smrekomor 2012 


be z možnostjo vtika SD-kartice, bojda solidni nad- 
zorni gumbi in digitalni križec, ki je le videti kot analo- 
gna gobica. Prednaloženih je dvajset znanih iger, med 
njimi številne pretepačine (Art of Fighting, Fatal Fury, 
King of Fighters) in streljanke, kot je Metal Slug. 

Neo geo X je moč kupiti v elitnem paketu gold za ok- 
rog 210 evrov plus poštnina, ki vsebuje še igro Ninja 
Masters, posebno vmesniško škatlo za povezavo s te- 
levizorjem in igralno palico. Inačica brez dodatkov pa 
v ZDA stane 130 dolarjev in je v Evropi (zaenkrat) ni- 
majo. Seznam prodajalcev je na Neogeox.com/eu. 


Tole je vsebina zlatega paketa neo geo X. Zadeva 
žal ni združljiva ne z romi z interneta, ne s starimi 
joypadi, joysticki in moduli. 


Just Sayin' - glas na 
družbenih omežjih 


Namen tega programa je deljenje vsebine na spletnih 
servisih, vendar hkrati deluje kot samostojno družbe- 
no omrežje. Po zasnovi je zato primerljiv z Instagra- 
mom. Novost je snemanje in objavljanje svojega gla- 
su, moč je deliti tekst, slike in video, uporablja pa po- 
vezovanje tipa jaz sledim / meni sledijo. Skupnost 
Just Sayin' je še v povojih, zato je bolj smiselna upo- 
raba na Facebooku ali Twitterju, kjer so umotvori vid- 
ni prijateljem in sledilcem. Dostopaš in objavljaš lah- 
ko takisto po spletu namesto v aplikaciji, dočim je 
snemanje mogoče le s telefonom. Trenutno je na vo- 
ljo zastonj za Applovo robo, za GooglePlay ga oblju- 
bljajo do konca leta. 


0400 


A 


Sare any cormanabon o pou! vov 
O pdtO 8 ved00 Gr beat 


(A 


Start a conversaton and post 
to Facebook and Twittes 


Aplikacijo je, ob propagandi Gervaisa, splavilo 
podjetje CloudTalk. Trenutno omogočajo objavo do 
šest minut dolgih posnetkov ali videov. Pogovori 
so lahko zasebni, javni, eden z enim ali skupinski. 


Po mnenju stvariteljev je JS namenjen tistim, ki so 
naveličani tekstovne komunikacije, kajti uporaba gla- 
su naj bi spletna mrežišča naredila bolj osebna in av- 
tentična. Nam se zdi primerna za bolj napredne, ki si 
na tovrstnih kanalih želijo dodatne širine. Zanimiva je 
tudi, ker za njo stoji znani komedijant in eden od pio- 
nirjev podcasta Ricky Gervais. Njegova popularnost 
bi aplikacijo in glasovnost lahko pripeljala v splošno 
rabo, če si bo gmajna tega želela. 

DirectX 11.1 samo za Windows 8 

S posodobitvijo večpredstavnostne knjižnice DirectX 
na inačico 11.1, ki jo vsebujejo osma Okna, Microsoft 
spet ubira star in osovražen prijem izločanja starejših 
operacijskih sistemov. Povedali so namreč, da te ver- 
zije ne kanijo prilagoditi za Sedmico ali Visto in jo bo- 
do torej poganjali le Windows 8 in RT ter Windows 
Server 2012. Razlog za to ni programski, kajti red- 
mondsko podjetje skuša tako k prehodu 'spodbuditi' 
čimveč namizničarjev, ki vihajo nos nad novim tablič- 
nim vmesnikom. Slednjim je lahko v tolažbo to, da 
novosti v DX 11.1 niso kritične. Razen hitrostnih opti- 
mizacij je najpomembnejša nativna podpora stereo- 
skopskemu zretju v 3D, ki ga bodo lahko igre upora- 
bljale neodvisno od grafične kartice. 


Paul Otellini zapušča Intel 
Izvršni direktor procesorskega 
giganta Intel Paul Otellini se 
bo maja prihodnje leto poslo- 
vil z najvišjega stolčka. Takrat 
bo preteklo natanko osem let 
od leta 2005, ko je nastopil 
vlogo CEOja, pri čemer je pri 
firmi zaposlen že od 1974. Ker 
gre možakar formalno v pokoj 
šele čez tri leta, se šušlja, da 
so ga k temu spodbudili delničarji, četudi je v njego- 
vem mandatu Intel poteptal glavnega procesorskega 
tekmeca AMD in mu je zvestobo prisegel tudi Apple. A 
ravno osredotočenost na namizniški segment naj bi 
bila glavni razlog za nezadovoljstvo uprave, saj je Intel 
prepozno skočil na vlak tablic in mobilnikov. Ker v tem 
delu trga leži prihodnost, se od (še neznanega) na- 
slednika lahko nadejamo novih smernic. 


Facebook uvaja Photo Sync 

Na začetku meseca je Facebook začel postopno omo- 
gočati storitev, znano uporabnikom Googla«: nepo- 
sredno sinhronizacijo fotografij z mobilnika s strežni- 
kom. Photo Sync, kot se imenuje FBjeva različica In- 
stant Uploada, se obnaša enako kot konkurent. Slike 
naloži v zasebno mapo, nakar jim uporabnik dodeli 
pravice za ogledovanje in jih razvrsti v albume. V skla- 
du s tem je raba Photo Synca neobvezna, vklopiš pa 
ga v nastavitvah posodobljene mobilne aplikacije. 
Prostora za sinhronizacijo je bojda dva giga, a velja 
opozoriti, da ob prvem vklopu reč na Facebook naloži 
zadnjih dvajset fotk. Torej ne počni tega, če si ravno- 
kar dokumentiral domačo orgijo. 


Vsak ima svoj nexus 
Potem ko je Google v navezi z Asusom uspešno splo- 
vil sedempalčno tablico nexus 7, je predstavil še dva 
nova oštevilčena izdelka, ki bosta na stari celini na vo- 
ljo januarja. Nexus 4, ki ga izdeluje LG, je nov telefon 
z 1,5-gigaherčnim štirijedrnim snapdragonom S4 pro 
in z dvema gigabajtoma pomnilnika, ki kani kljub silni 
hitrosti stati le dobrih tristo evrov. Drugi artikel je ve- 
lika tablica nexus 10, ki jo štan- 
ca Samsung in v njej posle- 
dično bije 1,7 gigaherčni dvo- 
jedrni exynos. To jo naredi 
počasnejšo od nota 10.1, 
dodaten minus pa je odsot- 
nost pomnilniške razširit- 
vene reže. Je pa nexus pr- 
vak pri ločljivosti, kajti za- 
slon ima osupljivih 2560 
x 1600 pik, kar je celo 
več od ipada. Googlov 
adut je cena, ki kani biti 
430 evrov za 16 GB. 


edolgo po izidu tega Jokerja bo v e-trgovino za wii U pri- ' 
capljalo pišče Toki Tori v nadaljevanju luštne dvoraz- 
sežne miselne poskakovalnice. Kljunček tokrat ne bo imel 
pripomočkov, kot so deske, sesalnik in teleport, ki jih je 
prej moral uporabiti v določeni sobi, niti ne bo mogel ska- 
kati, temveč se bo za preživetje zanašal na težo in glasilke. 
Tako ne bo šlo za tipsko nadaljevanje, marveč za sila no- 
vo izkušnjo. Na poti bo piščanec srečeval živalske in rast- 
linske prebivalce otoka, katerih pozornost si bo pridobil z 
žvižgom ali glasnim korakom. Pravilna raba teh dveh veš- 
čin za priklic ali odpoklic flore in favne bo ključna pri reše- 
vanju zagonetk. Osnovna pot skozi zgodbo bo zakoličena, 
čeprav ne lahka, saj naj med drugim ne bi bilo namigov, 
za naprednejše pa bodo tu številna brezpotja. Barviti, ri- 
| sankasti svet bo namreč odprt in lahko se boš odpravil, 
kamor ti bo srce poželelo. Po lansiranju konzolne različice 
avtorji obljubljajo še verzijo za PC, mac in mobilije. (rv) 


Sa 


si Švedom pri Mojangu je z Minecraftom uspel veliki met, zato je njihov naslednji projekt deležen obilice pozornosti. Na prvi pogled so 

- IR s Scrolls ubrali ziheraško pot in skopirali Magic: The Gathering. Svežnji listin iz naslova so digitalni paketi zbirateljskih kart, ki jih nasprotnika izmenično mečeta na igralno po- 
L. s lje. Predstavljajo vse mogoče, od pošasti do kipcev z zdravilnimi čari in urokov. Toda ko se karta, err, zvitek materializira na bojišču, gredo reči svojo pot, saj Scrolls kvartopir- 
stvo spoji s potezno strategijo. Polje je razdeljeno na šesterokotnike in po njih se enote pomikajo proti nasprotnikovemu zidu kipcev, ki jih morajo za zmago porušiti. Igralec mo- 
ta: ra tako za napredek uspešno združiti več ravni strategije. Igra bo poleg večigralskega modusa za dva premogla tudi puščavniško, pripovedno kampanjo. Na voljo bo kot naslov 

4 se free to play, kjer boš zvitke kupoval s pravimi denarci ali (počasneje) z valuto, zbrano ob zmagah. Švedi pravijo, da zastonjkarjem ne bodo zaprli nobenega dela Scrollov. (ag) 


GomuBot/ 4 


Risanke japonskega 
studia Ghibli so prekrasne tako po videzu kot vsebini. Ne 
le poznavalci animejev, tudi splošna publika čisla Spirited 
Away, Mononoke in Totoro. Taista hiša je tretjeosebnemu 
jrpgju Ni no Kuni (Druga dežela) vdihnila prepoznavni 
slog, zato je svet videti čudovit, naj gre za baročna mesta, 
zelene gozdove ali like. Med njimi bo glavni trinajstletni 
Oliver, ki po vzporedni resničnosti išče mater s pomočjo 
dobre vile in krta s svetilko v nosu. Pričakujemo s čustvi 
nabito fabulo, ki bo govorila tako otrokom kot odraslim. 
Bolj nas skrbi, kako bo z igranjem, saj smo se naveličali 

—— tokijskih frpjk, ki zahtevajo nore količine plitke tlake. Špil 
bo vseboval finalfantasyjevsko kombinacijo realnega 

| časa in poteznosti - premikali se bomo svobodno, toda 
udarjali in čarali bomo le, ko se bo črta aktivnosti napol- 
nila. Moč bo ukazovati kompanjonom in klicati na pomoč 
ljubljenčke. Vsaj naključnih srečanj s tolovaji ne bo. (sn). 


Stripovski junak Deadpool je tod nepoz- 
nan, saj lastnega filma še nima. Bo pa rdeči pajac kmalu dobil igrico, zato ga velja v nekaj be- 
sedah predstaviti. Supermožak pripada Marvelemu odredu in je prilično nov, saj se je v stranski 
vlogi prvič pojavil pred dvajsetimi leti v Novih mutantih. Nato je kot honorarni nasprotnik go- 
stoval v mnogih drugih stripih, dokler ni dobil svoje izdaje. Posebne globine kot lik ne premore 
in rad prijavlja neumnosti ter ogovarja bralca oziroma gledalca. Čeprav ni zlobnež, ni niti mini- 
strant, zato ga omenjajo kot antijunaka. Podvgli so ga sličnemu vojaškemu eksperimentu kot 
Wolverina, kar ga naredi prilično trpežnega. Za nameček je izvežban v mahanju z udi in dvema 
katanama. Kot ulit za tretjeosebni tepežkarski lik, skratka. V špilu bo ohranil svojo zajebant- 
skost, nasprotnikom bo počel igranko na ledima na tisoč in en način ter kri bo krvavela zelo. (lf) 


pu sni 


Več kot 230.000 upo- 
rabnikov ob najbolj obiskanih urah nabija Blade 6 Soul v 
južnokorejskih kiberkafejih in ta poševnooki MMO se bo kma- 
lu selil na zahod. Umeščen je v pravljično Azijo, ki bo ljubite- 
ljem nindž, gejš in letečih karatejcev nemudoma domačna, ter 
se zanaša na akcijski boj. Brezglavo klikanje bo mogoče, toda 
vojščaki naj bi bili dosti efektivnejši, če bo igralec pravilno iz- , 
vajal kombinacije, blokiral in se izmikal. V skladu s tem imajo 
poklici svojstvene sloge, od tankovskega destroyerja z gromo- | 
zanskim krepelom prek ašašina, ki zabada v križ in tiholazi, do 
mojstra kungfuja. Po črninsko obrobljenem, kaligrafsko nari- 
sanem svetu se bomo lahko sprehajali ali pospešeno tekli ta- 
ko po tleh kot po vodi, drevesnih vejah in navzgor po pečinah. [ 
Čas med korejskim in našim izidom avtorji uporabljajo za do- 
dajanje nove vsebine, odločanje o modelu F2P in izrez čarode- 
ja, ki prikliče leglo napadalnih animejskih muck. Škoda. (sn) 


Če na škatlo daš sliko zajebanega ostrostrelca, ki obeta, da bo serijsko po- 
lagal sovražnike, si že naredil veliko za prodajo. To poljski City Interactive ve in čeprav je bil prvi Sniper: Ghost Warrior (Joker 205, 52) srednje zanikrn, je spričo nizke cene in 
tematike šel v promet. Dvojka ambiciozno pride na kup platform in morda si Poljaki tokrat ne bodo naredili sramote z nepopiljenostjo. Čeprav bo špil ostal linearno skriptan, na- 
mesto da bi šel v peskovništvo, so se vseeno namenili spremeniti osnovo. (Udejanjiti kanijo resno - oziroma vsaj nekoliko resnejšo - igro, ki ne bo toliko napeljevala k divjemu 


M trosenju krogel, marveč k tiholazenju in pripravi na tisti edini, kritični, slastni strel. Potikali se bomo po džungli in Sarajevu, ušli zlobnim Srbom (ni bratstva med Slovani!), čaka- 


li na odkritje tarč in plasirali svinec v riti konkurenčnih snajperjev. Na arkadni težavnosti direktno, na višjih z upoštevanjem vetra in padca metka. Plus multiplayer. Itak. (sn) 


: vsa 

Za inovativnost dandanašnji zvečine poskrbijo neodvisnice in prvenec finske- 
ga dueta Facepalm Games, ni izjema. Swapper bo od strani gledana ploščadarica z zanimivim konceptom. Protagonist se bo lahko kloniral, 
na pravo mesto postavljene tri kopije pa bodo natančno posnemale njegovo gibanje in mu tako omogočale napredovanje po stopnji. Igra bo 
gradila tako na ugankarski zvitosti kot na vzdušju. Slednjega bo soustvarjala malodane hipnotična glasbena podlaga in grafična podoba, za 
katero so uporabili trirazsežno poskenirane keramične modele. Ni šlo za umetniško odločitev, marveč za tehnično - programer baje ne zna 
modelirati v 3D, toda k sreči je njegova mama lončarka. Po slikah sodeč je učinek nadvse všečen. Da bo šlo za samosvojo reč, priča kopi- 
ca nagrad z neodvisniških festivalov, vseh po vrsti za posebne dosežke, ker nikakor ne morejo najti kategorije, kamor bi špil uvrstili. (gt) 


Masovne prvoosebne streljanke niso več eksotika, toda Dust se bo ponašal 

s posebnostjo. Zmage na njegovih futurističnih bojiščih bodo imele posledice za stotisoče igralcev vesoljskega 

| mmorpgja EVE Online. Medtem ko se EVE dogaja v vesolju, bo Dust 514 nastopil, ko se bo boj preselil na površje pla- 

netov. Igrali bomo najemnika, ki bo padel na tla v naprednem oklepu in se pridružil bojem 24 na 24. Ti bodo battlefiel- 

dovski, z obilico vozil in ciljev. Izdelava lika bo slonela na množici izboljšav in štirih poklicih: jurišniku, hodečemu tanku, 

izvidniku in sanitejcu. Spretnosti se bomo učili podobno kot v EVE - samodejno v ozadju, tudi ko ne bomo v igri. Pove- 

—, zava med naslovoma se bo odražala še v zmožnosti igralcev mmorpgja, da iz orbite zbombardirajo bojišče. Islandski 
CCP je optimistično začrtal zastonjski igralni model, kar je tolikanj zanimiveje, ker bo Dust omejen na playstation 3! (ag) 


OZNANILA 


Peripet 


IJI IZ Za 


kulisja 


Ker so igre izčiščena fantazija, radi pozabimo, da za njimi stojijo ljudje iz mesa in 
krvi z resničnimi problemi. Včasih takimi, ki presežejo običajno sekiranje glede 
preveč visenja na 4chanu. Sneti sporoči žalostni zgodbi bratov po bitih in bajtih. 


emljo tlači veliko čudakov, ampak eni so 
res govnači med smrdljivci. Denimo Na- 
koula Basseley Nakoula aka Mark Bas- 
seley Youssef. 55-letni koptski kristjan 
se je rodil v Egiptu, od koder je emigriral 
in je zdaj ameriški državljan. Ker se je njegovo po- 
slovanje v Kaliforniji izjalovilo, je zapadel v dolgove 
in vsled goljufij pristal v zaporu. A po tistem, ko je 
prihlačal na prostost, ni trajalo dolgo, da se je zaple- 
tel v nove težave. Take, ki so stale življenje dosti lju- 
di, med njimi člana igralske skupnosti. 
Nakoula je pod umetniškim imenom Sam Bacile pro- 
duciral 'film' Nedolžnost muslimanov, Innocence of 
Muslims. Zanj je najel režiserja mehkih porničev in ta- 
ko tretjerazredne igralce, da jih ne premorejo niti ve- 
nezuelske limonade, oboje pa postavil v zapuščeno 
skladišče v Los Angelesu ter kar v lastno hišo. Kom- 
post, ki je nastal, si je moč ogledati na YouTubu. Ce- 
lo Uwe Boll bi zbolel in umrl ob katastrofalnih nasto- 
pajočih, neznosni cenenosti, računalniških ozadjih ter 
prozorno škodoželjni fabuli. Ta sesuva islam na vsej 
črti, med drugim tako, da preroka Mohameda prika- 
zuje kot krvoželjnega Alahovega bojevnika, ki ščuva 
k nasilnemu širjenju koranske vere z ognjem in 
mečem. Za dobro mero pa še kot lažnivca in pedofila. 


Ja 4 


Zaradi take podobe Mohameda so bili muslimani 
jezni. A reakcija je tipično premočna. Smo kristja- 
ni divjali po cestah, ko smo videli Life of Brian? 


we LI . 
Počivaj v miru, Sean 
Ne vem, ali je imel Bacil(e) v mislih kak kompleks- 
nejši namen, recimo da bi pomagal tistemu ameriš- 
kemu predsedniškemu kandidatu, ki bi bil bolj srdit 
do sovražnikov US of A. Takisto ne vem, ali je v ozad- 
ju denar Izraela in skrajnih kristjanov, kot se govori po 
kuloarjih. Vem pa, da je drek zadel ventilator kmalu 
po tistem, ko se je na Tubi znašel četrturni odlomek iz 
Nedolžnosti in so ga v prevodu povzele arabske TV- 
postaje. Ko je Orient slišal, da se je gnili zahod spravil 
nad Mohameda, se je razhudil. Množice razjarjenih 
vernikov so kurile avtomobile, razbijale in zažigale 
stavbe ter napadale zahodnjake. Militantneži so rož- 
ljali z orožjem, na Bacilovo glavo so razpisali nagra- 
do, vroče je bilo v več kot dvajsetih državah širom 
sveta, od Pakistana in Afganistana prek Indonezije in 
Avstralije do Irana ter Libije. 


Ravno v slednji državi, ki se 
je komaj znebila diktatorja 
Gadafija, se je pripetila z 
igrami povezana tragedija. 
11. septembra je do zob 
oborožena skupina napad- 
la konzulat ZDA v mestu 
Bengazi, v katerem je umr- 
lo pet Američanov. Med 
njimi sta bila veleposlanik 
J. Christopher Stevens in 
pa uslužbenec ministrstva 
Sean Smith. Ta 34-letni 
nekdanji vojak bi bil le še 
en neznan obraz na poroči- 
lih, če ne bi bilo zanimive 
podrobnosti. V prostem ča- 
su je bil namreč pod ime- 
nom Vile Rat moderator in- 
ternetne skupnosti Something Awful in elitni član gil- 
de GoonSwarm v vesoljski masovni igri EVE Online. 

Soigralci tega vplivnega nalinijskega diplomata so 
večkrat doživeli, kako je sredi igre napisal, da sliši si- 
rene in da se nekaj dogaja, saj je služboval po števil- 
nih nemirnih koncih, med drugim v Bagdadu. A to- 
krat je bilo drugače. Najprej je vodji gilde sporočil, da 
je videl enega od 'policistov', ki naj bi jih stražili, sli- 
kati ambasado, in da upa, da tiste noči ne bodo umr- 
li. Ponoči pa je prijavil "FUCK" in "GUNFIRE!" ter se 
odklopil. Vrnil se ni več. Osmrtnice na forumih so bile 
dolge in ganljive, z več sto žalovalci. 


Grške komplikacije 


Manj tragično, a vseeno kruto se je usoda poigrala z 
mladima avtorjema iger, Čehoma Ivanom Buchto in 
Martinom Pezlarjem. Sta člana ekipe, ki izdeluje za 
naslednje leto napovedano realistično vojaško stre- 
ljanko ArmaA III. Ta se bo odvijala leta 2030, ko se si- 
le Nata spopadejo z iranskimi na dveh grških otokih, 
Stratisu in Lemnosu. Pri vandranju bomo imeli dosti 
svobode, tako da bomo na lastno pest spoznali 270 
kvadratnih kilometrov Lemnosa na severu Egejskega 
morja s planjavami, gozdovi, rekami, vasmi - in vo- 


V ArmaA Il bomo morali spočetka preživeti na last- 
no pest, saj bomo ločeni od Natovih sil. V medijih 
pa je igra prisotna, ker jo je Iran vnaprej banal. 

Uslužbenec ministrstva in 
navdušenec nad EVE Onli- 
ne Sean Smith je za sabo 
pustil ženo in dvoje otrok. 


Ravno slednja postavka je bila trn v peti grških 
oblasti. Septembra so namreč Ivana in Martina 
aretirali, ko sta obiskala Lemnos in fotografirala 
ter se zadrževala v bližini tamkajšnjega letalske- 
ga oporišča. Kot ve vsakdo, ki je kdaj bil na he- 
lenskih otokih, kjer je mnogo vojaških posto- 
jank, je tako početje zelo jasno prepovedano. 
Založnik Bohemia Interactive trdi, da tam nista 
bila poslovno, da bi bazo slikala za potrebe igre, 
marveč zasebno, in da je sporen edinole video- 
posnetek z obrisi vojaških inštalacij, narejen iz 
avtobusa. Policija se s tem ne strinja in pravi, da 
sta oporišče slikala ter snemala in da sta vanj 
celo vstopila kljub opozorilom. Bohemio je na 
forumu avgusta svaril tudi nek Grk, ki je opozar- 
jal, da je izdelava 3D-modela vojaške baze na 
Lemnosu nespametna zaradi tega, ker so odnosi 
med Grčijo in Turčijo napeti. 


Bohemijini raziskovalci so marljivi in skrbijo, da 
bo igra realistična. Zdi se, da so šli predaleč ... 


Morda res, kajti aretirancema ne sije grško sonce. 
Namesto da bi na plaži srkala mythos in plesala sirta- 
ki, ždita v prenatrpanem zaporu, kjer se v celici dre- 
nja več kot petindvajset ljudi (Grčija je ena prvih po- 
stojank beguncev iz Afrike in z Bližnjega vzhoda), spi- 
ta na tleh in dobita kozjo juho dvakrat na dan. Sprva 
sta bila pogumna, toda po več kot treh mesecih je hu- 
dič vzel šalo. Izpustiti ju nočejo na noben način, niti za 
varščino, spletna peticija z več tisoč podpisi je brez 
haska, postopek pa je zavlekla še stavka grškega 
pravosodja. Pri morebitni obsodbi jima grozi do dvaj- 
set let ječe in v telefonskih pogovorih bojda moledu- 
jeta: "Mama, oče, pomagajta nama!" Ne glede na iz- 
tek te mučnosti bo imela ArmA III trpek priokus. 


Grško-turško nemaranje sega v čase Osmanskega 
cesarstva in četudi so oboji v Natu, so otoki polni 
vojske. Speganje in fotkanje baz je odsvetovano. 

NAROČILA IN PREDNAROČILA NA www.gameworld.si 
[H —LE IS > SIVA 8 NINTEN'8IOS. Wi 


Blagovna znamka GameWorld je last podjetja Kupi Si d.o.o. » Telefonska narocila iger na 02 330 33 00. » Na spletni strani so na voljo tudi druge igre za vse konzole in PC, ob vsakem nakupu pa prejmete 
darilo. » Posebne akcije in znižanja za izdelke v odprodaji. » Darila so številčno omejena, zato pohitite z naročilom. Pridružujemo si pravico do spremembe darila, glede na zalogo, ki jo dobimo od založnika 
igre. e Za različne konzole so možna različna darila. e Navedene so cene za najcenejšo obliko igre (za konzolo ali PC). » Cene so lahko različne za različne konzole (ali PC). Preverite jih na naši spletni strani 

SHBLIVEMASK UD 
SllUrC EM ANEHNEMNEKI 


Pred tridesetimi leti sta na trg prišla legendarna hišna digitrona ZX 
spectrum in commodore 64. Množicam sta omogočila, da so lahko 
za dostopno ceno doma ustvarjali, programirali in se igrali. 

se na razstavi v Cekinovem gradu z njima v mislih potopi v nostal- 
gični objem zgodovine elektronk, tranzistorjev in integriranih vezij. 


COOOOOOOCOMO | Oisim, da je na svetovnem 
ce ce 


00 trgu prostora za pet raču- 
4-1 k .. nalnikov, " je leta 1943 prav 
ce ce 6 nič preroško bleknil pred- 
60 LA 68 sednik firme IBM Thomas 


Watson. Kako ga je s to izjavo pokronal, bi se goto- 
vo zavedel ob ogledu razstave GOTO 1982 - Razvoj 
računalniške kulture na Slovenskem (Goto1982.si) 
v ljubljanskem Muzeju novejše zgodovine Slovenije. 
V razstavnih sobah se bo do 28. februarja gnetlo 
okoli sto petdeset bolj ali manj historičnih primerkov 
elektronike, brez katere ne znamo več živeti. 

Kaj vas bo v tej zbirki železnine najbolj pritegnilo, je 
precej odvisno od vaše cifre EMŠO. Najstarejši se ra- 
di ustavljajo ob gromozanskih škatlah, ki so v jugo- 


slovanskih firmah usmerjale proizvodnjo ali obraču- 
navale njihove plače. Srednjo generacijo bo stisnilo 
pri srčku, ko bodo po dolgem času spet v živo ugle- 
dali svoj prvi udomačeni računalnik, ki ga nikdar ne 
pozabiš, naj bo to radirkasti spectrum, prešvercani 
commodore 64 ali pozerski atari. Mladina pa se bo 
nasmejala kakemu staremu PCju z enimi prvih Oken 
ali okornim zgodnjim prenosnikom, ki si komaj zaslu- 
žijo to ime. 


EHIGMA IH ŠPIJOHI 


Razstava stopi na pot razvoja računalnikov v obdobju, 
ko so se omenjene, zdaj smešno zastarele mašince 
zdele kot nekaj iz znanstvenofantastičnih knjig. Ob 

vstopu namreč najprej ugledaš nekaj podobnega sta- 
remu pisalnemu stroju, ki pa ima precej bolj zloveščo 
preteklost. Gre za Enigmo, stroj, ki so ga nemški na- 
cisti med drugo svetovno vojno uporabljali za pošilja- 
nje zakamufliranih sporočil. 

"Enigma še ni računalnik, je stroj za šifriranje spo- 
ročil. Deluje po principu kolesc, nekaj elektrike je bilo 
zraven. Vsaka kombinacija valjev, ki so notri, je iz 
berljivega besedila naredila kup nerazumljivih zna- 
kov. Da so to dešifrirali, so Angleži razvili računalnik 
colossus. To pa je bil že pravi računalnik, narejen za 
dešifriranje nemških kodirnih strojev. Takrat lahko 
govorimo o prvi uporabi elektronskega računalnika v 
resne namene, v tem primeru vojaške. Množična pro- 
izvodnja računalnikov pa pride šele v času po drugi 

svetovni vojni. Collosusov so naredili šest ali osem, a 
so jih po drugi svetovni vojni zaradi varnostnih razlo- 
gov razstavili. Prišla je hladna vojna in vohuni," nam 
je povedal avtor razstave GOTO 1982 Peter Bezek. 
Kot še mnogo drugega so računalnike takrat največ 
uporabljali v militaristične namene, ki so bili seveda 
označeni z nalepko 'top secret'. 

In kako je nacistični šifrirni strojček sploh prišel v vi- 
trino ljubljanskega muzeja? "Enigma je k nam prišla 
zgolj slučajno z večjo količino ostalega materiala. 
Med vsemi temi stvarmi niti nismo vedeli, da je to 
Enigma. Ko so eno od njih leta 1996 ali 1998 ukradli 
iz nekega muzeja v Angliji in so bile objavljene njene 
slike, smo ugotovili, da to pa imamo. Naša je verjetno 
iz leta 1943," še razloži Bezek, preden naciste in nji- 
hove strojčke pustimo za seboj in se posvetimo pra- 
vim računalnikom. 


Na ogled je nekaj redkih primerkov, kot je enotonski 
vzhodnonemški tranzistorski model ZUSE Z23 iz leta 
1961, ki so jih izdelali zgolj 98. Med ostalimi računal- 
niškimi escentriki Bezek izpostavi prvi prenosnik os- 
borne iz leta 1981, robotrona A5120 iz leta 1982, ap- 
ple lI GS v kompletu in nekaj hišnih računalnikov iz 
obdobja med 1978 in 1986, ki jih boste težko videli 
kje drugje. V izbor za razstavo so seveda uvrstili tudi 
znane eksponate, kot sta mavrica in PC XT. V depoju 
pa je zaradi pomanjkanja prostora ostala amiga 500 
(kar se bo marsikomu zdelo nezaslišano), nekaj HPje- 
vih strojev, pa kup tiskalnikov in periferne opreme. 

Ima razstavljena železnina in plastika kako realno 
vrednost v evrskih bankovcih? "Trg starih računal- 
nikov je čuden. Pri nas prodajajo spectrume po sto ev- 
rov, v Angliji za dvajset. Najdragocenejši je zuse, ker 
je najstarejši. Morda bi se našel kupec," o konkretnih 


Jugoslaviji menda delovalo okoli petindevetdeset ra- 
čunalnikov, večinoma uvoženih z zahoda. 

V Sloveniji so se protogeeki zbirali na takratnem Nu- 
klearnem inštitutu Jožefa Stefana, kjer so leta 1962 
odpirali šampanjce ob nakupu tranzistorskega raču- 
nalnika ZUSE Z23. V Ljubljani so sredi sedemdesetih 
razvili tudi prvi jugoslovanski procesni osembitnik 
dart 80. V naslednjem desetletju pa je bila proizvod- 
nja raznolikih mašin pri nas že na spodobnem nivoju. 
"Iskra delta triglav je bil na primer za sredino osemde- 
setih zelo sodoben stroj. Takrat smo bili kar konku- 
renčni. A v Sloveniji oziroma Jugoslaviji takrat nismo 
znali ali mogli sestaviti poštenih količin. Triglavov je 
bilo menda narejenih samo petsto. S petsto triglavi pa 
si ne moreš na svetovnem trgu pomagati nič," o vpli- 
vu pregovorne slovenske majhnosti na domačo 
računalniško kulturo pove Bezek. 


POKUHAERJEHI PRIMERKI 
BOLJ zA OKRAS 


Po prvih povojnih desetletjih razstava hitro skače, saj 
takrat niso izdelali velikega števila računalnikov. A če 
je bilo dešifrirnih angleških collosusov manj kot de- 
set, so naslednje generacije - še vedno v velikosti 
omar - že izdelovali v 'nakladi' več sto, medtem ko jih 
danes štejemo v milijardah. "Ko je bil zadnjič svetovni 
dan stranišč, so objavili podatek, da je na prebivalca 
sveta več računalnikov kot stranišč. Zanimiva pri- 
merjava, " se fantastično hitremu razvoju računalni- 
kov v zadnjih šestdesetih letih nasmeji Bezek. 

številkah bolj malo pove Bezek. Dodaja, da so delu- 
joči primerki vredni več, tisti, ki so dušo že poslali v 
digitalno onstranstvo, pa imajo bolj okrasno funkcijo. 


SLOVEHIJA JE BILA W 
OSEMDESETIH SODOBHA 


V muzeju so zlasti ponosni na razstavne predmete, ki 
prikazujejo razvoj računalništva v nekdanji skupni dr- 
žavi Jugoslaviji in v Sloveniji. Pionirski jugokompjute- 
raši, ki so se izobraževali v Parizu, so v Beogradu leta 
1960 sklamfali prvi domači računalnik CER-10 (Ci- 
farski Elektronski Računar). Za razširjanje novic ga je 
uporabljala tiskovna agencija Tanjug. Leta 1968 je v 

Danes je od takratnih proizvajalcev računalnikov, kot 
so bili Iskra Delta, Kopa in Gorenje z računalnikom 
dialog, ostalo bore malo. A v tisti dobi so se prižgale 
prve iskrice računalniškega zanesenjaštva. Tako lah- 
ko v Muzeju novejše zgodovine Slovenije - MNZS vi- 
dimo marsikatero staro škatlo, ki ni pristala na odpa- 
du. Največji del eksponatov je iz treh večjih zbirk: la- 
stne MNZSjeve, iz Tehniškega muzeja in iz Kiberpipi- 
nega računalniškega muzeja. Marsikateri primerek je 
prišel iz zbirk zasebnikov, delež pa so prispevali tudi 
sosedje izza Kolpe. Muzej računalnikov Peek 6 Poke, 
ki domuje na Reki in ima po Bezkovih besedah 'straš- 
no zbirko kalkulatorjev', je za razstavo prispeval ne- 
kaj sinclairjev, macov, macbooka in srbsko galaksijo. 
Ta strojček iz leta 1983, narejen po spectrumovem 

zgledu, so najprej tržili v kit izvedbi, kjer si dobil le ti- 
skano vezje in čipe, vse ostalo si dodal sam. Sele kas- 
neje so ga naredili v serijski izvedenki. 


ODEČUTITE SPET 
RADIRKE POD PESTI 


Nekatere od nostalgičnih koščkov računalniške pre- 
teklosti je na razstavi moč preizkusiti, saj delujejo. 
Najstarejša delujoča mašina je enaintrideset let stari 
prvi prenosnik osbourne, ki pa nima delujočega ope- 
racijskega sistema. "Obiskovalec lahko preizkusi ata- 
rija, spectruma, commodorja, računalnike XT 286, 
386, 486, IBM PS/1, IBM netvisto, powermaca in sur- 
face," je povedal Bezek, čeprav smo na obhodu raz- 
stave ugotovili, da nekateri od naštetih že rahlo hirajo. 
Nikakor pa se nismo hoteli posloviti, ne da bi avtorja 


razstave vprašali, če je pri postavitvi pomislil na retro- 
gejmerje. To bi se spodobilo, glede na to, da je bila 
prva računalniška igra, različica križcev in krožcev, 
narejena na Cambridgu leta 1952, torej pred šestde- 
setimi leti. "Žal imamo o računalniških igricah samo 
en pano. Če me vprašate, je to tema za celo razstavo. 
Nekaj igric deluje na računalnikih - Tetris, Prince of 
Persia, nekaj stvari je na surfacu. Seveda sta tudi na 
spectrumu in commodore 64 naloženi igrici. Na ža- 
lost zaradi pomanjkanja prostora nismo mogli naredi- 
ti kaj več. Lahko jih jemljemo kot del programske 
opreme, a po mojem so bile prav igre gonilec razvoja. 
Kar tekmovali so, kdo bo naredil tako igro, da na teh 
mašinah ne bo tekla." No, vseeno lahko na brezplačni 
razstavi položite roke na spectrumove radirke ali 
commodorjev joystick in v spomin na stare cajte odi- 
grate rundo Horaca in Soccerja. Ali pa napišete par 
ukazov v Basicu, ako se jih spomnite. Navsezadnje 
ravno naslov razstave - GOTO 1982 - domiselno iz- 
vira iz kombinacije enega od ukazov na tipkovnici 
spectruma in leta njegovega rojstva. 

HOVE GEHERACIJE 
CELEZMIHA ME ZAMIMA 


Ko so se skozi pogovor in ogled dinozavrskih ekspo- 
natov pred nami razkrili utrinki zgodovine računalni- 
kov pri nas in vsej zemeljski obli, se je kar samo za- 
stavilo vprašanje, kaj bo čez petdeset let na podobni 
razstavi predstavljenega iz naše dobe. " Jaz upam, da 
bodo nekoč v prihodnosti razstavili vse to, kar mi 
predstavljamo, da ne bo kje drugače končalo. Takrat 
bo verjetno težko dobiti kakšnega delujočega ipada 3 
ali 4, ker jih bomo vsi zmetali stran, saj ga ne bo 
nihče spravil," o potrošniškem sedanjiku pravi Bezek. 
Z novimi generacijami je prišla tudi sprememba v do- 
jemanju vseprisotnih računalnikov. Mularije ne fasci- 
nirajo več toliko megaherci, megabajti in železnina, 
saj na tehnologijo gleda z bolj praktičnega vidika. 


"Predvsem je poudarek na udobju. Ko gledam svojo 
hčer, ki je tipičen uporabnik 21. stoletja - nje ne zani- 
ma, kaj je zadaj. Ni ji pomembno, ali stvar teče na 
Windowsih ali čem drugem. Važna je naprava, ki bo 
nekaj pokazala in bo znala komunicirati. Jaz verja- 
mem, da tehnologija je, težave imamo še vedno z in- 
frastrukturo. Te naprave bodo morale delovati 'po luf- 
tu'. Vprašanje pa, ali bodo to kot zdaj neke plačljivi 
internetni paketi ali bo to wi-fi, ki bo vse okoli nas," z 
mislijo o prihodnosti zaključuje Bezek. Razstava odra- 
ža ta razmislek, saj nas na koncu pričaka vitrina z 
modemi, ki so se - kot ostale komponente - po veli- 
kosti manjšali in po zmogljivosti krepili. Verjetno bo- 
do tudi čez nekaj desetletij presenečale tehnologije, ki 
piscev znanstvenofantastičnih zgodb. 

Glede na svetlobno hitrost, s katero se področje je in 
se še vedno razvija, ne bi bilo čudno, če bi se na stara 
leta z računalniškim vsadkom direktno v možganih 
čudili, da smo nekoč uporabljali tako primitivne pri- 
pomočke, kot sta tipkovnica in monitor ... 

MIHILCI —E DEBELIH 
ŠTIRIDESET LET. 
ODKAR JE V SERCM- 
HI DELA"HICI HR5S- 
TALA EHA PE"YIH 
"IDECIGER. KULTHI 
POHG. SMETI VRŽE 
KYADRATHO ZCOG- 
CO MED ODEL.JALA 
IH SE PREPUSTI HE- 
(IHTI ZMEEOFI LIP- 
HE.JSIH 'OLE.-JE. 


itro bi se našel Slovenec, ki bi Pongu 
kratil kultni status, češ, da kot ame- 
riški produkt tod ni bil nikdar prilju- 
bljen in prepoznaven. A raztroblje- 
nost pod Alpami niti najmanj ne vpli- 
va na umestitev v dvorano velikih. Vstopa vanjo mu 
ne bi preprečili niti opazki, da ni ne prva domača, ne 
prva avtomatna igra, kajti ta naziva gresta Magnavo- 
xovemu odysseyju ter Computer Spacu. Pong je na- 
mreč tisti izdelek, ki je 'industrijo' - narekovaji zato, 
ker to v zgodnjih sedemdesetih še ni bila - postavil 
pod žaromet masovnih medijev. 
O njem so poročali časopisi, radio in televizija ter ga 
uporabljali kot sopomenko za novo obliko zabave. S 
tem niso imeli težav, kajti kot izpeljanka tenisa je bil 
takoj dojemljiv in ni spomnil na vesoljsko geekovsko 
mesarijo. Zaradi njegove orjaške popularnosti in pri- 
sotnosti celo v zdravniških čakalnicah so vsakdanji 
ljudje videošpilne avtomate nehali povezovati z zaka- 
jenimi prostori, kjer se zbirajo sumljivci. Z njim je Ata- 
ri nabral dovolj novcev za izdelavo legendarnih siste- 
mov, kot je bil 2600, v videoigre pa so na hrbtu Pon- 
govega uspeha vstopili Colecovision, Nintendo, Ko- 
nami in mnoga druga podjetja. Iz njega je zrasla zvrst 
odbijanja žogice v zid opek z znanim predstavnikom 
Arkanoidom. Bil je in je še učni pripomoček za novo- 
pečene programerje. Vse to pa je primezelo iz ideje, ki 
se je sprva zdela neobetavna. 


MALC TL.-JE- 
GA IH MALC 
S" COJEGA 


Nolanu Bushnellu in Tedu Dabneyju, ki sta leta 1972 v 
Ameriki ustanovila Atari, se loparjasta zamisel ni zde- 
la nič posebnega. Udejanjila sta jo zato, ker sta že 
podpisala pogodbo s tvrdko Bally za fliper, elektrome- 
hanski avtomat in videoigro ter nista imela na lagru 
ničesar boljšega. Srečoma sta v službo vzela brihto, 
inženirja Ala Alcorna. Tega sta hotela s Pongom preiz- 
kusiti, preden bi se lotil dirkalne igre, od katere sta si 
obetala dolarje. A usoda je hotela drugače. 

Blazno izviren Pong ni bil. Videz z navpik postavljeni- 
ma loparjema na levi in desni, ki se gibljeta gor in dol 

ter odbijata žogico drug proti drugemu, so kratkoma- 
lo ukradli igri Tennis za prej omenjeni odyssey. Tej 
prvi hišni konzoli so takisto sunili kontroler - igralca 
sta loparja nadzorovala s sukanjem vsak svojega 
okroglega gumba s potenciometrom. 

Toda finta je bila v za tiste čase napredni grafiki in po- 
srečenih prijemih. Kvadratek, ki je simboliziral žogi- 
co, namreč ni imel stalne hitrosti, marveč je šibal vse 
hitreje. Ne zvezno, marveč v skladu s tem, katerega 
dela loparjev se je dotaknil. Bliže robu, kot je bila 
točka odboja, večji je bil pospešek, ki zaradi napeto- 
sti in zabavnosti ni pojenjal. Loparja pa nista dosegla 
koncev zaslona, marveč sta zgoraj in spodaj puščala 
toliko prostora, da je žoga lahko švignila mimo. S tem 
se je zmanjšala verjetnost dolgih, dolgočasnih partij. 
Piko na i je prispeval svojstveni ovoj. Pokonci posta- 
vljeni, doma narejeni kabinet je bil kričeče rdeče in 
oranžne barve, s čimer je stranke vabil že od daleč. 


z ITI 
POSLOYHEŽI 


Nolan, Ted in Al so Pong po dolgem prepiru okrog te- 
ga, ali naj ga sploh obdržijo, za štos postavili v lokal- 
no kalifornijsko krčmo. Tam je že bilo sedem drugih 
avtomatov, kar je pomenilo dosti e-zabave željnih lju- 


Pong je ironično našel pot na odyssey (na sliki), a 
je bila verzija spet slabša. Predvsem na zaslonu ni 
bilo točk, kar je bila odlika izvirnika. 

di. Ker je bil kabinet prenizek, so ga morali zadegati 
na prazen sod vina, ki ga je prispeval oštir. 

V kratkem času je Pong crknil dvakrat. Prvič zaradi iz- 
rabljenih potenciometrov, ki niso bili pripravljeni na 
naval. Drugič pa, ker so obiskovalci, ki so stali v dol- 
gih vrstah, vanj zmetali toliko kovancev, da so se ti 
začeli kotrljati po elektroniki. Zajemal jih je namreč 
primitiven mehanizem, izpuljen iz pralnega stroja v ja- 
vni pralnici. 

Družbeniki so zavohali, da imajo pred sabo dober po- 
sel, in so denar vložili v še dvanajst strojev. Vse so ne- 
mudoma prodali, a pred sabo so imeli visoko oviro: 
pogodbo s firmo Bally, ki bi jih stala vsega zaslužka. 
Zato so se pred šefi pretvarjali, da je Pong neumnost, 
in strašno hvalili idejo o omenjeni dirkalni igri, ki je ni- 
ti delati še niso začeli. Bally je zagrizel v trnek in stor- 
niral dogovor, Atarijevci pa so lahko končno začeli 
tržiti lastni umotvor. 

Nedolžnost tistega časa je bila taka, da so za skla- 
diščni prostor s sekiro prebili zid izpraznjene pisarne 
zraven svoje, ker prvih petdeset komadov niso imeli 
kam dati. Ceno 937 dolarjev pa so določili tako, da so 
pogledali skozi okno in videli registrsko tablico na- 
ključnega parkiranega avtomobila - vedeli so le, da 
morajo računati manj kot jurja. No, vodil jih je mlado- 
stniški žar in do konca izdelovalne dobe leta 1974 so 
v promet spravili 8000 kosov. Običajna količina za ti- 
sto dobo je bila 1500. Dodaten cekin so vrgle številne 
domače predelave in nadaljevanja. 


TEHISKI 
KCOPCLEL 
lv" ZzET 


Ko sem se Ponga lotil na retrorazstavi letošnjega sej- 
ma Gamescom, sem pod primitivno mehaniko, grobo 
grafiko in zvokom, omejenim na robotsko golčanje in 
ponggg! pri odboju žogice (ime je izpeljanka tega ali 
navdiha od besede pinkponk), začutil draž, ki jo je 
špil moral imeti v zgodnjih sedemdesetih. Stalno po- 
speševanje kvadrateljca je enostavna, toda genialna 
dizajnerska poteza in kljub neznanski osnovnosti je 
bilo sejemsko črnobelo tekmovanje s sočlovekom za- 
bavno. Ni slabo za štirideset let staro mašino. 


žarnice. 


BA VA a 


sak gospodinjec je opazil, da so se klasične 

žarnice na žarilno nitko v trgovinah nekam 

poskrile. Septembra 2009 so po zapovedi 

Evropske unije prve odšle stovatnice, le- 

tošnjega pa se je ukinjanje končalo s 40- ter 
25-vatnimi izvedenkami. Kompaktne fluorescentne 
sijalke, ki jih nadomeščajo, svetijo drugače, ne ma- 
rajo rejverskega utripanja in jih ni dobro metati ob 
tla, ker vsebujejo strupeno živo srebro. Za nameček 
so nekajkrat dražje od starih žarilk, kar je bržkone 
glavni razlog, da ljudje nad prisilno menjavo vihajo 
nosove. Četudi naj bi bile planetu prijaznejše od sta- 
rikavk. Toda zakaj slednje žrejo toliko elektrike in 
čemu so modernejše boljše? In kje vraga se obirajo 
opevane diode LED? 


XODPOKCG ks VE 


Dolgo v novi vek so ljudje temo odganjali s svetili iz 
starih časov: svečami, baklami in oljenkami. Svetlo- 
ba je tod posledica kemične reakcije, gorenja vnetlji- 
vih snovi, recimo olj in voskov. Šele na prehodu v 19. 
stoletje so jih začele nadomeščati naprednejše napra- 
ve. Leta 1792 je Škot William Murdoch bajto prvič 
razsvetlil z lučjo na plin, 1807 pa so plinske lanterne 
osvetlile London. Plin je stal četrt toliko kot gorivo iz 
sveč in olj ter je bil primeren za ulice, za domove pa 
spričo težjega transporta ne. Zato so se tam proslavi- 
le svetilke na kerozin, pri nas bolj znane kot petrolej- 
ke (petrolej je kerozinu podoben derivat nafte). A sre- 
di 19. stoletja je mnogokje že brstelo raziskovalno 
ukvarjanje s svetili, ki niso uporabljala kemične, mar- 
več električno energijo. Z žarnicami. 


Thomas Alva Edison je leta 1882 na Manhattnu po- 
stavil prvo veliko elektrarno. Toda dolgoročno je 
stavil na napačnega konja: enosmerni tok. Čez du- 
cat let ga je George Westinghouse po navodilih Ni- 
kole Tesle z izmeničnim naposled prehitel. Na levi 
je ena od prvih Edisonovih žarnic. 


Iznajdbo žarnice pripisujemo Američanu Thomasu 
Alvi Edisonu. Ta je na zadnji decembrski dan leta 
1879 prvič javno predstavil žarnice, ki so osvetlile 
njegov laboratorij v New Jerseyju. Preden so krepnile, 
so gorele 150 ur. Vendar to niso bile prve žarnice in 
Edison ni dobil prvega patenta zanje! Uspeh je zgradil 
na plečih množice raziskovalcev, ki so idejo razvijali 
že od začetka stoletja. Leta 1802 je britanski kemik 
Humphry Davy spustil električni tok iz baterije skozi 
trak iz platine, ki je ob tem zažarel. Tako se je rodila 
zamisel za napravo, ki bi osvetljevala okolico z žare- 
njem, ko bi skoznjo tekel električni tok. Poglavitni 
problem žarilnih materialov je bil takrat ta, da so na 
zraku ob segrevanju oksidirali. Prišlo je do reakcije s 
kisikom, kar je nitko uničilo. Da bi preprečili oksida- 
cijo, so žarilni del obdali s stekleno bučko, iz katere 
so izsesali zrak, s čimer so kisiku onemogočili dostop. 
Leta 1841 je Anglež Frederick de Moleyns prejel prvi 
patent za žarnico s platinasto nitjo v stekleni vakuum- 
ski kaplji. Sledila mu je množica iznajditeljev, ki pa 
niso uspeli skonstruirati izdelka, ki bi bil dovolj poce- 
ni in vzdržljiv za domove. Platina je plemenita kovina 
in je bila predraga za potrošnjo, nitke iz ogljika pa so 
se hitro iztrošile in strgale. Tudi črpalke za doseganje 
vakuuma so se šele dobro razvijale. Stopnico više je 
1879. prišel Britanec Joseph Swan, čigar žarnica je 
gorela štirideset ur. Leta 1881 je kot prvega z elektri- 
ko v celoti osvetlil gledališče Savoy v Londonu. Igral- 
ci in gledalci so bili hvaležni, da jim med predstavami 
ni bilo treba več duhati vonja po plinu. A tedaj je na 
sceno z dolgimi koraki stopil Edison. 


JSKO ONAT 


Ameriški iznajditelj je imel pred tekmeci ključno 
prednost: nadzor nad vsem električnim krogom, od 
generatorja dalje, saj je sam izumil večino kompo- 
nent. Tako je lahko zasnoval ne le svetilo, marveč vso 
električno infrastrukturo. Poleg tega je odkril dol- 
goživejšo žarilno nitko. Zanjo je skušal poogleniti šest 
tisoč različnih stebel, listov in koreninic, preden je do- 
gnal, da je najbolj ustrezen bambus, ki je v laboratori- 
ju žarel več kot tisoč ur. 

Edisonu sta nadzor nad infrastrukturo in finančno za- 
ledje omogočila, da je pokupil večino konkurentov s 
patenti vred. Po združitvi s Swanovim podjetjem v 
'Ediswan' in z glavnim ameriškim tekmecem Thom- 
son-Houstonom je nastal The General Electric Com- 
pany, dolgo časa vodilni igralec na področju razsvet- 
ljave in še danes ena največjih tehnoloških korporacij. 
Ljudje so novost pograbili z obema rokama. Že leta 
1885 so prodali 300.000 žarnic, par let kasneje že 
več kot deset milijonov. Sprememba noči v dan s 
preprostim pritiskom na stikalo je spremenila življenj- 
ski ritem prebivalstva in pospešila drugo industrijsko 

revolucijo, obdobje od druge polovice 19. stoletja do 
začetka prve svetovne vojne. Umetne svetlobe so bili 
zelo veseli v bolnišnicah, pa seveda industrialci, saj 
so lahko tovarne gnali dan in noč. 


RES Mr 0 

Vakuumske žarnice z ogljikovimi nitkami pa so bile 
šele začetek. Material je pri iztrošanju rad počrnil ste- 
klo in niti svetle niso bile. Za njihovo moderno podo- 
bo je bila ključna kovina volfram, ki je v začetku 20. 
stoletja postala zadosti dostopna, da je madžarska to- 
varna Tungsram ('volfram' 4 'tungsten', kar je an- 
gleški izraz za to kovino) začela z obsežno proizvod- 
njo svetil z volframovo nitko. Ta je bila obstojnejša in 
je žarela svetleje. Ko je Irving Lagmuir malo pred prvo 
svetovno vojno zgruntal, da je v bučki bolje od vakuu- 
ma imeti inertni plin, je prišla v rabo žarnica, ki je bolj 
ali manj nespremenjena preživela do današnjih dni. 
Celo življenjska doba tisoč ur je podobna kot tedaj! 
Res pa je, da je izven dnevnih sob marsikod že pred 
leti odstopila mesto bolj izpopolnjenim modelom, kot 
so fluorescentne in halogenske žarnice. 


Klasične žarnice izrabljajo sevanje vidne svetlobe 
iz trdne snovi ob segrevanju. Vsak objekt oddaja 
svetlobo, le da je ta pri sobnih temperaturah v ob- 
močju očem nevidnega valovanja. Ob zadostnem 
segretju pa predmeti vidno zažarijo. Današnje vol- 
framove nitke je treba spraviti do temperature med 
2000 in 3000 stopinjami Celzija, kar dosežemo s 
priklopom na električni tok. Problem tega procesa 
je slah izkoristek, saj nitka večino energije odda 
kot infrardeče sevanje oziroma kot toploto. 


Lotimo se najprej slednjih, saj gre za nadgrajen prin- 
cip navadne žarnice. V halogenki je v stekleno bučko 
dodan razredčeni plin iz vrste halogenov, povečini 
spojina z jodom. Ti plini nase vežejo volfram, ki se ob 
žarenju uparja in se skozi ure odlaga na stenah žarni- 
ce. Halogeni znajo vezani volfram odlagati nazaj na 
nitko, ki tako traja dlje, za nameček pa jo lahko bolj 
segrejemo in s tem povečamo izkoristek. Zaradi veli- 

ke moči jih najdemo v avtomobilskih lučeh, spričo 
boljšega izkoristka od klasičnih žarnic pa jih kani EU 
odpisati leta 2016. 

Halogenke je General Electric uvedel v začetku šest- 
desetih let prejšnjega stoletja, a so tedaj žarnice na 
žarilno nitko v razvitih državah že predale štafeto dru- 
gačni vrsti svetil. Notranjost trgovin, uradov in tovarn 
se je kopala v sterilno beli svetlobi iz svetlečega pre- 
maza v fluorescentnih lučeh. 


To so klasične halogenske avtomobilske svetilke. 
Razvpite ksenonke iz prestižnejših vozil pa so čisto 
drugačen tip tako imenovanih obločnih žarnic. Te 
svetijo s preskokom iskre — oblokom — med elek- 
trodama, podobno kot pri streli. 


KRVNI: Reke 


Ko na elektrodi v razredčenem plinu priključiš dovolj 
visoko električno napetost, med njima steče tok. Na- 
biti delci v plinu poletijo proti eni ali drugi elektrodi in 
trkajo z drugimi atomi plina. Pri tem iz njih izbijajo 
elektrone ali jih poganjajo v višje krožnice v atomu. 
Ko ti elektroni spet sedejo v sebi ustreznejšo original- 
no krožnico, izsevajo svetlobo. Njena valovna dolžina 
in s tem barva je značilna za določen plin. Tako sta 
leta 1898 William Ramsey in Morris Travers odkrila 

Pri kritikah varčnih sijalk zapazimo, da sevajo 
hladno svetlobo. Gre za psihološko oznako, ki pa 
je povezana s fizikalnim principom temperature 
svetlobe. Vrednost se za nek odtenek določi kot 
temperatura, ki jo ima idealno črno telo, ki to 
svetlobo seva. Zato je merska enota kelvin. Rdeči 
odtenki imajo nižje vrednosti, okrog 2000 K, 
medtem ko ima visoko nad 6500 K modrina. Tu 
sta si fizikalno in psihološko poimenovanje vsak- 
sebi, kajti ravno nižje vrednosti pri hladnejšem 
črnem telesu so označene kot toplejše barve. 
Barva svetlobe ima pomembno zvezo s tako ime- 
novanim 'Color Rendering Indexom' (CRI), enim 
glavnih meril za vestno reprodukcijo barv. Ta je 
vezan na barvno temperaturo, zato je za svetlobo 
z visokim indeksom CRI (blizu sto) pomembno, 
pri kateri temperaturi to velja. Če ima ledica CRI 
90 ob 'rumeni' temperaturi 2700 K, to za predsta- 
vitev dnevnih odtenkov ni dobro. Dnevna svetlo- 
ba ima namreč temperaturo med pet in šest ti- 
soč. Običajne fluorescentne luči so po goli tem- 
peraturi celo bližje dnevni svetlobi od starih žar- 
nic, imajo pa ponavadi nizek indeks CRI. 
Svetilnost žarnic je na škatlah označena z lumni, 
ki je oznaka za svetlobni tok, prilagojena človeš- 
kemu očesu. To vseh valovnih dolžin vidne svet- 
lobe ne zaznava z enako občutljivostjo, zato fizi- 
kalno merjenje tu ne vžge. Vrednosti za domače 
žarnice so med 400 in 1200 lumni. 

plin neon. Njegova živordeča barva, ki je sijala iz cevi, 
ju je povsem očarala, in ko je Parižan Georges Claude 
decembra 1910 s takimi rdeče žarečimi cevmi izpisal 
besedo 'neon', je sprožil norijo. V naslednjih petnaj- 
stih letih so se neonski napisi razširili po vsem svetu 
in popotniki so zevajoč ustavljali avtomobile, da so zi- 
jali v barvite obcestne panoje. 


Idilično podobo javne fluorescentne razsvetljave 
po izkušnjah obvezno moti cefizelj, ki utriplje. To 
je običajno posledica obrabljenosti elektrod, ki v 
cev ne zmorejo poslati dovolj ionov za neprestano 
vzdrževanje električnega loka. 


A bele svetlobe iz pisarniških uradov ne gre mešati z 
neonsko. Neonke so bile šele korak na poti do fluo- 
rescentnih luči, ki so bolj zapletene. V njih plin ra- 
zredčenega živega srebra oddaja ultravijolično svetlo- 
bo, ki je očem nevidna. Zato z njo 'obstreljujemo' po- 
seben fluorescentni premaz na steni steklene cevi, ki 
oddaja nam vidne valovne dolžine. Prva tovrstna sve- 
tila je na trg poslal General Electric leta 1938. Njihovi 
glavni prednosti sta bili nižja poraba elektrike in 
daljša življenjska doba. To je med drugo svetovno 
vojno njihovo rabo dodatno pospešilo. V pičlih štiri- 
najstih letih so novinke v ZDA po skupni izsevani 
svetlobi prehitele stare žarnice. 

Varčne sijalke so fluorescentne luči, prirejene do- 
mačim lestencem. Da bi šle vanje, imajo cevi zvite. 
Tako imenovane kompaktne fluorescentne sijalke 
(CFL - Compact Fluorescent Lamp), kot je njihov 
uradni naziv, je takisto skušal najprej uvesti General 
Electric v sedemdesetih letih prejšnjega stoletja, a si je 
premislil. Prehitel ga je Philips in 1980. na trg poslal 
model SL, ki je postal prva tržno uspešna sijalka. 


Pogosta napaka je danes raba halogenskih reflek- 
torčkov ob ogledalih, ker so se lestenci zanje raz- 
tepli po trgovinah. Usmerjena svetloba je za ure- 
janje frisa neuporabna. Stara ogledala za makeup 
niso zastonj obdana z okroglimi žarnicami. 


Čemu jih uvajamo šele pod prisilo, četudi so na voljo 
že trideset let, porabijo petino energije žarnic in traja- 
jo desetkrat dlje? Ker imajo slabe plati. Zaradi narave 
prevajanja plina bi se jim upornost z vse večjim to- 
kom načeloma manjšala, zato bi ta napravo hitro 
skuril. V ta namen imajo vdelan 'električni balast', ki 
omejuje tok. Ta elektronika je vzrok, da je kos nekaj- 
krat dražji od stare žarnice. Prav tako ne marajo priži- 
ganja in ugašanja, saj se elektrode ob tem izrabljajo. 
In, nenazadnje, živo srebro, ki ga vsebujejo, je strupe- 
no. Če se razbijejo doma, ne smemo prijeti za sesal- 

Še en hakelje sijalk je, da v osnovi nočejo biti 
priključene na potenciometer in jih torej ne more- 
mo temniti. Za to nalogo je treba kupiti posebej 
prilagojene modele. Prav tako je dobro vedeti, da 
kvaliteta med modeli tudi danes še znatno niha! 

a razpoloženje t r počutje, vzgojno-izobraževalne 
| k bi izboljšali sposobnosti učencev. Taka razsvetljava med 
n navije intenzivnost in ohladi svetlobo za večjo koncentracijo, po drugi plati pa skuša klepetav 
—razred uspavati s toplimi in blagimi odtenki. Pri nas 


so tovrstno eksperimentalno učilnico s Philipso- 
im sistemom schoolvision lani odprli na ljubljanski Wov ana 

nik, saj bi z njim živosrebrne hlape raznesli po prosto- 
ru. Treba je prezračiti, ostanke pa zapreti v steklen 
kozarec in ga odvreči v nevarne odpadke. 

Najbolj opazna razlika med fluorescentno in klasično 
generacijo svetilk je vrsta svetlobe. Žareči volfram 
oddaja zvezni spekter, pomaknjen proti rumeni, zato 
je njegov sij pomirjujoč. Fluorescentne mešanice pa 
rade oddajajo hladnejše, modre odtenke. Take svetil- 
ke zvišujejo koncentracijo, zato so primerne za služ- 
bene prostore, a ker utrujajo, niso optimalne za dom. 
Prav tako imajo v barvnem spektru skoke, zaradi ka- 
terih prostor slikajo v drugačnih niansah kot sonce. 
To je opazil vsakdo, ki je domov prinesel kos obleke 
in se začudil, ker je bil videti drugačen kot v trgovini 
pod fluorescentno lučjo. Moderne sijalke za dom že 
sevajo odtenke, bližje naravni svetlobi, zato je upo- 
rabnikova krivda, če si kupi ledeno hladno svetilo. Na 
škatlah je navedena izsevana temperatura luči in da 
se dobiti CFLe z nežnejšimi žarki pod 4000 kelvini. 


Tudi oddano toploto, ki jo pri svetilih načeloma 
skušamo karseda omejiti, se da ponekod koristno 
uporabiti. Slehernik s terarijem ali akvarijem se je 
že ukvarjal s pedantno postavitvijo svetil za svoj 
živelj, prav tako tisti, ki pridelujejo, eee, zelišča. 


KGRVNCES:A TISTI AK 


Svetleče diode (LED - Light Emitting Diode) so prav 
tako z nami že mnogo desetletij, saj je prvo spočel 
General Electric pred petdesetimi leti. Dioda je pol- 
prevodniški elektronski element, ki prepušča elek- 
trični tok le v eni smeri, svetleče pa imajo še to last- 
nost, da material ob tem oddaja svetlobo. Sevajo za- 
radi samosvojega fizikalnega pojava elektroluminis- 
cence, ki se razlikuje od žarnic in sijalk. Zato imajo 
kup posebnosti. Oddajajo močno enobarvno svetlo- 
bo, ki je odvisna od uporabljenega polprevodnika, 
svetijo pa v snopu in ne vsenaokrog kot klasične žar- 


nice. Prostor so najprej našle v signalni raz- 
svetljavi - na električnih napravah, v semafor- 

jih in oglasih. 

Da bi se uveljavile na splošno, so morali kon- 
struktorji ukrotiti slabo učinkovitost pri večjih 
tokovih. Tipične lučke na domačih električnih 
napravah sicer delujejo pri manj kot 50 milivatih, 
a z rastjo dimenzij in električnega toka se učinko- 
vitost zmanjšuje, saj so diode občutljive na rast 
temperature. No, inženirji ne spijo in najnovejše dio- 
de LED za osvetlitev bivanjskih prostorov so pred ne- 
kaj leti presegle učinkovitost sijalk, strokovnjaki pa 
pravijo, da imajo še veliko rezerve. Ob tem se pona- 
šajo z več kot dvakrat daljšo življenjsko dobo, ki do- 
sega 25.000 ur. V maloprodaji dobiš inačice za nado- 
meščanje starih 25- in 40-vatnic - preberi na škatli, 
ker se rade razlikujejo po moči! 

Značilno okroglo plastično ohišje ledic ni naključ- 
na stvar. Polprevodniki imajo visok lomni količnik 
svetlobe, zato jo lahko oddajo le pravokotno na 
svojo površino. Ohišje deluje kot medij med diodo 
in zrakom, s čimer se snop svetlobe razširi. 

Uradniki so izračunali, da bi takojšnja zamenjava 
vseh žarnic na žarilno nitko z varčnimi zmanjšala letni 
izpust ogljikovega dioksida za 230 milijonov ton. V 
svetu, ki išče rezerve pri zmanjševanju uhajanja to- 
plogrednih plinov, je to znatna številka, podobna iz- 
pustu petdesetih milijonov avtomobilov. Do neke me- 
re gre zato razumeti težnje Evropske unije. Petkrat 
nižja poraba sijalk v primerjavi z žarnicami ni za od- 
met, posebej če luči v stanovanju veliko gorijo. Neka- 
tere pretekle hibe, kot je temperatura svetlobe, novi 
izdelki že učinkovito obidejo. 

Vseeno pa je navijaštvo za sijalke bedno in mestoma 
diši po vplivu industrijskih lobijev, saj je dodana vred- 


Philips je z nastopom varčnih 

sijalk v osemdesetih stopil iz sence 

Osrama in General Electrica ter je danes največji 
proizvajalec žarnic. Nizozemska tvrdka, ki je lani 
praznovala 120-letnico in nosi ime po družini us- 
tanoviteljev, nam je prinesla množico iznajdb, ki 
so postale del modernega časa. Sedaj pa pred- 
stavljajo prve svetilne diode za v domači leste- 
nec. Philips myambiance 12-60W je 12-vatna za- 
menjava za klasično 60-vatno žarnico z žarilno 
nitko. S tem ima enak izkoristek kot kompaktne 
fluorescentne sijalke, a višjo življenjsko dobo: 
25.000 ur proti 10.000 za luči CFL. Tudi ta ledica 
je napol fluorescentna, saj kopica diod v notra- 
njosti ne sveti neposredno, marveč vzbuja fluo- 
rescentni premaz na bučki. S tem doseže vsak 
kot sobe. Ima nekaj večje ohišje od obstoječih si- 
jalk in je masivna, in sicer zaradi hladilnika, ki je 
pri večjih diodah LED pomemben. Za polno svet- 
lobno jakost po pretiku stikala potrebuje le kake 
pol sekunde. Takisto je hladna in lahko bučko 
prižgano držiš z roko, pa še ob ponavljajočem 
otroškem žokanju stikala se ne bo usajala kot 
CFLke. Sveti z 2700 kelvini, torej s toplo svetlobo 
podobne temperature kot stare žarnice. Kmalu 
dospe na trg 75 W inačica, kar je dobrodošlo, saj 
je obstoječa prešibka za dobro osvetlitev večjih 


prostorov. Kljub temu ena stane 50 evrov. 


nost na modernejše izdelke višja kot pri stoletje starih 
žarnicah. Globalno gledano bi se električna poraba ob 
omenjeni menjavi znižala le za 2,5 odstotka, zato pla- 
net ne bo usmrčen, če si stare žarnice kupimo na zalo- 
go. CFLke pač še vedno niso primerne za vsak kot. V 
kopalnici, kjer se luč nenehno prižiga in ugaša, sem v 
nekaj mesecih uničil tri različnih proizvajalcev. Če ku- 
pim halogenko, pa dobim dodatni radiator v višini gla- 
ve. Super. Zato pri meni tam še vedno sije dobra stara 
žarnica, ki crkne na dve leti. Ko pride 15-vatna ledica, 
posnemovalka nekdanje 75-vatne žarnice, pa se bodo 
prostori začeli kopati v svetlobi sodobnejših luči. Če 
seveda zanjo ne bom plačal toliko kot za Diabla III. 


Ledice so na avtih že širše prisotne kot zadnje in 
pozicijske oziroma dnevne luči, medtem ko jih za 
žaromete uporabljajo še zelo redki modeli. Proble- 
ma sta cena in velika občutljivost na temperaturo, 
zaradi katere je treba vso luč pedantno izolirati. 


V laboratorijih že zori najmodernejša inačica svetil 
- organske diode LED (OLED). Te sijejo na podo- 
ben način kot polprevodniške ledice, le da je njiho- 
va struktura iz organskih spojin. Zato so tanke in 
jih je moč vgraditi v upogljive materiale. 

Naravo kazimo tudi s svetlobno onesnaženostjo. 
Vse preveč sija uličnih svetilk uhaja v nebo, kjer 
moti astronome in kvari naravni dnevno-nočni ri- 
tem ljudi ter živali. Odgovorni načrtovalci konstrui- 
rajo svetila z zasloni, ki snop usmerijo v tla. 

IGROVJE 


Ob izidu Lego Gospodarja se 


kot kako nemirno rdeče oko z navpično 


špranjo na sredini (mene spomni na razpočen kaki, kaj pa vas, hm hm?) 
ozre po vsebini in smislu dolgoletne franšize, iz katere letijo zakovičke. 

e bom oklican za čudaka in 
dušebrižnika, pač bom. Os- 
tajam trdnega prepričanja, 
da prava igra za desetletnika 
ni tista, v kateri letijo krogle, 
šprica kri in se kotrljajo umetni kolki ba- 
bic, zbitih z avtom. Torej ne Call of Du- 
ty, ne Grand Theft Auto. Pri štirinajstih, 
petnajstih, ajt okej, PEGI gor ali dol. 
Ampak deset? Nak. 

Za tako nežno, dojemljivo starost, ki je še 
niso začeli razjedati hormoni, bi dosti bolj 
priporočil kaj manj nasilnega in bolj so- 
delovalnega. Maria, Skylanderje - ali dol- 
gometražno serijo angleških izdelovalcev 
Traveller's Tales, ki so v Legove kockice 
v sedmih letih predelali dolg niz znanih 
popkulturnih licenc. Ni dosti lažjih nači- 
nov za vzpostavitev elektronske vezi med 
staršem in otrokom tik pred fazo adoles- 
cence, ko se te bo otepal z vsemi štirimi. 


Gepki od povsod 

Gre za tipično nadvse simpatične tretje- 
osebne akcijsko-skakalno-miselne špile, 
ki osebe iz filmov, knjig in stripov pretvo- 
rijo v Legove stričke. Po videzu taiste, ki 
jih razpostavljaš okrog gradov iz kock, le 
da tečejo, poskakujejo in mlatijo. Nekaj 
prirojeno šegavega je na Luku Skywal- 
kerju, Batmanu, Harryju Potterju in kapi- 
tanu Sparrowu kot plastičnih možicljih z 
nalepljenimi obrazki. Kaj šele na njihovih 
sovražnikih, ki pod udrihanjem razpadajo 
na sestavne delce. 

Legasta je takisto okolica, pretežno ses- 
tavljena iz kock. Stene, skale, drevesa, 
rože, hiše, tovornjake, prometne znake, 


jambore in kitare z mlatenjem spremi- 
njaš v pršce čepkov, ki rabijo kot valuta 
za kupovanje novih likov. Včasih iz uniče- 
nega nastane kupček poskakujočih delč- 
kov, ki jih s tiščanjem gumba sestaviš v 
objekt za napredovanje, na primer stop- 
nice. Dostikrat je treba v premagovanje 
prepadov in visenje na brveh vložiti nekaj 
spretnosti. Toda smrt ne tu, ne v boju ni 
povod za sekirancijo, saj ni omejenih živ- 
ljenj in oživiš nadvse blizu mesta crkota. 
V najslabšem primeru si ob jerbas čep- 
kov. Kar je v redu, saj otroci nimajo ob- 
čutka za gibanje v 3D-prostoru. 

Sistem igranja se je v vseh teh letih do- 
dobra izkristaliziral. Ciniki in naveličanci 
bi rekli, da je recept zlajnan, kakor kaže 
novi Lego Lord of the Rings. Po kakih de- 
setih preigranih legijadah mednje sodim 
tudi sam, saj vidim, da je napredka glede 
na količino nekje dveh iger na leto malo. 
Drži, včasih je več akcije, včasih, zlasti 
zadnje čase, poudarjajo uganke. Sčaso- 
ma smo pridobili sposobnost nošnje več 
predmetov in razdeljen zaslon za co-op 
igranje, sedli v vozila, se udeležili taktič- 
nih bitk v Lego Star Wars 3 ter se iz ved- 
no večjih ločenih nivojev in zajetnejših 
sučišč, kakršna je Bradavičarka v Lego 
Lončariču, preselili v brezšivne odprte 
svetove. Taka sta Gotham City v Lego 
Batman 2 ter Middle-earth v Lego Gos- 
podarju in taka bo metropola v naslednje 
leto prihajajočem Lego City Undercover- 
ju, ki se bo spogledoval z GTAjem. 
Zložna evolucija se torej odvija. A vobče 
je vsaka nova legovščina kot znošena 
opanka. Ne glede na to, kam stopiš z njo, 
je občutek sličen. 


RIVITA 


Od Lego Star Wars se osnovno igranje ni kaj prida spremenilo, celo vmes- 
nik ostaja enak. Zmeraj so ključni okoli ležeči in sipajoči se čepki, ki rabijo 
kot valuta za kupovanje. Tipične za niz so tudi vmesne humorne sekvence, a 
liki govorijo le v Batmanu 2 in Gospodarju, drugod pa zgolj pantomimijo. 


 PIRATES 

Od leta 2005, ko je izšel Lego Star Wars: The Video Game na podlagi druge trilogije, kjer se Luke še pretaka po Anakinovih semenovodih, je izšlo kar 15 legijad. 
Indy, Batman, Harry, Pirati in Gospodar uporabljajo v članku opisan sistem, Lego Rock Band je izvedenka dotične kitarščine, Lego Ninjago pa je akcijska strategi- 
jica za DS. Tudi sicer so ti špili doma povsod, od računal do sobnih konzol in ročnih drkalic. Začuda pa niso požegnani telefoni in tablice. To se zna spremeniti. 

IGROVJE 


Za dete izven in not 


Kleč je v tem, kateri vatel uporabljamo za merjenje 
kakovosti. Če stavimo na izvirnost, se nam lahko 
ovinkasta serija Traveller's Tales, ki so nedavno preš- 
li pod Warnerjevo lastništvo in so zaprmej obsojeni na 
klamfanje enega in istega, dokler se bo prodajalo, re- 
sno zameri. Vendar so otroci usmerjeni nasprotno, saj 
niso le pomanjšani odrasli. Dveletniku boš moral 
osemnajstkrat prebrati eno in isto pravljico, desetlet- 
nik pa bo sicer hotel manjše spremembe, a ne preti- 
ranih in ne v prevelikih količinah. Ravno pravšnje, rav- 
no prav. 

Pristop deluje, ker se lego games nikdar ne pretvarja- 
jo, da niso otroške in otročje. Uživajo v svojem pre- 
šernem humorju, kjer se debelušni lego striclji bocka- 
jo s plastičnimi orožji in ob jemanju konca delajo hec- 
ne friske, ter vedo, da so lahkotne zafrkancije, ne pa- 
rodije, kaj šele satire. Zgodnejši deli niso terjali niti ra- 
zumevanja angleščine, saj je bila komunikacija ne- 
verbalna. Ne vpeljejo zapletenejšega boja od hitrost- 
nega mlatenja po enem gumbu in ne zahtevajo obili- 
ce skakalne spretnosti. 

Zvečine ne marajo niti za kompleksne uganke, ki bi 
mladež zamorile. Včasih je treba kam potisniti zaboj 
ali kip, da lahko odskačeš dalje. Toda ponavadi je 
rešitev na dlani, če si z vandranjem in razsuvanjem 
kock našel ustrezne predmete oziroma imaš v druščini 
prave like. Samo Indy ima denimo v Lego Indiana Jo- 
nesu bič, da pride do skrivnosti, nedosegljivih vsem 
ostalim. Vse je v redu, dokler mu nekdo pomaga. 


na A Nabeh 


GTAJu slični Lego City Undercover pride naslednje 
leto na wii U in 3DS. Dobra priložnost za prevetri- 
tev koncepta, čeprav dvomim v udejanjenje. 


Več glav več ve 


V prejšnjem odstavku se skrivata osrednji privlačnosti 
niza: sodelovanje in iskanje tajnega. Redko si na poti 
sam, tvoje tovariše pa lahko nadzoruje bodisi običajno 
spodobna umetna pamet, bodisi še en človek za istim 
zaslonom (spletnosti Travellerjem doslej ni uspelo 
vdelati). Šele tedaj ti špili pokažejo pravo vrednost. Ko 
z bratom, sinom, hčerko, materjo, prijateljem ugotav- 
ljata, kaj ločeno in skupaj storiti, da se bosta prebila 
naprej, delajo tako prsti kot možgani. Družita se v pra- 
vem pomenu besede, govorita, si prišepetavata in si 
pulita iz rok kontroler, ne da vsak ždi na svojem koncu 
in sta tiho. V takem prešernem vzdušju hitro prezreš 
občasne neprilike pri kameri in nadzoru. 

Žur je lahko velik že v osnovnem zgodbovnem nači- 
nu, kaj šele, ko se lotiš jaganja skrivnosti. Teh je, kot 
bi jih naklel, in temeljijo na šnofanju vsakega vogala, 
razsutju sleherne sumljivosti in rabe alternativnih li- 
kov s svojstvenimi močmi in opremo, ki jih po želji 
pelješ v free play po koncu fabule. Ko bo padla sto- 
odstotna opravljenost, bo na voljo že naslednja legov- 
ščina. Taka, s katero bo svet zopet za nianso svetlejši. 

prisrčna ploščadarica 
Rayman 3 


zbirateljska izdaja 
Star Wars: The Force 
Unleashed - Ultimate 
Sith Edition 

arkadic Lego Star Wars 
Complete Saga 


15. v mesecu 
še toplega Jokerja 
v domač nabiralnik 


in prihrani 
20 odstotkov! 


avtomobilsko divjanje vzdušna letalska arkada 
Need for Speed: Blazing Angels 
ProStreet 


ČUDFS SVETA 
Som aaa arena 
TRE 


zgodovinska strategija 
z vključenim barbarskim 
dodatkom Rome Total 
War Gold Edition 


sa Ollef 


knjiga 100 čudes sveta 


knjiga Hobit 


rokavice 0X prvi del pustolovščin 
za vse vrste dotikabilnih zaslonov Lego Harry Potter Years 1-4 


www.joker.si 


Tokrat bomo med novimi naročniki izžrebali tri srečneže, 
ki se bodo v hladnih zimskih dneh lahko pogreli s čaji Lipton. 


Za nagrado prejmejo kremo za obraz Nivea. 

e tako dolgo tega smo imeli referendum 
o družinskem zakoniku. Še prej smo gla- 
sovali o oploditvah samskih žensk. Nam 
lahko politika določi spol, ko biologija ni 
čisto jasna? In zakaj bi biologija ne bila? 


Hermafroditi: mit in resnica 

Bitij, ki si lastijo tako moške kot ženske spolne orga- 
ne, ni malo. V rastlinskem svetu so prej pravilo kot iz- 
jema, pa tudi med živalmi niso redka. Najbolj znani 
primerki so polži, med vretenčarji pa najdemo dvo- 
spolne ribe. Ko gremo po razvojnem drevesu naprej, 
postane spolni dimorfizem, torej ločenost na fantke in 
punčke, zelo izrazit. Kljub temu pa gre včasih pri raz- 
voju zarodka kaj narobe. Tedaj dobimo pravega her- 
mafrodita - tudi pri ljudeh. 

Beseda izhaja iz grške mitologije. Tam je bil Herma- 
frodit sin Hermesa in Afrodite, ki ga je na piko vzela 
vodna nimfa Salmakida. Za razliko od ostalih nimf, ki 
so bile zaprisežene celibatu, si je poželela mladega te- 
lesa in ga naskočila, ko se je šel kopat. Sredi posil- 
stva je prosila bogove, naj ju nikoli ne ločijo, ti pa so 
prošnjo vzeli dobesedno in obe telesi združili. Tako je 
Hermafrodit postal prva punčka z lulčkom. 

To ne pomeni, da so znani tajski ladyboyi v resnici 
dvospolniki. So transseksualci, saj so z genskega vidi- 
ka moškega spola. Obline pridobijo z goltanjem žens- 
kih spolnih hormonov in plastičnimi operacijami. Pra- 
vi dvospolniki oziroma interseksualci, kot jim zdaj re- 
če medicina, imajo lahko tako moški kot ženski dedni 
zapis ali celo več kot 46 kromosomov, denimo za 
kombinacijo XXY. Ravno slednji, pri katerih bi najbolj 
pričakoval obojespolnost, so ponavadi bolj izraženo 
moškega spola in zvečine plodni, čeprav jim brstijo 
prsi, penis pa imajo običajno zanikrno majhen. 

Kleč dvospolnosti je drugod. Ko se zarodek prične 
razvijati v maternici, nekako prva dva meseca nima 
izraženega spola. Ima pa dvoje zasnov, ki jim pravi- 
mo Wolfovi in Mullerjevi kanali. Iz prvih se razvijejo 
semenovodi, iz drugih jajcevodi in maternica. Moški 
zarodki nekje v osmem tednu pričnejo izločati tako 
imenovani anti-Miullerjev hormon, ki poskrbi, da se 


< Veste, da sta hermafrodita tudi Jabba the Hutt 
in Cartmanova mama? Če pogledaš Cartmana, 
pričneš sumiti, da sta se sparila ... 

Vam svetuježe od, 
leta MV V 

Je človekov spol stvar biologije ali ustavne pre- 
soje? Se bo Ouattro z referendumom spremenil 
v žensko? Mu to pravna država sploh dovoli? 


namesto ženskih spolovil razvijejo pimpl in testisi. 
Včasih pa gre kaj narobe. Napačno delovanje ome- 
njenega hormona bo povzročilo, da se pri ženski raz- 
vijejo testisi in pri moškem jajčniki. Oziroma mešani- 
ca obojega, ki se ji reče ovotestis. Situacija se dodat- 
no zakomplicira, če zarodek razvije imunost na testo- 
steron. V tem primeru se bo kljub delujočim modom 
razvil v stoodstotno žensko. 

Primeri spolne nejasnosti so kar pogosti, kajti dojenč- 
kov brez izrazitih gonad je odstotek. To je trikrat več 
kot enojajčnih dvojčkov. Pri enem od desetih se zd- 
ravniki odločijo za operacijo, s katero 'poudarijo' spo- 
lovila, ki naj bi ustrezala kromosomskemu paru. Ven- 
dar je to dvorezen meč. Naše pritikline in kemikalije, 
ki jih izločajo, namreč dosti bolj vplivajo na možgane 
in s tem na človekov karakter, kot smo si pripravljeni 
priznati. Interseksualci, ki so jim ob rojstvu 'določili' 
spol, ob vstopu v puberteto nemalokrat ugotovijo, da 
je nekaj narobe. Če družina do njih ni odkrita, se lah- 
ko zadeve hudo zaostrijo. Znani so primeri, ko zdrav- 
niki staršem niso povedali, da je otrok dvospolnik, in 
so operacijo opravili samovoljno. Prihajalo je do ast- 
ronomskih tožb. 

Skozi zgodovino smo bili do interseksualcev nena- 
vadno tolerantni. Sicer so veljali za spačke, a so spa- 
dali v tisto 'boljšo' sorto, ki je celo navdihnila kakega 
umetnika. Verjetno gre to pripisati videzu, ki je bil 
vedno androgin - nekje vmes, niti moški niti ženska, 
a hkrati oboje. Zategadelj ni čudno, da se ves čas po- 
javljajo govorice, kako je katera znanih osebnosti v 
resnici obojespolna. Nekdaj so to trdili za Jamie Lee 
Curtis, Annie Lennox in Davida Bowieja, pred nekaj 
leti je na istem nakovalu znašla Lady Gaga. Za sled- 
nje tri niti ni čudno, saj so imidž zgradili na androgi- 
nosti, četudi imajo pod pasom običajno opremo. 


Kaj je ustava? : 

Dnevna poročila vsakodnevno omenjajo nek famozni 
dokument, ki se mu reče ustava. Vedno je treba pre- 
sojati, ali je nekaj v skladu z njo in če jo kdo krši, ter 
kažejo nam podobe mož v haljah, ki modrujejo nad 
papirji in dovolijo ali prepovejo referendum. Ob tem 
pa marsikdo ne ve, kaj ustava sploh je. 

Gre za temeljni dokument, v katerem so zapisana naj- 
bolj osnovna pravila, po katerih naj bi funkcionirala 
država. Pravniki pravijo, da je splošna in abstraktna, 
za razliko od zakona, ki je natančen in konkreten. Po 
domače: na podlagi ustave, ki na široko zapiše te- 
meljne pravice in dolžnosti države ter ljudi v njej, jih 
zakoni točno določijo. Ustava državo definira in ji po- 


stavi pravne temelje. Pri tem ni odvisna od družbene 
ureditve. Že na Hamurabijev zakonik lahko gledamo 
kot na neke vrste ustavo, čeravno pojmu, kot ga ra- 
zumemo danes, bolj ustrezajo grške in rimske izve- 
denke. Prelomna je bila Velika listina svoboščin (Ma- 
gna carta libertatum), ki jo je moral leta 1215 podpi- 
sati angleški kralj Ivan brez zemlje (John iz Robina 
Hooda) in je državo postopno spremenila iz absolutne 
v ustavno monarhijo. Moč odločanja se je od kralja 
premaknila k podložnikom, konkretno v parlament. 
S tem so zgolj sledili ideji grških filozofov, ki so meni- 
li, da so določene stvari preveč pomembne, da bi bile 
prepuščene muham trenutnega vladarja. V ustavi za- 
pisane temeljne pravice in svoboščine so tako zavezu- 
joče za vsakogar, ki je na oblasti. Vsak zakon, ki ga 
sprejmejo, vsak odlok, praktično vsak papirček mora 
biti napisan tako, da ne krši niti enega člena ustave. 
Seveda pa pisci zakonov zaradi lastnih političnih moti- 
vov dostikrat zaidejo na sivo področje. Takrat v Slove- 
niji vmes poseže Ustavno sodišče, v katerem sedi de- 
veterica vrhunskih pravnikov. Njihova naloga je pre- 
sojati, ali nek zakon krši osnovno definicijo države ali 
ne. Ustavni sodnik je najvišja funkcija našega pravo- 
sodnega sistema, predlaga jih predsednik države in 
potrdi parlament. Mandat traja devet let in je enkratne 
narave, torej jih po preteku ne morejo znova izvoliti. 
Ker je ustava tako pomemben dokument, jo je težko 
spreminjati. Za vsako dopolnitev je obvezna dvotret- 
jinska večina poslancev ali ustavni referendum. Ta se 
od običajnih razlikuje tako, da je veljaven le, če se ga 
udeleži več kot polovica vseh volilcev. Zato večina po- 
litično osveščenih državljanov ponavadi odmahne z 
roko, kadar kaka politična stranka govori o ustavnih 
spremembah. Tovrstne varovalke so potrebne, kajti 
spreminjanje osnovnih pravil igre, je nevarno, kot je 
pokazal tretji rajh. Do sprememb sicer prihaja, a so 
redke, saj morajo biti splošno sprejemljive. 

Vsak slovenski državljan bi si moral vsaj enkrat pre- 
brati ustavo, da bi videl, kaj naša dežela sploh je in ka- 
ko bi morala delovati. To ni večja težava, saj sloven- 
ska ustava s 174 členi spada med krajše in ni napisa- 
na v pravniški latovščini, ampak v srednješolcu umlji- 
vem jeziku. Za pokušino si poglejmo, kaj pravijo prvi 
trije členi: "Slovenija je demokratična republika. Slo- 
venija je pravna in socialna država. Slovenija je drža- 
va vseh svojih državljank in državljanov (...), v kateri 
ima oblast ljudstvo." Tako preproste, a tako močne 
besede, Če bi se jih vsi dosledno držali, uličnih prote- 
stov ne bi bilo. Tako pa moramo na cestah opozarja- 
ti, kdo ima v resnici oblast. 

KOLUMNI 


Več kot tisoč besed 


morda ne zdi važen, a je: slikovnost. S tem ne 

mislim na to, kako so podobice razporejene na 
stran, čeprav ima kajpak tudi to krepak vpliv, mar- 
več na njihov nastanek. Ta je za levji delež bralcev 
samoumeven, toda ravno v slike gre nemalo truda. 
Urednik terja, da so karseda polne in raznolike ter da 
je eksplozija tudi na prizoru iz potezne šesterokot- 
niške strategije. Rodi, stvori! Podobno velja za slike 
iz aplikacij in s telefonov, na katerih finomehanično 
razporejamo elemente, da so ja karseda zanimive in 
predstavitvene. 
Velikovečinoma zanje poskrbimo sami, le izjemoma 
uporabimo kako založnikovo. Zatekanje k slednjim je 
stalna praksa lepega števila tako papirnih kot elek- 
tronskih medijev, vendar to ni dobro. V osnovi zato, 
ker so izdajateljeve slike večkrat, no, izdajalske. Zreži- 
rane. Junak je rad postavljen v epske obračune z veli- 
ko sovražniki, kjer streli, strelice, okruški in črevca 
frčijo na vse strani, 'fotoaparat' je za večji efekt nag- 
njen, podoba je obdelana s Photoshopom za dodatne 
učinke, bolj žarke barve in manj sprane teksture, kot 
bi šlo za kako manekenko za spodnje perilo ... Tako je 
bilo njega dni in tako je danes, čeprav smo v HD-dobi. 
Razlika v primerjavi z realnostjo zna biti konkretna, 
kakor kaže tomesečni Call of Duty: Black Ops Dec- 
lassified za vito. Ta ročni strojček omogoča grebanje 
shotov, kot zajemanju zaslonov pravimo po domače, 
s hkratnim pritiskom na gumba start in PS. Toda do- 
tična zanikrna igra to možnost kratkomalo izklopi. Isti 
prijem so Nihilistic uporabili pri svoji prejšnji igri, rav- 
no tako vitini Resistance: Burning Skies, ki je bila le 
malo boljša od tega novega dingovega iztrebka. So že 
vedeli, zakaj - medij je tako, čeprav noče, prisiljen 
uporabiti založnikove slike, ki so praviloma bolj nav- 
dušujoče. 
S pridobivanjem slikovnega materiala s konzol je itak 
križ. Zlasti z DSa in 3DSa, kjer nimaš druge, kot da 
upaš na novinarski material. Pa tudi s sobnih naprav, 
kot so playstation 3, xbox 360, wii in wii U. Na lastno 
pest sem mogel slike za opis pred časom dobiti le iz 
Hala 3 za X360, in sicer tako, da sem ustavljal pos- 
netke akcije v nivojih, naredil shot, ki je romal na nji- 
hovo spletno stran, od koder sem ga naposled pote- 
gnil v računalnik. Zamudno, toda rivju bi bil z Bungie- 
jevimi pregovorno ohrnimi, grdimi in lažnimi fotkami 
kilav. 
Dandanes mi je precej lepše, saj sliko po HDMI-kablu 
pripeljem v računalnik, kjer imam grebersko 
kartico averTV captureHD, in mi aplikacija 
shrani 99 slik zapored v prav toliko se- 
kundah. Milina. Na disku imam po- 
tem sicer iz enega špila pov- 


0 bstaja vidik ustvarjanja Jokerjevih opisov, ki se 


prečno po nekaj tisoč bmpjev, ki zasedejo par giga. 
Toda vredno je, saj je v reviji prikazana podoba resni- 
coljubna. Druga, primerljiva možnost je zunanja shra- 
njevalna škatlica, katere testis objavljamo ta mesec. 
A če sem pomislil na video? Sem, naprave bi bile za 
to definitivno uporabne, toda videorivjujev ne delamo. 
Najlepše je na tablah in peceju. Apple in Google sta v 
svoja mobilniška sistema vdelala možnost, da kadar- 
koli z eno potezo shraniš zaslon. Na računalniku pa 
delo zgledno opravi program Fraps, ki zataji zgolj izje- 
moma. Običajno mi nenehno teče v ozadju in kakor v 
Wordu rad stiskam ctrl - S za shranjevanje besedila 
(ne reži se, še v časih WordStara mi je šel zaradi št- 
romfelerja po gobe 20.000-znakovni vedež in ta gib 
sem si odtlej priučil v samoumevnost kot vožnjo kole- 
sa!), tako med igranjem avtomatično drkam tildo za 
spravljanje shotov na disk. Raje preveč kot premalo, 
zapisovanje itak ne moti akcije. 

No, pri slikah ne gre le za tehnično plat. Ta se tiče nji- 
hovega pridobivanja, enako važen pa je izbor. Naš 
enostranski opis ima običajno od tri do pet slik, dvo- 
stranski kakih osem. V primerjavi z nekaj jurji fajlov, 
ki nastanejo pri igranju enega samega večjega naslo- 
va, je to bore malo. Zato je treba biti pri izbiri varčen in 
prefrigan. Z nekaj podobicami je treba predstaviti 
čimveč ključnih elementov špila, seznam mora biti 
privlačen za oko, okolja, liki, oprema in sovražniki 
raznoliki, ikone vidne, temačnost ne sme biti pretira- 
na, obenem pa ne velja zaiti v kvarnike. (Še zdaj 
obžalujem opis Dooma 3 z zadnjim šefom ...) Vse to je 
včasih večje breme kot pisanje, zlasti pri pustih, črni- 
kavih špilih, ob katerih samo upaš, da se bo v nati- 
skanem izvodu sploh kaj videlo. 

In potem, ko je vse izbrano in postavljeno, pride še en 
element: podpisi. Glede teh sva se z Davidom točno 
pred petnajstimi leti, torej decembra 1997 odločila, da 
morajo biti, in z njimi je obilo nevidnega dela. Če je 
opis na eni strani dolg recimo 4500 znakov, je podpi- 
sov še za jurja. A odločitve nisva nikdar obžalovala. V 
njih je moč nanizati veliko dejstev in mnenj, ki bi gla- 
vni tekst napihnila, ali ga učinkovito dopolnijo. Včasih 
udejanjimo kak eksperiment, pri katerem je podpisov 
več kot osrednjega besedila, in taki se radi posrečijo. 
Nekateri itak berejo le podpise :). Srečnega, zdravega 
in blagoslovljenega! 

Black Ops 2 je Call of Duty, kot ga poznamo: bobneča zmes 


S stebrov in sten radi letijo odkruški, a so zvečine skriptani. 


email >— 


o sem v televizijskem oglasu za Black Ops 2 
uzrl Roberta Downeyja mlajšega, sem bil za 
hip presenečen. A hitro sem se spomnil, da 
gre vendar za Call of Duty, največjo zaslužka- 
rico med igrami, ki si to lahko privošči. In to vsak no- 
vember, ko nam Attivision dostavi nov izvod, da smo 
jih ponotranjili kot prihod prazničnih razprodaj. Po- 
tem vselej izbruhne spopad ljubiteljev na eni strani in 
na drugi cinikov, ki očitajo, da se ta prvoosebni strel- 
ski niz komaj kaj spreminja. 

V globalni kolobociji marketinškega blišča in forum- 
skih vojn je prelahko pozabiti, da CoDi ne prihajajo iz 
Mordorja, marveč od stotnij razvijalcev, ki jim ni vse- 
eno in si razbijajo glavo s tem, koliko ozko skriptane- 
ga divjanja bodo kupci še prenesli, preden jim bo od 
prenažrtja udarilo nazaj gor po požiralniku in bo tržni 
oddelek začel grafe risati navzdol. Studio Treyarch z 
Black Ops 2 pokaže, kam se niz lahko (in mora) razvi- 
ti. Mestoma se spotika, a vseeno je tole najbolj samos- 
voj Call of Duty doslej. Pa ne zato, ker ima robote. 


Tečni stari prdci 


Na površju je sestavljen enak kot predhodniki. Izbiraš 
med enoigralsko kampanjo s filmsko orientirano pri- 
povedjo, večigralskimi boji z živimi ljudmi ter sodelo- 
valnim bežanjem pred zombiji. Tokratna štorija se 
začne z obiskom Davida Masona, sina protagonista 
Alexa Masona iz Black Ops, pri ostarelem naredniku 

Rob Simuliranega rušenja kot v Battlefieldu Black Ops 2 ne pozna. 


eksplozij in streljanja, tokrat ducat let v prihodnosti. Na- 
posled mu uspe deloma presekati prislovično linearnost. 


CIME — « a" o — 

Tale možakar ima pa slab dan. Igra res ne štedi z brutalnostjo 
v animacijah, začuda pa nas v njih skoraj ne posiljuje s OTEJi! 


šati naše spremljevalce. Med 


Franku Woodsu. Ja, tistem Woodsu, za katerega se je 
zdelo, da je v enici snedel ročno granato. Toda marin- 
ci so trdokožni možje! Zdaj se piše leto 2025 in David 
je kot njegov oča soldat, pripadnik elitnih Tjulnjev 
(SEAL). Ti radi lovijo bin Ladne širom sveta in Mason 
od Woodsa potrebuje informacije o Raulu Menendezu, 
vodji organizacije Cordis Die, za katero sumijo, da pri- 
pravlja nekaj nadvse terorističnega. Woods in Menen- 
dez sta stara znanca, saj je prvi drugemu poleg ostale- 
ga ubil sestro. Ki je bila že prej slepa, reva. Izkaže se, 


drugim lahko izgubimo glavnega kamerada Harperja. 
4 4 j 


da je možakar narednika pred kratkim obiskal in mu 
pustil skrivnostni obesek ... Čista telenovela. Manjka 
samo še, da bi bilo Menendezu ime Alejandro. 

Stric Woods nato soldate posede in jim odžebra nekaj 
krvavih zgodbic iz Afganistana, Paname in Angole v 
osemdesetih letih. Te predstavljajo prvi igralni lok 
dvojke, saj jih doživimo skozi njegove in Alexove oči. 
Drugi lok se prepleteno z njim odvija v 2025, z Maso- 
nom mlajšim v glavni vlogi, ki skuša ustaviti Menen- 
dezov monumentalni kibernapad. Tu so roboti, da. 

5 Četveronožec CLAW (Cognitive Land Assault Weapon) nosi mi- 
nigun in metalnik granat. Tile so prepozno zgruntali, da je 'živ'. 


Vsa ameriška letala so napravljena tako, da jih lahko vozi kdorkoli z nekaj 


M4 tipkami po navodilih, ki jih govori 


nd Pi 


Kostkoti v omarah 


Nemara se zdi smešno, da opis Call of Dutyja zače- 
njam z zgodbo, saj je franšiza sopomenka za adrena- 
linsko nažiganje, katerega največji razlagalni domet 
je "on je skrajnež, pihni ga." A Treyarch je v Black 
Ops postregel z napeto in zavito fabulo, ki se je ne bi 
branila kaka avantura. Nadaljevanje ne skriva, da 
hoče preseči izvirnik, in to mu v mnogočem uspe. 
Napetosti to pot ne izvirajo iz bizarnega psihološkega 
eksperimenta kot v enici, marveč iz umazane prete- 
klosti glavnih akterjev - tudi 'dobrih fantov', ki jih 
igramo. Karma začne izstavljati račune, saj so bili vsi 
plačanci Cie s kupom grehov na grbi. Zlasti močan je 
poudarek na negativcu, Raulu Menendezu. Ta pod 
obrazom običajnega južnoameriškega narkošefa 
skriva globoko ranjeno persono, ki se izrazi v fana- 
tičnem poslanstvu spraviti zahodne države na kolena. 
Ne zavoljo svetovne prevlade, temveč maščevanja in 
očiščenja. Menendez je inteligenten, karizmatičen 
mesija, ki mu lastno življenje sploh ni bistveno in je 
zaradi tega toliko bolj nevaren. 

Njegov razvoj spremljamo skozi Woodsovo pripoved 
in v posrečenih sekvencah celo skozi njegove oči, 
kjer se ti zaradi travmatične življenjske zgodbe sko- 
rajda zasmili. No, nečesa se tedaj še ne zavedaš - da 
ne boš vseskozi le opazovalec. V Black Ops 2 imajo 
tvoja dejanja prvič naprednejše posledice, saj ima 
igra najmanj pet različnih koncev. 


Odgovornost, odgovornost 


Za nekatere sem moral povikipedijati, saj ti špil le na- 
miguje, da imaš na štorijo sploh resen vpliv. Vendar 
gre za odličen in zanimiv pristop. Mestoma so dileme 
očitne: ustreliti nekega falota, mu prizanesti in pod- 
obno. Toda kup pomembnih vejitev je skorajda neo- 
paznih. V eni od misij preganjaš napadalca po idi- 
ličnem hotelu in ko ti pobegne, si rečeš "eh, blesava 
skripta." Pa ni tako, ker ga je moč ujeti! Gre za zani- 

ki glas v kokpitu. A da ne verjameš? 

miv prelom s prakso franšize, ob katerem se zaveš, 
kako močno te je doslej držala na svojem premočrt- 
nem akcijskem toboganu. 

Za nameček mnogo odločitev pelje rdečo nit v ne- 
predvidljivo smer. Igra uporablja samodejno beleženje 
položaja na shranjevalnih točkah in šele ko daš kam- 
panjo vsaj enkrat skozi, imaš priložnost preigravati 
posamezne misije v lovljenju drugih možnosti. Ta do- 
končnost napravi izide toliko bolj brutalne, saj morajo 
akterji z njimi živeti do konca. Namig: če vlečeš naj- 
bolj očitne poteze, večina protagonistov umre. 

Black Ops 2 ima odličen nastavek, da bi postal ena 
markantnejših pripovedi v akcijskih igrah. Morda ce- 
lo širše. A do izjemnosti mu zaradi mestoma luknjave 
izvedbe vendarle zmanjka. Kdorkoli je režiral sekven- 
ce uvodnih delov, je moral biti na speedu, ker rezi ka- 
mere in dialogi tekmujejo s streljanjem, kdo bo bolj 
divji. Za razumevanje povedanega je zelo fajn, če na 
izust poznaš dogajancijo iz enice. To bi morali napra- 
viti bolje. Tudi besednjak nekaterih oseb je milo reče- 
no patetičen in daje vtis, da so imeli dialogi več ra- 
zličnih, med sabo nezdružljivih piscev. 


Ghost Recon pravi živjo 


Opisani prijemi so le ena plat vejitev v pripovedi. Dru- 
go predstavlja tvoj uspeh v tako imenovanih misijah 
strike force, ki jih Američani leta 2025 izvajajo ob ro- 
bu glavne kampanje. Prvoosebno streljanje spojijo s 
preprosto moštveno strategijo in so naslednja najočit- 
nejša novost dvojke. Na razpolago imaš do štiri oddel- 
ke specialcev in brezpilotnih letalc ter hodečih robo- 
tov. Lahko jih s kurzorjem pošiljaš po karti iz ptičje 
perspektive ali pa osebno prevzameš nadzor nad eno- 
to in se rešetaš prvoosebno. 

Blops 2 vsebuje pet takih odprav, v katerih rešuješ tal- 
ce, miniraš trajekt, braniš konvoj in podobno. V vseh 
se nepridipravi vsipljejo od povsod, zato moraš upora- 
biti kamerade, da ti krijejo hrbet. Žal za kaj drugega 
niso uporabni, ker umetna pamet v tem modusu hudo 


Takšen je pogled od zgoraj v strike forcu. Vsaka enota ima tipkovno bliž- 
njico, a se spočetka precej loviš, četudi je ena misija namenjena uvajanju. 


Black Ops 2 bi ne bil Call of Duty, če te ne bi vrgel v množični juriš že na sa- 
mem začetku. Afriška scena je približno tako groteskna kot stalingrajske. 


Fnery $arce Arena 


Prikolice in napovedi za igro so bile polne brez- 
pilotnih letal in četveronožnih robotov, ki naj bi 
jih igralec upravljal z ročnim monitorčkom. A 
taki trenutki so redki in povsem skriptani, neka- 
ko kot raba težjih orožij v prejšnjih delih. Isto 
velja za kamuflažno obleko, ki jo ponucaš na 
natančno enem mestu. Če hočeš biti neviden, 
pojdi raje igrat Future Soldierja. Laserskih pušk 
drugače še ni. Najbolj napredni streljali sta 
snajperica z rentgenskim vizirjem, ki prebija 
stene, in lučalo eksplozivnih puščic. Obenem 
manjka bombomet XM25, ki si ga srečal v Mo- 
dern Warfare 3. 

Večji vtis pusti uporabna oprema. Mason pleza 
po stenah z nanorokavicami nalik onim iz filma 
Mission Impossible: Ghost Protocol. Soldatje 
se prevažajo v reaktivnih različicah konvertipla- 
nov, kot je V-22 osprey, in namesto padal upo- 
rabljajo kar raketne ruzake. V eni od misij strike 
force je moč opaziti laserski kanon FEL (Free 
Electron Laser) za sestreljevanje raket, dočim v 
večigralstvu kot scorestreak najdeš guardiana, 
civilno inačico mikrovalovnega neubojnega 
orožja ADS. O njem smo pisali vedežu o orožjih 
prihodnosti v številki 228. 

Skriptano naletavanje sovražnikov je srečoma omejeno na take 
scene s težko mašinerijo, drugače ga ni dosti. Ava, Treyarch. 


4 Minirobotke moreš postreliti z avtomati, taki četveronožci pa TETI biti prob- 
S lem, če nimaš pravšnjega odpirača konzerv. Ali vsaj elektromagnetne granate. 


Zakaj zahodnjakom v Afganistanu ne gre preveč dobro? Ker se 
nad talibe ne spravijo s konjenico! Pa j jim je že Rambo pokazal. 


šepa. Kar pozabi, da boš zmagal s strateškim razpo- 
šiljanjem sil, kajti tvoji vrli specialci so eksperti v tem, 
da jih ves vod podleže enemu teroristu. Z nožem. Zato 
je daleč najučinkovitejša taktika ta, da vlečeš vse lju- 
di s seboj, streljaš kot besen in upaš na najboljše. 

Strike force je poživitev igranja, saj imaš namesto oz- 
ko zakoličenega ozemlja odprt teren. Je pa dvorezen 
meč, saj prekinja utečeni ritem kampanjske pripove- 
di. Preigravanje teh odprav za končanje zgodbe ni ob- 
vezno, a če jih pustiš vnemar, bo igra to beležila kot 
poraz. Ti pa znajo imeti neljub vpliv na izid kampanje. 


Shoot to kill 


Po drugi plati se streljanje udinja klasičnim navodi- 
lom serije in s tem konkurentov, kot je Medal of Ho- 
nor: Warfighter. Visokooktanska šesturna akcija te v 
skrbni režiji pelje od ene skriptane galerije ne ravno 
pametnih pridaničev do druge. Prizorišča so še vedno 
razmeroma ozka in linearna, zato mora biti tvoja gla- 
vna odlika čimhitrejše in natančnejše namerjanje, da 
pihneš sovraga, preden on tebe. Obenem pri gibanju 
paziš, da je vselej blizu zavetje, kamor se lahko 
umakneš na (samo)obnavljanje zdravja. Vsakih deset 
minut dogajanje za oddih preseka kaka tiholazna 
scena ali posebno absurdna sekvenca, vredna Jerry- 
ja Bruckheimerja. Petindevetdeset odstotkov takih 
ima helikopterje. Dolgčas ti ni. 

Treyarch so skušali pojedino zabeliti s poljubno izbiro 
orožja pred posamezno nalogo. Krepalice odklepaš 
vseskozi s posebej spretnim igranjem, ki ti lahko sča- 
soma pribori naravnost morilske rotirajoče topove in 
podobno. Ko ti uspe v srditem bližinskem boju polo- 
žiti celo rajdo specialcev, ker si bliskovito zadeval 
headshote in se spretno skrival med stebri, ti je čisto 
vseeno, da je igra linearna, ker tako uživaš. 

Ampak ej, kaj pa je z vso futuristično kramo? Tisto, ki 
je bila zvezda vseh reklam?! Precej je je, vendar igra- 
nja bistveno ne razgiba. Primer: večkrat se spoprimeš 

| Grafična podoba se ob Battlefielde i in Crysise. ne more postavljati, 
toda ob scenah, kot je tale spust, jo prav rad pogledaš dvakrat. 


E Začetnikom toplo priporočam večigralsko uvajanje, saj so strežniki polni mutan- 
tov, ki te nekako uspejo zaštihati prej, preden se zaveš, da je kdo poleg tebe. 


z aktivno zakamufliranimi (nevidnimi) nasprotniki, a 
na puški imaš v ta namen opazovalnik, ki falote raz- 
krije. Jaki izziv, res. Ali pa roboti, ki so le nova platfor- 
ma za težja orožja, kot so bili v prejšnjih delih navadni 
oklepniki. Visokotehnološka orožja imajo predvsem 
vzdušno vlogo, kar opravijo zadovoljivo, saj dobro ra- 
zgibajo dogajanje. Trenutki, ko prodiraš skozi stavbo 
ob boku težkega hodečega robota ali padaš z neba z 
raketnim nahrbtnikom, so tisti, ko te dogajanje še po- 
sebej močno zagrabi. 

Igra nasploh briljira z odpuljenostjo, kot je prizor, ko v 
Afganistanu s konjskega hrbta serijsko sestreljuješ 
helikopterje z bazuko. Rambo kdo? Treyarch je Black 
Ops pač že spočetka zastavil kot zmes na eni strani 
resnobno sive pripovedi in na drugi lahkotne akcije, ki 
se ne jemlje čisto resno. Kdo bi si mislil, da lahko ta 
dvojec tako dobro sodeluje. 


Klic linije 

Novosti v večigralstvu se v glavnem tičejo orodij in 
načinov za povezovanje ljudi. Prostega brskanja po 
strežnikih ni, takisto ne postavljanja namenskih. To- 
da multiplayer teče na zanesljivem Treyarchovem 
hardveru, veže pa ga zmogljiv samodejni iskalnik do 
petnajstih sotrpinov (matchmaker). Ta je orenk pri- 
dobil na možnostih iskanja partij glede na nadudla- 
nost in pozna tri glavne režime. 

Prvi je uvajalni combat training, kjer se merijo začet- 
niki. Šele ko zbereš dovolj izkušenj za enajsto stop- 
njo, je čas za neizprosno callofdutyjevsko pobijanci- 
jo, kjer je srečanj z nasprotnikom konec v 0,74 se- 
kunde, kolikor ponavadi traja, da ti veteran naluknja 
čelo. Izbiraš med hudirjevo veliko modusi, od mošt- 
venega deathmatcha do zastavic in dalje. Je pa giba- 

Kaj je boljše kot helikopterji? Reaktivni helikopterji! Ki so hkrati letala!! Fajn bi bilo, 


Hodeče mrtvece moreš polo- 
žiti že s streli v ksiht, ampak 
to traja veliko dlje od natanč- 
ši no merjenega headshota. Pa 
še občutno manj točk prinese. 


V Sodobna prizorišča v kampanji obsegajo v glavnem vojaške baze, veleme- 
sta in pa tole letalonosilko z imenom USS Barack Obama. Ne hecam se. 


če bi imeli studiji več kot dve leti časa za razvoj in bi bila ta scena daljša od minute. si 


im ur 

nje omejeno na soldatove podplate, saj vozil Call of 
Duty še vedno ne pozna in so prizorišča omejena na 
klasične zaprte večigralske karte. Štirinajst jih je in so 
zelo luštne — manj utesnjene kot v Modern Warfaru 3 
in hkrati bolj tekoče kot v prvem Blopsu. 

Z omenjenimi stopnjami odklepaš orožja in opremo. 
Po novem je lahko krepalic, pritiklin zanje in perkov, 
ki prilagodijo lastnosti vojaka, največ deset! Razen 
tega lahko ob zaporednih uspehih brez umiranja (sco- 
restreak) vsakdo prikliče posebno močne priboljške. 
Tu nastopi bera orožij prihodnosti, kot so elektroma- 
gnetni motilniki, brezpilotna letala in robotki. Žal pa 
po učinku niso kaj prida drugačni od tistega, kar že 
poznamo od prej. 

Najbolj intriganten je tretji režim iskanja soigralcev, 
league play. Ta deluje podobno kot sistem v Starcraf- 
tu 2, z več po spretnosti rangiranimi ligami, kjer se v 
bitki najdejo približno enako vešči igralci, zraven pa 
lahko povabiš prijatelje. Levelov tu ni in že spočetka je 
vsa oprema odklenjena! Pohvalna poteza avtorjev za 
tiste, ki jim je pomembna spretnost v boju. Hočeš še 
en bonbon? Black Ops 2 vsebuje programje za strea- 
ming in CoDCast, orodje za komentiranje večigralskih 
bojev. Zelo očitno je, da Treyarch meri na pro lige. 


Odpadla koža 


Zaključni del ponudbe, zombiji, so postali Treyarchov 
zaščitni znak, saj kolegi iz Infinity Warda, ki počno 
naslove serije na liha leta, tjakaj vstavljajo modus 
spec ops. Polaganja zombijev se lahko lotiš sam, a 
prilagojeno je igri v četvero. To spomni na Valvov 
ska nažigancija, kjer lahko poprimeš za hecne žarko- 
vne puške. Predvsem pa cilj na posamezni karti ni 
priti z ene strani na drugo kot v L4D, marveč prežive- 
ti, dokler te valovi gnusob naposled ne preplavijo. Z 
zbiranjem headshotov igralci kupujejo orožja in pri- 
boljške, medtem ko je najboljša oprema skrita za ku- 
pom stranskih nalog. Ravno slednje dajo zombijem 
poglaviten čar. 

Black Ops 2 ima kadaverski žurki namenjene štiri 
karte, pri čemer je ena poseben združek ostalih, ime- 
novan Tranzit, kjer se med prizorišči prevažaš z avto- 
busom. Bolj hecnostno naravnani pa bodo raje preiz- 
kusili nov modus grief, kjer si dve moštvi igralcev na- 
gajata. Nasprotnikov ne moreš poškodovati, lahko 
pa jih onesposobiš - kajpak v zanje najbolj kočljivem 
trenutku. Fajn, čeprav bi si vseeno želel več prizorišč, 
saj obstoječa s tematiko ameriškega podeželja ne 
dosegajo industrijskih iz predhodnika. In, kar je rak 
rana ideje že od začetka, manjka zanimivih zombijev 
- omembe vreden novinec je samo električni. 

Aggressor najde sočutje za psihotične teroriste s 
težkim otroštvom in megalomanskimi načrti za 


Do prihodnjič 


Tako kot vsem delom serije CoD lahko Black Ops 2 


očitam kratko kampanjo in manko novosti v večig- 
ralstvu. Če te zanima le ena od naštetih reči, raje po- 
čakaj na kako razprodajo. A Call of Dutyje je treba 
vselej jemati kot paket in tale prinese uživaško ter za- 
pomnljivo pripoved, zagotovljeno igranje s primerlji- 
vimi osebki na liniji in zombijevski način grief, ki je 
smeha polna skleda. Zdaj gre le upati, da Treyarch 
ne bo stisnil repa med noge in opustil vključenih no- 
vosti, marveč jih bo razvijal. Denimo z boljšo izvedbo 
strateških vključkov strike force. Le tako franšiza ne 
bo sčasoma šla po poti Guitar Hera. 


uničenje zahodne civilizacije. Nato jih postreli z 
reaktivnim helikopterjem. 


vzdušna zmes udarne akcije in futu- 
rističnih onegajev v razvejana, na- 
peta pripoved v besna razgibanost v 


81 


ligaški multiplayer v modus grief v spodbuja 
preigravanje v premalo večigralskih in zombijs- 
kih novosti x švoh pamet x nekaj nerodnosti v 


režiji x spet višja cena x Treyarch / Activision 

4 Rufus se zapleta v traparije vseh sort, tudi take, ki spominjajo na The 
Incredible Machine. Stisk preslednice pomaga locirati aktivne točke. 


MAM Zimske radosti so eden od primerov razuzdanega humorja. Ampak če 
MANA bi šlo za pravi jackass, bi mu hidravlika primrznila na ledeno goro! 


Smo tu priča Elaine v srednjih letih? Kljub Beneškim fantom ni izključe- 
no. Vsekakor se zdi, da sta Črni trg in Opičji otok del istega arhipelaga. 
vo h a ue p 


Soseska vrh hriba je najlepši del mesta. Za vstop je treba pretenta- 
ti portirja v obliki velikanskega nosu. Nad razcapanci se rad viha. 
za m! 


Ghaos on 


emški Daedalic ima prižgane 

vse pečice in nam na mizo 

meče eno avanturo za drugo. 

Poleg tega, da v tej številki 
opisujemo nove Ednine nezgode, je 
tudi Deponia že po pol leta dobila 
nadaljevanje. Chaos se zgodbe opri- 
me točno tam, kjer je prejšnjič zasta- 
la. Nekje v prihodnosti se življenjski 
prostor človeštva deli na usmrajeno 
Deponio ter nebesno deželo Ely- 
sium. Rufus je mladenič s smetišča, 
ki je v prvem delu na vso silo rinil v 
lepši svet. A namere so se ponesre- 
čile in spotoma mu je z višav v na- 
ročje padla plemkinja Goal. Hkrati 
so bile razkrinkane še spletke elizej- 
skih veljakov, da bi Deponio zravnali 
z zemljo. 


Ogrizek znanega 


Oba zapleta se v drugem delu pelje- 
ta naprej. Ker sistem igranja do piči- 
ce sledi izvirniku, Kaos ni toliko na- 
daljevanje kot sosledje enakega. Dog- 
nana risankavost in udoben mišji 
vmesnik se sicer pneta čez nova pri- 
zorišča, a občutek je močno znan. 
Prvi del nadaljevanja se dogaja na 
plavajočem črnem trgu, o katerem 
smo slišali že prejšnjič. Gre za otoš- 
kemu mestu podobno tvorbo, ki se 
elizejskim lovkam izmika s spretnim 
izogibanjem radarjev. 

Čeprav je kulisa spremenjena, ima 
Rufus podobne skrbi. Goal še vedno 
ni zdrava in je vsled mazaških pose- 
gov akutni primer razcepljene oseb- 
nosti. Katera od treh person bo ob- 
vladovala telo, je odvisno od poda- 
tkovnih kartic, vstavljenih v senčni- 
co. Rufus med njimi preklaplja kar z 
daljincem, in sicer pogosto. Da bi 
frkljo prepričal v ponovno terapijo, 
se mora namreč prikupiti vsem trem 
vidikom njene psihe. Fina dama ho- 
če povabilo na večerjo, agresivna 
lovi partnerja za konflikt, naivnica si 
želi frajerja. Triada rodi tipičen trojni 
sistem nalog, ki smo ga v tej obliki 
že večkrat doživeli. Smisel je v pos- 
topnem odpentljavanju in čeprav 
uganke nimajo več rešitev, se jih 
lahko lotiš v kateremkoli zaporedju. 


Rufus ne more iz svoje kože in osta- 
ne falot, ki za sabo pušča mnoga 
pobalinstva. Spremeni recimo me- 
stni obveščevalni sistem, natrese 
sladkor v rezervoar za gorivo, v ob- 
čutljive nosove zaseje mikrobe pre- 
hlada in se loti favne, saj mora po- 
skrbeti za valjenje jajc kljunašev. Ti 
so nekakšna mestna maskota in bio- 
logiji ne sledijo kaj prida, saj letajo 
po zraku in so elementarno navdah- 


njeni. Dela je veliko, zato je kul, da 
so v čvekarijah številne opazke in 
namigi. 

A kakor je kolovratenje po uličkah 
prijetno, špil tempa ne zmore vzdr- 
ževati do deset ur oddaljenega kon- 
ca. Ko se prevesi v drugo polovico, 
štorija izgubi mero in porine v ospre- 
dje militantne skupine. Kakšna bo 
usoda smetiščnih partizanov, je od- 
visno prav od Rufusa. Zato se z bar- 
kačo prevaža od severnega pola do 
oporišč in se celo potopi na dno mor- 
ja. Raznolikost okolij sicer pozdra- 
vljam, vendar se kompas izgubi v 
mozaiku vtisov. Uganke so tu name- 
tane brez reda in povezovalnega smi- 
sla. Obešenjaškega humorja se ne 
branimo, vendar je raven dobrega 
okusa presežena, ko zlorabiš delfinje 
mladiče. 

Tako ali tako se avantura preveč ra- 
da zapleta v nepotrebne podnaloge. 
Da te ne jenja zasuvati z vedno novi- 
mi problemčki in zahtevami, glede 
na vložen trud deluje nepošteno. Zla- 
sti je tečno kompliciranje okrog trka- 
nja, ki odpira vrata tajnega brloga. 
Logičnih čudaštev je polno, saj Rufus 
v žepe stlači celo gorečo pnevmati- 
ko. Vmes je deležen še nekaj prog- 
ramskih hroščev, ki recimo ovirajo 
uporabo Goal v vlogi živega strelo- 
voda. 


Organiziran kaos 


Celotna izkušnja je vsekakor prijet- 
na. Kakovost izdelave je prepričljiva, 
saj tako slastne fasade, odlične sin- 
hronizacije in širnega občutka kako- 
vosti ne doživimo pogosto. A kakor 
smo takih humornih in pisanih izle- 
tkov veseli, ni dovolj, če je špil prija- 
zen le deloma. Ker temeljev ne do- 
grajuje, Deponia že kaže znake sta- 
gnacije in samozadovoljnosti. Pred- 
vsem ji gre zameriti, da se tako raz- 
bibrižno obnaša do igralčevega ča- 
sa. Prezapletenost je marsikdaj pre- 
več plehka, da bi jo jemali kot izziv. 
Tudi štorija bi lahko pokazala več 
slov včasih preveč. Ob tem zgodba 
še ni zaključena in nakazuje, da se 
bo lok razpel v trilogijo. 


pospravi ropotijo in se pri- 
pravlja na izlet v stratosfero. Nje- 
na raketa ima pogon na metan! 


barvita in lepo izri- 
sana v zabavnost 
brez 
čudaš- 
preveč podnalog 


kup namigov 
napredka glede na enico 


ki drugi del 

Tu se moj mečevalec pripravlja na krvavo ugonobitev padlega. Čas za us- 


mrtitev je omejen, nato se lahko premaganec vda ali pa čaka na ozdravitev. 


Če igraš z naključneži, je naval na najbližjo zasedeno zastavo ponavadi 
velik, medtem ko osvojeno brani malokdo. Pametni tu jako profitirajo. 

Ki 


Po nastanku te slike je od zadaj ihtavo prijezdil vitez na in nas razmetal kot 
dračje huda burja. Kljuseta so zakon v ravni črti, zavijajo pa kot tankerji. 


Pri merjenju v gnečo imaš enako šans, da v rit trofiš sovražnika ali člana 


lastne ekipe. Oziroma prazen nič. Dobro je najti kako kampersko nišo. 


ojne dveh rož so niz angleških 
zgodovinskih obračunov, ki je za 
pisanje junaških romanov in pe- 
smi navdihnil mnoge trubadurje, 
med drugim Georga Martina za Pesem 
ledu in ognja. Na kratko rečeno je šlo 
pri sporu, ki je plamtel med letoma 
1455 in 1485, za notranji obračun v di- 
nastiji Plantagenet med mogočnima hi- 
šama York in Lancaster za prevzem lon- 
donskega prestola. Prva je imela v grbu 
belo vrtnico, druga rdečo. Tedanji kralj 
Henrik VI. je bil beden poveljnik, ki je iz- 
gubil ozemlja v Franciji in ni bil čisto 
gladek. Leta 1453 se je od duševnih te- 
žav zgrudil in plemiči so ustanovili re- 
gentski zbor, ki mu je načeloval jorški 
vojvoda Richard. Ko je Henrik, ki je bil 
pod vplivom družine Lancaster, prišel k 
sebi, je hotel tron nazaj, čemur je Ric- 
hard oporekal. Sledilo je sedemnajst 
večjih in precej manjših bitk za oblast, 
klanje pa se je končalo z zmago Henry- 
ja Tudorja z lancasterske strani. Leta 
1485 so ga kronali kot Henrika VII., na- 
kar je obračunal z uporniki in s poroko 
združil veliki hiši. S tem je začel 117-let- 
no vladavino razvpite dinastije Tudor. 


Bodalo v ušesu 


O tem zanimivem, veličastnem histo- 
ričnem ozadju v igri ne izveš ničesar. 
Brez ceremonij se lahko lotiš okornega 
treninga, ki je v sorodnem Chivalry: Me- 
dieval Warfare (J232, 74) dosti boljši. 
Na srečo se z urjenjem ni treba truditi, 
saj so osnove jasne. Od zadaj gledaš 
svojega strica, ki službuje v internetnih 
bitkah za do 64 ljudi. Pripadaš eni od 
dveh sprtih strani, rdečim Lancastrom 
ali modrim Yorkom, in se trudiš zmaga- 
ti. Kako, ni težko ugotoviti, saj sta nači- 
na le dva. V moštvenem deathmatchu 
zmaga ekipa, ki prva doseže sto ubojev 
ali vodi po izteku časovne omejitve 
dvajsetih minut. V conguestu pa trium- 
fira moštvo, ki mu uspe obdržati nadzor 
nad pretežno količino zastav. 

Glede na obilnejši, izvirnejši Chivalry je 
nabor modusov zlajnan in ohrn. Slično 
skopuški je seznam prizorišč, ki jih je le 
pet. Večje karte St. Albans, Mortimer's 
Cross, Bamburgh Castle in Barnet so 
navdihnile resnične bitke, nakar je tu 
manjši 'London Tournament' s travnato 
zaplato in tribuno za gnade. Vendar na- 
klonjenosti dvornih dam ne boš dele- 
žen. Jih ni. War of the Roses je mimo- 
hod stokajočih vojakov, krivečega se 
železa in špricajoče krvi, ki se okvirno 
zgleduje po Mount 6 Blade: Warband. 


Nož v črevcih 


Sprva se ti zdi, da je igra globoka, saj je 
na voljo niz poklicev. Nekaj časa si ob- 


sojen na pešaka, lokostrelca, samostrelca in 
viteza, nakar z nabranimi izkušnjami in de- 
narjem odpreš prostorčke za po svoje obliko- 
vane like. Na enak način kupuješ veščine 
(perke), orožja in oklepe. Veščin je dosti in 
vplivajo tako na telesne lastnosti kot robo, ki 
si jo nadeneš. Njen seznam je dolg: ne manj- 
ka dvoročnih rezil, sekir, bodal, lokov, ščitov, 
verižnih srajc, čelad in konjev, ki jih v Chival- 
ry ni. Izbiraš take malenkosti, kot sta oblika 
ročaja in kovina pri sablji. 

Prav tako imaš na razpolago štiri vrste udar- 
janja, odvisno od tega, ali ob držanju gumba, 
s čimer določiš moč, miško premakneš v le- 
vo, desno, gor ali dol. Na ta način izvedeš le- 
vi ali desni zamah, sekljaj od zgoraj oziroma 
zabodljaj. Poškodbam se ogibaš z dokaj hi- 
trim premikanjem, nastavljanjem ščita ali 
pravočasnimi protizamahi. Treba je igrati z 
glavo, saj norenje v največjo gužvo in mahe- 
dranje ne dasta ugodnih rezultatov. Če dru- 
gega ne, te buzerira vitez z zaščito, ki je tvoja 
nožička ne more predreti, ali te ostrostrelsko 
sname puščičar z warbowom, iz katerega 
strelice letijo ravneje kot iz običajnega loka. 
A iluzija globine in dodelanosti kmalu pre- 
težno razpade. Ker ni direktnega nadzora nad 
orožjem in ščitom, se spopadi sprevržejo v vi- 
zuelno smešno drsenje eden mimo drugega in 
napol nadzorovano opletanje, ki ima opazno 
manj teže kot tisto v Chivalry. Merjenje v po- 
samične dele telesa je vsled hitrosti odvijanja 
utopija, saj komaj uspeš zasekati s strani, kjer 
ni ščita, dočim je ciljanje s samostrelom ali lo- 
kom pri arkadno potrzavajočih ciljih na moč 
težavno. Če je gneča, se nadte obvezno spra- 
vita vsaj dva capina in te potolčeta kot mlado 
prase, če je ni, pa je špil zaradi velikih razdalj 
duhamoren. Bolje je, če imaš sotrpine, a pod- 
pore klanom ni, naprednosti pa tudi ne, reci- 
mo generalskih vlog, trdnjavskih obleganj, 
kakor jih pozna Warband, ali turnirjev z 
obračuni eden na enega. S popravkom so do- 
dali varianto, kjer umrli ostanejo v grobu do 
konca rune, a situacije bistveno kajpak ne 
spremeni. Namesto da bi bilo to prisotno že 
spočetka, so švedski Fatshark vdelali callof- 
dutyjevsko oživljanje pri kameradu iz skupi- 
ne, ki štejejo do pet oseb. Nekako ne paše. 


Buzdovan v jajcih 


Če izbiram med Chivalry, War of the Roses in 
Mount 8 Blade: Warband, je najbolj veličast- 
na slednja in najbolj direktno zabavna prva. 
Vojna vrtnic je vmes: ni ne zadosti žurerska, 
ne dovolj impresivna. Za nameček jo pesti za 
Paradox standardno dosti hroščev, ki te 
mečejo iz igre in kazijo boje, ter visoka cena, 
saj je 30 evrov na Steamu preveč. Te vojne 
se ti ni treba udeležiti. 


s te gartrože obreže trnje, a ga pres- 
neta reč vseeno špikne do krvi. 


brez taktike in soli v glavi ne 

gre v dosti odklepabilnosti 

preveč zmede, smešnega op- 
letanja s krepelci in hroščev x premalo 
načinov ter prizorišč x predraga 

Defender's Ouest 


gre iz zvrsti branjenja s stolpiči - tower defensa je lahko narediti, o čemer priča 

njihova poplava zlasti na Androidu in i0Su. A kakor sem se prepričal pri 

prečesavanju prejšnji mesec, je dober primerek težko udejanjiti. Na videz ni 

dosti razlike: v vseh iz pogleda od zgoraj po bojnem polju razporejaš nepre- 
mične stolpe, ki samodejno uničujejo valove sovražnikov. Toda le izvrstni primer- 
ki te znajo zaposliti z resničnim taktičnim izzivom, čemur pridružijo iskrive ideje. 
Vse to nudi garažno presenečenje Defender's Guest: Valley of the Forgotten, za 
katerega močno upam, da se ne bo izgubilo v množici špilov na Steamu. Boljšega 
TDja na računalniku nisem igral že dolgo. 


Moj človeček je lahko ke 


va je načeloma klasična, le da namesto utrdb s klikanjem razmeščaš osebe. Te: 
meljna je glavna junakinja, knjižničarka, ki spozna, da je sposobna združevanja 
fantazijskih svetov. Eden je naš vsakdanji, v drugem kraljuje neprijazno nadbitje. 
Kliše, seveda, a sčasoma se izkaže, da je fabulica, ki se plete v obliki barvitega 
stripka, čisto zanimiva ter da ima nekaj humorja in metaforične vrednosti. Pred- 
vsem je dobro, da sploh je, ker je žanr običajno brez vsakršne štorije. Še ena odli- 
ka so čvekavi liki, od samovšečnega sabljača do napihnjenega velekuščarja. 

Ti hkrati rabijo kot tvoji 'stolpi'. Šest vrst jih je: mečevalec, vitez, lokostrelec, zdra- 
vilec, ledeni mag in zmaj. Vsak ima svoje prednosti in pomanjkljivosti. Mečevalec 
denimo tepe hitro in zna zadeti več nepridipravov, a ima težave z oklepi, dočim vi- 
tez mlati počasi in je odličen proti zaščitenim sovražnikom. Dotičnih je razumno 
dosti vrst, od skeletov prek črvov do zombakljev. V valovih se svaljkajo iz vnaprej 
določenih štartnih mest in po labirintno zavitih hodnikih napredujejo proti junaki- 
nji, ki jo je treba obvarovati. 


Od bedaka do junaka 


To ni težava, če se odločiš za igranje na nizkih težavnostih. Vsako lokacijo, ki jih v 
premi črti odklepaš na nadkarti sveta, je moč opraviti v štirih zahtevnostnih varian- 
tah, ki se bistveno razlikujejo. Najnižji nista problem, višji pa v prvi vrsti zahtevata 
taktičen premislek. Enot ne moreš razmetati tako, kot bi ti pasalo, saj je prostor 
omejen. Zato je treba izkoristiti njihov potencial. Dati lokostrelca na pot, po kateri 
azijo gnusobe, je neumno. A to je šele vrh ledene gore. Naprednejše misije hočejo, 
da iz pametno izbranih enot oblikuješ ozka grla za učinkovite pokole sitnob. Ni ma- 
o nivojev, ki so zastavljeni kot puzle v malem in ti fino razmigajo sive celice. 
Druga polovica uspeha se skriva v frpjski komponenti. Tako ženska kot njeni bor- 
ci z uspehi nabirajo izkušnje in denar. Prve vlagaš v razvojno drevo, ki je drugačno 
za vsak poklic in omogoča ustvarjanje vsaj malo samosvojih tepežkarjev. En zmaj 
je recimo dober pri grizenju in paranju od blizu, drugi je boljši pri rjovenju ter kur- 
jenju z razdalje. S cekinom pa v vaseh rekrutiraš dodatne sotrpine in nabavljaš no- 
ve meče, loke, čarobne palice, oklepe ... 


sa st j | t sadi 
Avtorji so se lepo polgravali z dizajnom. Včasih sta na zaslonu tako sovražni 
šef kot prijateljski lik, tako da so sile razpete na tri konce. Nekje si ziher šibek. 


Kot vidiš, je tejst gneča. Da je lažje, daš junakinji v žep čarobne knjige. Eno dobiš, če igro lajkaš 
na Facebooku, nakar imajo liki anonymous maske in bonus proti tim smeh. Dal je nadkana, ' 

Prav pride zviševanje hitrosti do četverne, ki omogoči, da rutinske nivoje obde- 
laš hitro in pobašeš izkušnje. Skoda, da tega ne počneš z miškinim kolescem. 


V blazno širino erpegejstvo ne gre, a mu ni treba. Prisotno je do tiste mere, da imaš 
z osebami, ki jih lahko po želji preimenuješ, tesen odnos. Niso le stolpki za posta- 
vljanje, ampak heroji, za katere očetovsko skrbiš. Da nastopajo še v zgodbi, je do- 
daten plus. 

Vlogo ima tudi tvoja bibliotekarka. V boju lahko neposredno sodeluje s pol ducata 
urokov, od strele prek zdravljenja in začasnega jačanja druščine do ognjene nevih- 
te. Najvažneje pa je, da je v bitki sposobna nadgrajevati svoje borce. Sleherni po- 
tolčeni gnus izpljune psihoenergijo, s katero junakinja viša stopnjo tega ali onega 
zaveznika. Višja kot je, močnejši je in več sposobnosti s seznama mu je dostopnih. 
A energije ni neskončno in dostikrat se je treba pametno odločati, kako jo porabiti, 
zlasti ker jo istočasno potrebuješ za čaranje. 


Branilčev nadkvest 


Čeprav hibrid zaradi retro pikslaste (a simpatične!) grafike deluje primitiven, še 
zdaleč ni. Nivoji so zastavljeni premišljeno in prehod na višjo težavnost nemalokrat 
terja bistveno drugačno strategijo. Oziroma te napredni izmečki, kot so črvi, ki se 
razdelijo na gruče hitrih malih gmizavcev, pripeljejo do spoznanja, da nisi dovolj 
močan in da se bo treba vrniti. Morda po rahlo tlačanskem nabiranju izkušenj s po- 
navljanjem nivojev in v neskončnih valovih? Nagrade so tega vredne, saj pobašeš 
epsko opremo in uroke, čeprav gola sila ne reši situacije. Sčasoma si presenečen, 
ko te naskočijo šefovski sovražniki - nekateri lazijo po tunelih, drugi preskakujejo 
med več lokacijami in bljuvajo neskončno zalogo capinov - ter uvidiš, da ima kam- 
panja dva konca. Po finalu lahko greš v new game«, kjer obdržiš pridobljeno in so 
sovragi deležni novih sposobnosti. 

Veliko dobrega, torej, zlasti če si želiš izziva. Čeprav zna biti preglednost v gneči 
slaba, saj ne moreš približati pogleda, je naložba 14 evrov za ljubitelje tower defen- 
sa nadvse priporočljiva. Do včeraj smo avali Defense Grid. Od sedaj naprej dajmo 
še Defender's Guest! 


se pogumno postavi na visok branik, kjer opreza za grozeče napredu- 
jočimi okostnjaki in žlikrofi. Prve udari, druge prebavi. 


globoko, raznoliko, dolgo branjenje s stolpiči 

Hitman: 


ateri agent je hudejši, nič nič se- 
dem ali štiri sedem? Stvar debate, 
ampak tipa sta dve plati istega ko- 
vanca. Angleški James Bond sim- 
bolizira uživaštvo, vožnjo hitrih avtov, 
usmrtitve megalomanskih negativcev in 
polaganje žensk. Ameriški Hitman je asket, 
ki ga ekscesi ne brigajo in raje namaka 
drugo rezilo. Tisto hladno, jekleno. Ne v 
češplje, marveč v kri. Je gensko manipuli- 
rana tiha smrt, ki za dosego cilja uporablja 
vse, kar lahko - para vratove z žico, strelja, 
tlači trupla v skrinje, se huli v temi ali se v 
preobleki skriva vsem na očeh. Je zasledo- 
valec in klavec. Oboje lahko po krepkih 
šestih letih spet počne v novem delu čisla- 
ne franšize danskih avtorjev lo Interactive. 


V črtni kodi piše 
"u H—4 | 

Bejž! 
47 se tokrat ne loti niza naročenih umorov, 
temveč rešuje najstnico, katere zaščitnica 
je bila do pred kratkim njegova čuvarka pri 
agenciji ICA. Sliši se pocukrano klišejsko 
in dejansko je Absolutionova zgodba na 
površju nemogoče slaba, ko se pleško s 
črtno kodo na zatilju svaljka po umazanem 
Čikagu (ker so tam gangsterji) ter zlobce 
zasleduje v redneckovsko Južno Dakoto 
(ker imajo tam radi orožje). Zanikrna 'igra' 
umetnih likov, leseni dialogi, za lase priv- 
lečeni dogodki ... 
Toda lo so fabulo oblikovali po šundov- 
skih, eksploatacijskih filmih, ki sta jih v no- 
vi dobi popularizirala Guentin Tarantino in 
Robert Rodriguez. Parodične, namenoma 
zapretiravane vsebine, v kateri so razen 
najstnice kot simbola nedolžnosti domala 
vsi liki predstavljeni kot propadle pokveke 
tako v duši kot telesu, ne gre jemati resno. 
Bolj modro se je zapičiti v njen smisel za 
ostudnost, ko v usrani industrijski okolici 
spoznavaš kavbojske psihopate, ki koljejo 
redovnice, spake z umetnimi rokami in no- 
gami, joškate nastavljačice, državne usluž- 
bence brez trohice etike in zalego morilskih 
nun. Med vsemi temi klovni je še najboljši 
klopotačje mrzli 47, ki mu je vseeno, koga 
pokonča, če s tem doseže cilj. 


Absolution 


Zdaj vrat, zdaj mednožje 


Kot njega dni Absolution ostaja tretjeosebna mešani- 
ca skrivanja in streljanja, v kateri lahko cilje dosežeš 
na več načinov. To je ob vsem današnjem filmskem 
držanju za roko nadvse hvalevredno. Znajdeš se reci- 
mo v kitajski četrti, kjer moraš ugonobiti lokalnega 
šefa. Tega sredi obljudenega trga varujejo stražarji. 
Fentaš ga denimo s strelom v betico iz gneče in div- 
jim begom ... tako, da v sosednji stavbi poiščeš 
ostrostrelsko puško in ga kokneš od daleč ... ali stem, 
da mu zastrupiš ribjo jed. 

Tovrstno svobodo omogoča praktično vseh dvajset 
misij, ki postajajo vedno bolj kompleksne. Trgi in uli- 
ce vodijo v večnadstropne hiše, te prerastejo v žage 
in tovarne. Lopove in policiste, ki naraščajo po količi- 
ni in so ti velikokrat za petami, vabiš na samo, skri- 
vaš se v omare in zaboje, mečeš steklenice, da se 
varnostniki obrnejo proti zvoku, rušiš lestence in trhle 
ograje, streljaš v kanistre z gorivom, v javno kopalni- 
co spuščaš paro, se tesno ob zidu premikaš po fasa- 
di, nastavljaš mine, z iskalci se greš slepe miši na ko- 
ruznem polju, sprožaš avtoalarme, brez miniigernega 
posredovanja vdiraš vrata in hekaš računalnike ... 
Veliko, veliko je možnosti in bolj kot si potrpežljiv ter 
nagnjen k opazovanju okolice, namesto da bi priletel 
noter kot macola in začel mlatiti okrog sebe, bolj je 
Absolution igra zate. 


Brez las in zadržkov 


Res je, da imaš venomer izbiro. Če hočeš biti rambo 
po okvirnem zgledu Splinter Cell: Convictiona in Ma- 
xa Payna 3, čeravno brez metanja vstran v slow mo- 
tionu, si lahko. Strelnih orožij je ničkoliko, začenši s 
klasičnima pridušenima pištolama (četrt igre si sicer 
brez njiju) in končavši s hardverom, ki ga pobereš z 
onesposobljencev. Prav tako je nemalo hladnih ote- 
pačev, od nožev in sekir do pajserjev ter injekcijskih 
igel. Nažiganje pozna tičanje v zaklonu, od koder se 
dvigaš, streljaš ter se skrivaš nazaj, kar je narejeno 
povsem solidno, ter jemanje človeškega ščita. Za raz- 
liko od prejšnjega dela pri tem ne moreš polniti orož- 
ja. Vdelana je celo mehanika, koder v upočasnjenosti 
označiš tarče za strel, nakar jih Hitman zaporedoma 
precizno holivudsko pobije. Zanjo potrebuješ instinkt, 
ki ga dobiš z umori. Ti niti niso krvavi, saj to ni špil, 
kjer bi škrlatni gejzirji brizgali vsevprek. 

Največja težava pri tovrstni agresiji je, da sovragi ni- 
so opremljeni z napredno umetno pametjo in jih z ne- 
kaj previdnosti brez večjih težav postreliš na ducate. 
Zato imaš od igre več, če si nindža, ki ubija, ne da bi 
ga razkrinkali. Jajceglavi se zna žrtvi neslišno prikra- 
sti od zadaj in jo ubiti, recimo z zajlo za davljenje, ozi- 


— | Instinktivni uboj poteka tako, da stopiš 
v upočasnjeni način, poklikaš sovrage 
izmedu oči in poženeš. Morilski film! 


roma jo uspavati. Zanimivo pri tem je, da je manj na- 
brit kot v Blood Money, saj nima več nekaterih spek- 
takularnih potez, kot sta bila davljenje z vrha dvigal in 
nastavljanje eksploziva v kufre. Nato telo odvleče v 
kak temen kot, ga stlači v skrinjo ali ga zabriše skozi 
okno. Umrlemu je moč dostikrat suniti obleko in si jo 
nadeti, kar te drugače odetim naredi nevidnega, ena- 
ko oblečenim pa sumljivega. Mimo slednjih prideš ta- 
ko, da se izgubiš v množici, da jim ne kažeš frisa ali 
da si ga zavaruješ z rabo prej omenjega instinkta. Ta 
hitro pojema in ko te zaznajo, ti gvant določene vrste, 
recimo stražarski ali znanstveniški, ne pomaga več. 
Najvišja stopnja umetnosti je, da ne ubiješ nikogar 
razen točno določenih ciljev, pri čemer te ne odkrije- 
jo. Šele tedaj se res počutiš kot legendarni 47 - duh, 
za katerega niso vedeli, da je tam, dokler ni bilo pre- 
pozno. V ta namen pridoma uporabljaš rahlo posilje- 
no novost, rentgenski pogled skozi zid po Batmano- 
vem zgledu, ki se pridruži radarju. Po njegovi zaslugi 
vidiš obrise sovražnikov, njihove patruljne poti in 
ključne tarče. Zaradi tega ni več kukanja skozi klju- 
čavnice, ki pa bi bilo čudaško. Kdaj si nazadnje videl 
luknjo za ključ iz dobe Franca Jožefa? 


Na računu tudi minus 


Formalno je Absolution manj napreden od Krvavega 
denarja. Stopnje so sedaj običajno razdeljene na več 
manjših območij, povezanih z vrati, med katerimi ni 
moč prehajati. Pred linearno nanizanimi misijami pa 
ni več mogoče izbrati robe, ki jo boš vzel s sabo. To 
sta kamna spotike, ki ob poudarjenosti filmske akci- 
je, ko Hitman denimo beži pred helikopterjem ali iz 
goreče hiše, upravičeno skrbita stare ljubitelje. 

Toda v praksi novosti nimajo toliko vpliva. Razdelje- 
nost, ki onemogoča vračanje na že obiskane lokacije, 
se mi ne zdi tako velik minus, da bi bil zaradi tega be- 
sen. Odsotnost vnaprej določenega inventarja pa je 
dobrodošla v tem smislu, da so imeli oblikovalci več 
vpliva na to, kaj boš lahko uporabljal. Prej si lahko 
malo goljufal in cilje odstranjeval na nekoliko preveč 
enake načine. Zdaj se moraš znajti s tistim, kar imaš, 
kar je zanimivo in raznoliko. 

Čeri vidim drugod. Ker položaja ni moč shraniti ka- 
darkoli, marveč le pri nadzornih točkah, ki se jih mo- 
raš dotakniti na lastno pest, to ni igra za nepotrpežlji- 
ve, kolerike in tiste, ki se jim mudi. Znabiti ti bo zara- 
di neprilik proti koncu nivoja, kjer po možnosti ni 
checkpointa, po vodi splavalo pol ure pazljivega igra- 
nja, ob čemer zna kak kos plastike zapustiti mizo in 
roko. Poleg tega se situacija ne obnovi tako, kot si jo 
pustil, marveč pobiti stražarji oživijo. Pamet ni lojzasta 
samo v bojih, marveč ume biti hecna izven njih, kar je 
star problem. Človeček te prepozna kot sumljivca s 
petnajstih metrov ... meni, da si nenavaden, če si 


Špil se na več mestih zafrkava iz sebe. Tu si Hitman zakrije 
ko tako, da pred lopovi bere verske prospekte. Smeh. 

oblečen tako kot on, ne sekira pa se, ko delaš naoko- 
li prevale ali se mu skriješ za ograjo ... ves štuk tolo- 
vajev ne ve ničesar o tem, da si v prejšnjem nadstrop- 
ju za sabo pustil pravi pokol ... ali povzročiš hrup, na- 
kar capini za večno stojijo okrog predmeta in modru- 
jejo. Vem, da je le igra, a take neživljenjskosti izpade- 
jo čudne. Tudi vlogo varnostnih kamer so zanemarili 
in kak hrošč se najde, ko te recimo barabe zagledajo 
skozi zid. Pa pretepanje bi lahko bilo narejeno bolje, 
saj OTEjsko stiskanje tipk ni višek sofisticiranosti. 


Želja za smrt 


A kljub težavam je novi Hitman na splošno všečen, 
tekoč špil, ki se je povečini znebil okornosti. Nič od 
naštetega ne vpliva pretirano na osnovno poslanstvo 
večrešljivosti, za katero potrebuješ tako spretne prste 
kot sposobnost opazovanja ter sklepanja. Situacije, v 
katere te zapleta odbita štorija, so dobro načrtovane 
in raznotere, zlasti pa strežejo vsem vrstam igralcev. 
Če si šeprtljav ali bi se rad lahkotno zabaval, se stva- 
ri lotiš na odpustljivem easy, kjer se instinkt in živ- 
ljenjska energija obnavljata ter je več nadzornih točk. 
Na ta način moreš s špilom opraviti v kakih sedmih 
urah. Toda više po lestvici kot greš, hitreje si ob zdra- 
vje, ki ga moraš najti v lekarniških kabinetih, več je 
sovražnikov in manj je namigov ter pomagal. Na naj- 
višji, 'purist', ne vidiš več skozi zidove, sovražniki so 
naposled približno smrtonosni in od vmesnika ostane 
le merek. Kul je, da lahko zahtevnost določaš vsaki 
misiji posebej in celo med igranjem. 

Prav tako naprednejše zahtevnosti prinašajo več točk 
(pobijanje, zlasti civilistov, ti krepko zniža rezultat) in 
odklenljivih priznanj ter orožij. Če bi rad dobil vse, se 
moraš misij lotiti večkrat, ob čemer imaš priložnost, 
da poskusiš tarčo ubiti na drug način. Pri tem v pri- 
merjavi z Blood Money ne dobivaš več denarja in iz- 
rezali so sistem razvpitosti; obojega ne pogrešam. 
Odklenjeno se prenese v fini večigralski modus con- 
tracts, kjer sam določiš, koga in s katerimi orožji boš 
pokončal, nakar izziv predočiš prijateljem s seznama 
ali skupnosti. Postopek je čisto enostaven in tako kot 
te v Need for Speedu drži v šahu napetost, ali ti bodo 
konkurenti sesuli izid, si tu na trnih, kdaj bo tekmec 
uspel situacijo rešiti bolje od tebe. Če mu ne uspe, 
mu lahko zaničevalno rečeš: "Ti si le sedem. Jaz sem 
sedeminštirideset!" 


je spet pajek na zidu. Plešast, modrook, 
hladnokrvno žlehten in svinčenih zob. 


kreativna večrešljivost raznolikih si- 

tuacij 

cerebralno izzivalna 
dovska fabula 
pamet ga biksa 
gre po zlu 


adrenalinsko vznemirljiva in 
prijetno šun- 
simpatičen multiplayer v umetna 
veliko pazljivega igranja lahko 

lo Interactive / Sguare Enix 


etji Skovik je eden tistih špilov, za 

katerega pred izidom ni bilo težko 

napisati zmagovalnega recepta. 

Far Cry 2 (Joker 184, 78) je pred- 
hodnika, ki je v prvoosebne klavnice 
med prvimi vpeljal odprt svet, po ambi- 
cioznosti močno prekašal. A je obenem 
vseboval dosti neumnosti, ki so zaudarja- 
le po lenem dizajnu. Za izdelavo občutno 
boljše trojke bi potemtakem zadostovalo 
že, ko bi Ubisoftovci poskrbeli za odpra- 
vo starih zamer. Če pa bi se jim ob tem 
posrečila še namera znatne popestritve 
stvarstva in vnosa zanimive zgodbe ... 
Hja, potem bi dobili to, kar smo. Skoraj- 
da vrhunski Far Cry 3. 


Nazaj v tropski raj 


V tretjem delu se kot mladec Jason Bro- 
dy znajdemo v otoškem paradižu, ki obu- 
di spomine na pomorsko stvarstvo iz 
Crytekovega prvenca. Osrednja igralna 
površina je ogromna tropska izola sredi 
Pacifika, ki se ji v zadnji tretjini odprave 
pridruži nekoliko manjši otok na jugu. 
Gre za čudovit peskovnik, ki na več du- 
cat kvadratnih kilometrov razprostira- 
jočem se ozemlju nudi praktično vse, kar 
si zaželi počitniško, dogodivščin željno 
srce. Peščene plaže, obdane z modrino, 
ki jo stražijo morski psi, hribovito central- 
no področje, po katerem so skrbno pose- 
jani zalivi, široke doline, soteske, reke, 
kaverne, vijugasti kolovozi in zaprašene 
stranske poti. Med svobodnim raziskova- 
njem naletiš na prelestne slapove, števil- 
na zastražena oporišča in napol zakrite 
bunkerje iz časa druge svetovne vojne, 
ko se je po otoku potikal japonski okupa- 
tor. Tu so mostovi, komunikacijski stolpi 
in naseljeca, ki skrivajo ničkoliko zaboj- 


Iz tropskega paradiža, kjer so nojevski kozderji, včasih bolj nevarni od piratov razglednico pošilja Case. 


K prelesten tropski peskovnik v ogromno stranskih opravil v raznolikost akcijskih pristopov v 
trdne strelske in solidne tiholazniške mehanike v veščine, šivanje torbic in drugi frpjski ele- 


menti v umetna pamet bi lahko bila boljša x manko pravega izziva proti koncu x 
| večigralstvo kopira konkurenco x Kunček manjših zameric x Ubisoft Montreal 


i ne — | 
Pri bežanju pred požarom znotraj oporišč so gusarji najbrž namenoma polsposobni. Nekaj jih običajno med 
kriki zgori v plamenih, ostale pak počakaš pri izhodu iz baze in z omiljeno pokalico dokončaš začeto delo :). 

ad Ko v daljavi zaslišiš s tabo nepovezano kričanje in streljanje, se navadno dogaja dvoje. Lahko pride do stika 


(med dumoidenji in pirati, ki jo zonlcalto skupijo, še večkrat pa se na pali otoka spravijo džungiske zverine. 

4 ulavanko GGE prem je povezana magična tatovaža na Jasonovi 
roki, ki simbolizira na novo pridobljene veščine. Mistike špilu ne manjka. 

" Barcotes photo stranske štorijalne misije, označene s kličejičim? včasih prijetno presenetijo. 

ZZV eni moramo poiskati Kanarske škatle i in z niti s skenerjem razbrati kod 

46 New Tutorial 


Izletov v kaverne, bunkerje in druge OE iNa lokacije, ki skrivajo števil- 
ne dobrote, je bistveno več, kot bi si mislili. Posebej v primerjavi z dvojko. | 


kos. 


SA [5 fiksnimi strojnicami so opremljeni vojaški čolni in džipi. Na kopnem zanje 


radi poprimejo plemenski zavezniki, če se jim z vozilom zadosti približamo. 


OTEJi, ki spremljajo štori- 
jalne prvoosebne sekven- 
ce, kot je tale na sliki, so 
povečini silno preprosti. 


/ 


nikov z dobrotami. Po kačje zavitih ce- 
stah pa ropotajo džipi, tovornjaki in 
druga prevozna sredstva. Predvsem se 
ti pogled, kamorkoli se obrneš, za- 
ustavi na bujnem rastju, saj je malo 
koščkov grude, ki ne bi bili prekriti z 
migetajočo travo, gostim podrastjem 
in zelenim drevesjem. Oblikovalci sve- 
ta so posel opravili z odliko, dočim je 
dodelani pogon Dunia vreden vsega 
spoštovanja. 

Primerjavi s konzolno omejenim Crysi- 
som 2 se sicer ni moč ogniti, kajti Far 
Cryu 3 se po tehnični plati ponekod 
pozna, da so ga zasnovali za upehana 
xbox 360 in playstation 3. Razlike med 
poganjanjem v načinu DX9 in DX11 
so recimo komajda opazne, v primer- 
javi s FC2 pa sem pričakoval več na- 
predka na področju okoljskih učinkov. 
Menjavanje dneva in noči ter vremen- 
skih razmer ostaja vzdušno, vendar na 
igranje nima bistvenega vpliva. In med- 
tem ko je samodejno širjenje požarov 
spektakularno in z igralnega stališča 
zanimivo, je domala enako tistemu iz 
dvojke. Na mikroskopskem nivoju ra- 
zočara, da še vedno ni moč čisto raz- 
streliti in polomiti rastlinja. Rahlo polo- 
vičarstvo pa se drži tudi uničljivosti ko- 
lib in drugih poslopij v sovražnih ter 
zavezniških oporiščih. A ni panike, saj 
so ob vistah, vrednih razglednice, ki te 
pričakajo, ko se skozi visoko travo 
prebiješ na vrh poljubne vzpetine, takš- 
ne in drugačne grafične zamerice hitro 
pozabljene. 


Popravni izpit 

Savana v dvojki je bila na pogled kra- 
sna, a kaj, ko so izletovanje po njej in 
zatopitev v stvarstvo kvarile bedarije. 
Bržkone največja je bila zgrešena tran- 
sportna shema: avtorji so na tam- 
kajšnjo velikansko karto vnesli pičlih 
pet avtobusnih postaj, med katerimi si 
se instantno selil. Far Cry 3 se zamud- 
nemu potovanju ogne z več kot tride- 
setimi enakomerno razporejenimi so- 
vražnimi oporišči, ki v točke hitre seli- 
tve mutirajo takoj, ko v njih opraviš s 
stražarji. Nihče ti seveda ne brani, da 
ne bi sedel v kamion, motorni čoln, 
vodni skuter ali starinski avtek oziro- 
ma pod vrhom bližnjega hriba zajahal 
zmaja. Z njimi se po tleh, vodi ali zraku 
brez pretirane sile prepelješ do izbrane 
misije. Na vsak način migracija živcira 
bistveno manj kot v dvojki, kjer so te 
vsakih par minut nadlegovali od ne- 
znanokod pojavljajoči se razbojniki na 
džipih. Ko v trojki zasedeš sovražno 
bazo in v poljubnem vrstnem aktiviraš 
kateregakoli od osemnajstih radijskih 
stolpov, ki razkrijejo del karte, na nove 
sovražnike naletiš le še izjemoma. 

A ne misli, da Rook Island, kot so otok 
krstili domačini, spominja na miro- 
vniško zeleno puščo. Resnično varen 
nisi nikoli, saj ti brezskrbno gibanje po 
džungli otežujejo vsaj mnoge živali. 
Ptičev, opic, prašičev, srn in želv se ti 


IGROVJE 


načeloma ni treba bati, drugače pa je s 
tigri, leopardi, krokodili, navadnimi in 
morskimi psi, medvedi in drugimi zve- 
rinami. Ako nisi oprezen in dopustiš, 
da te obkrožijo, te hitro pošljejo rakom 
žvižgat. Ker raki so tudi :). Nekatere 
druge pritikline, ki v Far Cryu 2 niso 
delovale tako, kot bi morale, so pre- 
prosto odstranili ali dodelali. Orožja se 
po novem ne kvarijo več, aleluja, v ko- 
maj kaj spremenjeni obliki pa se vrača 
zdravljenje z injekcijami ter zamud- 
nejšim krvošpricnim ruvanjem krogel 
iz ran in ravnanjem kosti. 

Pri vsem tem je najlepše, kako prefi- 
njeno je dobivanje novih znanj, pred- 
metov, ki jih prodaš za goldinarje, 
opreme ter veščin povezano z roma- 
njem. Številne zverine se po travnikih, 
gozdnih jasah in močvirjih ne pasejo le 
zaradi lepšega, temveč ti skozi lov in 
odstranjevanje kožuhov nudijo mate- 
rial za izdelavo debelejših denarnic, za- 
jetnejših nahrbtnikov in večjih opa- 
sačev (- več municije). Podobno velja 
za nabiranje različno obarvanih rastlin, 
iz katerih Jason izdela pomagalne žav- 
be. Je pa res, da pri slednjem elemen- 
tu špil že kar malo preveč zaide v 
frpjskost. 


Delovne počitnice 


Sekundarnih dejavnosti, ki prinašajo 
dolarje in izkušenjske točke ter odkle- 
pajo nova orožja, je kot stelje. Z osvo- 
bajanjem oporišč in romanjem do od- 
dajnih stolpov, ki ga pospremi prese- 
netljivo napeta plezalna igrica, se spi- 
sek komaj začne. Na oglasnih deskah 
podrejenih utrdb so na voljo živalski in 
človeški lovski kvesti. Pri prvih je raz- 
nolikost ta, da se na ohlapno označena 
lovska območja vselej podaš po kože 
izrecno določene živalske vrste in si pri 
jagi omejen na zdaj eno, zdaj drugo 
vrsto orožja. Pri drugih se spreminja 
lokacija, kjer se zaredi hudobnež s so- 
mišljeniki. Težavnost in uživancija pa 
izvirata zlasti iz dejstva, da moraš lo- 
kalnega šefiča nujno pokončati z no- 
žem oziroma z brutalno usmrtitvijo. Ta 
postane opcija, ko se sovražnikom pri- 
bližaš na nekaj metrov. 

Stranske misije, ki se tičejo pomoči 
domačinom, so v grobem kombinacija 
prejšnjih, le da so vanje vpleteni liki, s 
katerimi moreš celo izmenjati nekaj 
besed. Z osvobajanjem sovražnikovih 
trdnjav dalje odklepaš naloge, ki se 
tičejo časovno pogojenega prenašanja 
prve pomoči z vozili, dirkanja skozi 
nadzorne točke ter športnega streljanja 
in metanja nožev v tarče. V zatohlih 
barčkih lahko denar množiš z igranjem 
pokra, dočim je s pikolovskim razisko- 
vanjem okolice in iskanjem skritih ko- 
tičkov povezano (na dolgi rok nekam 
duhamorno) zbiranje relikvij. Kakor tu- 
di stikanje za pismi padlih japonskih 
soldatov, ki razkrijejo polpreteklost 
otoka in raziskovanju bunkerjev doda- 
jo lično osebno noto. 

Oda norosti 


Izmenično opravljanje zdaj enih, zdaj drugih stranskih 
zadač, s čimer se ogneš prehitremu ponavljanju zna- 
nega, zlahka pobere kakih dvajset ur. Far Cry 3 pa 
seveda premore tudi zajetnejše štorijalne misije. 
Ustvarjalcem gre po tej plati dokajšnja hvala, saj jim 
je uspelo, da so malodane neoporečno sparili neli- 
nearno peskovniško strukturo s premočrtno zgodbo. 
Po eni strani je sicer malce smešno, da lahko spo- 
četka nič hudega sluteči Jason, ki mora na otoku po- 
iskati prijatelje, ki uvodoma tako kot on končajo v 
krempljih zlobnih piratov, po želji zapostavlja svoje 
poslanstvo in se posveča rekreativnim dejavnostim. 
Po drugi pa se (tudi) po zaslugi dotičnih iz negotove- 
ga mladca vztrajno spreminja v do zob oboroženega 
rambovskega mamojebca, ki v želji po maščevanju 
postaja podoben antagonistom. Pri njegovi transfor- 
maciji (gre le za osebno rast?) imata bistveni vlogi 
odlično uprizorjeni psihopatski vodja gusarjev Vaas 
Montenegro in piratom zoperstavljena Citra, vračevs- 
ka poglavarka otoškega plemena, ki Jasona vzame 
za svojega. Kakor tudi peščica posrečenih zavezniš- 
kih likov - nalogodajalcev, ki nas pošiljajo na različne 
konce otoka. Odvijanje fabule so avtorji uprizorili s 
kopico odlično režiranih animiranih sekvenc, kjer vse 
dogajanje spremljamo skozi junakove oči, dočim je 
govor vseskozi vrhunski. 

Čeprav z linearnimi štorijalnimi misijami Far Cry 3 na 
trenutke pretirano mežika skriptanim streljankam v 
slogu Call of Dutyja, mu to spričo nevojaške temati- 
ke, spektakla, akcijske raznolikosti in splošne svobo- 
de dejanj težko zameriš. Zadača, v kateri se z metal- 
cem plamenov zneseš nad nasadom gandže Vaaso- 
vega delodajalca ... poglavje, v katerem se Jason 
spremeni v svojevrstnega Nathana iz Uncharteda in 
se poda v starodavno podzemno svetišče ... misija, v 
kateri se moraš v najboljši tiholazniški tradiciji prebiti 
v zastraženo pristanišče ... bombastični segmenti z 
vozili ter ostrostrelski vložki, koder spremljevalca z 
razdalje ščitiš pred uletavajočimi kanaljami ... Vse to 
so pustolovski utrinki, ki še razgibajo siceršnje neo- 
bremenjeno raziskovanje zanimive okolice. 


Tarzan, komando, špijon 


Najbolj navduši absolutna svoboda pri načrtovanju 
naskokov na sovražne utrdbe, kjer si omejen tako re- 
koč zgolj z domišljijo, oborožitvijo in veščinami, ki jih 
pridobivaš z domala erpegejskim vlaganjem izkuše- 
njskih točk. Jason postane hitrejši plavalec, pri pro- 
daji dragocenih predmetov iztrži več denarja, se pri- 
vadi verižnih, bombnih in še kakih usmrtitev, pri mer- 
jenju s snajpo dlje ohranja mirno roko, se z injekcija- 
mi učinkoviteje zdravi, med spuščanjem po žicah 
uporablja enoročne pokalice ... Vse mogoče. 

Nič posebej nelaskavega ni moč zapisati niti o strelja- 
nju, ki predstavlja glavnino tvojega početja. Igra se 
podreja modernim nažigaškim standardom, saj lahko 
na primer natančneje meriš iz počepa ter čez merek 
(iron sights), in vsebuje impresivno količino arzenala, 
ki ga odtujiš capinom, kupiš v vseprisotnih štacunah 
oziroma orožarskih avtomatih ali odkleneš z opravlja- 
njem stranskih zadolžitev. Če naštejem par vrst piš- 
tol, pumparic, lahkih brzostrelk, težkih strojnic in ra- 
ketometov, omenim lok z navadnimi, ognjenimi in 
eksplozivnimi puščicami, podvodno harpuno, grana- 
te, mine, plastični eksploziv ter posebne različice os- 
novnih pokalic, sem jih bržkone pozabil vsaj še en- 
krat toliko. S tem, da je (boljša) orožja moč opremiti 
s kamuflažnimi kožicami, dušilniki, zajetnejšimi na- 
bojniki, optičnimi in drugačnimi merilniki ter daljno- 
gledi. Orožarska pornografija. 

plemensko žavbe. Z ničjasnimi halucinacijami špil pri spopadih s ključnimi liki kar malce pretirava! - 

S tigri, leopardi, krokodili, medvedi in drugimi večjimi zvermi imajo capini hude težave. Včasih jih z na 
menom mrevarjenja nasprotnikov nalašč spustimo iz kletke, drugič jih do oporišč privabimo iz gozda. 

.<z Omembe vrednih večjih naselbin severni in južni otok nimata. Civiliziranemu svetu so še naj ije 
s vasice, kot je tale na sliki, v katerih najdemo trgovino z orožjem, sobo za poker in oglasno desko. 

Snidenja z zgovornim Vaasom lahko preštejemo na prste ene roke, a se ga Ja- $ 
son zaradi tega nič manj ne boji. Upravičeno, saj možiček nima dveh čistih. 

ae Večigralstvo, ki so ga zamesili v švedski 
podružnici Ubisofta, v primerjavi s pušča- 
V vniško izkušnjo ni nič izrednega. Slab pri- 
" okus pusti zlasti spoznanje, da ni sodelo- 
» valnega razpaljotkanja po brezmejnem 


Ku 


Džipovske enote, strah in trepet počasnega potovanja po karti v Far Cryu 2! 
V trojki jih je nm manj in se za nameček ne pojavljajo od neznanokod. WWW 

Da sesuješ piratsko soldatesko, ki se 
rada zadržuje v kolibarskih utrdbah, ti 
je torej na voljo ničkoliko pristopov. 
Lahko najdeš zavetje na bližnjem gri- 
ču, z daljnogledom označiš tarče, si 
oprtaš snajpo in se z varne razdalje 
potrpežljivo lotiš čiščenja. Z natanč- 
nim strelom razmajaš vrata kletke, v 
kateri imajo nespametni pazniki zapr- 
tega tigra, ki se kanalj loti z velikim 
užitkom. Na ključne točke postaviš 
eksploziv, ki ima za posledico razvoj 
uničujočega požara. V središče kom- 
pleksov vratolomno uletiš z zmajem, 
kasnejšo letalno oblekico oziroma pa- 
dalom ter uprizoriš krvavo jebačino. 
Lahko pa v kampih tudi pazljivo one- 
sposobiš alarme, ki kličejo okrepive, 
naštudiraš sprehodne navade stražar- 
jev in jih zahrbtno odstraniš z utišani- 
mi orožji in neslišnimi zabodi z nožem, 
kajti tiholazenje je za tako vrsto igre 
nadpovprečno razvito. Po želji. 


Zametki malarije 


Igra ti pri vsem tem kljubuje z vpelja- 
vo čedalje bolj smrtonosnih piratskih 
in ostalih nasprotnikov, med katerimi 
najdeš običajne bojevnike, ostrostrel- 
ce, gusarje s težkimi oklepi, enote z 
bruhalniki ognja in še kaj. Z vrhunsko 
umetno pametjo pak niti ne, saj Vaa- 
sovi podložniki v grobem sicer obvla- 
dajo skrivanje za debli, lesenimi ste- 
nami in drugimi gradniki okolice, toda 
pri jurišanju niso organizirani. Kar se 
tiče skrivanja, lahko pozornost pazni- 


IGROVJE 


kov na malce preveč cenen način pre- 
usmeriš z metanjem kamenja in se jim 
tudi sicer dokaj ležerno prikradeš za 
hrbte. Kasneje, ko Jasona razviješ v z 
vsemi žavbami namazanega strelskega 
pustolovca, gotovo ne bi škodila kaka 
dodatna težavnostna stopnja. 
Obregniti se gre še ob kaj. Štartne 
zgodbovne misije niso denimo nič po- 
sebnega, dočim se fabula po smrti pr- 
vega ključnega negativca nekoliko ut- 
rudi. Za nekatere veščine - denimo ti- 
sto, ki ti omogoči malce nerodno vle- 
čenje in skrivanje trupel - bi bilo bolj 
smiselno, če bi jih Jason obvladal od 
vsega začetka. Pogrešal sem tudi mož- 
nost najema bojnih spremljevalcev iz 
dvojke, saj igra v enoigralskem stvar- 
stvu žal ne predvideva mrežnega koo- 
perativnega karafekanja. Nakar so tu 
drobne nedoslednosti, kot so ognjene 
puščice, ki ne zanetijo požara v slam- 
natih strehah kolib, ter domnevno hudo 
atletski heroj, ki ga vsaj na začetku 
avanture pokonča padec s treh, štirih 
metrov. 

Ampak pri tako častihlepni in obsežni 
peskovniški streljanki, ki jo v inačici za 
PC pri nas prodajajo po občutno nižji 
ceni kot Black Ops 2, z gledanjem pod 
prste ne gre pretiravati. Boljšega to- 
vrstnega naslova trenutno ni, Ubisof- 
tovci pa so pri doslednem SU 
mive vsebine in vsakovrstnih opi 
polnega širnega stvarstva opravili ti- 
tansko delo. Rezervirajte prvo letalo na 
Rook Island! 


razmetanih propagandnih oddajnikov) in 
kulski firestorm, v katerem je treba isto- 


| tamanimo valove sovragov ... 


enoigralskem stvarstvu. Je pa res, da lo- 
čena kooperativna kampanja za štiri igral- 
ce ni za odmet. V njej se s sodelavci spu- 
stimo po akcijskem toboganu, podprtim s 
plehko štorijico in kratkimi animacijami. 
Odprto okolje zamenjajo bolj utesnjeni, a 
do neke mere še vedno razvejani nivoji. Tu 
naokoli prenašamo raketne izstrelke ... 
branimo pajdaše ... popravljamo vlak ... 
med ram- 
bovsko vožnjo po reki mrevarimo kanalje, 
ki skačejo iz džungle ... se s kolegi pome- 
rimo v dirki z ATVji ... in slično. 

Na mehanike in popestritve, kot so us- 
mrtitve z nožem, oživljanje padlih kompa- 
njonov ter bojni kriki, s katerimi pomaga- 
čem začasno okrepimo zdravje, natanč- 
nost pri streljanju in podobno, naletimo 
tudi v zelo klasičnem multiplayerju. Far 
Cry 3 premore deset kart in štiri timske 
načine. Poleg deathmatcha so tu domina- 
tion (zasedanje in osvobajanje oporiščnih 
točk), transmission (deaktiviranje po karti 


časno zanetiti požar v dveh nasprotniko- 
vih skladiščih, zasesti ključni položaj in se 
izmikati ognjeni nevihti, ki se sčasoma 
razširi povsod. Kako prizorišče več ne bi 
škodilo, a ni panike, saj tako pecejaška kot 
obe konzolni različici vsebujejo zmogljiv 
urejevalnik le-teh. 

Marsikomu bo šlo v nos, da na privzete in 
garažne večigralske stopnje z editorjem ni 
moč dodati vozil, ki so v puščavniški iz- 
kušnji standardna. Za ta in še kateri drug 
primanjkljaj se skuša igra oddolžiti s po- 
gruntavščinami, kot je hecna miniigrica 
na koncu vsake večigralske runde. V njej 
igralec zmagovitega moštva z največ 
točkami odloča o usodi najboljšega med 
poraženci. Zanimiva pritiklina je dalje lo- 
čeno odkodiranje zgoščenk z informaci- 
jam, kakor tudi priklic zračnega napada s 
psihotičnim plinom, ki člane nasprotnega 
moštva tako zmede, da ne znajo več ločiti 
med prijateljskimi in sovražnimi igralci. 
Se pa pri nabiranju činov, kar privede do 
boljše orožarne in drugih dobrot, multi- 
player pretežno zgleduje po konkurenci in 
na koncu izpade dokaj uravnilovski. 


"Edini, ki jim vsem vlada, Edi 
vse preseže, Edini, da jih vs 

jih v temi poveže." Ne, ni 
preveč dela s smehom 


obilo domišlji 
skupinskega 
ogromno po 

postranskosti pap 

nim humorjem  iztrošen recept 


Traveller's Tales / Warner 


, Boj pred Počjo gonobe, kjer 
skuša Zadnja aliansa porazi- 
ti Mordor, je videzno maso- 
ven. Nimamo pa svobode, 
temveč smo obvezno zaprti v 
areno. S Sauronom. Jajks. 

pomnim se, kot bi bilo včeraj, dasi se je zgodi- 

lo decembra pred nič manj kot enajstimi leti. 

Ko se je na Kolosejevem platnu odvrtela Bra- 

tovščina Prstana, prvi del načrtovane trilogije 
The Lord of the Rings, smo se člani Joker Cream 
Teama zlili iz dvorane, obstali v krogu in bili pretežno 
tiho. To je bilo nenavadno, kajti običajno smo polni 
pripomb in zabavljanj. Tedaj pa ... Če že smo kaj iz- 
davili, so bile to besede občudovanja. Tako pisca 
Tolkiena, ki je stkal fantazijsko delo par excellence, 
kot režiserja Jacksona in njegovega moštva, ki so 
mojstrsko upodobili, kar se je zdelo neupodobljivo. 
Lego Lord je seveda daleč od take udarnosti. Gre za 
dokaj ukalupljeno reč, ki se močno zgleduje po dolgi 
vrsti legovščin firme Traveller's Tales. Tako glede ig- 
ranja, ki se udinja standardni navezi enostavnega 
mlatenja, podhranjenega skakanja in reševanja lah- 
kotnih miselnih orehov, kot pazljivo humornega ob- 
ravnavanja snovi. Namesto da bi se podala v parodi- 
jo ali satiro, se zgolj nedolžno šali. A starejšim otro- 
kom in mlajšim najstnikom, ki jim je namenjena, bo 
zelo verjetno oboje povšeči. Z znanimi pršci čepkov 
vred. Čepki, mmm. 

Šajerska je prešerno barvita, že tu pa naletiš na prijetno presenečenje glede na 

Povej, bard, o pustolovcih 


Z zgodbovnega vidika špil dokaj zvesto obdela vse tri 
filme. Nekatere like in pripetljaje sicer izpusti, recimo 
Denethorjevo norost, Galadrielin monolog v Lothlo- 
rienu, Arwenino dramo in ljubavno pričo nesrečne 
Eowyn. Toda vse je kinematografsko razpoznavno in 
stoji skupaj. 

Začnemo v množici človeško-vilinske alianse, ki gre 
nad Saurona, in kot Isildur odsekamo čarodejski Prs- 
tan z ogromneževe roke, potem ko se ognemo njego- 
vemu buzdovanu. Magična rinka prek Goluma ek- 
spresno najde pot k hobitu Bilbu, nakar jo po Gandal- 
fovem posredovanju prevzame žlahtnik Frodo Bisa- 
gin. S Šajerskega gre v Razendel, kjer nastane Bra- 
tovščina devetih. V njej so Frodo, njegov pajdaš in 
skriti ljubimec Samo (saj si bral razvpito literarno 
analizo Gejspodar Prstanov, kajne? Glej Joker.si!) še 
dva hobita Peregrin in Merjadok, vešč Gandalf, vilin 
Legolas, škrat Gimli, stopač Aragorn in Gondorčan 
Boromir. Skupaj se odpravijo na pohod skozi Morio in 
prek Ajzengarta ter Rohana do Helmove soteske, 
Gondorja, Minas Tiritha in naposled v Mordor, kjer 


prejšnje legijade. Končno je moč položaj pri posebnih kipih shranjevati v nivojih! 
sm. Z 


sence leže. Vse zato, da bi lahko Srednji svet županu 
Sauronu dokončno zavpil "Gotof sil" 

Če poznaš filme, v fabuli ni presenečenj, odštevši 
simpatični humor v vmesnih sekvencah. Boromir 
podleže veliki plastični banani, zaradi katere ne veš, 
ali bi ob njegovem umiranju vekal ali se smejal, z ob- 
zidij Minas Tiritha na orke lučajo klavirje in prašiče, 
olifanti pa se bojijo miši. Proti koncu humor zvečine 
izpuhti, a tedaj res ni več ničesar, s čimer bi se človek 
šalil. Animacije so umerjene po kinu do te mere, da 
uporabljajo izvirne glasovne posnetke vseh igralcev. 
Izdavljajo jih lego strički, v katere je spremenjen tudi 
sleherni pošastek, od hobotnice pred Morio in Balro- 
ga prek trolov in Shelob do Nazgulov, Kralja-čarovni- 
ka, Sarumana ter Saurona. 

Ne, avtorji pri koloteku fabule niso izumljali tople vo- 
de. Raje so si dali duška s tem, katere dele odigramo. 
Nekateri so logični in pričakovani: udarimo se s Saru- 
manom, zavdamo pošastkom na Vremenskem vrhu, 
pičimo Shelob, usmerjamo drevesneže, sodelujemo v 
bitki za Helmovo sotesko, stopimo na Pelennorjevo 
polje ter kupujemo obteženima hobitoma čas pred 
Črnimi vrati. Manj umevni so kosi, s katerimi so filmi 


Spopad na Vremenskem vrhu je zanimiva mešanica udrihanja po duhovih in reše- 
oše ' vanja ugankic. Menjavaš med Samom in Frodom, ki se mora sitnob otepati takole. 
1. af a 

| Grimo, ki je uročil rohanskega kralja, je treba iz njega pregnati z zaporedjem 
mlatenja stražarjev, Jezika in vladarja. Tod je Gandalf za spremembo uporaben. a ' 

opravili na brzino, in tu Lego Lord najbolj zaživi. Kot 
Frodo se ogibamo Nazgulovemu pogledu na poti do 
krčme na razpotju, se na begu skozi Morio ustavimo 
pred zakovičenimi vrati, naletimo na težave pri preč- 
kanju snežnega prelaza, porazimo vladarja vojske du- 
hov in se skozi orkovsko utrdbo prebijemo v Mordor. 


V Bisaginovi bisagi 
Napredovanje terja drobec skakalnih spretnosti in 
dosti žokanja edinega knofa za udarec. Pod mečem 
in lokom se sovražni lego orki, goblini ter uruk-haiji 
trkljajo na sestavne dele, iz uničenih delov okolice pa 
čepki brizgajo tako gejzirsko, da se Diablo skrije v 
kot. A tako platformanje kot boj sta nenapredna, ka- 
kor pritiče mladinskemu izdelku. 

Večji poudarek je na ugankah, ki skoraj vedno terjajo 
sodelovanje. V druščini imaš na enem mestu do štiri 
like naenkrat, odvisno od tega, kaj veli zgodba, in 
pravilno moraš uporabiti njihove spretnosti. Gimli 
ima sekiro, s katero sesuje s škratjim simbolom oz- 
načene plošče, Legolas z izstreljevanjem puščic v 
tarče in vrzeli izdeluje mostiče za skakanje, Aragorn z 
vsemogočnim Andurilom krši mordorske kamenine, 
Frodo ima lučko za prediranje teme, Samo pa si lasti 
vrv za prevračanje blokov ter kres za prižiganje og- 
njev. Celo Golum pride prav, saj zna plezati po ste- 
nah. Včasih je treba kaj spojiti v razširjenem inventar- 
ju, na primer kovinsko glavo in ročaj za macolo, ali 

code ke Š 
j z vargi na poti do Helmove soteske je H 
Z) manj napeto kot v filmu, domala neizkorišče- % 
no. So pa tu skrivnosti, ki terjajo sodelovanje | 

Ena od manjših novosti v Lego 

% vanje. Ne smeš zaiti preveč na- 

nabirati zahtevano, kot je les za kurjenje, da si hobiti 
scmarijo obed. Puzlice se malo ponavljajo, a na sp- 
lošno je vanje šlo občudujoče veliko domišljije. 

Med nastopajočimi prosto menjavaš, kar je ključ do 
uspeha. Sosledje zna biti tako, da Legolas zabriše 
Gimlija čez prepad, kjer ga v roke sprejme Aragom, 
nakar škrat zleze skozi pritlični rov in na visokem z 
vrtenjem ročice dvigne ogrado. Ali pa Samo zakuri 
kres, ki stali zaledenele skale, da lahko Merjadok ulo- 
vi ribo. Tako nekako. Če igraš v solo, moraš vse op- 
raviti sam, kajti računalniško vodeni možički se zgolj 
pravilno postavljajo. Tedaj si ob ves užitek, ki ga nu- 
di kooperativno večigralstvo na razdeljenem zaslonu, 
ne pa tudi po internetu. 

Iskanje mest za izkoristek predmetov v inventarju ni 
problem, saj se tam pokaže ikona in če je lik pravi ter 
si lasti ustrezno, bo sam storil naročeno. Vseeno pa je 
treba izbrati ključno osebo in z njo doseči kraj za ak- 
cijo, kar ni zmeraj očitno. Ravno toliko, da mora sta- 
rejši pomozgati malo in mlajši več. Na splošno so pu- 
zle nekoliko lažje kot v Lego Indiana Jones: The Ori- 
ginal Adventures in težje kot v Lego Star Wars. 


Čisto tolkiensko: 
po koncu še ni konca 


V skladu s tradicijo Traveller's Tales končanje zgod- 
be, kar terja kakih deset ur, ni niti polovica vsebine. 

kazani knof. '" pod težo Prstana opotekajoči se Frodo je celo kupljiv za čepke kot ločen lik. 

| | Vmesne sekvence, kjer liki govorijo tako kot v filmih, so narejene s srčkom. 

Že med štorijo opaziš, da nivoji niso strogo ločeni, 
temveč se vežejo na prejšnje in tako tvorijo vedno 
širši odprt svet, veliko impresivnejši od duhamornega 
Gothama v Lego Batmanu 2. Po finalu se lahko z od- 
klenjenimi in za čepke kupljenimi liki odpraviš na ne- 
prekinjeno pot od Šajerske do Mordorja. Svet resda ni 
Skyrimovih proporcev, a poti se drži pridih epskosti, 
ko peš ali na konju oziroma vargu drobencljaš med 
znanimi lokacijami, spremenjenimi v kocke in po- 
manjšanimi v slogu Legovih zabaviščnih parkov, ki 
delujejo kot manjša sučišča (hubi). 

Koliko je povsod še raznolikega neodkritega! Od skri- 
tih kock in postranskih likov, med katerimi so Tolkie- 
novi obskurneži v slogu Toma Bombadila (Saurona 
ipak ni, vendar ne bi bil logičen, saj ga porazijo), do 
stranskih kvestov, ki ti jih erpegejsko dajejo stoječi 
občani. Temu je treba prinesti izgubljeno pokrivalo, 
onega daje lijavica, tretji bi rad orožje za orke tepst. 
Določeno skrivnost najdeš z ašašinskim plezanjem 
na visoke stolpe, nadaljnjo tako, da v omejenem ča- 
su raztreščiš kratek niz kipov, kar zahteva nekoliko 
naprednejše ploščadenje. Ponekod v žep stlačiš načr- 
te za kovačijsko tvorbo nadmočnih predmetov, ki li- 
ku dajo sposobnosti nekoga drugega, ali okraskov, 
kot so klobuki. Eno vpliva na drugo, kar omogoči tre- 
tje, kar vodi do čertega, in šele tedaj je nagrada tvoja. 
Verjetno je to največji igralni napredek glede na osta- 
le lego igre, vendar pa je začel recept kljub malim ko- 
rakom naprej zaudarjati po postanosti. 

Ena najpomembnejših spretnosti je nepredvidljivo gibanje, saj se večinoma znajdeš v ta- 
kih dvobojih proti enemu nasprotimiku" Servis ManiaPlanet avtomatično sledi tvoji uspeš 
hom.in ti dodeli rating, po katerem latiko ocerjiš, alije.posamezen strežnik zate primeren., 


Time left: 4 


Attack 


večigralskih prvoosebnih streljankah srečaš 
polno ljudi z 'mad skillzi', ki v Guake Livu 
skačejo od zidov in te v Call of Dutyju sname- 
jo s strelom med oči, ko si komaj zaznal mi- 
gljaj v vidnem polju. Takrat greš poklapan iskat manj 
eliten strežnik, medtem ko za seboj slišiš "Learn2- 
play, n00b!" Tak razloček med razvedrilno spletno 
pobijancijo in prečiščeno spretnostno izkušnjo je gla- 
vni motiv za FPS Shootmanio, ki bo precej bolj kot 
šeprtljavce zadovoljila mojstre. 


Strelska manija 


Francoski studio Nadeo je za Shootmanio uporabil 
enak pristop kot pri popularni dirkaški sestrični Track- 
maniji. Prva inačica postavi igralno ogrodje, nasled- 
nje so kozmetični dodatki. Uvodni predstavnik Sho- 
otmanie se imenuje Storm in nas posadi na zelene 
travnike s trobenticami, med grajska obzidja ter viso- 
kotehnološke pospeševalne ploščadi. Kasneje name- 
ravajo dodati tudi drugačna okolja. 

Taka strategija se sklada s samosvojo zasnovo Manij. 
Vsaka ima dokaj preprost izdelovalnik stopenj, ki ni 
nekaj 'za poleg', marveč je bistven element. Zelo po- 
dobno kot pri legendarni dirkačini Stunts, kjer si več 
časa zlagal proge kot sedel za volanom. Skupnost in- 
ternetna odložišča zalaga z veliko količino doma na- 
pravljenih prizorišč, kar zagotavlja svežino. 

Način igranja je namreč okleščen na pospešeni tek, 
skakanje in najosnovnejše orožarske arhetipe. S sabo 
imaš lahko tri pihalnike: takega, ki pljuva plazmo v 
ravni črti; onega, ki meče mine v loku; ter laser, ki 
sovražnika doseže v hipu. Prva te odstranita ob dveh, 
tretji ob enem zadetku, vsa pa si delijo strelivo, ki se 
samodejno obnavlja. To je to. 

Osnove zaobvladaš približno v času, ki ga krepalica 
porabi, da reče PINJAU. Vendar gre za spretnostno 
mehaniko, ki dobro loči med začetniki in nadudlanci. 

"radira ljudi, sten pa se ne zna pisano Tarbati. 

Gibanje po eleganci ne dosega čisto Kvakinega, a je 
za razred nad Call of Dutyji, s ponazarjanjem vztraj- 
nosti. Predvsem pa so okolja posejana s kopico ska- 
kalnic, ki v navezi z orožjem, kjer moraš upoštevati 
prehitek, ponudijo podoben izziv, kot je ciljanje iz 
zraka v Tribes Ascend. 


Otroče s poslanstvom 


Podobno kot boj je obtesan slog Storma. Igralci so v 
enobarvnih kombinezonih, izstrelki pa tarčo ob zadet- 
ku enostavno izničijo. Nobenih frčečih črevc ni, kar so 
Francozi napravili načrtno, saj menijo, da nasilna po- 
doba ovira preboj iger med tekmovalne športe. 

Vse v Shootmanii je namreč napravljeno z namero 
ponoviti uspeh Trackmanie na tekmovanjih. Zato te 
ob zagonu pričakajo lestvice strežnikov in igralcev, 
razdeljenih po nacionalnosti in regijah. Enoigralstvo? 
Kaj je že to? Poanta je v internetnem bojevanju in na- 
linijski hrbtenici ni česa očitati. Brskanje po strežnikih 
je hitro, postavljanje pa enostavno in obiluje z nasta- 
vitvami. Sinhronizacija kart je gladka in stabilnost 
odlična. 

Problem je, da so šli s skubljenjem žmohta malce 
predaleč. Sterilnost bo odvrnila tiste, ki Call of Dutyje 
bolj kot zaradi headshotov čislajo spričo hudobnega 
videza specialcev. A to je bila pač deloma utemeljena 
odločitev avtorjev. Hujše je dejstvo, da se bodo tudi 
iskalci spretnostnih izzivov pričeli muzati ob klavrni 
beri opreme. Saj je res, da tudi v sorodnem Ouake Li- 
vu odločajo brezhibno gibanje, precizno merjenje in 
dober pregled nad okolico. Toda opcij je tamkaj bi- 
stveno več. Najprej pri raznolikosti orožij, še bolj pa 
pri kontroli karte, ki sloni na boju za oklepe in podob- 
ne priboljške. Shootmania teh ne pozna, dasi jih bodo 
moderji sčasoma dodali. 


močno" nalinijsko ogrodje .< zavzeta skupno 

igralna mehanika ... v... ki pa je preveč oklešče- 

Digitalni peščeni gradovi 


V Trackmaniji drugače plitko dirkanje zadovoljivo 
burkajo nove stopnje. Shootmanijina skupnost je že 
izgotovila več kot dvajset tisoč kart, zato lahko upa- 
mo, da bo sposobna podobnega toka novosti. Editor 
je vsekakor priljuden in uporaben, edino boti bi fajn 
pasali poleg, da bi lahko svoje ozemlje preizkusil offli- 
ne. Žal jih še ni. Spreminjaš lahko tudi privzete modu- 
se, zato na liniji najdeš več kot ducat novih igralnih 
načinov, od deathmatcha do raznih oblik CTFja in za- 
sedanja položajev. Najbolj vznemiri, kako zvito so na- 
pravljene nekatere karte, saj so prave uganke v ma- 
lem. Tamkaj se ti zasvita, da bi lahko Shootmania po- 
segla po slavi dirkaške sorodnice, če bodo ljubitelji 
vanjo prelili dovolj domišljije. Le da mednje ne bodo 
sodili ljubitelji sproščujočega rešetanja hudičevcev, 
navkljub ceni dvajsetih evrov na Shootmania.com. 
Igra izide 23. januarja, toda odprta beta, kamor vsto- 
piš sedaj, se od končnega izdelka ne bo razlikovala. 

The'Testament 


ondon, 17. september 1898. Na stolu v svoji delovni sobi je prive- 

zan napol razgaljeni in korenito razmesarjeni škof. Poleg sledi sa- 

motrpinčenja, ki ga je cerkovnik izvajal v znak vdanosti Vsemo- 

gočnemu, je njegovo telo polno svežih ran in podplutb. Na obrazu 
je zaslediti znake blaznosti, mrtvi pogled nemo strmi v strop. V mlakici 
krvi ob vznožju stola leži človeški palec, a vsi škofovi prsti se še vedno 
držijo udov. Kaj za vraga se tu dogodilo?! To je primer, ki ga lahko ra- 
zreši le Holmes, eden največjih literarnih bistroumnežev. 


Gnus, kri, čreva! 


Novo poglavje Sherlockovih dogodivščin ne varčuje z nazornimi prikazi 
trohnečih trupel. Tako mesarsko slikovitost bi bolj pričakovali v prejšnji 
epizodi, v kateri se je detektiv pomeril z Razparačem, žrtve umorov pa 
so bile našim očem skrite. A na tak način se zdaj laže vživiš v bedo, na- 
silje in razuzdanost, ki se z ulic revnih predelov Londona prelivajo za zi- 
dove hiš v bogataških soseskah. 

Frogwares je v prejšnjih delih igre nekajkrat zmiksal Doylove detektivke 
z elementi od drugod, denimo mitologije Cthulhu, Razparača in džentl- 
menskega tatiča Arsčna Lupina. Tokrat na veselje šerlokijanskih čistu- 
nov vdora tujkov ni, srečamo pa stare znance tako iz knjig kot iz igrar- 
skih zgodb. 


Kdo je dal dohtarju diplomo? 


Krvavi začetek požene vrtinec na prvi pogled nepovezanih dogajanj, s 
katerimi se večinoma spopadamo v Holmesovih čevljih. Parkrat prevza- 
memo nadzor nad Watsonom in za nekaj časa preizkusimo šnjofalne 


Po nekaj ulicah Whitechapla se lahko prosto sprehajaš. A tam nimaš 
početi kaj dosti razen tistega, kar soti domeni] AGa1ji GTA to ni. 

Tegale bajsija je treba s kirurško nalajjEnostjo zarezati in v njegovem 
drobovju poiskati sporočilce. Pravšnje delo za doktorja Watsona! 
a , 


Watson večino časa za Sherlokom čaplja kot nebogljen kužek, namesto 
da bi lahko igralec med likoma prosto menjaval glede na zagonetke. 

sposobnosti psa Tobyja. Like lahko vodimo 
z miško ali tipkovnico iz prve ali tretje osebe, 
vsako od tega ima prednosti in pomanjklji- 
vosti. Če gledamo skozi Sherlockove oči, 
smo v iskanju dokazov primorani s pogle- 
dom noreti po okolišu. Iz klasične tretjeoseb- 
ne perspektive pa hitro spregledamo kako 
malenkost v večjem prostoru. 

Takih napak igra ne odpušča, saj je zastav- 
ljena strogo premočrtno in te ne spusti nika- 
mor, dokler na trenutnem prizorišču ne po- 
rihtaš vsega. V vlogi lovca na piksle se sicer 
ne znajdemo pogosto, a vseeno se znamo 
kdaj pol ure praskati po glavi, ker nismo 
kliknili na navidez čisto nepomembnega ok- 
na. Včasih pomaga pritisk na preslednico, ki 
sproži Sherlockov šesti čut, a je redko res 
uporaben. V še manjšo pomoč je Watson, 
čigar besednjak ob kliku na obsega le 
bumbarski stavek "Ja, kaj č'va pa zdaj, 
Sherlock?" A se na koncu poštenjakar kljub 
hudim preizkušnjam spet izkaže. 


Nemogoča resnica 


Frogwares so črpali iz izkušenj in upoštevali 
pritožbe igralcev, saj jim je uspelo namo- 
zgati lepo uravnoteženo in dinamično meša- 
nico iskanja sledi, miselnih zagonetk ter se- 
stavljanja delčkov ugank v večjo sliko s po- 
močjo dedukcije. V skladu z detektivovo 
multitalentiranostjo se je treba lotiti marsi- 
česa, od seciranja mrtvaka in sestavljanja 
razštelane naprave v lunaparku prek kemij- 
skih analiz strupov do kompletiranja preob- 
lek v garderobi. Pogosto je odpiranje skrinj, 
škatel in omar z reševanjem številčnih, čr- 
karskih ali logičnih problemčkov. Vendar to 
ne mori, saj se jih da po določenem času 
zvečine preskočiti. 

Ni pa bližnjic pri pikolovskem zbiranju in 
analiziranju vseh dokazov, ki jih na koncu 
potrebujemo, da na dedukcijski tabli iz za- 
četnega džumbusa sestavimo zgodbo ali 
potek zločina. Za to potrebujemo nekaj do- 
mišljije in kombiniranja, a ravno zato po 
Šerlokovo eliminiramo nedoslednosti, dok- 
ler ne ostane resnica, čeprav nemogoča. 


Tokrat namesto Sherlorda Febsona krva- 
ve ulice ve ulice Whitechapla obišče 5erlok. obišče Šerlok. 

divja zgodba, polna preob- 
ratov v raznolike, dobro 
premišljene uganke v voh- 
ljanje za nepridipravi s Tobyjem v stro- 
ga linearnost x občasno teženje z ogle- 
dom vsakega kotička x Frogwares 


Avtorji niso pretiravali pri številu predmetov 
in so se v celoti izognili nelogičnim kombi- 
nacijam, kakršne srečamo v drugih pusto- 
lovščinah. 


Kaj je s tabo, 
Sherlock? 


Testamentova največja odlika je razdelana 
zgodba, ki se kakih petnajst do dvajset ur 
psihološko poigrava z nami, nam zamolči 
dele dogajanja, nas oklofuta s šokantnim 
razvojem, se potuhne in nas v naslednjem 
prizoru napade iz zasede. Ogrožena je na- 
mreč kraljica, v načrtu je prevzem monarhi- 
je in na koncu podreditev sveta. Osrednja li- 
ka se skozi igro karakterno razvijata, saj 
začne Watson pod težo na prvi pogled 
očitnih dokazov dvomiti o detektivu, čigar 
dejanja postajajo vedno bolj čudaška. Zakaj 
Sherlok pomaga iz zapora pobegniti noremu 
nemškemu zastrupljevalcu? Čemu vdira v 
hišo najbolj poštenega sodnika v Angliji? 
Odgovore spoznamo med druženjem s po- 
habljenimi ruskimi anarhisti, stikanjem po 
opijski beznici in iskanjem groba rosno mla- 
dih zaljubljencev, ki sta si vzela življenji. 
Morda bo treba vmes preprečiti še napad 
mesožerskih zombijev na prestolnico. Mor- 
da. Kdo stoji za zloveščim načrtom, se fe- 
nom literarnega detektiva verjetno že svetli- 
ka. Ravno ti bodo ob velikem finalu najteže 
sprejeli, kakšna je doylokletna oporoka ozi- 
roma zapuščina Sherlocka Holmesa iz nas- 
lova. 


Raznolikost poskrbi, da igralca ne popade Zohalii sindrom. Sive celice akliviraš' v laboratoriju, 
, pasje sledenje O undlvedi ima nekaj arkadnih Ga SANA vmes ji Opvoriš še ldnacično- 


a papirju se je ideja najbrž slišala dobro. "Nare- 

dimo priljudno, barvito dirkalno igro po zgledu 

Mario Karta, v kateri bodo nastopali karikirani 

vozniki formule ena," so se domislili Codema- 
sters in se nadejali dobre prodaje ob koncu leta. Mor- 
da bo ta posledica crtičnega Buttona, Vettla, Hamilto- 
na in druščine ter slabo zastopane podzvrsti. Kako- 
vosti izdelka, ki ga tržijo za okrog 30 evrov, gotovo ne. 
Hecno deformirani šoferji svoje gokartovsko deformi- 
rane vagne v pogledu od zadaj tiščijo po dvanajstih 
progah, od dubajske prek angleške do ameriške in 
monaške. Deloma so speljane približno tako kot re- 
snične, deloma pa so preoblikovane v ringlšpile, kjer 
se izstreljuješ naprej s prečkanjem puščic na tleh, vo- 
ziš postrani in obrnjen na glavo, noriš čez vodo ali par 
deset metrov frčiš po zraku. Pohvalno je, da se pot na- 
prej dostikrat cepi in da so nekatere prvine v skladu z 


Zaletavanje na ravnem nima posebnega haska, 
bolj učinkovito je v ovinkih za motenje smeri. 


Vozniške spake imajo osebnosti karburatorjev. No- 
benega šarma, nobene prave parodičnosti. Nič. 


državami - v Nemčiji zapelješ na avtocesto, v Angliji 
pa škripaš z zobmi, ko jasnina pogosto preide v spolz- 
ki dež. Pri tem očara preprosta, jasna, neonsko žareča 
grafika, ki gladko teče na starejših mašinah. Enako 
kot v Mariu Kartu na vnaprej določenih mestih po ste- 
zah pobiraš orožja oziroma bonuse. Ti segajo od sle- 
dilnih mehurčkov, ki nasprotnika za nekaj sekund 
ustavijo, prek gum za dež do varnostnega avta, ki 
upočasni spredaj vozeče. 

Bistvena ločnica glede na Mariev in Sonicov kart je 
način dirkanja. Ni namreč drsenja skozi ovinke, saj ri- 
ti ne odnaša. Zavoje moraš jemati s pravilno, delno 
realistično smerjo ter hitrostjo in čeprav lahko napake 
popravljaš s turbom, ti zna ta rešitelj prekrižati račune, 
saj hitro botruje izletu v zid. Isto velja za KERS, ki 
omogoči pospešek, če ga napumpaš na označenem 
asfaltu. Pa nekaj trkih šajtrgica že razpada, tako da 
moraš v bokse, kar te stane sekund. Te so dragocene, 
kajti umetna pamet je popadljiva. Da se vsebina ne 
izčrpa prehitro, so normalnim dirkam pridružene al- 
ternativne, kot sta ona, kjer pobiraš usihajoče gorivo, 


Eno od orožij je opna, ki dirkača za nekaj sekund 
ustavi. Par jih je iz Mario Karta, denimo raketa. 


in eliminacija trenutno zadnjega, ki lahko nato nagaja 
preživelim. Kajpak je na voljo večigralstvo po spletu 
ali na razdeljenem zaslonu. 
Težava ni v vsesplošnem kaosu, kjer ima sreča dosti 
vpliva, saj je to za kartinge tipično, marveč v tem, da 
se zabava in globina tako hitro izčrpata. Orožja, delo- 
ma povzeta po Mario Kartu, ne pašejo dobro skupaj, 
kariera se zaradi ponavljajočih se dirk na premalo ste- 
zah vleče za znoret, trije hitrostni razredi se komajda 
razlikujejo, občutek hitrosti je švoh, vožnja pa je mor- 
da tehnično napredna, a dosti premalo vznemirljiva. 
Tudi v multiplayerju imajo Fl Race Stars nenavadno 
omejen rok trajanja. Najbolj pa preseneti, kako malo 
prispevajo risani dirkači. Ko zmagovalec Massa po- 
plesuje po odru in ga Alonso ter Schumi spodbujata, 
moraš zavoljo strašanske posiljenosti odvrniti oči. 
Veleglavi Sneltel beži pred raketo 
4 8 skozi lupingasti Rdeči potok. 


Codemasters 

neko realnočasovno strategijo, imenovano 

Total Annihilation, in se čudil, čemu okoli nje 
zganjajo tak trušč. Ozemlje na slikah je bilo zrna- 
to za znoret, tankci pa oglati kot legice, medtem 
ko so kloni Command 8 Conguerja pozirali z lič- 
no risano podobo. Kot navdušenec nad žanrom 
sem vendarle naložil demo ... 
... in potreboval približno dve sekundi in četrt, da 
sem zaprepaden dojel, v kako hudi zmoti sem bil, 
dvomljivec. Ko so roboti začeli razmetavati svoje 
ude, sem le še zeval, saj so se gibali bolj življenj- 
sko od česarkoli, kar sem do tedaj videl v RTSjih. 
Če so bili oklepniki v Red Alertu sličice z vnaprej 
pripravljenimi animacijami za to in ono smer gi- 
banja, je bila mašinerija v Total Annihilationu 
zbirka pravih 3D-objektov, ki so se podili po pra- 
vi tridimenzionalni višinski karti. Prizori, ko je 
gmota jekla obrnila trup, spustila roko in iz nje v 
cilj poslala snop smrti, so kratkomalo sezuvali. 


REVOLUCIJA 


Total Annihilation torej velja za prvo realnočasov- 
no strategijo s poligonsko grafiko. Vendar ta ni bi- 
la samo lepotni prijem, marveč temelj za prelom- 
ni način igranja. Dočim v prvih C8Cjih izstrelek ni 
mogel zgrešiti tarče, je tu o krivuljah leta odločal 
preprost fizikalni sistem, ki se ga v ploskih risanih 
RTSjih ne bi dalo izvesti. Granate so letele v tri 
krasne, še posebej rade pa v hribovit teren. Z veš- 
čim gibanjem si zato lahko dosegel, da je po tebi 
padalo manj. 

Ozemlje je tvojim silam nadalje omejevalo pog- 
led, zato nisi mogel videti čez hrib, dokler se nisi 
povzpel nanj. Navduševalo je nastavljanje obna- 
šanja svojih sil, ki si jim mogel na primer prepo- 
vedati streljanje ali zapovedati, naj sovraga ob sti- 
ku preganjajo. S tem si lahko jeklene soldate celo 
pustil za sekundo same, ne da bi pobezljali. 
Visoka avtomatizacija in elegantna preprostost 
sta podčrtovali filozofijo igre - v tovarnah si lahko 
v zaporedja izdelave dal na stotine enot. A najbolj 
daljnosežna novost je bilo preprosto veriženje ko- 
mand s tipko shift. Ob stisnjeni dvigalki si zgolj 
poklikal in robot si je zapomnil, v kakšnem zapo- 
redju mora delati. Brez tega prijema si sodobnih 
RTSjev ni moč zamisliti. 

To je eden od razlogov, da je TA povozil svojega 
glavnega tedanjega tekmeca, Dark Reign. Ta je 
izšel konec avgusta '97, torej mesec dni pred TA- 
jem, in je resda prvi poznal zaporedja ukazov ter 
nastavljanje obnašanja. A to je počel skozi množi- 
co nerodnih menijev, medtem ko si v TA vse po- 
storil s kombinacijo tipke in nekaj klikov. 


MEGA, GIGA, TA 


Živo bojišče z globoko igralnostjo je bilo le prva 
polovica magičnih besed, s katerimi je druščina v 
studiu Cavedog s Chrisom Tylorjem na čelu uro- 
čila igralce. Druga je bila igrivo absurdna gromo- 
zanskost armad. Stric Taylor je pri dizajnu sicer 
sledil klasičnemu receptu iz Duna 2, kjer si zgradil 
bazo s tovarnami, v njih naštancal tankce in odšel 


J:: 1997 sem namrščeno zrl v oglase za 


smrekomor 2012 


pe 
- 


v napad. A ozaljšal ga je z otroškimi fantazijami o 
ogromnih vojskah, sestavljenih iz gigarobotov. 
Total Annihilation je dejansko zbirka stotin hode- 
čih gorostasov, oklepnikov in bojnih ladij, ene 
večje od druge. Zgraditi si mogel debelo berto, ki 
je granate lučala čez vso karto, in cele serije silo- 
sov jedrskih raket, ki so množično razgonile za 
več zaslonov ozemlja naenkrat. Pri tem sploh ni 
bilo nujno, da si nasprotnika pokončal, kajti baze 
so se mogle raztezati skorajda v neskončnost. 
Podlaga nebrzdano domišljijskemu dogajanju je 
bil večni spopad med frakcijama Core in Arm. Prvi 
so svoje ljudi digitalizirali v računala, drugi so se 
temu uprli in sprožili štiritisočletno vojno, ki je 
opustošila milijon planetov. Ikona spopadov je bil 
Commander, naša poosebitev in najpomembnejša 
enota na bojišču. S špricanjem nanobotov je lahko 
sestavil osnovne tovarne, iz katerih so se usuli ro- 
botki in inženirska vozila. Ta so znala z nanoboti 
'nasprejati' naprednejše enote. Po uri igranja so se 
artilerijske postojanke vile čez vso prizorišče, po- 
sejano z marširajočim vojaštvom in osmojenimi 
razbitinami. Te pa je bilo moč z inženirci razgradi- 
ti v surovine! Spisek inovativnih prebliskov je pre- 
dolg, da bi jih našteval v celoti ... 


VRHOVNO 
NASLEDSTVO 


Total Annihilation je postal ljubljenec tako igral- 
cev kot kritikov - v številki 51 smo mu prisodili 
oceno 92. Zanj so izdali dva dodatka, Core Con- 
tingency in Battle Tactics. Prvi je zaradi kopice 
novih enot obvezen. In če se naveličaš več sto ko- 
vinskih karjol, ki so si jih zamislili avtorji, greš na 
Tauniverse.com in pobrskaš za tistimi iz domačih 
delavnic, kjer se skriva prenekateri biser. Zanese- 
njaki so razdrli kodo špila in priskrbeli orodja za 
izdelavo, s katerimi se je zabaval tudi tu podpisa- 
ni. S tem je Total Annihilation postal RTS z daleč 
največ modifikacijami v žanru. 

Cavedog ga je pričel nato žal biksati, tudi z manj 
navdihnjenim srednjeveškim Total Annihilation: 
Kingdoms, in leta 2000 so zaprli štacuno. Ni čud- 
no, kajti Taylor se je že ob izidu Core Contingen- 
cyja premaknil v Gas Powered Games, kjer je naj- 
prej počel Dungeon Siege in potem leta 2007 Su- 
preme Commander, polnopravnega sina Total 
Annihilationa, ki je rod nadaljeval z vso njegovo 
udarnostjo. 

Ravno SupCom je razlog, da staro legendo danes 
teže poženeš. Ne zaradi hardvera, kajti dela tako 
v Sedmici kot XPjih, marveč prijaznosti. Supreme 
Commander je namreč uvedel gladko oddaljeva- 
nje pogleda, ki ga v Anihilaciji hudirjevo pogre- 
šaš. Rešitev je nemara Spring, domači grafični 
pogon, v katerem se da poganjati TAjeve bitke. A 
ko se počutiš nostalgično, starega kovinskega 
škripanja k-botov, ki se vije izpod gromovitih eks- 
plozij, ne more nadomestiti nič drugega. Na Gog. 
com ga v pakungi z obema dodatkoma dobiš za 5 
evroV. Aggressor 

Grmenja in žarenja eksplozij, ki so stresale ves zaslon, nisi 
pozabil. Ob zgornjem robu sta števca obeh surovin, kovine in 
elektrike. Njuna raba je bila napredne sorte, saj se cena 
enot od zalog ni odštela hipno, marveč postopoma. Zato si 
lahko z gradnjo pričel, čeprav nisi imel dovolj materiala. 


Dotlej še noben RTS ni imel tako razvitega pomorskega boja. 
K temu je dosti pripomogel radar, ki je dejansko kazal pike na 
minikarti, ki si jih lahko pociljal. Še ena revolucionarnost za 
tiste čase: letala so resnično letela in ne lebdela. 


EDNA 8% HARVEY: 
HARVEY'S NEW EYES 


red lanskim poletjem (Joker 215, 39) smo od- 
P:: poročilo o avanturi Edna 6 Harvey: The 

Breakout, ki se je iz diplomskega kazusa razbo- 
hotila v polno igro. A čeprav je bil golaž žilav, je bil s 
kuhanjem psiholoških travm dovolj udaren, da je šef 
Jan Miller Michaelis spacal repete. Harvey's New 
Eyes v mnogočem spominja na izvirnik, vendar skuša 
igralca manj obtežiti. 


ČO videz je glede na prvenec polepšan. Žive barve in 
obrobe pa so varljive, saj to ni igra za otroke. 


Predvsem je poenostavljen vmesnik, tako da zdaj z 
levim ali desnim klikom izbiraš med gledanjem in ak- 
cijo. Nova je tudi junakinja Lilli, ki živi v internatu pod 
taktirko matere prednice. Deklica kot vez s prejšnjim 
delom prijateljuje s težavno Edno. Zgodba vključuje 
še psihiatra Marcela, ki zajca Harveyja uporabi kot 
sredstvo za hipnozo, s katero v možgane vžge pravila 
lepega obnašanja. Lilli tako ne sme lagati, se igrati z 
ostrimi predmeti in se ponoči potikati okrog. Ker to ni 
pripravno za begosumno pustolovko, mora punca s 
skoki v lastno duševnost porušiti ovire. 

Med tem pride na plan marsikaj pošastnega. Prvi del 
igre se dogaja v domu, drugi v bližnjem mestecu, tre- 
tji pa se vrne med osovražene zidove Marcelovega sa- 
natorija. Povsod se razživi avtorjeva fascinacija s pro- 
stranimi prizorišči, kajti prehodov je kot lukenj v siru. 
S tem ne bi bilo nič narobe, če bi poskrbel za zemlje- 
vid, ki bi te žarčil naokoli. 

Tudi sicer sistem ostaja godlja slabo povezanih pod- 
nalog, ki te pošiljajo od Poncija do Pilata in te zasuva- 
jo z nesmiselnimi opravki. Lilli recimo barva sočivje in 
z njim oblaga pico, se bode z drugimi gojenci ter vijak 
lestenca odvije s francoskim ključem, narejenim iz 
gumijastega balona. Občasno se pridejo sesirit lo- 
gične uganke, kjer moraš iz niza trditev izluščiti reši- 
tev. Ne prav stimulativno, zato je gumb za preskok 
pogosto zlorabljen. Da je duševno ravnovesje le od- 
daljen spomin, vmes prijurišajo oboroženi hrčki, do- 
čim je Lillijina podzavest pravi Divji zahod. 


€ Krompirjevci so del pisane druščine, ki rovari po 
Lillijini duševnosti. Ne, ni se basala z gobami. 

Čeprav je igranje gladkejše in napredek glede na eni- 
co očiten, Harveyjeve nove oči razen razpredanja o 
duševnih blokadah ne nudijo pustolovske zadovolji- 
tve. Gre za Steamov dvajsetevrski odtok osmih ur, 
kjer punčke s kitkami in bombe nastopajo v istem 
stavku. Paziti se je treba obeh. Navi 

Rondomedia e 20 EUR 


DEADLIGHT 


vtorji Teguila Works so si za deviški projekt, ki 
A je v obliki digitalnega dolpotega najprej prišel 

na xbox 360 in par mesecev kasneje na PC, iz- 
brali od strani gledano mešanico skakanja in boja, 
narejeno v vzdušni grafiki temnih tonov, ki je napove- 
dovala izredno vzdušje. Tega v končnem izdelku sicer 
ne manjka, toda igranje je dolgočasno. 
Nadzorujemo možaka, ki po Seattlu išče prijatelje in 
objokuje družino. Človeštvo je namreč prizadel zom- 
bijaški virus in ulice so se spremenile v pasti, polne 
hodečih trupelc. Tako stric hodi, teče in skače na de- 
sno, se bojuje s spakami in rešuje lahkotne uganke. 
Predstavitev, ki poudarja globinska, s podrobnostmi 
bogata mestna ozadja, okvirno spomni na Limbo, a 
vsebina ni tako dobra. Ploščadenje je samoumevno in 
oropano izziva, naj gre za držanje robov, visenje z žic 
ali vzpenjanje po lojtrah. Pri tem se ustvarjalci niso 
znali odločiti, ali naj bo junak navaden človek ali mo- 
fo. Tip ne zna splezati po ograji in se upeha, če se za 
kaj predolgo drži - obenem pa se zna odriniti od zidu 
na dva metra visoko izboklino na nasprotni steni. 
Sam poznam le enega človeka, ki mu kaj takega zne- 
se, in ta je nindža. 


€ Gnileži že padajo skozi gnila tla, hihi. Na koncu od- 
kleneš modus nightmare, ki pa odstrani checkpointe. 


Boj ni nič boljši, povrhu pa v njem nikdar ne veš, ka- 
ko ti jo bo zagodla neprijetno dinamična fizika. Naj- 
laže je z revolverjem šicniti zombaklja v betico, vendar 
so krogle omejene. Zato si pred kadavri, ki te hitro 
začutijo in navalijo nate, prisiljen bodisi bežati, kar se 
lahko zaključi v čekanastem objemu, bodisi jih tepsti z 
gasilsko sekiro. Pri tem se dogajajo vseh sort komedi- 
je, ko mrtveca odbije nazaj v avto in naprej vate ali ko 
igra ne zazna stika mesa s kovino. Posledica tega in 
pravzaprav le ene vrste zombakljev so nevznemirljivi 
spopadi, ki se jim še raje kot zaradi zelo omejene 
energije ogibaš vsled nepredvidljivih sitnosti. 

Ker so tudi uganke tipa 'povleci zaboj ali zvabi ho- 
dečneže na trhla tla, ki se vdro' preproste, še največ 
privlačnosti leži v tesnobni atmosferi, ki jo krasijo psi- 
hotični izleti v preteklost, in iskanju skrivnosti, ki so 
nameščene tako, da dejansko prispevajo nekaj adre- 
nalina in izziva. Takisto ni slaba zgodba, ki pa se brez 
jasnega klica po vnovičnem igranju konča čudno 
odrezano po kakih treh urah. 12 evrov na Steamu se 
sliši malo, toda vrednosti ni niti za pol tega. Sneti 
Microsoft e 12 EUR 


PAINKILLER: 
HELL 8 DAMNATION 


red osmimi leti, ko so streljanke postajale oblo- 
p:. s skriptanimi sekvencami, zgodbami in 

realizmom, je poljski Painkiller segel po receptu, 
ki je proslavil Doom in Serious Sama: hordah nestvo- 
rov, ki so se nam dobesedno metale na krogle. V spo- 
minu ni ostal zaradi ohlapne zgodbe, ki je kriminalca 
Daniela po smrti napravila za božje orodje v boju pro- 
ti silam pekla, kot tudi ne zaradi tisti čas napredne fi- 
zike, zavoljo katere so kosi zombijev, smrtnjakov in 
demonov besno leteli po zraku. Kleč je bil v odbitih 
orožjih, kot je bil metalnik lesenih kolov, domislenih 
in odprtih stopnjah ter vsesplošni kaotični arkadni de- 
strukciji. Igra je bila tako popularna, da si je prislužila 
več dodatkov in predelavo za xbox. 


CO Heli 8 Damnation napram izvirnemu Painkillerju, 
s katerim si deli večino vsebine, ni sezuvalno lepši. 


Besedna igra v naslovu novinke cika na HD, kar je 
glavna dobrota. Špil, ki je nastal pri prebežnikih iz iz- 
virne avtorske skupine People Can Fly in je odet v 
premetano zgodbo, kjer nalogo Danielu zaupa Smrt, 
poganja Unrealovo srce. To poskrbi, da je petnajst 
stopenj, ki so deloma pobrane iz izvirnika in deloma iz 
dodatka, ne prav impresivno našminkanih. Tudi igral- 
no ni kakih bistvenih novosti. Dobiš sveža orožja, kot 
so sesalnik duš, ki omogoča tudi obsedanje nestvo- 
rov, da se tepejo zate, brezzvezna puška in železne 
palice, dočim so iz 2004 potegnili dvocevko, šurike- 
ne, rakete, lesene količke ter leteče rotirajoče rezilo 
'painkiller'. Od tam so še nasprotniki, tako kanonfu- 
ter kot najbolj zapomnljivi šefi iz enice. Ti padajo na 
iste finte kot nekoč. Takisto so ostale karte za tarot, ki 
jih dobiš z izpolnitvijo ciljev in ti dajejo dodatne bonu- 
se, recimo upočasnitev dogajanja ali večjo škodo. 
Poslovilo se je sprotno shranjevanje, ki ga nadomeš- 
čajo gosto posejane nadzorne točke. Temu botruje 
hkraten razvoj za konzole, kjer kani PHD iziti prihod- 
nje leto. Znižali so tudi težavnost. Na najlažji od štirih 
stopenj se skozi igro sprehodiš v kakih štirih urah, ne 
da bi potreboval en sam zdravilni blišč, zato bodo 
okoreli pobijalci zadovoljni šele na četrti, ki je sprva 
zaklenjena. A špil itak ne gradi na dolžini, temveč 
predvsem na tem, kako dobro znaš očistiti nivo in 
najti vse skrivnosti. Res škoda, da ob takem pristopu 
manjka točkovanje! 

V večigralstvu je glede na izvirnik, ki je poznal le 
deathmatch, sprememba sodelovalni način, v kate- 
rem po internetu igraš kampanjo. Sliši se obetavno, a 
ni zloščeno in za povrhu na strežnikih ni nikogar, saj 
novinec očitno ni priljubljen. Kar ni čudno, kajti čera- 
vno PHD na Steamu prodajajo za dvajset evrov, za 
pol manj dobiš Black Edition - združek Painkillerja in 
prvega dodatka zanj. Dotična nudita trikrat toliko 
igranja, grafična podoba pa ni dosti slabša. Guattro 
Nordic Games e 20 EUR 

SEGRET FILES 3 


aključna pustolovca Max in Nina rešujeta svet 
hi! že v tretje. Temelj štorije, ki se otvori pred našim 

štetjem v Aleksandriji, je tokrat konstanta pi, ki 
naj bi na kvadrilijontnem decimalnem mestu nosila 
binarno sporočilo o ustroju vesolja. V zaplet so nato 
primešani Arhimed, Da Vinci, antimaterija in CERN. 
Zamisel se takole na kratko sicer čuje v redu, a to ni 
nikakršen tehnotriler z brownovsko globino in širšo izo- 
braževalnostjo. V resnici je zgodba telegrafska in se- 
stoji le iz vrste nepovezanih oziroma na silo vključenih 
elementov, Vidi se tudi, da so scenarij in potek igre 
oziroma ugankarije snovali ločeno. Najbrž je rdeča nit 
tudi zato premočrtna in nedeljiva, dasi vodi v par raz- 
ličnih zaključnih filmčkov glede na dve mikroodločitvi. 


€ Tole je skupek vročih točk v Da Vincijevi delavnici. 
Ko zmanjka idej, pač preizkušaš vse z vsem. Na srečo 
se ob možni uporabi predmeta kazalec obarva, tako 
da ni potrebno niti klikati. 


Igra je pošteno dolga, saj je predmetov za pobir in 
problemov veliko. Ne oziraje na višji cilj je tradicio- 
nalno dosti vsakdanjih orehov, kot je pretentanje po- 
licista ali zalaufanje generatorja. Izzivi vključujejo še 
tipične tempeljske skrivnosti, logične enigme in celo 
dvoboj robotov. Nekatere uganke so domiselne, ne- 
katere pa brezvezne in namenjene zgolj podaljševanju 
igranja. Na žalost ni meddimenzijskih zagonetk ali so- 
delovanja med likoma. Maxa namreč ugrabijo na 
predporočno noč, zato ni prepletenega dogajanja in 
zvečine vodimo Nino. Ta neizkoriščeni potencial je 
veliko razočaranje, saj smo videli mnoge igre, kjer je 
tak pristop doprinesel k pestrosti. Od utečene 
nemške ekipe sem pričakoval več. 


€ Nina se seli po svetu, kot da bi šlo za sosednje 
občine. Iz Berlina gre v Turčijo, nato v San Francisco 
in prek švicarskega CERNa pod Santorini. Vmes v sa- 
njah obišče še Firence in apokaliptično prihodnost. 


In nenazadnje, bomo v teh špilih kdaj priča bolj življe- 
njskim likom? Pismu, smo leta 2012, vodim pa sku- 
pek brezosebnih pikslov, ki reši ugrabljenega zaro- 
čenca in mu namesto objema nameni brezvezen sta- 
vek z monotonim glasom. Kot da bi zvrst prav hotela 
biti le niz bolj ali manj posrečenih ugank, ki so zgolj 

zaradi lepšega zapakirane v neko okvirno zgodbo. 
No, vsaj vmesnik z vročimi točkami, hitrim skaka- 
njem po lokacijah, desnim knofom za opis in mnogo 
povratnimi informacijami je dodelan. Očitno je to naj- 
več, kar lahko pričakujemo, kajti ob koncu dneva so 
tretji Sekretni fileti glede na obče stanje še vedno so- 
lidna predstavnica zvrsti. LordFebo 

Deep Silver e 15 EUR 

o gre za nohte, pokliči kvadratkastega junaka 
K:«: in imej nekaj soli v glavi! V pogledu od 

strani boš moral namreč s preprostim klikanjem 
rešiti dolg niz instantnih zagonetkic s časovno omejit- 
vijo dvajsetih sekund. Ob spremljavi manične glasbe 
rdečemajčni herojčič v izkrivljeno vrtčevski grafiki 
odpre vratca, prižge dinamit, zbrca starca, premakne 
omaro, skoči v vulkan, dregne pošast, izkusi perverz- 
nega Eskima, vtakne kost kravi v rit, ščije na dinamit 
in tako dalje, da se ti na obraz prikrade vsaj nasme- 
šek, če ne odkrito režanje. Za vsako sceno ima le en 
poskus, ki se, če ni uspešen, konča z veliko eksplozi- 
jo. A prizori so razporejeni v sklope in vsakega je moč 
ciklično ponavljati v nedogled, dokler ne najdeš re- 
šitev za vse. Tedaj lahko poženeš naslednjega in se 
slejkoprej spomniš trzalnih vzornic, kot je WarioWare 
za game boy advance. 


€ Naj na stolpnici vzamem kufer in z njim počim 
gradbenika po betici (klik na kovček, klik na osebo)? 
Ali naj z bankovcem nafutram avtomat? Hmm! 


Vmes ti sicer gre na jetra, da so rešitve mestoma pov- 
sem bizarne in nesmiselne. A ravno slepo poskušanje 
vodi do krasno odbitih situacij, ko McPixel ubija in 
umira na delno ostudne, delno smešne načine, v ka- 
terih je čutiti Teksaški pokol z motorno žago, Beavisa 
6 Butt-heada ter Monty Pythone. Kaj drugega bi pri- 
čakoval od avtorja, ki je ves špil ustvaril sam in ga ob 
izidu promoviral na PirateBayu, češ, torrentiraj svo- 
bodno in kupi, če ti je kul. Sam bi rekel, da ti bo, saj 
je spretno narejen in vleče. Le da namesto o PCjevi 
ter macovi (Steam) razmisli o inačici za Android ozi- 
roma iOS, kajti McPixel je zaradi grižljajčkaste narave 
prijetnejši na tablici ali telefonu. Sneti 

€ Logika pravi, naj protezo dam starcu, a to izzove 
eksplozijo bombe pod sedežem. Popravkov ni — v ok- 
viru poskusa imam na voljo le eno do dve dejanji. 

explore beyond limits" 


Iconia | W510 


Izberi svojo pot 


Iconia W5 vam ponuja ve 


ko možnost 


uporabe. Če je v ospredju m 


kot klasična tablica, Ko | 


da 18 uravtonomije baterije 

reženje ni novodoben pojav, saj ga so- 
ciologi in antropologi preučujejo stoletja. 
Zanj je ključna interakcija oziroma sode- 
lovanje med posamezniki in skupinami, 
ki skozi nize vzpostavljenih odnosov tvo- 
rijo omrežja za dosego skupnega cilja. Ne gre za 
trajne družbene sisteme, kakršne so institucije, saj 
so minljiva ter spremenljiva. Predstavljajo vse mogo- 
če, od druženja prijateljev v gostilni do kompleksnih 
globalnih ekonomskih povezav. 

Novodoben pojav so tovrstna omrežja na spletu. Eno- 
značnega odgovora, kaj jih definira, ni, imajo pa nekaj 
izstopajočih značilnosti. Prva je, da njihovo vsebino 
ustvarjajo izključno uporabniki, ki na ta način skozi 
spletanje razmerij gradijo virtualno skupnost. Srčiko 
predstavlja profil ali račun uporabnika, ki ga persona- 
liziraš in se tako predstaviš ostalim. Z njim se mrežimo 
v obliki prijateljev (Facebook, G), povezav (Linke- 
din) ali jaz sledim - meni sledijo (Twitter, Pinterest). 


< O 


Omrežjelogija 

Bistvene sestavine družbenih omrežij so druženje, po- 
vezovanje, delitev vsebin ter neposredna in hitra dvo- 
smerna komunikacija, tako zasebna kot javna. Pod- 
obne možnosti uporabe imajo seveda mnoge spletne 
zadevščine, kot so forumi, blogi in e-pošta. Težko je 
teči, kje je meja med njimi in 'pravimi' družbenimi 
omrežji. A vendarle drži, da slednja praviloma nudijo 
večjo stopnjo personalizacije in samoizražanja, imajo 
širši nabor funkcij in bolj poudarjen osnovni namen. 
To sta gradnja in vzdrževanje nalinijske skupnosti, v 
kateri so ljudje s podobnimi interesi. 

Toda pravila ni. Mejni primer je YouTube. Res je, da 
tam vsebino ustvarjajo in delijo uporabniki in da lah- 
ko komunicirajo, čeprav le s komentarji. Enako velja 
za Twitter, katerega funkcija je širjenje kratkih spo- 
ročil in je v navezi z mikroblogingom posebnost. Kljub 
temu bi ga večina kategorizirala kot družbeno omrež- 
je, ker je poudarek na povezovanju z izbranimi oseba- 
mi, YouTube pa ne, ker je v ospredju vsebina. Servi- 
sov, ki štrlijo iz povprečja, je še polno, na primer od- 
prtokodna Diaspora, 'novičarski' Reddit ali 4chan, ki 
ne zahteva registracije in deluje anonimno. 

Spletna družbena omrežja je gmajna zgrabila z obema 
rokama, kar je pripeljalo do njihove eksplozije v zad- 
njih letih. Ob njih se zato pogosto pojavljajo neskrom- 
ne besede, kot sta fenomen in revolucionarno. To je 
kar na mestu, kajti Facebook je star vsega osem let, 

Družbena omrežja so presegla pornogra- 
fijo kot vodilno nalinijsko dejavnost, ja- 
nuarja 2011 pa so imela več internetnega 
prometa kot vsa zabavniška branža. Kralj 
je Facebook, ki prispeva 63 % vsega mre- 
ženjskega dogajanja, popularna sta tudi 
Twitter in G. Kaj pa ostali tovrstni servisi? 


Nebroj jih je, zato 


sestopi z ramen veli- 


kanov in si pogleda še druge igralce. 


RAZLIKE MED OMREŽJI 
NA PRIMERU KROFA. 


| fOUrSCUCE, 


ili Tubej 
v Sstniaom 


Pinterest 
imgur 


Linked([] 


(Spoubj 


Google? 


Jem krof. 

Krofi so mi všeč. 

Krofe jem tukaj. 

Video, kako jem krof. 

Starinska fotografija mojega krofa. 
Krasen recept za krofe. 

Viralna fotografija mojega krofa. 
Jesti krofe je moja veščina. 
Trenutno poslušam 'Krofe'. 


Sem Ouattro in jem krofe. 

RAJ FACEBOOKA 


Twitter pa le šest. Če navržem še podatek, da je celo 
Rimskokatoliška cerkev za temo prireditve Medijska 
nedelja 2013 izbrala družbena omrežja, je jasno, kje 
smo. RKC se pri tem sprašuje, "ali lahko spletna 
družbena omrežja na kakršenkoli način pomagajo 
človeku, da spozna Jezusa Kristusa v veri." Twitterju 
se je tako pridružil tudi papež - napisal ni še ničesar, 
a kljub temu že prvi dan zbral 300.000 sledilcev. 


Omrežja za posel 


Spletna mesta se spreminjajo. Pionirji, na primer 
Classmates, Sixdegrees in Friendster, so kot glavno 
storitev ponujali povezovanje s starimi in novimi pri- 
jatelji. Poudarek je bil na socialni komponenti, dru- 
ženju. Facebook je bil na primer brez oglasov, G4 ni 
omogočal profilov podjetij. A skozi čas so se razvila in 
postala velik biznis. Na njih so prisotna številna pod- 
jetja, marketinga je obilo in večina servisov ima tako 
osebni kot komercialni značaj. 

Med slednjimi je smiselno izpostaviti karierna omrež- 
ja. Ta omogočajo mreženje profesionalcev, predvsem 
z ljudmi iz svoje stroke. Na njih ustvarjaš povezave in 
kontakte, se združuješ v skupine, iščeš zaposlitev ali 
sam zaposluješ. Ključna stvar je profil, ki je pravza- 
prav CV (curriculum vitae, življenjepis). V njem nave- 
deš svojo izobrazbo, izkušnje, priporočila in veščine. 
Karierne strani tudi pri nas postajajo močno orodje za 
kadrovnike, posebej ko iščejo strokovnjake s točno 
določenim znanjem. S poslovno usmerjenimi omrežji 
lahko namreč izbirajo med kandidati, ki nove zaposli- 
tve ne iščejo aktivno. Največji tak servis je Linkedln z 
več kot 175 milijoni računov in 34 milijoni rednih upo- 
rabnikov. Bojda ga uporablja kar petindevetdeset od- 
stotkov podjetij, ki se za zaposlovanje zatekajo k to- 
vrstnim kanalom. Pristop deluje, saj so nekatere slo- 
venske računalniške profesionalce prek Linkedlna ne- 
posredno nagovorili giganti, kot sta Google in Mozilla. 
Alternativa je Facebookova aplikacija BranchOut, ki 
predstavlja poenostavljeno verzijo kariernega omrež- 
ja. Njena prednost je direktna povezljivost s svojim 
velikim bratom, slabost pa manjša in manj aktivna 
baza uporabnikov. 

Koristnost kariernih omrežij v veliki meri zavisi od 
moči tvojih referenc in aktivnega udejstvovanja. Sled- 
nje pravzaprav velja za vse družbene mreže z ožjim 
namenom. Karierni portali so lep primer tistih, ki se 
odmaknejo od splošnosti in rabijo določeni funkciji. 
Dejstvo je namreč, da Facebook, Twitter in konec 

Videz profila na Linkedin. Življenjepis lahko na st- 
ran uvozimo ali z nje izvozimo, kar je praktično. Os- 
novni paket je zastonjski, naprednejši so od 25 $. 


koncev G v splošnem udejstvovanju tako prevladu- 
jejo, da je z njimi praktično nemogoče tekmovati. Po- 
sledično se je moč v veliko servisov vpisati kar s Fa- 
cebookom in nič nenavadnega niso linki, s katerimi 
vsebino takoj delimo na izbranem družbenem omrež- 
ju. To je smiselno, saj si uporabniki ne želijo ločenih 
platform, marveč terjajo povezljivost. Šolski primer 
tega je program za hipno obdelavo in deljenje slik In- 
stagram, saj lahko fotko poleg objave na njihovi stra- 
ni deliš na kupu ostalih portalov. 


Omrežja za zabavo 


Prav tako so številne možnosti za lahkotnejšo rabo, 
začenši s Foursguarom, enem najbolj priljubljenih lo- 
kacijsko zasnovanih omrežij. Ko prideš v kavarno, re- 
stavracijo ali znamenitost, se pofočkaš, nakar se 
povezuješ s prijatelji ali napišeš oceno. Pristop se pos- 
tavlja na noge tudi v slovenskih mestih, zato je do- 
mača uporaba smiselna. Čez mejo pa sploh, le vedeti 
je treba, da vsak check-in velja kakih 100 KB preno- 
sa podatkov. S fočkanjem pridobivaš točke in znač- 
ke, postaneš celo 'župan' neke lokacije ali si prislužiš 
status superuporabnika. Na mariborskih protestih je 
bilo prvič v Slovenji moč pridobiti 'Swarm', značko za 
zapik na lokaciji z vsaj petdesetimi prijavljenimi. Kdo 
je postal župan, ni znano. Tovrstno zbiranje dosežkov 
je lep primer igrifikacije, ki naj bi servisom dodala za- 
bavno komponento. V bistvu pa je le način za pridobi- 
vanje uporabnikov, saj so prislužene značke objekti- 
vno gledano brezpredmetne. 

A vpliv je obojestranski, saj so se deli družbenih om- 
režij vtihotapili v igre in naprave. Lastniki konzol lahko 
dodajajo prijatelje, se povezujejo v skupine, tekstovno 
in glasovno klepetajo, primerjajo dosežke in trofeje ter 
dostopajo do Facebooka in Twitterja. Podobne mož- 
nosti je moč najti v številnih igrah, kamor jih razvijalci 
vse pogosteje vključujejo. Primer je serija Need for 

bjabijinška ponudba na Foursguaru. V nekaterih 
lokalih (Zvezda, STA, Petrol ...) si boste s fočka- 
njem prislužili presenečenje ali popust. 

Speed, ki v zadnjih štirih izdajah nudi frendovski pove- 
zovalnik Autolog, prek katerega si z znanci sporočaš 
rezultate, podiraš rekorde in daješ izzive. 
Vključevanje 'socialnih' komponent je eden od tren- 
dov tako na konzolah kot računalnikih. V naslednjih 
letih bo tega še več in zanimivo bo spremljati, kako se 
bo področje razvijalo ter kako spretno bodo ustvarjal- 
ci izkoriščali potencial. 


Novo in staro 


Zanimivo je, da so družbena omrežja bolj ženska kot 
moška dejavnost, saj prve prispevajo kar sto milijo- 
nov več obiskov mesečno. Prevladujejo tako na Fejsu 
(58 %) kot Twitterju (62 %), z naskokom pa so zavze- 
le Pinterest (72 %). Ta je vroči kostanj družbenih om- 
režij, saj je najhitreje dosegel mejo desetih milijonov 
rednih uporabnikov. V ZDA že zaseda tretje mesto. 
Pinterestova zasnova je preprosta in izvedba simpa- 
tična. Na enem mestu lahko zbereš vse stvari, ki jih 
najdeš na spletu, se ti zdijo zanimive in sporočajo ne- 
kaj o tebi. Je preprosto rečeno virtualna tabla, na ka- 
tero zapikuješ slike. Ker isto počnejo ostali, dobimo 
ogromno bazo vsega, od a(rhitekture) do ž(enske 
mode). Slikam, ki jih pobereš s spletnih strani, lahko 
dodaš ceno, s čimer se Pinterest spremeni v velikan- 
sko izložbo. V tem se skriva njegova poslovna moč, 
saj bo uporabnik porabil več denarja, bolj pogosto in 
za več izdelkov kot na drugih omrežjih. 


Pitereit ni deni O ona 


Ana Banana 


Takole je videti tipična stran pripadnice ženskega 
spola na Pinterestu. Kdo sem, kaj me zanima, ne- 
kaj citatov in seveda obsežna galerija čevljev. 


No, če imaš občutek, da cvetijo vsa, ni tako. Konku- 
renca je ostra in boj za pozornost srdit. Propadlih pro- 
jektov je nemalo, recimo Google Buzz, ki so ga zaradi 
pritožb na račun zasebnosti umaknili po letu in pol, in 
Googlov Orkut, ki sega v 2004, a uspeva le še v Bra- 
ziliji in Indiji. Očitno neuspešen je tudi Microsoftov 
So.cl. Tega so stvaritelji označili kot "eksperimenta- 
len projekt, ki združuje izkušnji internetnega brskanja 
in družbenega mreženja za izražanje in deljenje idej." 
Stran je še v pogonu, tako da se lahko v zgrešen kon- 
cept in nižek funkcionalnosti prepričaš sam. 

Neslavni rekorder v upadu je MySpace, ki je bil do le- 
ta 2006 najbolj obiskana spletna stran v ZDA. Julija 
2005 ga je za 580 milijonov dolarjev kupil magnat 
Rupert Murdoch, na vrhuncu leta 2007 je bil ocenjen 
na 12 milijard. MySpacu je nato popularnost močno 
padla in prehitela sta ga tako Google kot Facebook. 
Murdoch ga je šest let po nakupu prodal za pičlih 35 
milijonov. 

A vendar MySpacove zgodbe ni konec. Med novimi 
lastniki je Justin Timberlake, ki je konec septembra 
začivkal novico o rekonstrukciji. New MySpace je na 

prvi pogled podoben Pinterestu s primesmi Faceboo- 
ka in iTunesa. Že sedaj lahko oddeskaš tja, se regi- 
striraš in čakaš na povabilo, ki bo morda prispelo še 
pred koncem leta. New MySpace bo uporabnike na- 
mreč dodajal postopoma - najprej umetnike, potem 
dosedanje člane in šele potem sveže. Povezljiv je s 
temno in svetlomodrim, saj z njima noče tekmovati. 
Narediti hočejo najboljše omrežje za kreativce vseh 
vrst, od glasbenikov prek filmarjev, oblikovalcev in 
producentov do fotografov, in jim omogočiti stik z 
občinstvom. 

Promocijska fotka za Novi MySpace. Oblikovno 
trendovski in pregleden, a z malo inovativnosti in 
močnim vtisom že videnega. 


Kaj mi je storiti? 

Sodobna družbena omrežja se ločijo zlasti po namenu 
- kaj te zanima in del katere skupnosti ali interesne 
skupine hočeš biti. Če si filmofil, greš na Flixster (v 
lasti Warner Brosa, he he), umetniške duše se zbirajo 
na Deviantartu, ljubitelji obraznih kocin na Stache 
Passions, mamice na CafeMom, kitajci na Ozonu ... 
Za vsakogar nekaj. Namenska omrežja bolje rabijo iz- 
polnjevanju specializiranih ciljev ali interesov. Tovr- 
stne uspešne skupnosti so manjše, a bolj integrirane, 
z boljšim razmerjem uporabne vrednosti in balasta. 
Za dobro omrežje, namenjeno igram, na primer ne 
potrebuješ stotih milijonov uporabnikov. Veš, da se 
bodo stvari v glavnem vrtele okoli špilov, ustvarjal pa 
si boš stike, ki so povečini izven skupine obstoječih 
prijateljev. 

Vendar gradnja in ohranjanje stikov na družbenih om- 
režjih zahtevata veliko časa. Zato je vredno razmisliti, 
kje in za kaj ga boš porabil. Trendi kažejo na nadaljnjo 
rast aktivnih uporabnikov in pojav novih servisov. Tre- 
nutno strmo rastejo uporaba telefonov za dostopanje 
do družbenih omrežij in omrežja, narejena specifično 
za mobilno uporabo. A prihodnost nam bo gotovo pri- 
nesla presenečenja. Posebnost in čar družbenih om- 
režij je tudi v tem, da se razvijajo iz dneva v dan. 


LOST ZGMBIES 

Za vsakega se najde mreženjski servis, celo za ne- 
mrtve. Dotično nišo pokriva stran Lost Zombies. 


NESTISI 


judje smo površinska bitja, zato imamo lju- 

bezen do svetlobe, ki prežene temo, že v na- 

ravi. Prav tako se od pamtiveka divimo vsem 

učinkom, ki nam jih nudi elektromagnetno 

lovanje med 400 in 750 nanometri, čemur 

pravimo vidna svetloba. Nadalje so nam ljubi veliki 

zasloni, čimbolj sijajni kajpakda. In radi imamo 

majhne, prenosne onegaje. Seštevek teh radosti nad 

svetlobo, velikostjo slike in žepnostjo so pico projek- 
torji, ročni žarometi. 


Senčne lutke 


Projektor ni novodobna pogruntavščina, nasprotno, 
to je bil pravzaprav prvi prikazovalnik. Že pred davni- 
mi stoletji so namreč pogruntali, da prosojna risba 
pred svetilko meče na steno veliko sliko. Čarobna 
lanterna so rekli taki pripravi, na njej pa je v 18. stolet- 
ju temeljila fantasmagorija, vrsta strašljivih gleda- 
liških predstav s projiciranimi hudiči in duhovi. Prihod 
žarnice je učinek izboljšal, podobe pa so res zasijale 
in oživele z izumom filmskega traku. Ker v starih ča- 
sih - to pomeni še pred dvema desetletjema - nismo 
imeli velikih televizorjev, so bili projektorji precej po- 
gosti domači aparati. Ne filmski, kajti te so posedova- 
li le bolj premožni navdušenci, marveč tako imenova- 
ni diaprojektorji, s katerimi smo ob glasnem menja- 
vanju diapozitivov v krogu žlahte zrli v dvometrske fo- 
tografije na steni. 

Danes sorodstvo in znance dolgočasimo z digitalnimi 
fotkami ter filmčki na drugačnih prikazovalnikih. Vse- 
eno pa projektorji še vedno obstajajo in celo dobro 
živijo. Digitalna in 3D-kinematografija ženeta razvoj 


Tole je čarobna lanterna iz 17. stoletja, projektor 
slik, ki so jih narisali na steklene plošče. Napravo 
so uporabljali v gledališčih, pa tudi za utrjevanje 
vere. Zupniki so namreč projicirali hudiča ali smrt 
na gostilniški zid in v nedeljo je bila v cerkvi gneča. 

dalje, v izobraževanju so nadomestili grafoskope, 
medtem ko so se s ceno in majhnostjo vrnili v marsi- 
kateri dom. Filmoljub, ki ima odveč prostor v hiši, si 
namreč za denar, primerljiv z boljšim televizorjem, 
lahko privošči res veliko in jasno sliko. A to ni članek 
o teh, tavečjih napravah, marveč o podskupini malih 
svetlobnih topov, ki se so strnili na žepno velikost. 


Varžetna tehnikalija 


Točne definicije pico projektorja ni, velja pa, da gre 
za majhne samostojne ali vdelane komponente, ki ne 
zahtevajo tavelike elektrike. Njihov namen ni gospo- 
dinjski, marveč prenosniški. Kakovost slike, torej raz- 
ločljivost in svetilnost, je namreč opazno slabša kot 
pri vstopnih namiznih različicah. Pripravice so zato za 
terenske ljudi, ki bi radi manjši družbi ob vsaki pri- 
ložnosti pokazali bodisi fotografije, bodisi poslovne 
predstavitve. In kot zvedavega tehnofila me je zani- 
malo, koliko je resnice v dvometrskih prizorih, ki jih v 
sliki ter besedi navajajo promocijski materiali izdelo- 
valcev. Na testis sem vzel več raznolikih modelov, ki 
so le delček ponudbe, a vseeno dajo zadovoljiv pre- 
gled področja. 


Projektorske tehnologije so načeloma tri. Najbolj po- 
gosta je DLP od Teksaških inštrumentov. Ta deluje na 
osnovi premikajočih se mikrozrcale, ki predstavljajo 
posamezne piksle in jim dajejo jakost. Čeprav je ne- 
koč dotični princip na velikih mašinah vseboval vrteč 
se barvni krog, zdaj za različne valovne dolžine skrbi- 
jo barvne diode. Druga prav tako razširjena možnost 
je LCOS (Liguid Crystal on Silicon), kjer svetlobo fil- 
trirajo tekoči kristali neposredno na čipu. Na papirju 
ima DLP boljše barve in LCOS boljšo razločljivost, a 
pri malih izvedenkah se na to ne gre ozirati. Poleg te- 
ga obstaja vrsta podvariant. 

Čeprav večina modelov uporablja eno od teh dveh 
tehnologij, obstaja še tretja, z laserji. Njihovi prednosti 
sta stalna fokusiranost in najboljša barvna reproduk- 
cija, a je izdelava dražja. Problematičen je zlasti zelen 
laser, pa tudi frekvenca, saj morajo za mirno sliko to- 
povi fotone ustreliti stomilijonkrat na sekundo. Mimo- 
grede, omemba laserja ne pomeni vedno te tehnolo- 
gije, kajti tudi prvi dve lahko za vir svetlobe uporab- 
ljata laserski žarek. 


Najbolj izpostavljena projektorska cifra je svetilnost 
oziroma svetlobni tok, označen z enoto lumen, ki opi- 
suje zaznano moč svetlobe. Ponavadi uporabljajo še 
predpono ANSI, ki pomeni merilna pravila Ameriške- 
ga inštituta za standardizacijo. V tem segmentu so 
vrednosti med 10 in 100, in razlike so temu primerne. 
Načeloma lahko vsak s poltretjega metra oddaljenosti 
pokaže sliko z diagonalo dveh metrov, le njena jas- 
nost oziroma svetlost bo vprašljiva. Obstajajo tudi 
200-lumenski projektorji, ki se uvrščajo v kategorijo 
pico, a ti potrebujejo štrom iz vtičnice. 


Dolgočasni sestanki, čik 
za šolo, nedeljska maša, 
hladna spalnica, deževno 
taborjenje in suhoparna 
predavanja postanejo ra- 
zgibani in polni barv, ko 

| ordFebo iz žepa potegne 
čudežne svetilne škatlice. 


Upam, da obstaja prav poseben nivo pekla za mar- 
ketingarje. Takile prizori, s katerimi reklamirajo 
žepne projektorji, so tako zlagani tako v velikosti 
kot v jasnosti slike. Pri taki svetlobi celo najmoč- 
nejši modeli nimajo šans. 


Razen res redkih izjem pritlikave čarobne lanterne ni- 
majo uravnavanja geometrije. Za pravokotno podobo 
mora biti zato naprava usmerjena naravnost v podla- 
go, drugače bo na steni trapez. Glede pregorevanja 
žarnic pa se ni treba sekirati, saj so le-te romale na 
smetišče zgodovine. Uporabljajo se le še LED-sijalke, 
katerih dolgoživost sega v desettisoče delovnih ur. 


Podoba na steni 


Samsung galaxy beam, edini telefon s projektorjem 
na slovenskem trgu, in mnogo dodatkov za iphone si- 
jejo s 15 lumni, Nikonov coolpix S1200pj, fotoaparat 
z žarometom, pa z 20. Ne bom trdil, da je taka reč ne- 
uporabna, a vseeno je njena korist omejena. V svet- 
lem prostoru nimaš s tako švoh sijalko kaj početi, 
medtem ko je barvita vsebina v popolni temi dejan- 


Pico projektor je zanimiv in dobrodošel element 


mobilnika, ki zaradi stalne prisotnosti pride zelo 
prav. Zal pa galaxy beam s cenovno postavko 500 
EUR ni ravno hotnica, kajti njegov drob je prejšnje- 
ga rodu: dvojedrnik, Android 2.3 in švoh displej. 
Sveti takenako bolj ubogo, slabše od prav tako 15- 


lumenskega dodatka za iphone. V temi še gre, pri 
normalni svetlobi pa bo projekcija na steni majhna 
ali nevidna. Dobra plat Androida je, da bo tisto, kar 
vidiš na zaslonu, na steni. Poleg telefona dobiš še 
dva akumulatorčka z 2000 mAh. 

Razširitev za iphone 4/4S, bodisi v obliki ovitka, bo- 
disi s kablom povezane priprave, je ničkoliko. Tale 
od firme Digitus je s slovenske police in se mi je do- 
padel. V primeru lastništva mobilnika bi ga celo ku- 
pil, če bi stal stotaka, ne dvoje njih. In če ne bi bilo 
posredi glupih Applovih omejitev, ki se tikajo zuna- 
njega displeja. Mednje sodi ta, da ne moreš ročno 
prikazovati in povečevati fotografij na steni, marveč 
se lučka vklopi le, če štartaš slideshow. Apn. Kul pa 
je, da ima srajčka zalogo elektrike tako za lastne po- 
trebe kot za morebitno napajanje telefona. 


Philips picopix s kvadratnim decimetrom ploščine 
resda ne paše v hlačni žep, a je še vedno mobilni 
onegaj. V kompletu dobiš celo torbico in daljinec. S 
svetilnostjo 55 lumnov se odlično odreže, baterijsko 
deluje dve uri, ima 2 GB prostora, vanj lahko zade- 
gaš USB-ključ in ume odkodirati video. Zal je manj 
privlačna cena 360 evrov, ki je že blizu desetkrat 
svetlejšim namiznim inačicam. Moraš res vedeti, 


zakaj ga kupuješ. Moti tudi ventilatorski šum. 

Acerjev model K130 ni žepni projektor, saj meri 14 x 
12 centimetrov in ni na baterije. Ga pa omenjam kot 
primer malega mobilnega žarometa, ki sije s 300 
lumni in kontrastnim razmerjem 10.000:1, vsebuje 
mrežo 1280 x 800 mikrozrcalc in celo premore sa- 
modejno izravnavo pravokotnosti slike. Sam pred- 
vaja filme, slike in dokumente. Vse to za 450 evrov. 


sko lahko projicirana na diagonalo poldrugega metra. 
Beam in večina drugih telefoničnih gizmov premore 
le tako imenovano nHD-ločljivost 640 x 360 (deveti- 
na od 1080). A glede na svetilno bednost manka pik- 
slov niti opaziš ne. 

Samostojne lučke imajo že v štartu boljši izkaz, kaj- 
pakda ob višji ceni. 25-lumenske izvedenke v veliko- 
sti mobilnika stanejo od oka 250 evrov, a so nepripo- 
ročljive, kajti za stotaka več dobiš že docela uporaben 
miniprojektor proizvajalcev, kot so Acer, Asus in Phi- 
lips. Taka škatlica sicer tehta 30 dek in meri 10 x 10 

x 3 centimetra, vendar naredi sredi dneva v sobi ob 
ugasnjenih lučeh barvito dvometrsko sliko, in to le na 
baterijske škrate elektrone. Ločljivost v tem razredu 
štarta z 842 x 480 in gre tja do 1280 x 800. Je pa res, 
da moč sijalke terja hlajenje, kar se odraža v prese- 
netljivo glasnem ventilatorju. Ti boljši modeli imajo 
običajno vdelan zvočnik, par giga shrambo in čitalnik 
za kartice, dočim nekateri vrhunski delujejo kot sa- 
mostojen prikazovalnik za filme, dokumente in pre- 
zentacije, tako da sploh ne nucaš računala. 

Večina dobrih projektorčkov omogoča priklope vseh 
sort, čeprav je treba določene kable dokupiti. Možno 
je torej gledati HDMI-vir, kot je kamera ali konec kon- 
cev playstation 3, in priključiti računalnik ter ploščice 
oziroma tablice. Z izjemo iNaprav je projekcija v bist- 
vu zaslon povezane naprave. Apple je namreč za svo- 
je mobilije to uredil drugače. Iphone in ipad jemljeta 
projektor kot TV, tja pa sta privzeto voljna poslati bo- 
re malo vsebine. Sistemsko to pomeni le filmčke, 
YouTube, prezentacije v Keynotu in fotke v načinu sli- 
deshow. To možnost podpirajo še nekatere aplikacije 
in igre, za kaj več pa je treba sistem jailbreakati. 


V temi in ob svetlih prizorih se tudi brlivke s 15 lum- 
ni, kakršna je na beamu (levo), v redu obnesejo. Na 
desni je picopix s 55 lumni, na sredi pa mali acer 
K130, ki nuca veliko elektriko. Projektorji so dva 
metra od stene, slike pa so široke okoli enega me- 
tra. Ob prižganih lučeh postane leva slika nevidna. 


Dobra igrača 


Projektorčki so se mi dopadli in z njimi sem se, kot mi 
pritiče, precej dobro igral. Nobeden od njih seveda ne 
more nadomestiti domačega televizorja, je pa njihova 
uporabnost toliko večja na terenu. Večji in boljši seve- 
da dajejo svetlejšo in bolj podrobno sliko, a najbolj 
priročne so telefonične variante. Z njimi lahko družbo 
navdušuješ s fotkami in videom kjerkoli. Filma na tak 
način resda ne bo nihče gledal, pa tudi slikanje riti na 
pročelje sosedove hiše ne bo imelo želenega učinka. 
Toda za polmetrsko sliko smešnic s spleta na steni 
gostilne mali svetlobni kanonček zadostuje. Ali za ri- 
sanko z deco pred spancem na stropu spalnice. Ali za 
pornič pod rjuhami. 

Uporabnosti za hece je res veliko, od VJanja do 
strašenja spečih s projiciranjem pošasti na stene. A 
zabavne izkušnje gor ali dol, cene za tak namen ne 
odtehtajo. Zato si želim oziroma se veselim iz- 
boljšane, pomanjšane in pocenjene tehnologije, ki bo 
picote naredila manj butične. Možnosti so široke in 
zato potencial obstaja. To bodo učiteljice vesele, ko 
jim bodo dijaki na hrbte sevali hudomušne podobe. 


Čas je za 

Zeleni, svetlo modri, oranžni in rudeči kvadratki, ki so jih predstavi- 
li Windows 8, so se preselili še v prenosne naprave. LordFebo strne 
prve vtise o Microsoftovi tablici in mobilnem telefonu. 


volucija operacijskih sistemov domačih 

računalnikov se je pričela z Basicovo in 

DOSovo ukazno vrstico, nakar sta Apple in 

Microsoft uvedla namizje z ikonami in odpi- 

rajočimi se okni. In tako je bilo naslednjih 
petindvajset let. Večini Jokerjevih čitavcev se zdi 
dvoklikanje, premetavanje oken in ubadanje z dato- 
tekami samoumevno. Tistim, ki se z računalniki šele 
srečujejo, pa klasična okenska logika ter upravljanje 
z miško nista tako naravna. Sistemi in vmesniki tab- 
lic ter telefonov so marsikaj poenostavili, vendar je 
resnici na ljubo PC še vedno vseprisoten, tam pa 
prevladuje Microsoft z otrokom in babicam nepriv- 
lačnim okoljem. Revolucija operacijskega sistema 
Windows je bila zatorej obvezna. Nastala so Okna 8, 
ki predstavljajo nov, bolj intuitiven vmesnik pisanih 
ploščic, med ljudmi imenovan Metro. 


Windows 8 na hitrico 


Čeprav novi Windows še vedno nudijo klasičen desk- 
top z ikonami in datotečnim raziskovalcem, kjer teče- 
jo starejši ali profesionalni programi ter večina orenk 
špilov, je kožica Metro privzeta in neizklopljiva. Ta je 
popoln odmik od doslejšnjega pristopa in gre v smeri 
mobilniškega. Ličen mozaik štirikotnikov ponazarja 
programe in vsebine, mnogo ploščic pa je animiranih 
oziroma živih, torej se na njih brez klika kažejo dina- 
mične informacije. Videz sistema in aplikacij je uni- 
formno prijazen, z velikimi in jasnimi oznakami ter 
brez roletnih menijev. Tudi miselnost z brezšivno vpe- 
tostjo oblačnih in socialnih elementov ter odsotnostjo 
prčkanja z datotekami je za velike računalnike po- 
vsem nova. Dizajn je kakopak zasnovan za upravlja- 
nje s prsti in vsebuje nekaj inovativnih šlatalnih potez. 
To je v trgovine spravilo nov rod PCjev z zasloni na 
dotik, ki naj bi dvignili osebno računalništvo na novo, 
triletniku jasno raven. 


Izkušnja novega sistema na dotikabilnem notebooku 
je dobra, saj je tako upravljanje odzivno, gladko giba- 
joče in za Metro pravzaprav edino logično. Tudi na- 
membnost slednjega pride na prenosnem računalni- 
ku bolj do izraza, naj gre za terensko igranje prepros- 
tih igric, družabne komponente, gledanje filma na 
kavču ali enovito prikazovanje slik iz različnih virov. 
Še v standardnem okenskem namizju sem mnogo- 
krat raje prstil, kot se ubadal s pregovorno slabimi 
trackpadi, čeprav majhni displeji in tisti podrobni 
okoliš niso najboljši za tako vrsto vmesnika. 

Nekam drugače je z novim razredom dotikabilnih 
namiznih mašin. 24-palčnega monitorja običajno ni- 
maš pred nosom, marveč na prstom nedosegljivi raz- 
dalji. Miškovno-tipkovniško ukvarjanje s cesarjevimi 
novimi oblačili pa je bližnjicam navkljub okorno. Iz 
slednjega razloga se zdi, da Windows 8 niso pripravni 
za naše sobne, 'delovne' računalnike. A po drugi pla- 
ti lahko Metro zanemariš, težav z združljivostjo iger in 
programov praviloma ni, urnost pa je enaka sedmici. 
Menim, da bo nadgradnja slejkoprej obvezna, a le do 
31. januarja ta korak stane borih 30 evrov. 

Prve vtise z Windows 8 na tavelikih osebnih računal- 
nikih smo delili ob izidu, več jih bomo v bližnji prihod- 
nosti, ko bo sistem uležan. Tokrat sem pogledal na 
drug konec računalništva, v žepne, tablične in torbič- 
ne naprave, ki jih prav tako ženejo Windows 8. Goo- 
gle in Apple sta Microsoft na tem področju močno 
prehitela, zato je odgovor iz Redmonda širši in ambi- 
cioznejši: združiti videz in uporabniško izkušnjo čisto 
na vseh platformah. 

Največja novost okenskega tabora so tablice, ki so na 
voljo v dveh izvedbah. Cenejše, ki konkurirajo obsto- 
ječim modelom, so zgrajene okoli procesorja ARM, 
dočim so tiste dražje pravi PCji z Intelovo arhitekturo 
x86. Najbolj znan predstavnik prve skupine je raču- 
nalniček surface, s katerim se Microsoft vrača med 
proizvajalce železnine. 


Ploščice povsod: na levi vmesnik od xboxa 360 (ki si z Windows 8 deli le videz, ne pa tudi kode), na sredi 
Windows 8 in na desni Windows Phone 8. Standardizirana podoba, ki zapoveduje vse od tipografije na- 
prej, je sicer všečna, a pokoravajo se ji načeloma vsi programi, kar naredi vse skupaj nekam dolgočasno. 

Z Okni 8 se dotikanje zaslonov seli v PC-svet. Vsi 
proizvajalci od LGja in Samsunga prek Sonyja in 
Toshibe do HPja in Della so v program uvrstili nove 
sorte računalnikov, ki se začnejo s hibridnimi pre- 
nosniki in končajo z namizniki, ki imajo vso želez- 
nino v monitorju (tako zvani PCji all-in-one). 


Tamala okenska tabla 


Surface je velika, oglata in ne ravno elegantna ploš- 
ča, katere temelj je Nvidijina štirijedrna tegra 3 z 2 GB 
rama. Pride v dveh variantah, 32 in 64 GB, vendar za 
razliko od tekmecev to ne pomeni tolikšne proste 
shrambe, kajti kar šestnajst giga si vzame sistem. Na 
srečo je mogoča razširitev z SD-kartico. Zaslon ima 
kljub velikosti 10,6-palcev bedno razločljivost 1366 x 
786, kar se najbolj odrazi pri čitanju revij. Vključeni 
so še wi-fi, dve podhranjeni kameri, slabo tipalo nagi- 
banja in modri zob ter za nameček navaden USB, ka- 
mor lahko zadegaš ključ ali disk. Ker izdelek noče bi- 
ti izključno igračasta tabla, je skoraj privzet dodatek 
je raznobarvna pokrovka s tipkovnico. Z njo v komp- 
letu surface 32 GB v ZDA pride okoli 510 evrov, v Ev- 
ropi pa bo cena ziher višja. 

Na surfacu teče sistem Windows RT. Gre za inačico 
osmice, prirejeno mobilniškim čipovnim rešitvam, ki 
pa se po videzu ne razlikuje od večjega brata. Vklju- 
čen je celo klasičen desktop, kar je precej nenavad- 
no. Pravzaprav se zdi, da je ta del le za Office RT, ki je 
eden redkih programov, ki ne teče skozi Metro. In za 
nekatere podrobne nastavitve, ki so dosegljive le v 
tamkajšnji stari nadzorni plošči. Zakaj se mora upo- 
rabnik ukvarjati z okoljem, ki ni narejeno za dotikanje 
in ki ne paše na ljudski izdelek, ve le Microsoft. Prav- 
zaprav je ta dvojnost Oken 8 nasploh čudaškost, za- 
radi katere imaš kljub gladkemu prehajanju med na- 
činoma občutek, da po nepotrebnem furaš dva lo- 
čena sistema. 

Metroidni vmesnik je, kot smo že povedali v prvem 
ogledu, na videz jasen, a vsebuje par naprednih dr- 
salnih potez od roba zaslona in svojevrstno logiko, ki 
jo je treba spoznati in zaobvladati. Vse rešitve niso 

Surface, ki je od ipada višji za polčetrti centimeter 
in tehta 680 gramov, je narejen iz odporne magne- 
zijeve zlitine. Domiselna posebnost je priročno sto- 
jalo na zadnji plati, ki napravo v kombinaciji z veli- 
kim in širokim zaslonom (16 : 9) naredi primerno za 
gledanje filmov. Mogoče je dokupiti dve uradni tip- 
kovnici s sledilno ploščico, ki rabita kot ovitek. 
Mehka (touch cover) je komaj kaj boljša od tipkanja 
po zaslonu, trša (type cover) pa ima mehanske tip- 
ke. Ker se naprava jemlje bolj 'računalniško', nima 
mobilniške in satelitske povezljivosti. 


najboljše, naprednih opcij kronično primanjkuje, 
železnina zna biti počasna in često je funkcionalnost v 
službi dizajna. Toda na kraju rokovanje z napravo ni 
napačno. Kontakti in koledarji z vseh vetrov so samo- 
dejno vnešeni, klik na frenda pokaže njegove aktivno- 
sti na raznih omrežjih in fotografije, v galeriji lahko 
brezšivno pregledujemo Facebookove albume in slike 
z osebnega računalnika ... Kajpakda se Microsoft pri 


tem obnaša selektivno. Goo- 
gle Plusa ne šmirgla, enako ne 
Picassinih galerij, le Flickrjeve, 
in oddaljena shramba je zgolj 
Skydrive. Račun za storitev Live 
je seveda obvezen. 
Manko programja je največja hiba 
novega sistema. Tablica brez nuc- 
nikov velja bore malo in Windows 
Store je z artikli napram AppStoru 
in Google Playu skopo založen. 
Bera se veča, vendar je znano, da 
je ima iOS praktično vse: klient 
spletnega servisa, aplikacijo le- 
talske družbe, trgovine ali verige 
restavracij, dnevni časopis, dobro 
igro, turistični vodič. Tudi Android se je 
zadnje čase popravil, dočim je Microsofto- 
va platforma komaj štartala. Mnogo pogostih 
storitev zaenkrat nima (uradnega) programa in je 
treba dostopati prek brskalnika, denimo Facebook, 
YouTube, Dropbox, Twitter, Delo, Siol Tvin ... Niti al- 
ternativnega brskalnika za Metro ni, zato si privezan 
na lE10. Navadnih 'računalniških' programov, četudi 
deset let starih iger, Windows RT ne poganjajo, zato si 
omejen na kržljavo in pomanjkljivo ponudbo s tržnice. 
Ta se resda polni, ampak znabiti, da bodo police za- 
ložene šele v prihodnji generaciji. 
Spisek iger je prav tako kratek. Čeprav igralec na 
surfacu ne bo stradal, se bo moral zvečine zadovolje- 
vati z grižljajčki, saj orenk špilov ni. Večinoma gre za 
take i onake arkadice ter miselnice z malo prepo- 
znavnimi imeni. Jezni tiči so recimo le Space in Star 
Wars. Še branjenja stolpov, ki so se razpasli na ta- 
blah, je zgolj za vzorec. Proslavljeni developerji, ka- 
kršen je Gameloft, sistem zaenkrat bolj tipajo in šodra 
je veliko. Sreča za pest naslovov pod blagovno znam- 
ko xbox. Ta ne pomeni, da je program za konzolo, 
marveč da gre za kakovostnejše izdelke. Ti stanejo od 
tri evre dalje in nudijo preizkusno različico. 


EH! DIR 


em zi ami! 
RNEraeeT. 
BI 43 


Potegi s prstom na dotikabilnih napravah so mnogo bolj intuitivne poteze od motoviljenja z miško. Drs od 
zgoraj prikliče dodatne programske opcije, z desne odpre nastavitve, z leve pa preklaplja med odprtimi 
programi. Zanimiv fičr je šlatalno geslo, ki je zabavno, ako vzameš za podlago sliko, kakršna je levo spo- 
daj. Možno je imeti odprti tudi dve aplikaciji naenkrat. Zgoraj je primer brezšivne povezanosti z Microsof- 
tovim oblačnim servisom Skydrive, kamor se shranjujejo slike, dokumenti iz Offica ... Na sredini pa je pri- 
ročno pregledovanje Facebookovih albumov. Sistem sam po sebi nima DLNAJa, torej naveze s TVjem. 


smrekomor 2012 


61 


Sodobna naprava 
že za 1 EUR 


V Telekomovem centru sem si iz ponudbe 
svetovnih naprav izbral tablični računalnik 
Samsung Galaxy TAB 2 10.1 za 1 EUR, 
brez dodatnih obrokov. S paketom Internet 
neomejeno za samo 29 EUR mesečne naro- 
čnine lahko sedaj brezskrbno brskam po 
internetu. Pa še za darilo sem prejel promo- 
cijsko kartico za ogled 130 tekem UEFA 
Lige prvakov na svoji tablici prek SiOL TVIN-a. 


Cenejši pogovori v tujini 

V tujini uporabljam storitev Komunikator. 
Poiščem brezžično omrežje WLAN in kličem 
po enakih cenah kot doma. Tudi klice 
sprejemam brezplačno. Prijatelja sem s tem 
tako navdušil, da je šel takoj v Telekomov 
center in si vključil Komunikator. Jaz ga 
uporabljam na svojem mobitelu, on pa na 
prenosniku. Zakaj ne bi prihranili, če lahko? 


Na internet tudi v tujini 

Navadil sem se, da dnevne novice in e-pošto 
spremljam prek svojega mobitela. Preden 
grem v tujino, si za 30 EUR dokupim podat- 
kovni paket Tujina Internet M, s katerim 
dobim 30 MB prenosa podatkov za brez- 
skrbno brskanje po spletu. 


m.MOBITEL.SI 

Ali veste, da je brskanje po mobilni različici 
spletnega mesta Mobitel m.mobitel.si za 
uporabnike storitev Mobitel brezplačno? 
Prilagojena je za mobitele z zaslonom na 
dotik, zato lahko z nekaj kliki hitro preverim 
novosti in ugodnosti storitev Mobitel. 


Podatke imam na varnem 

Vse podatke, ki jih imam na svojem 
mobitelu, sem varno in brezplačno shranil z 
računalnikom prek storitve M:Rokovnik. 
Tako ne morem več izgubiti pomembnih 
telefonskih številk, ki jih imam v imeniku, 
tudi če izgubim mobitel ali zamenjam z 
novim. Pošljem MROKOVNIK na 1919 ali 
grem na splet https://moj.telekom.si 


lormacij o storitvah Mobitel obiščite 


enter, www.mobitel.si ali pokličite 
I številki 041 700 700 


za Mobitelove uporabnike 
mi OBO 8000. 


TESTISI 


Lepo presenečenje med Microsoftovimi igrami je 
lahkotna epizodnica Adera, mešanica iskanja in 
uporabe predmetov ter logičnih ugank. Ne samo za- 
to, ker je zastonj in privlačna za staro ter mlado, 
marveč ker je v celoti govorjena v slovenščini! 


Močno sistemsko poreklo gotovo ima potencial. Sur- 
face ne more biti tekmec ipadu mini ali nexusu 7 v 
ženski torbici, toda nekomu, ki je doma v Officu, se 
bo naprava takoj prikupila. Prednaloženi Word, Excel 
in Powerpoint so orenk orodja, neprimerljiva z nekaj- 
evrskimi urejevalniki pri konkurenci. To, da napravo 
predstavljajo z originalno tipkovnico, naredi surface v 
očeh mnogokoga resnejši in bolj koristen. Dobrodoš- 
la je takisto možnost več uporabniških računov in 
močan nadzor nad početjem otrok. Obojega konku- 
renca ne nudi. Fino je nadalje shranjevanje dokumen- 
tov in nastavitev v oblak, kar botruje temu, da imaš 
surface ob prvem zagonu brž nastavljen enako kot 
PC, od pošte do namizne tapete. 


TAVELIKE OKENSKE TABLE 


Surface in njemu podobni samsung ativ tab sta 
zaenkrat edini tablici s poceni procesorjem in sis- 
temom RT. Večja je ponudba dražjih tabel, ki ima- 
jo Intelovo čipovje in polnopravna Okna 8. Ti raču- 
nalniki niso jasno definirani, saj ni zgornje meje. 
Acerjeva iconia W510 na sliki je denimo 10-palčnik 
z Intelovim atomom, medtem ko bo Microsoftov 
surface pro poganjal i5, napovedane pa so še izve- 
denke s celo 15-palčnimi zasloni, ki so v bistvu 
notebooki s snemljivim zgornjim delom. Njihove 
sposobnosti so zato raznolike, pri čemer so mode- 
li na počasnejšem koncu precej nezmogljivi. 

Testirana iconia je po definiciji resda polnopraven 
PC in ima trdo snemljivo tipkovnico. Vendar za 
nam ljubo rabo klasični modus navkljub kompati- 
bilnosti ni. Intel je atomčke naredil zato, da lahko 
konkurira ARMu po zdržljivosti baterije. Primerni 
so kvečjemu za kakšno 2D-igrico oziroma za zelo 
zelo stare naslove. Dotični acer stane 600 evrov, 
kar je napram surfacu resda dokaj poceni, v sploš- 
nem pa drago, saj ga pesti enaka švoh osmisljenost. 


Vseeno prednosti pri večini uporabnikov ne odtehtajo 
zaenkrat omejenega, nedodelanega okolja z mnogo 
hibami. Surface hoče biti obenem prenosnik in tabla, 
a se izkaže za polovičarskega na obeh področjih. 
Morda bo jutri bolje, vendar dvomim, da bo v tej ge- 
neraciji presegel nišno zanimivost in postal obče ena- 
kovreden izdelkom Aja in Gja. 


xbox games 


Kot Windows 8 ima surface igralsko središče Xbox 
Games, kjer uporabniki vseh Microsoftovih naprav 
prijateljujejo in si merijo spolovila s številom tro- 
fej. Na žalost orodje Smart Glass, s katerim posta- 
ne tabla hardverski in vsebinski podaljšek xboxa, 
Slovencem ni na voljo, tako kot ne kupovanje filmov. 


Okenski telefon 


Zaplankani Windows Phone 7 ni požel želenega uspe- 
ha niti v navezi z Nokio, ki je splovila lično lumio. 
Windows Phone 8 je naslednji Microsoftov poskus, da 
zaokroži svoj ekosistem in drugima taboroma odvza- 
me vsaj košček pogače. (Pri tem je za obstoječe last- 
nike velika klofuta, da winfoni 7 niso nadgradljivi.) A 
čeprav so stari programi združljivi, imajo mobilniški 
Winsi enako težavo kot surface: programje je pičlo. 
YouTube in Facebook obstajata, 24ur in še par slo- 
venskih nucnikov takenako, vendar za sistem, ki ima 
vsega dva odstotka svetovnega deleža, zagnano raz- 
vijajo le Microsoftovi fani. Še izvirnih Angry Birds ni. 
Največji adut osmice je družabnost, ki je urejena da- 
leč najbolje - tako, kot bi morala biti povsod. Kontakt- 
ni podatki z raznih koncev, statusi, objave in tviti pri- 
jateljev, njihove fotografije - vse je izvrstno povezano 
v estetsko in gladko izkušnjo. Pri slikah sistem ne de- 
la razlik med lokalnimi in v oblaku (Skydrive in Face- 
book), naj gre za ogledovanje, obdelovanje ali delje- 
nje. V en koš je shranjena tudi vsa komunikacija s sti- 
kom, kar pa se mi ne dopade baš, saj so dialogi s FB- 
ja in Messengerja pomešani s telefonskimi sporočili. 
G«, Gtalk in Dropbox sta za WP8 neobstoječa tako v 
sistemu kot v štacuni. 
Osmica je v primerjavi s predhodnikom sličnega vide- 
za močno napredovala. Jedro si deli z velikimi Okni in 
hitrostni preskok je očiten. Boljša je večopravilnost, 
zaslonska ločljivost je po novem 720 x 1280, proce- 
sorji so lahko večprekatni in vključeno je fočkanje po 
protokolu NFC ter uporabno USB-priklapljanje na PC. 
Od softvera so na prvem mestu odlični Nokijini zem- 
ljevidi, ki so del sistema ne oziraje na izdelovalca 
aparata. Čeprav privzete govorjene navigacije (še) 
ni, jih lahko zastonj snamemo za vsako državo po- 
sebej, kar turistu pride zelo prav. Novosti sta še 
Otroški kotiček, kjer starš deci omeji dostop ozi- 
roma dovoli le določene programe in glasbo, in 
privatne izbe za izmenjavo koledarjev, fotografij 
ter zapiskov znotraj kolektiva oziroma familije. 
Seveda morajo imeti vsi okenski fon. 
Windows Phone 8 ima svojevrsten pri- 


5. stop in vrsto edinstvenosti, ki jih pri 

Zastavonoša Microsoftovega telefoničnega siste- 
ma je ceglasta nokia lumia 920 (zgoraj), ki ima 
odličen fotoaparat in veliko naloženega softvera, 
med ostalim govorjeno navigacijo, ter preizkušeno 
deluje z rokavicami. Drugi model, ki je pri nas že 
naprodaj, je bolj elegantni HTC 8X. Posebnost obeh 
je, da ju tržijo v pisanih barvah, kar je pozdrava in 
zgledovanja vredno. Kmalu prispeta še samsung 
ativ S in huawei W1. 


konkurentih ne najdemo. Deluje uživaško gladko, kar 
za Guglove fone vselej ne velja, in ima všečno deljenje 
vsebin med aplikacijami. Kazi ga nekaj pomanjklji- 
vosti v vmesniku in funkcionalnosti, od klicalnega de- 
la in nepraktičnega izbirnika aplikacij prek nerazširlji- 
vosti pomnilnika do sistemskega neupoštevanja DL- 
NAja (še PCja ne vidiš s telefonom), ampak popoln 
itak ni noben sistem. Pod črto gre za zrelo okolje, ki 
ima toliko plusov in minusov kot tekmeca. Je pa res, 
da je z uniformnostjo in ignoriranjem določenih servi- 
sov je bolj kot široko odprtemu in prilagodljivemu An- 
droidu podoben iOSu. 

Težava je pak v podpori, saj omejena prisotnost re- 
zultira v ozki ponudbi. Zlasti sem razočaran nad sko- 
pim in starim spiskom špilov. Toda njegova pot se je 
v resnici komaj začela in mu privoščim, da se mu bo- 
do vremena zjasnila. Za dobrobit uporabnikov pa bi 
se itak lahko vsi trije igralci trije malce ozrli čez plot. 


ki znajo prikazovati podatke, recimo nova sporoči- 
la ali vreme. Razen barv nastavitve namizja niso 
mogoča, saj morajo programerji aplikacij upora- 
bljati iste šablone, zato je vmesnik na vseh telefo- 
nih WP8 do pičice enakega videza. Logika je pre- 
prosta: v sistemu ali v programih vedno drgni levo 
za dodatne zaslone. Všečno, ko se navadiš, le izko- 
riščenost prostora je za moj okus slabša in posle- 
dično imaš naenkrat manj informacij. Posebej je 
neumen navpični, nepriročni spisek aplikacij. 

MINI TESTISI 


SAMSUNG GALAXY 
GAMERA 


osamičnih fotoaparatov sicer nimamo navade 
Pp: a pri tem izstopajočem modelu delamo 
izjemo. Gre namreč za kamero s sistemom An- 
droid, ki jo je moč uporabljati kot katerokoli drugo an- 
droidno napravo. 
Tale samsung resda ni prvi fotkič z Googlovim siste- 
mom, a je daleč najbolj zmogljiv. Večino drobovja in 
softvera si namreč deli z zmagovalnim mobilnikom 
S3. Temelj je Android 4.1 (Jelly Bean), žene ga po- 
znani hišni štirijedrnik exynos 4412 brzine poldrugega 
gigaherca, 4,8-palčni LCD pa ima razločljivost 1280 x 
720. Zadeva ima giga delovnega pomnilnika, modri 
zob, wi-fi, HDMI, režo za microSD, GPS, zvočnik, mi- 
krofon, izhod za slušalke in plac za kartico SIM. Skrat- 
ka, vse postavke, ki jih ima S3. Razlika je le, da 
podpira samo podatkovno poveza- 
vo. Klasično telefonirati z onega- 
jem torej ni možno, lahko pa po- 
šiljaš in sprejemaš SMSe in MMSe 
ter čvekaš po Skypu. 


Aparatus nima organskega displeja, marveč tekoče 
kristale. Notranjega prostora za fotografije, video 
in aplikacije je le slabe štiri gigabajte, zato je do- 
kup kartice microSD obvezen. Baterijska neod- 
visnost je v svojem segmentu švoh, saj zdrži le ne- 
kaj ur rabe. Dobra plat je klasičen vtič micro USB. 


V prvi vrsti je galaxy camera seveda fotoaparat. Tu je 
osnova 16-megapičični senzor CMOS, ki svetlobo do- 
biva skozi optiko razpona 23 do 483 milimetrov (v 
primerjavi s 35 mm standardom, seveda), kar pomeni 
21x zum. Občutljivost sega od 100 do 3200, zaslonka 
pa se je sposobna odpreti za dvotisočinko sekunde. 
Vložena je tudi bliskavica, ki je kajpak zasilna, a vse- 
eno ne le bedna ledica nalik mobitelom. Z izjemo 
sprožilca in približevalnega gumba vse ukaze izvajaš 
softversko na zaslonu. Sem sodijo ročne nastavitve, 
predpripravljeni programi za nočno slikanje, glajenje 
kože in lepljenje panorame ter nekaj predprisotnih 
učinkov za črnobelost in starinskost. Omogočeno je 
glasovno krmiljenje (cheese, zoom in ...), kar pride 
prav, če daš aparat recimo v gnezdo kač. 

Fotografije kljub razločljivosti 4608 pikslov in veliko- 
sti okoli treh megabajtov niso vrhunske, kajti zadeva 
je navsezadnje še vedno kompaktnež. Tipalo je mice- 
no, zato je šum prisoten tudi pri nizki občutljivosti. 
Najbolj me je razočarala izravnava beline, saj so slike 
notranjosti često vlekle proti oranžni, zunanje pa proti 
modri. Ob normalni svetlobi so podobice včasih ko- 
maj kaj boljše od telefoničnih. Pri slabših pogojih je 
razlika seveda večja, najbolje pa se odreže približe- 
vanje, kjer pride do izraza dober kompenzator tresavi- 
ce. Ampak ob koncu dneva je kakovost fotografij še 
vedno prenizka za 470 evrov oziroma je mogoče za ta 
denar dobiti boljši fotoaparat. 

A če cenovne etikete galaxy camera ne upraviči v fo- 
tografskem smislu, se jo trudi pri drugih zmožnostih. 
Androidno okolje z vsemi povezljivostnimi variantami 
nudi poslušanje muzike, gledanje filmov, nabijanje 
špilov, orientacijo, čekiranje pošte in sto tisoče apli- 
kacij ... To niso obrobna početja, marveč je zanje na- 
prava kot nalašč zaradi brzine in velikega ekrana. 
Predvsem pa sistem nudi dodano vrednost rokovanju 
s fotografijami. V prvi vrsti je to oblačna shramba 
Dropbox, ki je s 50 gigabajti prostora za dve leti priv- 
zeta. (jeti spomini tako samodejno romajo v oblak in 
nato na domači računalnik, zato ne nucaš kabla ali 
čitalnika kartic. Prav tako jih je mogoče obdelati kar 


Namesto kolesc ekspertno nastavljanje poteka 
skozi take lične izbirnike, ki dajejo takojšen predo- 
gled. Dotikabilni vmesnik se obnese, potarnam pa 
nad počasnostjo zbujanja aparata. 


na fotkiču, bodisi s priloženima Photo Wizardom ali ln- 
stagramom, bodisi s katerimkoli drugim orodjem, ter 
jih objaviti na spletu ali e-poštno posredovati. Enako 
velja za video, ki ga kamera zajema v obliki 1080p. 
Omeniti velja še Samsungovo prepoznavo obrazov, ki 
nudi olajšano posredovanje posnetkov slikanim oseb- 
kom. Škoda, da je ta podatek na voljo le v sistemski 
galeriji, ne pa tudi v drugih, boljših pregledovalnikih. 
Zanimiva, čeprav v praksi ne najbolj uporabna je av- 
tomatična odprema fotk do osmim bližnjim telefonom 
po wi-fi direktu. Cokla te naveze je preveč motovilje- 
nja z nastavitvami. Poleg tega je bolje deliti dobro fo- 
tografijo ali dve kot pa folku mobilnike samodejno 
polniti z ducati velikanskih datotek. Poudarjana last- 
nost, ki prav tako nima velikega smisla, je še mobil- 
niška povezljivost. Izdelek je zaradi tega gotovo dražji 
za par desetakov, uporaben pa ni. Ni namreč razloga 
za še eno podatkovno naročniško razmerje, saj lahko 
wi-fi točko na terenu ustvariš z vsakim telefonom. 
Galaxy camera je nov Samsungov eksperiment in kot 
naprava se mi čisto dopade, le cena ni privlačna. Po- 
tencialni kupec namreč redko gleda širše oziroma je 
vprašanje, če vse te možnosti dejansko potrebuje. 
Ako poseduje dober fon, potem že ne. Zato menim, 
da se milijonsko ne bo prodajal. LordFebo 

TESTISI 


Zalemalki zaslona 


Aggressor se pozabava z napravicama za snemanje podvigov in polomijad. 


časih, ko je življenje vse bolj vtkano 
med niti socialnih omrežij, ni več dovolj 
igrati le zase. Zen dosežeš šele, ko po- 
kažeš svetu, kako si v Black Ops fental 
sovražnika s tomahavkom čez vso kar- 
to ali v World of Tanks sam sprašil rit neprijateljskim 
oklepnikom. Forumi se šibijo pod težo slik iz iger, 
YouTube pa ima več videov z igrami kot onih z mač- 
kami in dojenčki. Za nameček pojav ni omejen na 
večigralske spopade, saj se ogromno ljudi snema 
med pobijanjem, pretepanjem ali prehitevanjem ra- 
čunalniških nasprotnikov. V format gibljivih slik se 
selijo opisi iger, medtem ko so tekstovne rešitve do- 
stikrat nadomestili videoposnetki. Nadebudni ama- 
terji in profesionalci bodo zategadelj veseli dveh no- 
vosti s tega področja priznane tvrdke Avermedia: zu- 
nanje konzolne zajemalke game capture HD ter pre- 
točnemu videu prilagojene kartice live gamer HD. 


Laivstrim, stari 


Prelivanje vsebine z zaslona na disk in naprej na splet 
je v primeru računalniških iger dovolj dosegljivo, saj 
to nalogo opravljajo programi, kot so Fraps, XSplit in 
AmaRecTV. Konzole pa snemalnega softvera še ne 
poznajo, zato zanje potrebuješ dodatno strojno opre- 
mo, torej komponento, v katero spelješ video signal. 
Take TV-kartice so ponavadi v PCju, ki ga mora sne- 
malec v tem primeru imeti poleg konzole. 

Toda namenski hardver je hkrati uporaben za raču- 
nalniško igranje, saj manj obremenjuje procesor in ne 
zavda gladkosti igranja. To je zlasti pomembno za od- 
dajanje v živo, saj moraš v realnem času stiskati vi- 
deo in si ne smeš privoščiti zatikanja. 


Če se hočeš na hitro prepričati, kakšen razmah 
doživlja spletno spremljanje igranja, odjadraj na 
Twiteh.tv in se čudi množici zastopanih iger. 


Ravno streamanje te dni doživlja pravo ek- 
splozijo. Vedno več ljudi ima očitno fetiš na 
to, da lahko svet v živo opazuje njihovo igra- 
nje. Ponavadi s frisom iz spletne kamerice 
nekje v zgornjem kotu videa, kar lahko na- 
praviš denimo s programčkom VH Multi Cam. 
Ter s komentiranjem z napol mutiranim gla- 
som, ki ga znajo orodja pripeti videu. Vsa od- 
mevnejša tekmovanja lahko v živo spremljaš na 


REGentral ima prijazen vmesnik s tremi zahtev- 
nostmi nastavitev. Na prvi skuša vse storiti sam, 
na srednji pa tako določiš kvaliteto videosignala. 


Zato kot gobe po dežju rastejo spletni servisi s prosto- 
rom, na katerem postaviš na ogled svoje igrarije. Vo- 
dilna sta odvrtek Justin.tvja TwitchTV in Livestream, 
kamor se lahko priheftaš brezplačno, če nisi alergičen 
na oglase. Za tako početje potrebuješ internetno pipi- 
co s hitrostjo odpošiljanja podatkov vsaj 5 megabitov 
na sekundo in programe za pretočni video, kot sta 
plačljiva XSplit in Wirecast, ali zastonjski Adobov 
Flash Media Live Encoder. Najbolje pa je, če imaš tu- 
di za ta namen specifičen hardver. 


AverMedia 
Game caPture HD 


Game capture ni računalniška kartica, marveč samo- 
stojna snemalna škatlica, ki pride med konzolo in TV. 
Ima zgolj komponentne priključke in priložene vse 
ustrezne kable za xbox 360, PS3 in wii. Na kakovost v 
primerjavi s HDMljem to vidno ne vpliva, težava je le, 
če zaslon nima tovrstnega priklopa. Slike in video se 
lahko stekajo v zunanji USB-medij ali v vgradni 2,5- 
palčni disk, ki ga ne dobiš zraven. 

Maksimalna razločljivost je 1080i, kar pomeni, da boš 
najverjetneje ostal pri 720p. Signal se strojno stiska s 
kodekoma H.264 in AAC v video MP4 z največ tride- 
setimi sličicami na sekundo in stereozvokom, slike pa 
gredo v JPEG. Dokler je slika pri miru, so fotke ostre, 
medtem ko jih gibanje rado zamaže. Kvaliteta videa 
je glede ostrine solidna, vendar so barve rahlo sprane. 
Game capture HD pa žal ne omogoča pretakanja 
videa v živo, saj USB-izhoda ne moreš pri- 
heftati na PC. 


nad > 
ao av 
ava! 


Cena tega edinstvenega onegaja, kakršnih na trgu ni 
na pretek, je 150 evrov. Sicer nima najvišje možne 
kakovosti in vseh opcij, ki bi jih morda kdo želel. Je 
pa prenosna in enostavna za uporabo. Predvsem je 
pripravnejša od kartičnih rešitev, saj ti konzole in 
PCja ni treba imeti v istem prostoru, kar je mnogo- 
kdaj mukotrpno. Nam pride prav za krajo prizorov iz 
špilov, ki jih vidite ob opisih v konzolcu. 


AverMedia 
live Yamer HD 


Ta skupek sestavljata kartica PCle, na kateri so vrata 
HDMI in stereo vhodi ter izhodi, in velik gumb za sne- 
manje. Tega daš v USB in ga postaviš na mizo, nakar 
ga pritiskaš za začetek in konec snemanja. En kabel 
gre iz grafične kartice ali konzole s HDMI-izhodom do 
live gamerja, drugi iz slednjega v monitor ali televizor. 
Naprava tako postane vmesni člen med monitorjem 
in izhodno napravo, naj bo to grafična kartica ali xbox 
360 / PS3. 
Upad sličic na sekundo ob snemanju je bil v Starcraf- 
tu 2 skorajda ničen. Drugi močan adut je gladko st- 
rojno stiskanje s kodekom H.264, s katerim dobiš ne- 
kajkrat manjšo količino videa, kot ga izvrže Fraps. 
Kvaliteta je na nivoju - 1080p s tridesetimi sličicami 
na sekundo in 15.000 Kbps je videti imenitno in je ti- 
sto, kar potrebuješ za pravi HD stream. 
Priložena programska oprema RECentral ti pomaga 
na vsakem koraku. Zna dodati govorjeni komentar in 
sama pošiljati pretočni signal na nekatera spletna 
mesta, med drugim TwitchTV, Zahtevnejši ga bodo 
speljali do namenskega softvera, taki pa bodo veseli 
dejstva, da se live gamer dobro razume z Xsplitom. 
Izdelek žal pozna le stereozvok in kdor se ukvarja z 
urejanjem videa, potrebuje orodja, ki prebavljajo za- 
pis H.264. Aplikacija RECentral v mnogočem še na- 
staja, saj je šele pred kratkim s posodobitvijo dobila 
možnost nastavljanja števila sličic na sekundo v pre- 
točnem videu. In 250 evrov je za snemalnik nemalo. 
Za pol te cene lahko dobiš TV-kartico s HDMI-pri- 
ključki, o kakršnih smo pisali lani v Jokerju 211 (id 
8543). Dotične bodo manj zahtevnim zadostovale, 
vendar zmorejo kvaliteto videa kvečjemu 1080i in ne 
poznajo dobrega strojnega stiskanja. Live 
gamer HD je pač zadevščina višjega 
razreda za ozek krog resnih snemal- 
cev in streamerjev, ki orke koljejo 
(pol)profesionalno. Tu se odreže 
odlično. 


Škatlica game capturja HD je morda videti čokata, a meri po dolžini poldrugi decimeter in brez diska tehta 34 
dek. Zato jo lahko mirno vržeš v ruzak in odneseš snemat sliko h kolegu. Live gamer na desni je resnejša 
naprava, namenjena prvenstveno pecejašem, četudi je moč z njo sliko pobirati s konzole, ki ima HDMI-izhod. 


netu, zvezdniški komentatorji in igralci, kot sta To- 
talBiscuit in Kripparian, pa imajo trume gledalcev 
in mnogo slave željnih posnemovalcev. 

Vse bolj nedeljski voznik 
do vožnje. Sam', pismu, robniki so preblizu, lastne piste pa nima. 


oyota je za nepoznavalca le ena od 

daljnjevzhodnih znamk, katere avto- 

mobili so sicer pogosti, vendar ne iz- 

stopajoči in zapomnljivi. Zato bi malo- 

kdo verjel, da njihovo značko nosi naj- 
več vozil na svetu. Od pričetka leta 1937 so namreč 
spravili v promet kar 200 milijonov štirikolesnikov. 
Prav tako vodijo v vsakoletnih statistikah. Resda je 
lani največ, osem milijonov osebnih avtov prodal 
koncern Volkswagen, ampak to je skupna številka 
mnogih tovarn, od Škode in Seata do Bugattija ter 
Lamborghinija, medtem ko je bilo tistih z napisom 
Toyota okoli sedem milijonov. In to kljub črnemu 
madežu, ki ga je pred nekaj leti pustil največji, 
večmilijonski vpoklic avtov zaradi zataknjenih sto- 
palk, kar je botrovalo mnogim nesrečam. Zanimivo 
in edinstveno je, da podjetje vseskozi vodi član ožje 
familije Toyoda. (Črko v imenu fabrike so spremenili 
zaradi elegantnejšega zapisa v japonščini.) Sedanji 
prezident Akio je vnuk ustanovitelja Kiichira in prav- 
nuk očeta japonske industrijske revolucije Sakichija. 


Toyotice v igricah 


Pri Toyoti, ki je nastanjena v istoimenskem mestu, se 
radi pohvalijo, da od vseh avtomobilarjev namenjajo 
največ raziskav in vlaganj v naravovarstvo. Toda ze- 
lenje bom dal to pot vnemar. Užitkarski cestni izdelki 
še vedno pijejo samo bencin, hrumijo in radirajo gu- 
me. Ter nastopajo v igrah. 

Prva omembe vredna Toyotina igrarska pojavnost se 
je zgodila leta 1994 z veleuspešnim Sega Rallyjem, ki 
je v igralnice širom sveta prinesel podobo celice tur- 
bo. Celico smo nato vozili v večini kasnejših relijev, 
dočim je bila v cestnih špilih bolj pogosta supra. Te se 
najbolj spomnimo iz serije Need for Speed, kjer je 
pričela kariero v nepozabnem izvirniku, jo nadaljeva- 
la čez lučkasto-plastična poglavja in zaključila z dru- 
gim Shiftom. Novi Toyotin adut, ki je vključen v vse 
zadnječasne dirkačine, je superšportnik lexus LFA, o 
katerem več v okvirčku. 

Seveda se Toyota pojavlja v špilih Nascar, saj je eden 
od štirih proizvajalcev, in v simulacijah formule 1, do- 
kler so bili Japanci pač zraven. Projekt F1 je bil prej- 
kone debakel, saj jim velikanskemu proračunu nav- 
kljub ni uspelo zmagati niti enkrat v osmih letih. Še 
najbolj uspešen v kronskih motošportih je hibridni bo- 
lid TS030, ki je slavil na treh letošnjih vzdržljivostnih 
dirkah, na zaslonih pa ga je moč voziti zgolj v dodat- 
ku za rFactor. 


TESTISI 


Obstaja pa v Toyotinih dirkaških kronikah avto, ki je 
ne oziraje na škatlasto obliko in zanikrne tehnikalije 
med znalci bolj proslavljen od vseh naštetih mašin. 
To je znameniti AE86, sinonim tokijskega ljudskega 
dirkanja in ikona drifterskih predstav. 


Hači roku 


AE86 je tovarniška oznaka za kupejsko različico co- 
rolle iz sredine osemdesetih. Ta v osnovi ni posedo- 
vala pretirano športnega temperamenta, saj jo je v 
najboljšem primeru gnala 130-konjska, 1600-kubič- 
na mašina. Toda avto je imel kot poslednji predstav- 
nik stare dobe zadnji pogon, kar ga je ob nizki ceni 
vzdrževanja, lahkosti in fenomenalni geometriji nare- 
dilo za privlačen dirkalnik. Čeprav so model glede na 
obliko luči tržili pod imeni levin in trueno, mu je skup- 
nost kmalu nadela enoten vzdevek, sestavljen iz ja- 
ponskih besed za 8 in 6: hači roku. 

Hači se je preizkušal v mnogih turnih in relijaških pr- 
venstvih, najbolj pa se je v anale zapisal zaradi japon- 
skega civilnega dirkanja, zlasti drvenja čez gorske 
prelaze in driftanja. V slednjem športu je še vedno pri- 
soten, tako pod goro Fuji v prvenstvu D1 Grand Prix 
kot na naših lokalnih predstavah, kamor se pripelje 
par hačijev iz Hrvaške. Največji ambasador avta je bil 
dirkač in soustanovitelj profesionalne drifterske lige 
Keiichi Tsuchiya, svetovno bolj poznan kot dorikin, 
drift king. Mojster volana, ki je sodeloval pri snemanju 
Tokyo Drifta, je v mladih letih z navitim, 160-konjs- 
kim AE86 po hribovskih cestah redno vozil scat 
močnejše tekmece, kakršen je bil stari skyline. S tem 
je navdihnil znano serijo mang in animejev lnitial D. 


Toyota AE86 oziroma hači roku v elementu na drift- 
terski tekmi D1 Grand Prix. Skupnost obstaja tudi 
pri nas, a najbližje take toyote imajo na Hrvaškem. 

Legende oživljena 


Ker je obujanje legend v modi, je Toyota petindvajset 
let po zaključku proizvodnje proslavljene corolle v 
prodajne salone postavila duhovnega naslednika, 
enostavno imenovanega 86 oziroma v Evropi GT86. 
Gre za športni kupe, ki so ga zasnovali v sodelovanju 
s Subarujem, katerega delni lastnik je Toyota. 

Avto ima osnovo impreze, od koder je takisto motor, 
dvolitrski atmosferski bokser. (Bokser pomeni, da 
bati niso štirje v vrsti, šibajoči gor in dol, marveč sta 
na vsaki strani dva vodoravna valja.) Z oglato obliko 
iz starih časov nima novinec nobene stične točke in 
bolj spominja na model 2000GT iz leta 1970. Toda 
miselnost in posledično način vožnje močno sovpa- 
data z originalom, kajti avto ima neposreden zadnji 
pogon, kar je v tem razredu izjema. Na misel mi pri- 
deta le še dve taki butični konfiguraciji, in sicer maz- 
da RX-8 in opel GT, saj industrija v tem razredu prise- 
ga na prednji pogon. 

Ravno to, da kolesa avto porivajo in ne vlečejo, je bi- 
stven, če ne kar edini adut toyote GT86. Posebej hu- 
dega videza namreč nima in 200 konj ter 7 sekund do 
sto se ne čuje baš specialno. Za 30 evrskih tisočakov 
je moč dobiti močnejšega in urnejšega focusa, astro 
in megana. Toda takoj, ko se z nekaj truda spraviš v 
kabino, se prične mnenje obračati. Okolje je tako, ka- 
kršnega bi si želel za špilanje Gran Turisma. Izrazito 
športen sedež je kratkomalo popoln ... kratka presta- 
vna ročica je navdušujoče natančna ... v isti višini za 
hitri doseg je precizna ročna zavora ... usnjen volan- 
ski obroč je ravno pravšnje debeline in velikosti ter v 
svoji prvinskosti nima niti ene same tipke ... stopalke 
so hudega videza, ergonomske in predvsem čutne. Na 
sredi armaturne plošče se bohoti obratomer, ponoči 
pa so kazalci in inštrumenti na konzoli rdeče osvetlje- 
ni, kar daje zanimiv knightriderjevski občutek. Edina 
reč, ki kazi kabino, je obupno grdi 
vmesnik sredinskega displeja, 

ki je oblikovno in barvno 
povsem nezdruž- 
ljiv z okolico. 


Pošrek po omejitvah 


Lahko zabavljaš čez ceno, modruješ o obliki ali se di- 
viš nad 'igralnimi pripomočki' v notranjosti. A ko ob 
izklopljenem pomagalu proti zdrsavanju koles poho- 
diš plin, se zgodba v resnici šele prične. Odzivnost je 
instantna, vzdušje spričo neposrednosti in zvoka mo- 
torja nič manj kot dirkaško, klimaks pa doživiš v pr- 
vem zavoju, saj je prekrmarjenje privzeto in zadek 
načrtno odnese. To seveda ni hiba, marveč značilnost 
oziroma glavni fičr, ki prodaja avto. Driftanju so inže- 
nirji namreč priredili pogonski sistem, kar pomeni 
malo samodejnosti in le eno sklopko, dočim so kole- 
som namesto širokih valjarjev nataknili komaj 215 
milimetrov široke pnevmatike. 


Brezskrbni drifterski užitki so mogoči le na dirka- 
lišču. Pri nas je z njimi bolj žalost. Za silo je krški 
Raceland, kjer je tudi največ tekem. 


Opletanje riti je nadzorovano, za kar poskrbi zlasti 
nizko težišče. Tega ima kratki bokserski motor sam 
po sebi, za nameček pa so agregat postavili celo niže 
kot je v nissanu GT-R. Kljub samo dvesto konjem je 
moči dovolj tako za pričetek kot vzdrževanje drsenja 
in avto je idealen za učenje. Elegantno in pri nizki 
brzini je mogoče oddriftati sleherni 

ovinek in Ken Block 

NE ; 
KO Kz A 

Kabinski občutek je vrhunski. Sedež, volan, pedal- 
ke, prestavnik in ročica zavore so popolni, zato se 
v avtu počutiš kot v igrici. Na tujem obstaja tudi po- 
lavtomatski menjalnik z zavolanskimi pretikali. A 
igrifikacija je varljiva. Na pravih cestah ni mogoče 
izključiti poškodb in shraniti položaja. 


smrekomor 2012 


Čeprav je GT86 skupen projekt s Subarujem (njiho- 
va inačica se kliče BRZ) in je od impreze tako plat- 
forma kot motor, Toyotini snovalci GT86 niso ma- 
rali za kompresor. Zato ima dvolitrski agregat le 
200 konj in 205 Nm navora. Avtocestni dirkač to ni 
in največja zabava je ob dvomestnih hitrostih. 


na najmanjšem krožišču. Ali, kakor je rekel Top Gea- 
rov Jeremy Clarkson med drsenjem skozi zavoj z bo- 
rimi tridesetimi kilometri na uro: "Pošrek greš lahko v 
naselju, ne da bi prekoračil omejitev." Tako prvinske- 
ga občutka za zadnjo plat superšportniki s težkimi 
zadnjicami ne nudijo. Poleg tega toyota nima brutal- 
nih ritajočih izpadov, ki bi jim bil kos le Stig. 

Jasno je, da GT86 niti pod razno ni družabni, kamoli 
družinski voz. Že počutje sopotnika na desni znabiti 
kozlalno, tudi zato, ker ni zgornjega držala, dočim 
zadnji sedeži zaradi nedostopnosti niso primerni niti 
za odlaganje, kamoli za sedenje. To je nišni izdelek za 

navdušence, ki jim med uživaško vožnjo rado samo 
od sebe vleče usta k ušesom. Driftaš itak ne zato, da 
bi bil hitrejši, marveč ker je tako bolj razburljivo. 
Težava je pak ta, da kot ljubitelj tovrstne vožnje GT86 
jemlješ kot igračo, ki jo je treba uporabljati. Žal tak 
način vožnje po navadnih cestah ni odobravan. Tudi 
če izklopiš promet, pešce in policaje, so robniki pre- 
blizu. Junak ali bedak, slejkoprej se zavrtiš. Lahko je 
biti Clarksonu pameten, ko avto tišči po dirkališču. 
Zato je toyota GT86 hotnica za izposojo na urejeni 
stezi, za osebno vozilo pa ne. 


LexUS LFE-A 


Toyotini glavarji so se leta 1983 odločili izdelati av- 
to, ki bo tekmoval z evropskim visokim razredom. 
Dodatno jih je k razvoju dražjih avtomobilov spod- 
budil ameriški omejevalni zakon na uvoz poceni vo- 
zil. Zato je v tistem času več japonskih firm ustano- 
vilo višjecenovne znamke. Nissan je udejanjil Infini- 
ty, Honda Acuro in Toyota Lexus. Robna zanimi- 
vost: sprva je bilo v igri ime Alexis, vendar so se za- 
radi istoimenske žleht babe iz takrat priljubljene TV- 
serije Dinastija odločili za rahlo spremembo. 
Lexusi, tako kot vozila matice Toyote, na cesti ne 
obračajo glav, saj nimajo instantno prepoznavnega 
in izrazitega dizajna. Razen prototipa iz Minority Re- 
porta so njihove oblike prejkone dolgočasne, celo 
že videne. A ime se je pozlatilo zaradi zanesljivosti, 
kajti raziskave ga uvrščajo v vrh neproblematičnih 
avtomobilov. Lani pa je Lexus ponudbo okronal s 
prvim japonskim superšportnikom, modelom LFA. 
Dotlej je za navečjo štirikolesno hotnico iz Dežele 
vzhajajočega sonca veljal gundamovski nissan GT- 
R, katerega performanse so nadmočne tako na ra- 
vni kot na zaviti črti. Vendar ta štirised za 90.000 
evrov na monaškem parkirišču ne sodi med žlahtne 
lamborghinije, ferrarije in druge večkrat dražje avte. 
Lastnik lexusa LFA pa težave z drugorazredno ob- 
ravnavo ne bo imel, kajti dotični cestni bolid je vre- 
den 375.000 evropskih poslancev, no, denarjev. To 
je znatno več od aventadorja in melarna mp4-12c, 
ki sta na četrt milje urnejša. Toda petsto kupcev 
LFAja ni plačalo le za 560-konjski desetvaljnik in 
druge številčne podatke, kot sta 3,7 sekunde do sto 
in 326 km/h. Po mnenju proizvajalca avto prinaša 
vrhunec tehnologije, tako delovanja kot izdelave. 
Kar dve tretjini mase recimo predstavljajo ogljikova 
vlakna. Motor je nasploh remek delo, saj aluminija- 
sti bati in ojnice ter ventili iz titana pot opravijo do 
9500-krat v sekundi. Pri tem namenski zvočni kana- 
li v kabini ustvarijo občutek formule 1. 

Čeprav se cenovno LFA ne more meriti s tisočko- 
njskim veyronom in butičnimi paganiji, so se Japon- 
ci dokazali na 20-kilometrski pisti Nordsehleife. 
Omejena aerodinamična verzija lexusa je s 7 minuta- 
mi in 14 sekundami postavila rekord za serijski avto 
s cestnimi gumami. Imej to v mislih, ko šofiraš LFA 
v Need for Speedih. Kar en riževski prototip to ni. 


Z Nintendovim wiijem U smo 


po kar šestih letih vnovič 


dobili novo igralno konzolo. 
Sneti med oziranjem zdaj v 
televizor, zdaj v ekranček na 


dlani pove, če je za kaj. 


akaj mnogi, predvsem v Sloveniji, ne ma- 
rajo konzol? Morda zato, ker čutijo, da ni- 
so nič posebnega. In res so le standardizi- 
rani računalniki pod okriljem enega proiz- 
vajalca, namenjeni igranju in večpredstav- 
nosti, stlačeni v tipske škatle za k televizorju. Ker so 
pripravljeni na instantno zabavo, jih ne usmerjaš s 
kompliciranima miško in tipkovnico, marveč z eno- 
stavnejšim, namenskim kontrolerjem. 
Ravno v slednjem je kleč Nintendove nove paradigme, 
ki ukazuje: "Loči se od tekmecev!" Začela se je z dvo- 
zaslonskim ročnim DSom in nadaljevala s sobnim wii- 
jem, ki je prišel leta 2006 in ponudil samosvoj nadzor 
z daljincu podobnim wiimotom za v dlan, ki beleži pre- 
mike. Zaznavanje gibov sta skušala Microsoft in Sony 
naknadno skopirati, prvi s kinectom, drugi z movom, 
vendar ne enako uspešno. Medtem ko sta se ubadala 
s posnemanjem in si merila grafična tiča, je Nintendo 
na hrbtu navdušene vsakdanje publike v svetovnem 
merilu dosegel mejnik skoraj sto milijonov prodanih 
wiijev. X360 in PS3 sta ostala vsak pri sedemdesetih. 


Wii U je v primerjavi z najnovejšima modeloma PS3 
in X360 majhen in zaradi zaobljenih linij nevpadljiv. 
Gumb za sinhronizacijo s kontrolerji je zdaj spredaj, 
za ploščico, ki zdrsne v notranjost. Črna barva 
označuje premijsko verzijo z 32 GB, bela ono z 8 GB. 


Novo 


Tiha katana v noči 


Tako kot wiijeva prepoznavna značilnost ni bila stroj- 
na zmogljivost, saj je šlo za "skupaj zlepljena gamecu- 
ba," od nje ne prekipeva njegov dolgi, ozki naslednik 
zaobljenih linij. Konzola je zmogljivostno primerljiva s 
PS3 in xboxom 360, kajti ločljivosti, teksture, svetlob- 
ni učinki in število sličic na sekundo so v rangu aktu- 
alne generacije. Ko se bodo programerji navadili dro- 
ba, jo bo verjetno presegla - glede tega smo že slišali 
par namigov. A za dosti ne. 

Ni dvoma, da bosta naslednji playstation in xbox po 
surovi sili wii U peljala scat. Toda Nintendo je zvit kot 
gejša, ki prakticira jogo. Meni, da bo grafični razkorak 
med aktualno in naslednjo generacijo manjši kot gle- 
de na ono, v kateri je bil PS2. Predvideva, da bo 
večini splošne publike in določenemu delu trdojedr- 
nih zaljubljencev v igre zadostovala današnja kako- 
vost. In računa, da bo wii U s prodajnim naskokom 
vsaj enega leta pridobil zadosti prednosti, da bo imel 
na dolgi rok vnovič možnost dominirati. Ter proizva- 
jalcu prinesti dobiček, kajti Ujeve stroške naj bi pokri- 
li že s tem, da prodajo konzolo in en sam špil. 

V tem trenutku ne vemo, kakšne izvirnosti bosta pri- 
nesla 'PS4' in 'xbox 720'. Pri slednjem bo morda 
standardna oprema kinect naslednje generacije, pri 
prvem inačica mova. A če bosta vpeljala dotikabilni 
zaslon za v roko, bosta izpadla kot zamudnika in ko- 
piranta. Ima ga namreč wii U in z njim je Nintendo v 
dnevno sobo prispel prvi. 


Ekran med prsti 


Duša in srce wiija U nista v šatulji, ki se odlikuje s ti- 
him obratovanjem, marveč ju primeš. Gre za plastič- 
no tablico konkretnih dimenzij 26 centimetrov počez 
in 13 od vrha do dna, ki jo imenujejo gamepad. V njej 
so proti frisu usmerjena kamerica ločljivosti 1,3 me- 
gapiksla, mikrofon, stereozvočnika in sodoben nabor 
gumbov za nadzor v igrah. Mednje sodijo dobri analo- 
gni gobici s klikom, digitalni križec, štirje gumbi na 
desni, dva pod kazalcema in še en par pod sredince- 
ma. Ta ni analogen kot pri xboxu in playstationu, ta- 
ko da z njim ni moč denimo pazljivo odmerjati plina v 
dirkačinah. 

Srž wiija U je večnamenski gamepad, ki je lahko 
tablica, risalna deska, žiroskop, klasični kontroler 
in še kaj. Ni pa to ročna konzola za nosit okoli. Pri- 
družujejo se mu wiimoti in nunčaki. 

Gamepad je fletna naprava. Na njej najdeš običajen činč za slušalke in knof 'TW', s katerega pritiskom ga sp- 
remeniš v osnoven daljinec za televizor. Baterija drži tri, štiri ure, zračna vez pa nese do osmih metrov, če 
vmes ni sten. Kjer so, signal hitro ugasne. Wiimote je podprt v številnih naslovih za wii U, kjer deluje kot edi- 
ni alternativni kontroler. Konzola za zdaj spozna le en gamepad, dočim morajo igre lahki, brezžični 'pro cont- 
roller' (desno), ki stane 50 EUR in nima izhoda za slušalke, podpirati namensko. Mario U ga recimo ne. 


Kontrolnik je kljub velikosti in teži pri daljšem igranju 
presenetljivo udoben. Med drugim zato, ker je ergo- 
nomski tako za manjše kot večje dlani, z izboklinami 
na pravih mestih. Tako težek je, ker so v njem mo- 
torčki za tresenje in natančni žiroskopi za beleženje 
nagiba ter pospeška. 

Sredi gamepada se blešči dotikabilni barvni širokoko- 
tni zaslonček. S tapkanjem po njem slično kot pri 
touch telefonih izbiraš opcije, denimo v menijih. S 
prstom ali perescem, ki ždi v luknji na zadnji strani, pa 
pišeš, rišeš in, jasno, igraš, za kar lahko uporabljaš tu- 
di gumbe, križec in gobici. Raba je odvisna od zamisli 
avtorjev. V Nintendo Landu gamepad obrneš vertikal- 
no in z njegovim sukanjem usmerjaš vozilce na progi, 
pogled na trgu pa vrtiš tako, da kontroler držiš kot fo- 
toaparat. V Batman: Arkham City zaslon oponaša Ne- 
topirmožev ekran na roki do te mere, da iz njega slišiš 
glas butlerja Alberta, in ko vržeš batarang, ga direktno 
nadzoruješ z nagibanjem. V Fifi 13 so na njem meniji s 
trenerskimi možnostmi, postavo in podobnim, proste 
strele izvajaš s prvoosebnim merjenjem, žogo pa mo- 
reš podajati s tapkanjem po zelenici. V Mariu pa drugi 
igralec z dotikanjem razpostavlja začasne ploščadi za 
drugega. 

Potreboval sem nekaj časa, da sem se navadil na ta 
način, in res je, da je oziranje zdaj gor zdaj dol včasih 
sitno. A po dnevu, dveh se mi zdi rešitev posrečena, 


Wii U Menu 


(9 ciose HOME Menu 


Izdelava avatarčka miija je zaradi številnih pred- 
pripravljenih delov glave čisto enostavna, medtem 
ko je telo v drugem planu. Spodaj je osnovni meni, 
ki ga zreš na gamepadu ali televizorju. 

Wii je bil v internetnem smislu krepko podhra- 
njen, kajti spletni multiplayer je podpirala le pešči- 
ca naslovov. Wii U se v tem pogledu kani uveljavi- 
ti kot normalen sistem in prvi koraki so spodbud- 
ni. Nekaj začetnih naslovov, kot sta FIFA in Black 
Ops 2, ima neokrnjeno, spodobno delujoče daljin- 
sko večigralstvo. Kajpak si je moč ustvariti sez- 
nam prijateljev, ki v nasprotju s 3DSom ne zahte- 
vajo frendovskih kod, nakar jim pošiljaš spo- 
ročilca, jih vabiš v večigralske bitke in videocha- 
taš. Med slikovnim čvekom prijatelju narišeš brke 
na ušesa in gobana na čelo. 


Za razliko od 3DSa, ki so ga splovili brez internet- 
ne štacune, je ta na wiiju U del storitve od prvega 
dne. Kakor večigralstvo obeta tudi daljinska trgo- 
vina Wii U eShop (z evropsko konzolo imaš do- 
stop le do starocelinskega), ki bojda ne kani pona- 
vljati napak WiiWara. Ta ni dostavil ne zadostnega 
števila, ne dovolj kvalitetnih manjših neodvisnih 
iger, s kakršnimi obilujejo PSN, XBLA in Steam. 
Garažni razvijalci poročajo, da je Nintendo odpra- 
vil birokratske prepreke, tako da jim zdaj na izdajo 
zaplat ni treba čakati, niti plačevati krepkih vsot, 
zaradi česar je na xboxu brez popravka ostal Fez. 
Izdelki so lahko veliki gigabajte, trgovina pa ne 
uporablja več arbitrarnih točk, marveč normalno 
valuto. Rezultati se že kažejo, saj lahko za okrog 
desetaka kupiš indiejanske dolpotegljivice, kot sta 
Trine 2: Director's Cut in Nano Assault Neo. Pove- 
zava z računom na 3DSu ne deluje, toda vezi s to 
ročno drkalico itak še ni. 

Mimogrede, če kot državo prebivališča izbereš 
Slovenijo, v eShop ne boš mogel. A deželo lahko 
naknadno spremeniš v katerokoli, recimo Veliko 
Britanijo, in z izmišljenim naslovom uporabljaš 
naše kreditne kartice, kot je Mastercard. 

vzdušna in obetavna. Vabljive so že prvožogne opcije 
s stalnim zemljevidom (Assassin's Creed 3) in inven- 
tarjem predmetov, kot ga ima Zombi. Ta gamepad 
uporablja tudi kot skener hodečih trupelc in ostro- 
strelski merek, dočim se z rukanjem naprave otreseš 
kadavra, ki te je zgrabil. Black Ops 2 split screen raz- 
deli tako, da en igralec uporablja TV, drugi pa game- 
pad. Čeprav ciniki strupeno pripominjajo, da ne gre 
za nič drugega kot za razbito DSovo zasnovo in pri- 
klop v Applovo mentaliteto, si ni težko zamisliti, da je 
moč zaslon izkoristiti še na ducate načinov. 

A kul je tudi, če igra na gamepadov ekranček prepro- 
sto kopira vsebino s televizorja, recimo v enoigralstvu 
pri Mariu U. Ko hoče ženska gledati Ryana Goslinga, 
se lahko odpoveš teveju in špilaš zavaljen na kavč, 
kot bi imel v rokah ipad, le da s pravimi knofi. Zami- 
ka v signalu praktično ni, dejansko je manjši kot na 
marsikaterem HDTVju. Na gamepadu je omogočena 
celo stereoskopija, kot pokaže Assassin's Creed 3, 
čeprav mora igra globinsko sliko namensko podpira- 
ti, saj ne gre za sistemsko dobroto kot pri 3DSu. Edi- 
na minusa sta sprane barve in manko multitoucha, 
kajti slike ni moč raztezati in pomanjševati z dvema 
prstoma, kot smo vajeni s tablic. 


MIIVERSE 


8 so: 


KONZOLEC 


Nintendo ne štedi s slikami lepih ljudi, ki se zaba- 
vajo z njihovimi strojčki. Te džazne punce migajo 
in pojejo v karaokah Sing Party z januarskim datu- 
mom. Tako kot njegov predhodnik bo wii U nemalo 
pozornosti usmeril v tovrstna druženja. 


Zamere 


S tem se začne mimohod tehnoloških in izkušenjskih 
pomanjkljivosti zaradi hitrega prihoda na trg za izkori- 
stek božične nakupovalne mrzlice. Kupec je jezen že, 
ko vidi, da zraven osnovne inačice z 8 GB flashevske 
shrambe ne dobi nikakršnega demo diska, ki bi bil za 
predstavitev dobrot obvezen. Premijsko inačico z 32 
GB špajze spremljata polni igri Nintendo Land ali 
ZombiU, a je ustrezno dražja. 

Zahtevnejši ne bodo navdušeni nad marsičim. Sicer 
tihi in hitri pogon, ki igre čita z diskov visoke gostote 
s kapaciteto 25 GB, ne vrti ne glasbenih ploščkov, ne 
devedejev. Kaj šele, da bi imela mašina aplikacijo za 
streaming. Namesto tega je tu servis TVii, ki podpira 
daljinske filmske ponudnike, kot sta Netflix in Ama- 
zon Instant Video, toda v Sloveniji ne deluje. Multime- 
dijska raba je zato nična. Internetni brskalnik je zasi- 
len in ni appov za Facebook ter Twitter. Pregledoval- 
nik YouTuba ne omogoča predvajanja na gamepado- 
vem zaslončku, kar bi bilo nadvse praktično. Takisto 
manjkajo dosežki, kakor jih poznajo Playstation Net- 
work, Xbox Live ter Steam, in vedeti je treba, da je wii 
U regijsko zaklenjen na evropske igre. 


Zgoraj je brskalnik, ki lahko teče na gamepadovem 
ekranu. Ne podpira Flasha, marveč HTML, in je 
za zdaj tako apnast, da nima zgodovine vpisanih 
urljev. Spodaj je aplikacija za YouTube. 

Na kaprice nabašejo tisti, ki bi radi izkoristili združlji- 
vost s starim wiijem. Robo z njega lahko preneseš, to- 
da le iz notranjega pomnilnika (če imaš količkaj več 
robe, si moral tam uporabiti SD-kartico) in vso naen- 
krat. Nazaj je ne moreš dati, saj je postopek enosme- 
ren. Za nameček traja pošastno dolgo. Wii U je dru- 
gače kompatibilen z vso wiijevo nadzorniško periferi- 
jo, od wiimota s plusom ali brez in nunčaka prek clas- 
sic controllerja do balance boarda. Je pa moč v Uje- 
vih igrah zaenkrat uporabljati le wiimote z nunčaki ali 
brez, in sicer do štiri. Classic controller in pro classic 
sta neprepoznana, iger za balance board še ni. 
Najhujša je vsesplošna počasnost, saj vse traja in tra- 
ja. Priklic nastavitev terja dvajset sekund čakanja, od- 
klic takisto, inštalacija 1,2 GB dema pa je zahtevala 
šest minut. Kaj šele obveznega prvega gigabajtnega 
popravka, ki je zaradi počasnih strežnikov vzela več 
ur na optiki 20/20. In nikdar si ne bi mislil, da bo Nin- 
tendov sistem tako osoren. Opcija za zaprtje igre na 
gamepadu, ki jo tapneš mimogrede, nima potrditve ... 
iz e-trgovine potegnjene demote moraš namestiti roč- 
no iz seznama downloadov ... brez velike sistemske 
zaplate pa ne moreš pognati nekaterih iger, kot je Ma- 
rio U, o čemer ni opozorila. Kaj, če imam omejen pro- 
met, nimam interneta (popravkov na ploščkih z igra- 
mi ni) ali bi rad igral nemudoma? Pač, ne gre. Take 
luknje so orenk skregane z videzno prijaznostjo. 


bali GB, 


Wii System Transler 


soč j ph 


Tue 04/12 ui 


Združljivostni način s prejšnjim wiijem naj bi bil 
stoodstoten, a ima probleme, od zoprnega pre- 
našanja vsebine do neprilik z ločljivostjo, saj vse 
teče v 5761. Kompatibilnosti z gamecubom ni več. 


Svetleča se slika 


Popravki so obljubljeni, kajti karizmatični šef Ninten- 
dove ameriške podružnice Fils-Aime pravi, da je wii U 
"živ, dihajoč sistem, ki ga bomo nenehno razvijali." 
Dokler jih ne dostavijo, se velja v sistemu zadrževati 
čimmanj, in izbirčnejšemu kupcu naprave v tem tre- 
nutku ne svetujem. Če hitro poženeš kako dobro igro, 
pa je situacija drugačna. Splovitveni nabor resda ni- 
ma koša težkokategornikov in vsebuje določena gnila 
jabolka, na primer Fifo 13, ki je dvanajstica z novo 
kožico, in Transfomerje, ki niso War for Cybertron, 
ampak krneki. Toda na splošno je lista solidna, z ni- 
koder drugod mogočimi ekskluzivami (Nintendo 
Land, ZombiUl, New Super Mario Bros. U) in številni- 
mi v redu predelavami, kot so Batmanovo mesto, As- 
sassin 3 ter Black Ops 2. 

Predvsem je že v tem trenutku videti, kako lahko za- 
slonasti gamepad mnogo doprinese k izkušnji in jo 
naredi edinstveno. Kaj šele bo v obetavnih titulah, kot 
so Pikmin 3, Dragon Guest X, Rayman Legends, 
Bayonetta 2, The Wonderful 101 in Zelda. Prihodnost 
je videti svetla že zdaj, a koša ubijalskih najav se gre 
nadejati poleti na sejmu E3, ko se bo wii U skoraj go- 
tovo srečal z naslednjima xboxom ter playstationom. 
Čakamo med mariovskim skakanjem, zombijskim 
mesarjenjem in počasnimi meniji. 


december 2012 


Nabor iger obeta tako otroške kot krvave, saj Nin- 
tendo meri na oba dela spektra. Na ploščkih stane- 
jo med 50 in 70 EUR, marsikako velikokalibrsko pa 
je moč kupiti v dolpotegljivi obliki, kjer pride kak 
evro več. Pri tem pazi na to, koliko shrambe imaš. 


smrekomor 2012 

Wii U je na voljo v treh paketih. Premium z 32 GB 
shrambo in igro Nintendo Land pride 360 evrov, ti- 
sti s špilom ZombiU in klasičnim joypadom pa 400. 
V primerjavi z xboxom 360 in PS3, ki staneta med 
200 in 300 evri, so to konkretne cene na rovaš no- 
vega hardvera in inovativnega kontrolerja. Pri teh 
verzijah prejmeš HDMI-kabel, polnilno posteljico za 
gamepad, podstavka za navpično postavitev konzo- 
le in wiijevo senzorsko paličico za zaznavanje pre- 
mikanja wiimota. Kaj pa je z napovedano 'naročni- 
no' na Nintendo Network pri tem paketu? Je ni, saj 
je NN sceloma brezplačen. Dobiš pildek, ki povrne 5 
evrov po skupni količini digitalnih nakupov v vred- 
nosti najmanj 62,5 evra. 

Osnovna izvedenka (basic pack) ima borih 8 GB 
shranjevalne omare in jo spremljata le HDMI-kabel 

in gamepad. Vzemi premijsko verzijo, zlasti zato, 
ker pri osnovni po namestitvi sistema za vsebino 
ostanejo le dobri trije gigabajti placa (pri 32 GB mo- 
delu dobrih 25 GB). Nintendo zaenkrat ne omogoča 
več računov na eni konzoli, niti izdelave varnostnih 
kopij. 


NNEN leli imaš gene na gamepad, ki ga nagibaš. 


Nintendo 


o kuloarjih, zlasti slovenskih, kroži glas, da so Nintendovi izdelki za 

otroke. Drži. Čudno je le, da to nekateri dojemajo kot slabo. Mar 

ne vedo, da se igrajo, pa če poganjajo Maria, Diabla ali najbolj rea- 

listično simulacijo letenja? Tej trdi drži ne bi škodilo nekaj sprošče- 
nosti in negovanja notranjega dečka ali deklice. Ter posluha za radoživo 
zabavo v samoti ali družbi, ki kljub čarobnosti in barvitosti ni trapasta. 
Najdeš jo v Nintendovi deželi. 


Od Linka do Luigija 


Špil, ki ga za polno ceno kupiš ločeno ali ga dobiš v enem od premijskih 
paketov z wiijem U, je zbirka v slogu Wii Sports in ducatov tovrstnih ko- 
lekcij za prvi wii. Kakor pritiče igri, ki se kiti z nazivom party game, je vsa- 
ko od dvanajstih tekmovanj hitro dojemljivo. 

Z miiji se podaš na fantazijska početja, ki temeljijo na Nintendovih bolj ali 
manj znanih franšizah. Od zgoraj gle- 


Pri dirkanju je ta 3D-prizor na televizorju in ga zreš ma- 


dano s futuristič- 
nim vozilom dirkaš po vijugasti stezi, kar namiguje na F-Zero ... v stran- 
skem risu z nagibanjem kontrolerja furaš voziček po Donkey Kongovih 
ploščadih, povezanih z lojtrami in strojniškimi kontrapcijami ... v srednje- 
veškem japonskem gradu prvoosebno lučaš šurikene v risankaste nindže, 
kakor si na NESU leta 1986. 

To so solerska početja, a najbolj fino je v družbi. Šest pripetljajev je zasno- 
vanih partijsko za do pet ljudi. Eni so sodelovalni. V Zelda: Battle Ouestu 
ima igralec z gamepadom lok in puščico za luknjanje pošastkov, medtem 
ko jih ostali mečevalsko odstranjujejo z wiimoti plus ... v Pikmin Adventu- 
re je eden glavar zelenjavastih alienčkov, ki jih pošilja naokoli tepst sovra- 
ge in tret okolico, medtem ko je drugi večji pikmin ... dočim Metroid Blast 
človeka z gamepadom postavi v letečo ladjo in wiimotarje na tla, da sku- 
paj sesuvajo robotsko armado. 

Drugi so tekmovalni. V Mario Chase do štirje ljudje z wiimoti po labirintu 
preganjajo petega, ki ima na gamepadu boljši pregled nad okolico ... v 
Luigi's Ghost Mansion gamepadovec prevzame vlogo duha, ki ga ostali 
lovijo ... v Animal Crossing: Sweet Day pa edinež z zaslonskim kontroler- 
jem nad zbiralce sladkarij pošilja stražarje. 


Kolikor vložiš, toliko dobiš 


Sliši se podobno Wii Sports, ki si ga brezplačno dobil zraven belega prise- 
kanca, in drugim kolekcijam miniigric z wiija. Vendar tokrat ne gre za oma- 
ro grižljajčkov. Vse podigre beležijo točke in naraščajo v težavnosti, dosti- 
krat po ločenih nivojih, ki jih ne manjka. Bolj kot se ubadaš, bolj dojemaš, 
da je večina precej globoka in dodelana. Za napredovanje moraš kmalu 
pokazati več kot le osnovno spretnost. Nindže se skrivajo in napadajo, 
Kongov koleselj je odvisen od dinamične fizike, dirkanje vpeljuje nove ovi- 
re ter zvišuje hitrost ... Precizni, odzivni nadzor ni nikdar problematičen. 

Nintendo Land sicer ni docela sprostitven izdelek, a na rovaš tega ohranja 
zanimivost na dolgi rok. Če bi na brzaka prišel skozi vse dogodke, bi 
plošček kmalu izvrgel. Tako pa se z gibkimi prsti, prožnimi možgani in me- 
rico vztrajnosti prebijaš vse više po lepo spe- 
ljani težavnostni krivulji. Sprva sem bil dvom- 
ljivec, čez dve uri sem že strmel v zaslon(a) in 
skušal religiozno doseči rekord. Nikdar mi ni 
bilo naporno in tečno, čeprav vse kategorije 


o ema 


wii wiUuo Nintendo 


[2 


Snetijev moto: "Če si srečen in ko srečo 
rad bi še delil z nekom, napiši ta opis." 

Brezdelna hoja po sučišču (hubu) se zdi kot izguba časa, a tu s se res počutiš kot v 
pravljični deželi. Zlasti ko bereš izjave ljudi v oblačkih. Spodaj sta dve od podiger: 
x levo Donkeyjeva fizikalno podprta vožnja kripe, desno šurikeniranje hecnih nindž. 

niso povsem enako posrečene. Čudil sem se denimo odločitvi, da bo ponavljanje plesnih 
gibov za robotom z gobicama striktno enoigralsko, saj bi bilo množično tancanje kul. 

Prav tako sem moral v nekaterih dogodkih zmerom od začetka. Na primer pri risanju poti s 
perescem po gamepadovem ekranu, da je Yoshi snedel vse sočivje, ter pri ustvarjanju vet- 
ra za pobiranje robe med balonarskim letom. Vendar sem to počel rade volje, kajti uril sem 
se in dosegal vse boljše izide. Žal jih nisem mogel primerjati s prijatelji na Nintendo Net- 
worku, temveč le z lokalnimi miiji. Takisto ni nobene oblike internetnega večigralstva. Je 
pa res, da je moč večino modusov igrati zaporedno, s podajanjem gamepada, tako da ne 
potrebuješ wiijeve šare, ki je za multiplayer sicer obvezna. 


Plac, kjer oživijo sanje 

Še bolj kot dogodki očara osrednji trg. Atrakcije lahko sprožaš iz menija, toda dosti bolj 
čarobno je, če vanje s svojim miijem vstopaš skozi neonske oboke, ki so v krogu razpore- 
jeni okrog velikega placa s stolpom na sredini. S skokom vanj v staromodni igrički, kjer 
od zgoraj spuščaš frnikolice proti dnu, pretvarjaš prislužene kovance v darila, ki jih nato 
odpiraš na placu. Iz njih skačejo kipci, ki spomnijo na uspehe, džuboksi, stikala za menja- 
vanje ure dneva in podobno. Naokoli čuhapuha vlakec, iz Miiversa pa vstopijo drugi miiji, 
ki gomazijo po trgu in v stripovskih oblačkih kažejo po- 
zdrave, pritožbe, narisane sličice ... 

Otrok bo v tej čudežni Nintendovi deželi vzradoščen - bo- 
disi pravi, bodisi tisti, ki živi v tebi. Zlasti slednji, če je se- 


Nintendo stradan čokolade, igric in pozornosti. 

AKGIJA 1-2 
VELJA NA SPODNJE DESTINACIJE: 


td 
eoyra elit 
Bratislava 50 eur" 
Budimpešta 65 eur' 
Praga 60 eur' 
Sarajevo 75 eur" 
Novi sad 100 eur" 
Azurna obala 65 eur" 


Moravske toplice 100 eur' 4 bag 4 


v 
o 

dia Cene označena z % je že preračunana na akcijo 1-2 in velja na osebo 

WU. // me'takcija 1-2 velja samo na določene hotele, v obdobju 07.12. — 17.12.2012 ali do zapolnitve prostih mest v akciji. 
h KskKateri hoteli so v akciji lahko preveriš na Pa m 

a. www.collegium.si 


bud 
m 

klavka vampirjev! Saj bi did it again!", ko jo potolčejo in mora od , 
I a akni novi heroini zadnje nadzorne točke, ki niso slabo razpo- 
j a MA mm VC l: , lovki na zombije rejene. Resno pa jo pogreje, ko ji pošastek 
ža Dober primer, kako trapasto se zna postaviti kamera. S strani in od za- vem, da ne boš prijavi "Let me fuck your father!" Tedaj raje, 
daj bi sedaj komot fasal čekane v pizdo. A lahko to rečem? No, sem že. zmogla dovolj hitro, ker si že ja berglah in nisi tam, kjer bo njena husgvarna faširala 
Goti DE KE TE PPEEJE KI: UM inkontinentna. Ta čirliderska mladenka meso in trla kosti. " 
x h ka ; je BritneyiSpears, preden je obula krokse, KA 
in ima hujše joške od Kim Kardashian. Pa V coni 


1 Ni hkrati izvira izvmodbine, ki se nenehno Boj, torej, ki sploh ni slab. Na nizki težav- 


ičitelja rahlo perverznega sivolasega suši  vojev prideš skozi v šestih urah z besnim, 
iz Japana. visceralno zadovoljujočim knofodrkom. Na 
Od tam je tudi glavni avtor te simpatične višji pa se je treba potruditi. Raznolike zom- 
 kaklofonične norosti, Goichi Suda aka Suda  bijaške hordice, med katerimi so ognjeviti, 
51, znan po Ne More Heroes in zadajanju  bombaški, rokerski in zastrupljevalni kada- 
- glavobolov psihiatrom. Le on si je lahko iz-  vri, da ne omenjam od mrtvih vstalih do- 
mislil telesno bolj in možgansko manj raz- mačih živali, ti s svojimi zanimivimi napa- 
z po PL € k košno inačico Ume Thurman, ki vihti mo-  dalnimi vzorci s teleščka hitro pobrijejo še 
ETER ENEM Na SA NE Mn RE Suho torko ter seslja lizike, za pasom pa nosi go- tistih zadnjih par kocin, če ne paziš. 
lice vse nasprotne usode ali z orožjem greš nad morje zla?" "Slednje!" vorečo betico svojega fanta. Občasno jo Ker nimaš bloka, se divje ogibaš in s tem 
natika na zombijska telesa, nakar mu z rit- iščeš ugoden položaj v prostoru, nakappro- 
mičnim skandiranjem "Five! Six! Seven!"  žiš kombinacije. Te z nadgradnjami statistik 
ukazuje, naj razsuje oviro na poti. Nekaj iz- vred kupuješ za nabrani denar v vmesnihg 
krivljeno feminističnega je na tem. trgovinah. Komboti, ki zajemajo brce, moč- 
zamahe in nizke rezljaje, niso zapleteni, 
je"pa treba vsaj od oka vedeti, kdaj kakega 
Femme fatale uporabiti in kako se lotiti določenih sovra- 
Preveč razmišljati vseeno ne velja, kajti ka- gov. Zlasti medšefov in glavarjev, kot sta 
darkoli se zdi, da zgodba namenoma pove- sovražnik žensk / pankroker Zed (naslov 
ličuje žensko moč in satirizira klišeje (poli- trofeje po njegovi smrti: "Zed's dead, baby, 
cisti krčevito branijo zgradbo, srednješolski  Zed's dead") in smrdljivi viking. Župani 
zombiji mislijo na fuk in učiteljski so kruti imajo več faz in jih ne boš porazil le z bes- 
do amena, Britney!! ...), hitro zavije v od- nim opletanjem z motorno žago ter strelnim 
% | NE ji lomljene vode po zgledu azijskih risank, ob orožjem, a obenem ne zahtevajo resne obi- 
Tu pred ognjenkoti branim velikansko torto s plinskimi jeklenkami. Ne katerih je običajen Evropejec zgolj začu- lice mozganja ter truda. Ravno prav so za- 
sprašuj. Drugače se potikam po srednji šoli, štadionu, katedrali ... den. Tudi sicer ima Chainsaw dosti animej-  guljeni, da malo frustrirajo in istočasno za- 
skih popadkov v obliki visokofrekvenčni bavajo. 
hihitanj in animacij na ostudno smao" 
ozadjih, v katerih Juliet serijsko odroblja ] x x 
glave gniležem. Ob tebi norim 
A po drugi strani je risankasti grafični slog Prav to velja za vso to striktno samotarsko 
malen, medtem ko se cukrasti ja- igro, ki bi lahko bila z nekaj posegi v temelj- 
ponski"gradniki stopijo v poplavi klasično ne elemente še dosti boljša. Zlasti moti ka- 
hollywoods cije. Za odvijanje je skrbel mera, ki se rada postavlja strašljivo slabo in 
eden od ta šnjih režiserjev z B-liste, ki jo je treba stalno miriti z desno gobico. Glo- 


se je izkazal z velikovsmisla za bombastič- bina definitivno ni taka kot pri prvakih žan- 
nost. Lollipop je resda povsem linearna tre- ra, če zaradi drugega ne, zaradi tega, ker je 
tjeosebna akcijada brez pustolovskih in mi-  ogibanje s kobilici podobnim skakanjem 


V) Jill 4/—- selnih vložkov, vendar z namenom: stalnim nekam preveč učinkovito. Zasnova pa je 
; e L Mrati). doziranjem razturaške akcije. Če, ravno ne hudo staromodna. Špil nima nobene želje 
4 ue | Tempo je stalno razgiban, se pa začno nekatera opravila pre- razstavljaš vstalih mrtvecev, se ogibaš lete- po inoviranju, marveč se valja v smešni za- 
) več ponavljati, denimo rezanje ovir z vsemogočno motorko. čim objektom in drvečim avtobusom, drsiš  pretiravanosti in meni, da njegove baže ak- 

7 po ograjah, poslušaš, kako ti hreščeča tru- cijski tobogan zadostuje za polno ceno. 
GRO) pelca napovedujejo pogibel, pospešuješ v  Mja, no. Čeprav so vdelane naprednejše te- 


globino zaslonov, rešuješ talce in nasploh: žavnosti, kupovanje robe (med drugim glas- 
uživaš v nenehnem rompompomu. Dopol-  be.in novih oblek), na skrita mesta posta- 
njujejo ga miniigre po zgledu Pac-Mana, vljene dobrote ter točkovni rekordi, ki jih s 
Elevator Actiona in drugih klasik, ki razgi- svetom primerjaš na internetnih lestvicah in 
bajo tempo in so kljub občasni napornosti so največji povod za vnovično igranje, mu 
povsem dobrodošle. do moje navdušenosti malo zmanjka. Goto- 
Dosti filmskosti udejanjiš s GTEjskim priti- vo pa Lizike ne prezri, če imaš rad zvrst in 
skanjem gumbov, kar nekaterim ne bo po- iščeš nekaj odbitega. Suda 51 v tem pogle- 
všeči. A celo največji ciniki bodo težko za- du nikdar ne razočara. 


nikali bazično privlačnost samo- 
"Hit me bahy one more time!" "Prav 
j ni do Blackouta?", zanima Snetija. 


zavestne mlade ženske, ki se vrti 
PS3 /X360  Grasshopper / Warner 


' sš ; £ Š —N. | v plesu smrti in prijavlja humorne 
m Julija je tako nabrita in emancipirana, da se ji ni problema zavrteti enovrstičnice tipa "You're already 
i na drogu za slačipunce. Kljub temu ne odvrže capic, capinka mala. MURI eu ae MI 

bada z nadnaravnimi zlobneži, in ima za nosti, morda tudi srednji skozi vseh šest ni- — 4 


., 


ad 


Trejdmarkovske prvin 


egende k tajnoagentski osnovi pristopijo izvir- 
no. Ne oprejo se na en film, niti si scenarija ne 
izmislijo, marveč napaberkujejo trenutke iz pe- 
tih bondijad: Goldfingerja, On Her Majesty's Se- 
cret Service, Licence to Kill, Moonrakerja in Die Anot- 
her Day. Najnovejši Skyfall, kjer sta pregon po Istan- 
bulu in stolpnica v Šanghaju, je dolpotegljiv s pri- 
loženo kodo ali plačilom. 
Ne le v njem, tudi v vseh ostalih nastopa poligonski 
Daniel Craig (glas ni pravi, je pa dober približek). Nič 
Conneryja, Moora, Daltona in Brosnana, le blond 
Bond, ki se po telefonu meni z Judi Dench kot M. A 
posodobitev, slična tisti v okrancljanem GoldenEye, 
se s tem ne konča. Eurocom so v novo dobo postavi- 
li tako dogodke kot okolja, od napada na Fort Knox v 
Goldfingerju do tragične smrti Bondove izvoljenke 
Tracy v OHMSS, ki jo namesto v starem avtu počijo v 
sodobnem aston martinu DB9. Uporabljaš današnja 
orožja z laserskimi namerilniki in nosiš dotikabilen 
mobilnik xperia. Čeprav manjka O, se je ta plat ust- 
varjalcem posrečila. 


PPK: Pokanje Patetičnih 
Kitajčkov 

Žal se jim je malokaj ostalega. Legends so prvooseb- 
na mešanica streljanja, skrivanja in vožnje, ki ima res- 
ne težave z vsemi temi prvinami. Proženje orožij, kot 
so walther, kalašnikovka AK-47, šotganka python in 
bazuka, je mestoma zabavno, a trpi za medlim vpli- 
vom krogel na telesa, mankom odsuna in pretirano 
natančnostjo na večjih razdaljah. Z brzostrelko in be- 
retto pokati oddaljene snajperje je pač hecno celo v 
arkadi. Bližnji nasprotniki, ki jih je malo vrst (azijski 
rokomavh, meksikanski srajčkar, vojak s čelado) in 
so zabiti kot klade, manko pameti ceneno nadomeš- 
čajo s številčnostjo. Naj bo Ernst Stavro Blofeld, Auric 

4 šu d 
občasnih dečev do eksplozivne akcije ter gedžetov, kakršna je xperia. A skupaj ne sedejo. 


Goldfinger ali Franz Sanchez, glavarji so obkroženi s 
stotinami podrepnikov, ki znajo predvsem stati ali teči 
proti tebi in odpošiljati metke. Zdi se, kot bi padel v 
Call of Duty, le da je streljanje bolj duhamorno. 
Včasih je tudi čudaško, saj se znajo nepridipravi ude- 
janjiti kar iz zraka, kot bi bili leta 1998. Temu ustrezno 
so nivoji linearni in zvečine ozko hodniški. Utopično je 
pričakovati, da bo igralec z veseljem znova šel oprav- 
ljat že narejene stopnje za višje ocene in iskal skrivno- 
sti v obliki map za opise zlobnežev. Nabiranje izku- 
šenj, ki jih porabiš za dokupovanje in krepitev oro- 
žarske opreme (dodatek minometa na cev in podob- 
no), pa je brez smisla, saj so pokalice docela odvrglji- 
ve ter zamenljive. 

Tako ali tako je postavljanje kraljičinega tajnega 
agenta v množično klanje neumnost. 007 je licenco za 
ubijanje v filmih res izkoriščal, a nikdar v tej meri. Tu 
se na polsposobne možice spravljaš z mitraljezom v 
helikopterju, od koder radiraš strelce in bazukaše v 
stavbah pod sabo, ter s telefonom oddaš elektroma- 
gnetni sunek, ki vrže v luft pol letališča. Šefom pri Ac- 
tivisionu so se taki ceneni prijemi zdeli dobra ideja za 
pospeševanje prodaje, izpadejo pa kot pospeševanje 
vsebine želodca na plano. 


Nisem pajek v temi 


Akceleriraš takisto z vozili, vendar je šoferstvo kumr- 
no. Od zadaj gledani beg z vanguishem po ledu pred 
zračno nevarnostjo v Umri kdaj drugič je žalostno v 
svoji omejenosti in brezzveznosti, dočim invalidno 
smučanje s polzenjem po snegu vstran in zaletava- 
njem v drevesa kliče peno na usta. 

Kaj pa tiholazništvo? Ni ravno Splinter Cell, še Metal 
Gear Solid ne. Včasih dobiš priložnost, da smrade od- 
straniš potihem. To storiš s skrivanjem za objekti, da- 
vljenjem od zadaj, pritajenim šusom v glavo ali naliv- 
nikom, ki vsebuje naboje za omamljanje, elektrokuci- 
jo in preusmerjanje pozornosti. Ker so patruljne poti 
sovragov kratke in jasne, kamere vidne na minizem- 
ljevidu, trupla pa lahko skrivaš, bi moralo biti početje 
zanimivo. Kje pa: tolovaji so živčni, zagledajo te na 


T 


"gobico potisneš ija, kjer se sovrag pusti odprtega. | 


petdeset metrov in ko so razdraženi, jih ne umiriš 
več. |tak jim hrošči omogočijo, da te najdejo v temi 
ali ustrelijo skozi zaklone. Zato je najlaže biti rambo. 
Nasrkaš le tedaj, ko te misija prisili, da ostaneš skrit. 


Zivi in pusti pri miru 

Če bi bilo streljanje intimnejše, skrivanje kvalitetnejše 
in vožnja vznemirljivejša, bi bile lahko Legende solid- 
ne. S tem se spogledujejo tedaj, ko ti dovolijo, da se 
greš agenta - z mobilnikom oprezaš za namigi, skeni- 
raš prstne odtise, vdiraš v trezorje in računalnike ... Ti 
detektivski oreščki, ki so včasih miselni, ko moraš 
pravilno obračati simbole, so dobra popestritev, ki 
sodi v kontekst. Zraven bi pasalo dvorjenje, saj je ro- 
mantika omejena na občasno srečevanje deklet na 
zabavah, čemur namesto drgnjenja rašpelj sledi hoj- 
ladri luknjanje barab. Vdelali bi še bolj interaktivno 
ter domiselno obračunavanje s šefi, ne da Oddjoba 
premagaš v animirani sekvenci ter Blofelda in Jawsa 
s kmečkim mlatenjem, pa bi bilo. A ni, tako kot ni 
spletnega večigralstva po zgledu Call of Duty (vdela- 
no je še tako na razdeljenem zaslonu za do štiri ljudi). 
Ima kar nekaj modusov, toda strežniki so prazni. Hja. 
Jutri nikoli ne umre. Bondovska skropucala pač. 


se odzove na "klic dolžnosti" 
njenega visočanstva. 


/PS3/ PC Eurocom / Activision 


vesto petdeset na uro pičim po razdrapani pri- 
mestni cesti. Moj spedenani lamborghini dia- 

blo SV - rumen, jasno - ruka kot ihtavo žrebe, 

jaz pa pazim, da ne bi delal prehitrih gibov z 
volanom. Kritičen je lahko že ovinek, kaj šele ... ta 
vagen pred mano, ki ga je ata na sončno nedeljo 
končno vzel iz garaže AAAA! Trznem in se komaj og- 
nem trku, a ko poravnam 1600-kilogramsko zverino 
s petsto konji, se zavem, da bom v ovinek priletel 
prehitro. Zarijem po travniku in čelno trčim v ograjo. 
Konec, fin, vege, reštart? Ah, kje. Namotam, stisnem 
plin do kraja in oddrvim po njivi, da bramorji skačejo 
na vse strani. Čez nekaj sekund sem že 

loči od sorodnega Test Drive Unlimiteda. Le pripelja- 
ti moramo do štarta dirke, ki je vedno označena tako 
na GPSu kot na velikem zemljevidu. 

Po robu se nam domala vedno postavlja sedem tek- 
mecev, za katere lahko pred vsakim dogodkom po- 
sebej določimo, kako zahtevni bodo. S tem in z izbiro 
pomagal, kot so ABS, sistem proti zdrsu gnanih koles 
in črta na tleh, ki opozarja na neprimerno hitrost, ne 
vplivamo na količino nabranih točk za eno od prvih 
treh mest, marveč na končni zaslužek. Točke rabijo 
za višanje statusa, s čimer odklepamo nove preizku- 
šnje. Te vključujejo krožne proge, furanje med nad- 
zornimi točkami, reli, izzivanje razrednega prvaka, 
pripetljaje, kot je tekma z letalom ter balonom, in na- 
biranje 


Po drugi strani pa Horizon kljub samohvali na škatli- 
ci, da vsebuje Forzino fiziko, ni na nivoju matične se- 
rije, kaj šele resnih simulacij tipa iRacing. Dosti ele- 
mentov je preprostejših, od zaviranja prek vožnje iz- 
ven asfalta, ki te ne stane smeri in hitrosti, do nesreč. 
Kmalu ugotoviš, da se avti po voznih lastnostih ne ra- 
zlikujejo toliko, kot bi se morali. Poškodbeni model je 
kozmetičen - odpade le kak odbijač ali se zguba po- 
krov motorja. Zato se lahko zaletavaš, kolikor te je 
volja. Lahkotnost načeloma sede, a omogoča ceneno 
jemanje ovinkov. Bodisi z butanjem v nasprotnike, 
bodisi tako, da prinoriš v zavoj, obrneš kolesa, bočno 
pribiješ v ogrado in gasiraš dalje. Pri tem nemalokrat 
izgubiš manj časa, kot če zaviraš in držiš linijo. 

Zaradi tega je Horizon manj resen celo od Test Drive 
Unlimiteda in NFS Shifta. Od slednjega je krepko 
manj vznemirljiv, saj so avti manj divji, prenašanje 
občutka brzine je slabše, ni zamegljevanja slike in ni 


Kot smo se od Forze navadili z kabin o fi e aani 
dd , ne animirane, inštrumenti delajo in roki suč ; š 
otrebuješ v H S ka alge h Jo in roki sučeta ter prestavljata. Man j i iči 
b JeŠ volana, čeprav je občutek z njim boljši. Ušesa ti bodo hvaležna zaradi sveže licenčne meji in peča RN 
Oič 


PLACE 8:2 | 


lad 


Levo je garaža z nastavkom štorije, kar oboje vidiš le na začetku in nato izpuhti. Na sredini pa osrednji razlog za glavobole v multiplayerju: zaletavanje. Štartna pozicija se 
dodeli naključno in moli, da nisi spredaj, ker te bo folk v prvi rajdi nasadil kot Jenno Jameson. Dodaten minus za večigralstvo je omejeno število dirk, ki se rotirajo. 


na cesti, kjer med fijakanjem do cilja med posluša- 
njem novodobnega rocka treščim še v nekaj enopros- 
torcev ter zbijem dva metra plotov. Mojemu avtu ni 
nič. Meni ni nič. Zabaval sem se, a dirka je bila precej 
neumna. Tako kot ves Forza Horizon. 


Južno od Rockyjev 


Prostodušni odvrtek Microsoftove zastavonošne dir- 
kaške serije Forza se ne odvija več le na zaprtih dirka- 
liščih, marveč poželenja vredne jeklene konjičke tišči- 
mo po odprtem svetu. Znajdemo se na dirkaškem fe- 
stivalu v napol izmišljeni državi Kolorado. Vozimo ta- 
ko po manjšem mestu (brez pešcev in semaforjev) 
kot med kmetijami, po gorskih cestah, mimo obdelo- 
valnih površin, ob reki, čez mostove, v kamnolomu, 
skozi predore. Najpomembneje je, da sta pod guma- 
mi tako asfalt kot makadam in da marsikdaj tekmuje- 
mo na ločenih, zaprtih dirkališčih, s čimer se Horizon 

keša na uličnih dirkah, kjer je udeležen promet. De- 
nar, ki ga ni na pretek, seveda trošimo za štirikolesni- 
ke (motociklov ni), ki jih lahko v urejevalniku štriha- 
mo in nalepkamo. 


Punčka za oboje 


Vtis med volaniziranjem je v redu. Soliden je občutek 
hitrosti, saj se pri dvesto plus ne pelješ kot po ledu, 
ampak začne avto vse bolj tresti. Prav tako ne gre za 
arkado, kajti igra do neke mere upošteva zakone fizi- 
ke, čeprav uporabiš vse bergle. Obešanje na plin ob 
odklonjenih prednjih kolesih bo pri močnejših strojih 
botrovalo sukanju na mestu, občutek teže je soliden in 
driftal ne boš tako, da boš obrnil nos v ovinek in ča- 
kal, da se bo rit zavihtela naokoli. Razen pri rallyju, na 
makadamu je to klasičen manever. Paziti moraš tudi 
na klančine in izbokline, ki te znajo pri pretiranem 
drvenju dvigniti v zrak in te celo preobrniti. 


pogleda iz čelade. Je nekaj mehankarije in nadevanja 
novih delov, a je bolj omejeno kot v tapravi Forzi in 
itak poudarja samodejno prirejanje z enim gumbom. 
Temu ustrezno so podatki ohrni - čudaške arbitrarne 
vrednosti tipa moč, hitrost in handling, ki nimajo do- 
sti zveze s tem, kako se avti dejansko obnašajo, ter 
kubatura, navor in slične temeljne samoumevnosti. 
Avtorji niso imeli jajc, da bi naredili orenk vznemirlji- 
vo arkado, istočasno pa niso hoteli opustiti Forzine 
hladne vzvišenosti. Posledica je izdelek, ki ne ve na- 
tanko, kaj bi bil. Ima nekaj od obeh svetov, vendar ne 
najboljšega. 


Premagal si prijatelja 

Bedno mi je, da moram igro skritizirati, saj sem se z 
njo pretežno zabaval in doživel hude trenutke. Neka- 
tere dirke eden na enega, ko skušaš računalniškega 
nasprotnika prehiteti in s tem dobiti njegov voz, so iz- 

vrstne. Čeprav se v reliju smejiš, ko vidiš, kako aven- 
tadorji in zonde šibajo po pesku enako kot impreza, 
je mešanje asfalta in makadama v istih dirkah kul. 
Pohvaliti gre nadalje to, kako so steze speljane. Sicer 
so zvečine nekam kratke, kot bi Horizon meril na 
grižljajčkasto zabavo za androidno generacijo, toda ri- 
tem ovinkov in ravnin je na nivoju. Se pozna, da so 
britanskim razvijalcem Playground Games, ki jih tvo- 
rijo veterani e-dirkanja, pomagali Turn 10. In navse- 
zadnje stalno tekmuješ. Čeprav premagaš umetno- 
pametne rivale, ti izvedenka NFSjevega Autologa ta- 
koj ponudi rezultate tvojih prijateljev in naključnežev z 
Xbox Liva. Končano preizkušnjo lahko ponavljaš in si 
s premaganjem frenda ali nekoga tretjega prislužiš ce- 
kin ter daljšega otepača. Prav tako so vsepovsod ra- 
darji, ki beležijo brzino in te rangirajo glede na znance, 
na obračun lahko izvzivaš posamične konkurente 
med prosto vožnjo, dočim je mogoče ustanoviti klub 
po zgledu Forze 4 za deljenje avtov in rekordov. 

Takisto se je moč udejstvovati v internetnem multi- 
playerju (razdeljenega zaslona ni). Je hiter in gladek 
ter ima načine glede na stopnjo znanja - za vsakda- 
nježe, napredne in mojstre, kjer imajo vsi enake avte. 
Poleg tega vsebuje manj običajne prijeme, kot sta za- 
letavanje v omejeni areni in prosto vozakanje. V sled- 
njem je mogoče družno opravljati co-op izzive, kjer 
skupaj furate od ene do druge točke ali skušate izpol- 
niti kvoto potez. Te se stalno beležijo tudi v samotar- 
stvu, od prehitevanj prek stranskih drsenj do vožnje v 
zavetrju, nakar dobivaš $ in ti raste spoštovanje. 


Prevelik zalogaj 


A naštevanje elementov je eno, njihova kakovost 
drugo. Omenjeno nabiranje spoštovanja je samo sebi 
namen, nalinijski multi pa ni brezšivno vdelan v iz- 
kušnjo, marveč je ločen, kar se ostro tepe s peskov- 
niško zasnovo. Ta je tako ali tako pokvečena, saj je 

vsepovsod polno neprebojnih ograj (to zlasti moti 
nad prepadi!), tako da vožnja čez drn in strn odpade. 
Vsa okolica pa je žalostno statična. Saj je farbovita in 
raznolika in se menjavata noč ter dan, a zdi se ti, da 
gledaš lepo, mrtvo sliko. Pri tem si obsojen na tride- 
set sličic v sekundi, kar je po šestdesetih iz osnovnih 
Forz konkretna pripomba. 

Težko se je znebiti vtisa, da je Horizontov koncept 
prezahteven za xboxov šest let stari hardver, saj ma- 
njkajo številne umevne prvine. Nikjer ni denimo poli- 
cistov, kar je ob stalnem kršenju cestnoprometnih 
predpisov ridikulozno in dodobra pripomore k temu, 
da postane svobodnjaško drvenje rutina. Ni dežja in 
realističnega ritja po zemlji, kaj šele snega. Manjka 
vsakršen avtomobilski fetišizem - bolide občuduješ le 
v trgovini, nakar si obsojen na njihove portrete in 
kratke animacije pred dirkami, saj nimaš garaže. To 
je ogromen, nezaslišan spregledek! 

Občutek festivala pa je sprva močan, z žurerskim 

Zlati 


Špil je pisan in radoživ, zato še tolikanj bolj motijo napake, ki se tičejo jedra. Ko vidiš, da je zadnja dirka daljša inačica ene od prej, nisi zadovoljen. Po koncu, ko do- 
biš 599XX, lahko greš opravljat neopravljeno. Recimo kratke izzive pri postojankah, s katerih končevanjem si nižaš ceno teleportiranja. Deset jurjev za eno, stari! 


uvodom, pleh pičkami, starim avtomehanikom in 
simpatično napovedovalko, ki flirta s tabo, nakar se 
čez nekaj ur porazgubi, ko padeš v kolotek novih in 
novih tekem, ki se začno pretirano ponavljati. Špil se 
v zadnji tretjini, ko zmanjka novih imenskih nasprot- 
nikov, pohvalnih izjav, dirkaške domišljije in stez, 
konkretno vleče. Čeprav je vrst dogodkov kar nekaj, 
jih ni zadosti (ni draga, drifta, nalog v slogu dostave iz 
TDU ...) za petnajst ur, kolikor traja 'kariera' na spo- 
dobni težavnosti. Naposled si namesto festivalskega 
konca s partyjem pod milim nebom, margarit in brh- 
ke napovedovalke deležen praznega niča! Iti 250 v 
diablu je resda vznemirljivo, toda na dolgi rok Hori- 
zontova razburljivost pošteno usahne. 

"Country roads, take me home" 
Snetijevih ušesih preglasi smeti 


xbox 360 Playground / Microsoft 360 Playground / Microsoft 


o se vname sveta vojna med lastniki xboxa 
360 in playstationa 3, beseda slejkoprej na- 
nese na to, kateri internetni servis je boljši, 
Xbox Live ali Playstation Network. Eden 
ključnih argumentov v tej debati je plačlji- 
vost večigralske komponente prvega (nekje med 30 
in 50 evri letno za zlati račun, odvisno od kraja na- 
kupa), ki je pri drugem zastonj. 

Toda od junija 2010, v Sloveniji od letošnjega avgu- 
sta, je moč tovrstne novce odšteti tudi Sonyju. S 
plačilom 50 evrov za eno leto ali 15 za tri mesece - 
opcija je direktna bremenitev kreditne kartice ali na- 
kup kode pri preprodajalcih - nadgradiš svoj običajni 
PSN-account v premijskega z nazivom Playstation 
Plus. To nima vpliva na daljinski multiplayer, ki v vsa- 
kem primeru ostaja brezplačen. PS.- se osredotoča na 
druge stvari: robo v PS Storu, preizkuse naslovov, av- 
tomatično pobiranje softvera s spleta, samodejno na- 
meščanje zaplat ter povezavo z oblakom. 


Igralske police 


Najbolj privlačna lastnost Plusa so konkretne akcije 
na digitalne edicije špilov, kar vključuje tako polne 
velike igre kot manjše in retro naslove za PS one. 
Brezplačna ponudba v Storu, ki ji pravijo 'Your Instant 
Game Collection' se zamenja oziroma dopolni vsak 
mesec in obsega okrog deset zelo različnih titul. Sep- 
tembra smo lahko Plusarji na trdi disk v PS3 med dru- 
gimi zastonj potegnili odlično kavbojko Red Dead Re- 
demption, novembra sta nas med ostalimi čakala 
Crysis 2 in Bulletstorm, od 5. decembra pa so zvezde 
ponudbe Batman: Arkham City, Vanguish in Limbo, 
ki bodo nadomestili Kryzo, Double Dragon Neon ter 
Scotta Pilgrima. Do Božiča pridejo še Knytt Under- 
ground za PS3, Big Sky Infinity za PS3 in vito ter Mor- 
tal Kombat za vito. 

Takisto si moreš omisliti nove ter stare špile z običaj- 
no do petnajstodstotnim popustom. Zdaj so to Saints 
Row 2, Tekken Tag Tournament 2 in Hell Yeah! Wrath 
of the Dead Rabbit. Določeni elementi so lastni Plusu, 
na primer dostop do beta testa Dusta 514, glasbeni 
servis Music Unlimited in razne grafične teme za 
XMB, a takih ekskluzivnosti ni veliko. 

Zadnja povezanost z nakupom iger so enourni preiz- 
kusi polnih špilov (Game Trials). Sem spadajo kon- 
kretni naslovi iz različnih obdobij, kot so Assassin's 
Creed: Brotherhood, Battlefield 3, Bioshock 2, Grand 
Theft Auto 4, Mass Effect 3 in NFS Hot Pursuit. Na 
disk potegneš poln špil, ki ga lahko igraš skupno eno 
uro. Če se kasneje odločiš za nakup, pri čemer zaen- 
krat ni popustov, lahko nadaljuješ od tam, kjer si 
končal, in obdržiš pridobljene trofeje. 

Sliši se super in povečini je. Vedeti pa je treba, da lah- 
ko plusarske naslove igraš le, dokler si naročnik. Ko 
se pogodba s PS« izteče, izgubiš pravico do njihovega 
zaganjanja. Prav tako je treba opozoriti, da ne moreš 
dolpotegniti iger, ki so bile del programa Plus, preden 
si sklenil naročnino nanj, in da če neke igre ne down- 
loadaš, preden jo v Storu zamenjajo, do nje kasneje 
ne boš več mogel. Z iztekom naročnine izgubiš do- 
stop tudi do shranjenih položajev in datotek z nasta- 
vitvami iz iger, ki si jih poslal v oblak. 


Sonce pod oblaki 


Je pa ta backup na oddaljeni strežnik, za kar imaš gi- 
gabajt prostora, nadvse dobrodošel. Zlasti če te muči 
preganjavica, da ti bo konzola crknila. To se dogaja, 
a če imaš položaje v cloudu, ti ni treba ne skrbeti, ne 
izvajati ročnih backupov, na katere tako kot jaz itak 
vedno pozabiš. 

Važen podatek je, da v oblak poleg nezaščitenih ro- 
majo tudi zaklenjene pozicije, ki jih sicer ne moreš 
spraviti nikamor. Teh ni tako malo, mednje pa sodijo 
tako hardcore, dolge, težke igre, kot so Demon's 
Souls, Bayonetta, Dark Souls ter Mass Effect 3. Edina 
omejitev je, da jih lahko iz oblaka potegneš samo en- 
krat na štiriindvajset ur. Ostale lahko naložiš takoj po 
tistem, ko priromajo v cloud, na vsakršno konzolo, 
kjer imaš račun PS Plus. Varen si torej ne glede na to, 
če se ti pokvari konzola ali disk. Formalno lahko shra- 
njeno dobiš nazaj do preteka šestih mesecev po pre- 
nehanju pogodbe. Ne romajo pa v odročno shrambo 
pozicije iz špilov za PSP in PS one ter minijev. 

Pozicije in nastavitve lahko v oblak pošiljaš na lastno 
pest, saj so dostopne v klasičnem meniju, ali to pre- 
pustiš avtomatiki. V XMBjevem meniju System Set- 
tings se po vklopu Plusa pojavi nova postavka Auto- 


.. popiše vtise, ki jih ima po nekaj mesecih rabe Sony- 
jevega naročniškega spletnega servisa Playstation Plus. 


matic Update. Tam v intervalih po dve uri določiš čas, 
ko dovoliš, da se PS3 vsak dan samodejno vklopi in 
opravi varnostno kopiranje, če je povezan z interne- 
tom. Tedaj bo konzola dolpotegnila in namestila tudi 
sistemske popravke in zaplate za špile, ki si jih po- 
gnal na njej, ter uskladila trofeje, o vsem pa te bo tek- 
stovno obvestila, ko jo boš naslednjič prižgal. Prak- 
tično, le na nek orwellovski način zna biti čudno, ko 
se bo PS3 samodejno zaganjal. 


Naf(j) živi 

Vrednost PS. v zameno za petdeset evrov na leto je 
docela odvisna od tvojih želja. Če ti seznam aktualnih 
brezplačnih iger, ki ga lahko preveriš z guglanjem 
'playstation plus', odgovarja, boš Plusa vesel. Če jih 
že imaš, se boš kremžil. Na splošno je ponudba pe- 
stra in kakovostna ter zadosti variira po zvrsteh in sta- 
rosti. Vse sicer ni nadmočno, kajti lista iger za enour- 
ne preizkuse je na splošno v redu, vendar ni divje 
vznemirljiva, popusti so zmerni, poseganje v retrona- 
slove za PS1 in PSP redko, demov (novi Devil May 
Cry) ter beta verzij pa je malo. Toda že varnostne ko- 
pije pozicij v oblaku so izvrstna lastnost. Sliši se kot 
nepotrebna drobnarija, a ko se je navadiš, se brez po- 
čutiš nelagodno. 

Morda zna tehtnico v Plusov prid prevesiti novembr- 
sko dospetje servisa na Sonyjevo ročno konzolo vita. 
Tu si deležen enakih dobrot kot na PS3, le da je nabor 
iger lasten živi. V kulskem zaganjalnem kompletu sta 
brezplačna zelo dobra filmska akcijska avantura Unc- 
harted: Golden Abyss in dirkalna ploščada Gravity 
Rush, dočim lahko s popustom ubodeš nadmočni Su- 
per Stardust Delta z razširitvijo Advanced Starfighter. 
V oblaku imaš za vitine fajle gigabajt prostora. Naj- 
boljše pa je, da ena naročnina velja za obe konzoli, 
dokler na obeh uporabljaš isti račun. Pri tem se veli- 
kost oblaka ne razdeli na pol, marveč imaš giga za 
PS3 in giga za vito. Radodarno. 

Ker je kriza v življenja mnogih letos zarezala še globje, je število družin in 
posameznikov, ki potrebujejo našo pomoč, še veliko večje. Zato se z akcijo "Lepo je 
deliti" ponovno obračamo na vse, ki ste jim po svojih močeh pripravljeni pomagati. 


Že z majhnim prispevkom lahko pomagate! 


Svoj prispevek lahko nakažete s plačilnim obrazcem UPN na TRR: 03100-1111112208, referenca 00-937037 
ali pa pošljete SMS s ključno besedo "SKUPAJ" (darujete 1 EUR) oziroma "SKUPAJ5" (darujete 5 EUR) na 1919. 


Hvala za dobrosrčnost v imenu vseh, s katerimi boste delili. Rdeči križ Slovenije 


Več informacij o akciji lahko najdete na www.rks.si/skupaj 
Telekom Slovenije, Simobil in Tušmobil se odrekajo vsem prihodkom iz naslova storitve SMS Donacija za Rdeči križ Slovenije. Uporabniki z SMS sporočilom donirate 1 EUR ali 5 EUR. 


Dead or Alive 5 


animiva bagatelca: ko so Team Ninja napove- 
dali, da kanijo v Dead or Alive 5 zmanjšati za 
serijo tradicionalno melonaste in mahedrajoče 
joške, se je od fanov tako usulo po njih, da so 
vsako misel na to takoj spravili v predal. 
Kar pomeni dvoje. Prvič, da ima serija Dead or Alive 
zadosti ljubiteljev, da se njihov glas sliši. In drugič, da 
se ustvarjalci zanašajo nanje - itak, saj jim režejo 
kruh. Ker pa oboževalci nočejo sprememb, je lo- 
gično, kakšna je petica: varno se oklepa preteklosti 
ter jo krasi z grafičnim spektaklom. 
Trirazsežni borilni sistem se je od sedem let stare štiri- 
ce komajda spremenil. Udarci prekinejo prijeme, pri- 
jemi porazijo prestrezanja, prestrezanja negirajo udar- 
ce. Bistvo so prestrezanja, counterji, ki nasprotnika 
kaznujejo, če jih uporabiš v pravem trenutku. Ker so 

V štorijalnem modusu zaporedoma prevzemaš vlo- 
ge različnih likov, 'misije' pa imajo tudi drugotne 
cilje, na primer zadaj pet udarcev z roko ali ritjo. 


MO 4 
etrti skok v prazgodovino je bil na plat- 
nu kar prebavljiv in radoživ, ko so Mani 
in druščina reševali zagato ob ločeva- 
nju kontinentov. Dogodivščina je zara- 
di gusarske tematike malce sličila na vzdušje 
Monkey Islanda. 
Zato je škoda, da spremljevalna igra od tega 
ne odnese skoraj ničesar. Od celinskih premi- 
kov in družinskih izzivov je ostal le spor med 
mamutovo bando in piratsko drhaljo, ki se 
udarita v desetih miniigrah. Te spomnijo na 
športnice iz raznoterih zbirk, pa tudi na minice 
iz zelo dobrih Disneyland Adventures za kinect 
(Joker 224, 82). Snov je pleistocenu primer- 
na: veliko je dričanja nizbrdo na dilcah ali kar 
po kosmati riti. Veveriček Praskež izgublja živ- 
ce ob mašenju razpok v ledeniku, lenivec Sid 
se gre curling z želvami, mamutska najstnica 
Breskvica pa luča kokosove orehe. Najslabše 
jo odnese tiger Diego, ki mora hrčkasto pre- 
skakovati ovire in treti zmrznjene plošče. 
Špil je izšel na praktično vseh platformah in 
čeprav sta omogočena tako tipkovnica kot 
plošček, je poudarjen mahalni nadzor. Na xbo- 
xu 360 se v tipično kinectovski maniri na- 
gibaš, poskakuješ in izteguješ roke. Toda kljub 
temu, da gibi niso preštevilni, shemi manjka 
natančnosti in zanesljivosti. Neredko skačeš 
na mestu kot kenguru ali se zviraš v jogastične 
položaje, pa se na zaslonu ne zgodi pričako- 
vano. Igranje z gumbi je lažje, vendar na račun 
primordialne zabave ob gibanju. Ob tem je špil 
načrtovan za dva igralca, vendar se morata v 
akcijo podajati izmenoma. Poleg te omejitve je 

štirih vrst oziroma višin, ni nujno, da boš z vsakim za- 
del. Posebej ker te zgrešena prestrezanja pustijo odpr- 
tega, da jih dobro kasiraš. Ekstra dobro! Kritični stuni 
onemogočajo blokade, kritični komboti omogočajo še 
daljša žongliranja, tu so kritični bursti, ki docela one- 
mogočijo obrambo, in vdelano je pošiljanje nasprotni- 
kov v lomljive dele ozadij, od koder nato med beton- 
skim pršcem strmoglavijo deset metrov v globino. No, 
realističnih poškodb ne pričakuj, saj je to tradicional- 
na arkada, kvečjemu umazane cote. 

Mislim, da je Team Ninja, v katerem ni več izvirnih 
avtorjev serije, z vsem tem pretiraval. Borbe so sicer 
adrenalinske, tehnično taktične in razturaške, ko se 
okrog tebe lomijo stene, mize in skale. Pohvalna je 
takisto podpora tako bojev eden na enega kot dva na 
dva, medtem ko trening ni za odmet. A napako je hu- 
do lahko narediti, saj se vse dogaja bliskovito. In ko 
jo storiš, te prefukajo kot merjasca, da je sočuten še 
v to smer nagnjeni Tekken, saj kompleksne, močne 
napade sproža že navaden knofodrk. 


Podoba je na nivoju, tako glede ozadij z bujnim rast- 
jem kot ospredij, kjer pod težo teles razpadajo ob- 
jekti. In jošk. Ne gre pozabiti na obilne joške. 


Kinect Ice Age 4 


01:50:000 


Na podoben način smo smučali že v ničkoliko zbirkah mi- 
niiger. To zmore vsaka stara mama, celo Sidova. 


Streljanje kokosov v tarče je s kinectom težavno, saj ma- 
njka občutek globine. Tudi pravega smisla nima. 


Pripombe se tu ne končajo. Karam reven nabor ti- 
pičnih modusov (avtomatno zaporedje, survival, time 
attack, spletno nerangirano in rangirano udejstvova- 
nje), veliko duhamornih ozadij, štorijalni način z res 
butasto pripovedjo, ne preveč gladko spletno pove- 
zovanje, nezasluženo polno ceno 60 evrov in manko 
občutka teže udarcev. Ni po naključju pol rostra bab, 
saj se ti zdi, da talaš nežne klofutice. Morebiti so tudi 
zato internetni strežniki pretežno opusteli. 

Med 23 liki sta dva v redu nova, tekvandojec Rig in 
MMAjka Riga, ter Akira, Pai in Sarah iz VF5. A Dead 
or Alive 5 je med novejšimi 3D-pretepalkami v ozad- 
ju. Najboljši je Virtua Fighter 5 Final Showdown, sle- 
dita Tekken Tag Tournament 2 in Soul Calibur V, šele 
potem pridejo te joške do Koroške. 


Sneti s trdim znova obišče svoj ha- 
rem prsatih nindž. Pogrešale so ga. 


PS3 / xbox 360 


DJ pene 


Tecmo Koei 


| Ra. 
a % ME 
Ko treniraš z umetnim nasprotnikom, lahko nasta- 
viš mnogo parametrov, od njegovih odzivov prek 
vidnih vnosov do simuliranega spletnega zamika. 


Praskeževa gimnastika je atraktivna, čeprav ubo- 
žec nima možnosti. Glede na vse kataklizme, ki so 
jih zakuhali, bi morali želode prepovedati. 


vsebine tudi sicer malo. Ob prostem igranju je na- 
vržen le zgodbovni modus za puščavnika. Ta brez po- 
sebne elegance štepa eno minico za drugo, kar izpa- 
de rahitično in razdrobljeno. 

Glede na filmsko motiviko bi lahko špilu namenili 
mnogo več vsebine, od hecnih otoških pečinarjev do 
pokuka v morjeplovstvo in geologijo. Na vsak način 
bi ga bilo treba okrepiti v vseh pogledih, kajti tako 
oskubljen ne bo za več kot uro prepričal niti otrok. 
Disneyland je kljub preprostim igričkam uspel zaradi 
bogatega parka, življenjskosti in luštnih dodatkov. 
Arktične igre nimajo te ozadne podpore, zato trideset 
evrov raje vložite kam drugam. 


Navi drsa in upa, da je ne bo spod- 
neslo v tektonsko prelomnico. 


xbox 360 / PS3 /wii/PC  Activision 


Ie 

Just Dance 


o se leto obrača, se žurke kar vrstijo. Zato se 
ogromno pleše in če je vaš podij dnevna soba, 
je Just Dance prava stvar. Ta Ubisoftova 
uspešnica je densoigre sunila med zvezde in 
boke šejka že tretje leto. Na wiiju je za akcijo dovolj 
daljinec, dočim se xbox 360 in PS3 pridružujeta s ki- 
nectom oziroma movom. 
Igralna zamisel ne glede na platformo ostaja enaka: 
slediti zviranju plesalca na zaslonu, da dobivaš točke, 
smešno izgledaš in se imaš fino. Komadi uletavajo z 
vseh vetrov in časov, splošno vodilo pa je radoživost. 
Call Me Maybe, Asereje in žgolenje Justina Biebra 
dvignejo na noge, kot bi mignil. Zraven je repertoar 
pogosto srečanih zimzelenk, kot so Man Eater Nelly 
Furtado, Rihanna z Marelo in Disturbio ter Rick Astley 


Asereje je vesela, poletna poskakulja za dve mični 
gospodični. Kar težko je verjeti, da je komadič špan- 
ske grupice Las Ketehup star že deset let. 


Z grupnim šovdensom lahko podoživite občutje 
Spajsic ali fantovskih bendov iz devetdesetih. Sko- 
da, da je zraven preveč neznanega kiča iz naftalina. 


s saj veste čim. Dodatne pesmi so spletno naprodaj 
po tri evre in jahalna norija zapoveduje, da se takoj 
zapodiš najmanj po Psyjev Gangnam Style, če ne še 
Katy Perry s Part of Me. 

Kot se zagre, je akcija odpuljena, saj med tancanjem 
uletava vse živo, od ananasov do Godzile, rokobor- 
cev, zapornikov in severnega sija. Zdaj je več odklen- 
ljive vsebine, manko katere smo seriji večkrat očitali. 
Vsaka dejavnost prinaša točke žmohta (mojo), te pa 
dodatne koreografije in načine igranja, kot so non- 
stop miks, dvoboji in izboljšave v telovadnici za kur- 
jenje kalorij. 

Nagradnih pik pade toliko več, kolikor igralcev se 
poti, zato je družabništvo lepo nagrajeno. Sočasno se 
lahko pred tevejem prerivajo štirje. Poleg duetov so 
nekaj štiklcev predvideli za raznolike četvorke, reci- 
mo priredbo Oops | Did it Again. Določene pesmi pri- 
našajo dvojne točke, s čimer špil spodbuja k preiz- 
kušanju vseh komadov, da se ne zatakneš le pri res 


znanih. Ob tem ima vsaka izmed štiridesetih pesmi 
lasten nabor dosežkov, ki bodo kompletiste konkret- 
no zaposlili. 

Kljub tem sladkostim pa je ponudba še vedno preveč 
osnovna. Želela bi si možnosti krajšega predvajanja, 
menjave v venčkih in več prikazanih podatkov med 
plesom. Wiijeva natančnost kljub motionplusu ostaja 
borna. Lahko bi recimo vključili možnost držanja 
dveh daljincev, da bi sistem spremljal obe roki. Je pa 
wii U dobil zanimivo opcijo, ki bo posebej všeč tistim, 
ki sami ne plešejo in raje opazujejo. Taki lahko po- 
grabijo Ujev gamepad in z dotikabilnim zaslončkom 
sproti prilagajajo koreografijo, da vsa soba tanca, ka- 
kor oni žvižgajo! 


Navi maha, skače, miga z rito, butne 
mizo in pade na kremšnito. 


wii wii (U) /X360 /PS3 8 Ubisoft /X360 / PS3 

Ubisoft 


Gangnam Style je tako odpuljena bedastoča, kot bi 
ga pisali posebej za Just Dance. Skoraj bi se spo- 
dobilo, da bi dolpoteg ponudili zastonj! 

Igre za: računalnik: igralne konzole: prenosne konzole - igralni pripomočki in ostale dobrote 


» dostavlja brezplačno pri nakupih nad 30€ 

» naročila do 16:00 ure odpošlje še isti dan 

» tudi na Facebooku, kjer vsak teden nagradni kviz z eno, 
» ali več igrami za nagrado 


KONZOLE OSTALO 
XCOM: Enemy Unknown 30,00 € Zombi U (Wii U) 54,00 € MadCatz G.LJ.DEE. 3 gaming surface 14,00€ 
Mass Effect 3 18,00€ Darksiders ll (Wii U) 45,00€ MadCatz G.LJ.DE. 7 gaming surface 36,00€ 
Battlefield 3: Aftermath 14,00 € COD: Black Ops Dedass. (psv) 45,00€ Cyborg R.A.T. 5 gaming mouse 63,00€ 
Diablo IH 45,00 € Assassin's Creed Liberation (psv) 45,00 € X52 Pro Flight System 175,00 € 
WOW: Mists of Pandaria 25,00 € Rocksmith Guitar Bundle (x360) 145,00 € PS3 Dual Shock 3 Wireless Contr. 50,00 € 
World of Warcraft Game Card 25,50 € Little Big Planet: Karting (ps3) — 54,00€ MadCatz GamePad'" (x360) 20,00 € 

JOE DANGER 2: THE MOVIE 


podžanru od strani gledanih spretnostnih mo- 
V: imajo nekateri farbovitega, lahkosrčne- 
ga Joa Dangerja raje od sorodnih Trials. V obeh 
je treba s premagovanjem ovir priti do konca. Ampak 
Trials so bolj čista, mopedistična izkušnja, dočim Joe 
Danger pridružuje več drugih elementov. 
Zlasti v dvojki, kupljivi v playstationovi in xboxovi in- 
ternetni trgovini, kjer je vsak od tematskih sklopov ni- 
vojev ubran na določeno filmsko vižo. V eni si neus- 
trašen pustolovec v slogu Indiane Jonesa, v drugi 
bondovsko smučaš, spet v tretji sredi gostega prome- 
ta zasleduješ roparje. Tu nadzoruješ motocikel, dru- 
god rudniški voziček, kmalu si oprtaš raketni nahrbt- 
nik in se ogibaš robotom z laserskimi glavami. 


€ Bondovski snežni nivo je v inačicah za obe kon- 
zoli. Ima pa tista za PS3 malo več vsebine. 


Pri početju ni treba imeti nič slabših refleksov in nič 
manj vztrajnosti kot v zahtevnem Trials Evolution (Jo- 
ker 226, 87), zadnjem delu proslavljene finske serije 
za xbox 360. Kar nekaj obojega terja že osnovno pre- 
bitje skozi nivoje, kaj šele, če bi rad pobral vse zvezdi- 
ce ter s časovno odliko dobil status profesionalca. Ta- 
ko ali tako je igra najboljša, ko ti v hitrih zaporedjih 
meče na pot prepreke, pred katerimi skačeš, počepaš 
in odvijaš vstran, okrog tebe pa vse leti v luft kot v ri- 
sanki. Med daljšimi skoki za dodatne točke izvajaš fi- 
gure, čeprav je ta sistem manj dodelan kot v Trials. 
Je pa res, da so Hello Games z raztegovanjem ovojni- 
ce pretiravali. Enica, ki smo ji v Jokerju 204 dali 90, 
je bila tematsko in igralno bolj enotna. Dvojka je pre- 
več zaljubljena v jetpack in cilje v slogu deaktiviranja 
raket, ki jih fizikalni model komaj še uspe obdržati v 
dometu prebavljivega. Namesto tropa vozil, ki se po 
šoferiranju prav nič ne razlikujejo, in komaj še smisel- 
nih zajebanih dodatnih stopenj s tečnim enokolesom 
bi bilo bolje, če bi poskrbeli za spletno večigralstvo 
(prisotno je kavčno za do štiri ljudi) oziroma za še kak 
normalen nivo. Pa čeprav bi Joe Danger po zgledu 
Jeznih tičev odrajžal v vesolje. Sneti 

Hello Games e PS3 / xbox 360 e 15 EUR 


O Debelušnež jetpack uporablja neproporcionalno 
velik del igre, kar zna biti kamen spotike. Preveč 
premakne fokus z motociklov in drugih vozil. 


THE UNFINISHED SWAN 


ony postaja kralj 'umetniških' iger - takih, kjer v 
S ospredju nista spektakel in preizkušanje spret- 

nosti, temveč melanholična, premišljevalna iz- 
kušnja. Na PS3 je kar nekaj takih nenavadnih izdel- 
kov, na primer Journey (Joker 224, 90), koder se 
sprehajaš po krasnih prizoriščih, plavaš po zraku, se 
ogibaš straškotom ... Igralno nič težkega, toda joypad 
odložiš zamišljen in poln čudovitosti. 
Unfinished Swan, ki ga kupiš v Playstation Storu, 
brenka na podobno struno. Gledamo skozi oči dečka 
Monroa, ki ga po smrti matere slikarke vtaknejo v si- 
rotišnico. Iz nje ga popelje labod z zadnjega materine- 
ga platna in Monroe mu sledi v pravljični svet, kjer se 
sreča s kraljem (glas Terryja Gilliama). Ob okostnjaš- 
ki zgodbi si poanto bolj ali manj zamisliš sam. Po mo- 
jem gre za izgradnjo osebnosti otroka, ki so ga starši 
zapustili nedokončanega in neopremljenega, zato 
mora skozi fantazijo prezgodaj odrasti. 


€ Labodovi zlati koraki te kot v kaki pravljici vodi- 
jo do iskanja fantkovega sebe. Nasilja je v igri bo- 
re malo, le na eni stopnji junaček ogroža druge. 


V skladu s tematiko nedokončanosti je spočetka 3D- 
okolica le oko izdirajoča belina. A ko začnemo vanjo 
metati packe črnila, se izoblikuje. Ugledamo stezo, 
hišo, plot, ribnik, lokvanje, krastače, kipe, lestve ... 
Tedaj vzamemo pot pod noge in sproti slikamo svet. 
Sem in tja se pojavijo zlate labodove stopinje, vendar 
bi itak šli tja, kamor vodijo, saj so nivoji linearni. 

Poti dalje si ne utiramo s streljanjem in tepežem, saj 
nas ne napadajo monstrumi (par redkih, kot je žužel- 
ka v temi, je bolj za vzdušje), marveč z razkrivanjem 
okolja in reševanjem kraljevih ugank. Včasih je treba 
najti pot skozi labirint, drugič se ubadati s fiziko po 
zgledu Portala, tretjič se znajdemo v sliki, kjer dimen- 
zije niso to, kar se zdijo, četrtič se trudimo najti dobro 
skrite balone. Ob mozganju si bržda ne boš izrabil si- 
vih celic, z levo roko pa tudi ne boš prišel skoznje. 
To ni hitra, pisana, židana igrica za zabijat čas, mar- 
več samotna, zaradi dolgo trajajoče črnobelosti in 
otožne glasbe žalobna povest o otroškem iskanju se- 


ČO slog je nekaj posebnega, še bolj pa je vzdušno 
igranje z liziko move. Ker zaradi zasanjanosti ni 
naglih gibov in headshotov, zamik ne igra vloge. 


be v igralni obliki. S štirimi, petimi urami je dokaj 
kratka, prehitro menjava pristope, da bi kakega od 
njih dodobra razdelala, konec se zdi nekam odrezan 
in lučanje črnila s stalnim drezanjem gumba je napor- 
no, dokler ne odkriješ boljših načinov. A standardna 
merila niso najbolj primerna. Važnejši je občutek, ki 
ga pričara. Kot bi sam z deko pokrit čital Gradnikovo, 
nemara Menartovo poezijo, ki je srečala Alico v ču- 
dežni deželi. Sneti 

Sony e PS3 e 13 EUR 


R.A.W. 


kcijske frpjke niso raznolike, saj se jih večina 
As. po Diablu. Realms of Ancient War pa 

črpa iz staroste Baldur's Gate: Dark Alliance in 
novejšega Dungeon Hunterja, kjer smo junaka name- 
sto s klikanjem usmerjali bolj neposredno, z joypa- 
dom. Točno to počnemo v špilu, ki nas postavi v tip- 
ske škornje bojevnika, coprnika ali zmikavta. Prično 
vsak na svojem koncu, in raziskujejo, od kod se je 
vzela horda nemrtvih nestvorov. To jih privede do sta- 
rodavnega kralja, čigar duh se naseli v junaka in mu 
da zmožnost nadzora določenih pošasti. 
Izbranca gledaš iz fiksne ptičje perspektive, smrt pa 
trosiš z napadoma, ki ju izbereš iz preprostega dreve- 
sa veščin, lastnega vsakemu liku. Oba imata nadgra- 
jeno različico, ki jo dosežeš z daljšim pritiskom na 
gumb in kuri mano. Ta je važna za vse tri službe, a ti 
za to ni treba skrbeti, saj se osnovne statistike lika 
zvišujejo samodejno. Podobno enostavna in žanrsko 
tipična je armada, ki ti stoji nasproti. Po gozdu se 
ubadaš s pajki in volkovi, po kriptah strašijo pajki in 
duhovi, v rudnikih pa zombijski škratje, ki jim na po- 
moč priskoči kak ork. Šefi so žal le povečane različice 
navadnežev in podležejo taktiki 'udri i beži'. 
Če te pokončajo, uvidiš, da je oživljanje problem, saj 
kuri posebne kamne. Nadzorne točke so razporejene 
na gosto, kar ob hodniških, premočrtnih nivojih godi. 
A ko gramoza zmanjka, je igre konec. Brezzvezna re- 
šitev. Podobno lojzast je inventar, kjer kup orožij in 
cunjic označuje le nekaj različnih imen brez smisla. 
Tudi sodelovalni način za dva kazi napaka. Je do ne- 
ke mere zabaven, a dogajanje vedno poteka v okviru 
istega zaslona, podatki o soigralčevi opremi pa se ne 
shranjujejo. Ko z igranjem nehaš, gre ves kameradov 
lik po gobe. 
Realms of Ancient War ni zanič, je pa do obisti pov- 
prečen. Kot vedno v ječah masovno kolješ nezapom- 
nljive sovražnike, sposobnost obsedanja nekaterih pa 
je v taktičnem smislu neizkoriščena. Bled je celo na 
konzoli, kjer igra v PS Storu in XBLA stane 10 evrov, 
kaj šele na računalniku (Steam, 15 EUR), kjer vlada- 
ta Torehlight 2 in Diablo Ill. Guattro 
Focus Interactive e X360 / PS3/ PC e 10 EUR 


S Akcija v R.A.W. je čisto spodobna, mu pa manjka 
kakršnekoli dodatne začimbe. Kot bi ti v restavraciji 
servirali solato brez preliva. 

da v svoji standardni obliki dejansko potrebujejo 

velik zaslon. Morda so njihovi odvrtki na ročnih 
sistemih kilavi iz tega razloga, naj govorimo o Blood- 
lines za PSP (J197, 45) ali Altair's Chronicles (J176, 
50) oziroma Discovery (J198, 60) za DS. Ali pa gre 
za manj vloženega dela in talenta? Povprečni Libera- 
tion za vito kaže, da je krivo oboje. 


C reedi so tako široke, obsežne in veličastne igre, 


Aveline se lahko preobleče v damo, ki lahko vsto- 
pi skozi glavna vrata, namesto da bi se plazila čez 
ograjo. Zal ta gvantna mehanika ni prav izkoriščena. 


Propagandne alineje so impresivne, saj dobimo pol- 
nokrvno inačico Ašašina 3 v doslej nevidenem oko- 
lišu. V 18. stoletju se preselimo v topli New Orleans z 
okolico in prevzamemo nadzor nad ašašinko Aveline 
de Grandpre, prvo junakinjo v seriji, ki je za nameček 
mulatka in se ne gre vloge seks simbola. Zaradi vitine 
moči in istega pogona AnvilNext kot na PS3 svobod- 
no vandramo naokoli, pobijamo sovražnike, opravlja- 
mo glavne in stranske misije, služimo denar, si 
omišljamo boljšo opremo, plezamo, plavamo, sprem- 
ljamo zgodbo z vmesnimi animacijami in govorom ... 
Da, Liberation je s tehničnega stališča orenk, več kot 
ducat ur dolg Ašašin. Med orožji ne najdemo le stan- 
dardnih rezil, mušket in dimnih bomb, marveč tudi tu- 
lec za pihanje strupenih puščic. Po močvari se pre- 
važamo s kanujem in se v kratkih OTE-sekvencah 
borimo z aligatorji, ki jim krademo jajca, na ulicah pa 
za zniževanje sumljivosti koljemo priče svojih umo- 
rov, trgamo z zidov tiralice ter po babje šarmiramo 
stražarje. Avelinina ženskost se nadalje kaže v tem, 
da se lahko preoblači v več gvantov, ki ji dajo do- 
ločene prednosti in slabosti. 

Pomembna feministična razlika glede na AC3 je taki- 
sto, da je več poudarka na skritosti. Dočim je Connor 
Kenway rad rambo, misije od Aveline večkrat zahte- 
vajo, naj ostane skrita. Naj bo z zadrževanjem diha 
pod gladino, vzpenjanjem na sekvoje ali zastruplja- 
njem z razdalje. To spoštovanje pravega duha serije, 
ki se vrača v njene zgodnje dni, je pohvalno. 


Plezanje po drevju je v skladu z Assassinom 3 za 
PS3. To vključuje občasne nerodnosti pri izbiri na- 
slednje veje za skok čez aligatorjev polno vodo. 

V močvirju preživiš dobršen del igre in škoda, da 
ga ob vitinih zmogljivostih ustvarjalci niso bolje izko- 
ristili. Večinoma je to nezanimiva muljasta pušča. 


Žal pa je igra pri tem polovičarska, saj junakinji ne da 
dosti orodij, da bi ostala prikrita. Nimaš možnosti, da 
bi se skrival v sencah, se stiskal k tlom v podrastju ali 
nastavljal pasti, kaj šele, da bi imel na razpolago kake 
vudujsko-kreolske izvirnosti. Če misija od tebe izrec- 
no ne zahteva, da te ne odkrijejo, pri čemer ti zna kot 
vedno zavdati tipična nerodnost lika, je še vedno laže 
skočiti v sredo sovražnikov in jih poklati z znanim sis- 
temom napada in prestrezanja. To je manjši problem 
kot v trojki, saj se tolovajev zbere opazno manj. 

To pa ni edina pustost v primerjavi z veliko sestro. 
New Orleans je neočarljiva zbloja lesenih bajt in rjavih 
ulic brez zgodovinskih posebnosti. Močvirje pa je veli- 
ka, toda nerazgibana zaplata vode, trsja in drevja, 
kjer se dogaja bore malo. Pozabi na lov, prodajo kož 
in gradnjo koč - to skuša neuspešno nadomestiti 
Avelinino sodelovanje v očetovem trgovskem imperi- 
ju. Stranskih zadolžitev je konkretno manj kot v AC3, 
misije pa so sicer obsežne, a velikokrat narejene tako, 
da te pošiljajo od Poncija do Pilata. Tako ali tako je 
njihov dizajn opazno slabši kot na velikem sistemu, 
kar gre pripisati avtorstvu Ubijevega ne tako podko- 
vanega bolgarskega studia. 

Detajlov, ki razkrivajo večji amaterizem, je še dosti, 
od nespretnega govora prek nezanesljive gladkosti do 
kupa pokvečenih animacij, čudnih dogodkov in hitrih 
preskokov. Sem navsezadnje sodi zgodba, ki se po 
obetavnem začetku izkaže za bledo in po moralni pla- 
ti otročjo, z lepenkastimi liki tako na templjarski kot 
ašašinski strani. Med njimi je sama Aveline, ki ji vme- 
sno srečanje s Connorjem prav nič ne pomaga, da bi 
bila zanimiva, prava oseba. Za nameček manjka en- 
ciklopedija in zgodovinske povezave so medle. 
Liberation vseeno nudi dosti ur igranja, med drugim v 
svojstvenem nalinijskem multiplayerju, kjer v mesta 
široma sveta pošiljaš morilce v obliki kart in skušaš s 
tem koristiti svoji strani - ubijalski ali templjarski, ki 
jih predstavlja korporacija Abstergo. Ta je hkrati od- 
govorna, da ni navezave na Desmonda. A tako samo- 
tarstvo kot spletnost sta impresivni zlasti po postav- 
kah - ko se ju orenk lotiš, pa se izkažeta le za zadovo- 
ljiva. To za Creed ni dovolj. 63 Smeti 

Ubisoft e vita 


Stražarje je moč očarati s spogledovanjem in se s 
prijemom za metlo skriti med babe, ki pometajo. Fe- 
ministke bi imele na rovaš Liberationa kaj povedati. 


odvrtkom serije Call of Duty obljubil 'prvovrstno 

izkušnjo v dlani', je bil veličasten. Vem, ker sem 
bil tam. A sledil je hladen tuš, ko sem izvedel, da Dec- 
lassified delajo specialisti za sranje Nihilistic. Ti so se 
z Burning Skies za vito (Joker 227, 40) že podelali na 
serijo z renomejem, Resistance. 
Namesto kampanje dobimo niz desetih kratkih misij, 
oprtih na dokumente o operacijah med Black Ops 1 
in 2. A problem ni v tem, da je razdrobljena zgodba 
privlečena za lase, niti v arkadno hitrem prvooseb- 
nem streljanju, marveč v zanikrnih odpravah. Vpet si 
v ozke hodnike in le malo večja skladišča, kjer te re- 
šetajo teroristične barabe s pametjo križanca med 
space invaderjem in lemingom. Da ne bi mislil, da 
lahko v nalogi, kjer dobiš pištolo z dušilnikom, prideš 
skozi previdno in skrito - sproži en sam strel in vsi bo- 
do prileteli nadte. Takisto ne moreš kaj tičati v zaklo- 
nu, saj te od tam še veliko pogosteje kot v Blops po- 
dijo granate. Zato divje letaš okoli, serijsko menjavaš 
kritja in upaš, da boš s ciljanjem čez merek, ki avto- 
matično vzame na muho tolovaja, preživel. Ter da ti 
ne bo zavdal kak hrošč, ki jih ne manjka. Ne sodi pa 
med hrošče posiljena raba vitinih edistvenosti. Bom- 
be recimo mečeš nazaj z dotikanjem zaslona, med- 
tem ko dih pri snajpanju zadržuješ s tiščanjem zadnje 
ploščice. Oboje je moteče. 


| BE ko so na Gamescomu s temle vitinim 


Lepa slikica, a je založnikova (igra izklopi greba- 
nje shotov) in ne odslikava podobe špila. Ne pričakuj 
ne robotskega raztura iz Blops 2, ne fine zabave. 


Da se ja ne bi sprostil, te pri iskanju dokazov, na- 
meščanju bomb in bežanjih rad priganja čas. Če se 
ura izteče ali umreš zaradi česa drugega, odfrčiš nazaj 
na začetek misije in jovo na novo. Epizodniška nara- 
va je prenosni konzoli sicer pisana na kožo, toda ne 
ob duhamornosti in neumnosti misij. Daleč smo od 
pazljive strukture Infinity Warda in Treyarcha ter film- 
skega spektakla. Pa vrednosti za denar, kajti deset 
misij mi je vzelo uro in pol. Čeprav bi se lahko šel na- 
zaj trudit za boljšo oceno, mi je bilo do tega toliko kot 
do vtikanja vite v orifike. 

Če je samotarstvo truplo, s čimer mislim tudi na na- 
čin hunters, kjer odstranjuješ valove sovragov, je 
multiplayer zombi. Miga, ne bi pa ga imel doma. 
Zgleduje se bo Black Ops z nabiranjem izkušenj, po- 
klici, perki, killstreaki in petimi znanimi načini udej- 
stvovanja (navadni in moštveni deathmatch, kill con- 
firmed, drop zone, team tactical). Podpira osem ljudi, 
ki jih razporedi v dve moštvi in jih pošilja na šest kart. 
A prizorišča so slaba, akcija pa kvečjemu standardna, 
ko deluje, ter dolgočasna in hroščata, ko ne. Zaplato 
za izboljšano povezovanje, ki še vedno ni zanesljivo, 
so recimo izdali krepko po izidu. Kljub vsemu si drzne 
založnik za ta kos govna računati 45 evrov. 25 Sneti 
Activision e vita 

SAFETY NOT GUARANTEED 


arnost ni zagotovljena. Sploh če si mlad, z 
V ugašajočimi ambicijami in nejasno perspektivo. 

Taka je Darius (Aubrey Plaza), ki se kot priprav- 
nica dolgočasi v uredništvu neke revije. Posebej bed- 
nega jutra pa na sestanku pade ideja, da bi raziskali 
čudaški oglas iz časnika. Pasica se glasi: 'Iščem ne- 
koga, ki bi šel z mano nazaj v času. Ne gre za hec. 
Plačilo, ko se vrneva. Prinesi svoje orožje. Doslej sem 
to storil le enkrat. Varnost ni zagotovljena. 
Ponudba obeta dobro zgodbo, zato se Darius s kole- 
goma odpravi na teren. Sledi vodijo v počitniško me- 
stece na severozahodni obali ZDA, kjer film vzcveti v 
več smereh. Vodja skupine, izkušeni Jeff (Jake M. 
Johnson), se bolj kot za službo zanima za zabavo in 
skuša priložnost izkoristiti za srečanje z ljubeznijo iz 
mladosti. Ker je tretji član ekipe, piflarski Indijec Ar- 
nau, precej neuporaben, večina dela pade na pleča 
Darius. Punca avtorja oglasa izsledi in se mu javi. 
Kenneth (Mark Duplass, sicer tudi eden od producen- 
tov) je lokalni posebnež, ki dela v špeceriji. Novo paj- 
dašico najprej uvede v ridikulozen trening, a ko 
pričneta vlamljati v laboratorije, se zdi, da za vsem 
skupaj tiči več kot le blodnja. 


€ Film se potrudi, da v turobnem vsakdanu poišče 
iskre posebnosti. Celo polnjenje polic v trgovini dobi 
nov pomen, če gre za pločevinke kultne juhe! 


Toda znanstvena fantastika se le nežno sprehodi čez 
emotivne elemente. Protagonisti so tako vsak zase 
kot v sozvočju zamišljeni prvovrstno. Manj znani 
obrazi in nenavadna igra jih naredijo še prijetnejše. 
Prav za vsakega se zdi, kot da je bila vloga pisana po- 
sebej zanj, za kar si režisersko-scenaristični dvojec 
Colin Trevorrow in Derek Connolly zaslužita vse poh- 
vale. Zlasti pritegneta Plaza in Duplass, ob čemer pr- 
va raztura z namrgodenim sarkazmom, ki se vse bolj 
taja, drugi pa z razorožujočo hecnostjo. Film slika ob- 
raze sodobne osamljenosti in jih z blagim treskom trči 
v toplino osemdesetih. Zato pride na misel Nazaj v 
prihodnost, kamor sta Doc in Marty z deloreanom 
drvela 88 milj na uro. Tudi v SNG imamo hecne avto- 
mobile, džins in košate frizure, vendar so predvsem 
medij za iskanje minulega časa. Občutek je napol do- 
kumentaren, s tresočo kamero iz proste roke in leča- 
mi, ki pričarajo starinski videz. 

Ogled je zato čudno nostalgičen, ko film prek kiča 
obzirno odkriva praznino, ki jo junaki vsak po svoje 
prenašajo v vsakdanu. Pri tem zna biti čudovito 
smešen, a hkrati resen in človeški brez zateženosti, 
kamor radi zdrknejo neodvisni izdelki. In čeprav v 
njem ni eksplozij, je žepni proračun s predano ekipo 
zadostoval za odlično ZF-dramedijo. Šla bo mimo ve- 
likih kinotečnih radarjev, vendar je to ne more ustavi- 
ti, da ne bi pustila globokega vtisa. Navi 

Film se spreletava po festivalih, a ga k nam še ni bilo. 
Zato ga poiščite na ploščkih. 


LIFE OF PI 


ijevo življenje je domišljijsko-mistična povest o 
B indijskem mladeniču, ki se po brodolomu znaj- 

de na rešilnem čolnu skupaj s tigrom. Kanadčan 
Yann Martel je roman izdal ob zori tisočletja in požel 
vsesplošno odobravanje. V slovenščini imamo navad- 
no in prestižno ilustrirano izdajo (Joker 192, id 7543). 
Ker je zgodba grafično in duhovno neznansko bogata, 
so se filmski napori pričeli kmalu. Toda čas in tehno- 
logija še nista bila zrela, zato je trajalo skoraj deset let, 
preden so našli dovolj pogumnega režiserja. Ang Lee, 
ki je pririnil do konca Goro Brokeback, Hulka ter 
Prežečega tigra, ni klecnil pred velikim izzivom. Kako 
posneti film, kjer si človek lupinico na valovih deli z 
roparsko mačko, ob čemer so fizične in duhovne 
zmožnosti obeh preizkušene do skrajnosti? Verjetno 
je edina možnost, da si obilno pomagaš z učinki. Ti- 
ger je zato v celoti plod digitalne čarovnije. 


€ Kombinacija vode in tigrove prezence gradi obču- 
tek samote. Pi in Parker imata morje težav, vendar to 
na gledalca nikdar ne deluje pusto ali obtežilno. 


A maček s hecnim imenom Richard Parker je kratko- 
malo neločljiv od pravega. Prostora za osladnosti ni, 
kajti telesna govorica te shirane, mokre in renčeče 
zveri je tako življenjska, da boli. Vtis dopolni indijski 
igralec Suraj Sharma. Našli so ga v Delhiju, kjer študi- 
ra filozofijo. Glede na zgodbo je to prikladno, saj je bit- 
ka za preživetje podložena s plastmi religije in vpraše- 
vanja o smislu. Surova stvarnost se preliva v trans- 
cendenco orgazmičnih barv in vešče rabe treh dimen- 
zij. Ko se film postavlja na noge in uvodoma predsta- 
vi Pija kot dečka, ki išče sebe in Boga, iz slik Indije za- 
diši po začimbah, živih kot kri in kari. Tudi kasneje, ko 
se film vrže v mrzle vode Pacifika, se vizualna orgija 
ne razgubi. Morje ima tisoč obrazov in je divje v prele- 
pi nestanovitnosti. Zdaj je gladko kot olje, z ognjeno 
pozlato sonca, kasneje posivelo od besa, dokler se 
ponoči ne umiri v sanjski svet fluorescentnega plank- 
tona. Tu ob bogatem 3D oživijo spomini na Avatar, 
čeprav je Pi manj ukrojen po ameriškem okusu. 

Igralska zasedba je v celoti mednarodna in v njej ra- 
zen Gerarda Depardieuja v vlogi ladijskega kuharja ni 


— di 


€ ogled je vizualna ekstravaganca. Čeprav so marsi- 
kaj posneli v valujočem bazenu, so izrisani elementi 
bolj dominantni. Morski živelj ima pomembno vlogo, 
ki sega od globoko metaforične do čisto posvetne. 

niti enega znanega imena. Zato si film veliko upa, ko 
juriša na platna v predpraznični sezoni s težko konku- 
renco uveljavljencev, kot sta Hobit in Twilight. Am- 
pak Pi je borec, ki si zasluži poklon. V ničemer ne var- 
čuje, marveč stisne zobe in knjižno štorijo predstavi 
tako, kot si zasluži - s spektaklom za čute in dušo, ki 
bo vtise budila še dolgo potem, ko se boš odplaknjen 
opotekel iz kinodvorane. Navi 

Pija bo v naše vode naplavilo 20. decembra. 


GLOUD ATLAS 


šečnost filma je praviloma odvisna od opornih 
V: na katere postavimo mnenje. Ta je imel 

slabo to in dobro ono, to mi je bilo všeč, ono ne. 
Znanstvenofantastični ep Cloud Atlas, prosto prirejen 
po istoimenskem romanu Davida Mitchella iz leta 
2004, se upira takemu predalčkanju. Ne le, da v treh 
urah natrosi toliko oseb, krajev on pripetljajev, da mu 
komaj slediš. Loteva se tako velikih tem, kot so smi- 
sel življenja, reinkarnacija, revolucija, ljubezen, me- 
dijska manipulacija, religija, ustroj kapitalizma in še 
marsikaj. Zelo težko, zlasti ob enem ogledu, je vse te 
ideje sploh dojeti, kaj šele umestiti jih v gosto stkano 
mrežo, ki pokriva več dob, od leta 1849 do 2321. 


sl 
me 
pie 


€ Tom Hanks (ima raševino) in Halle Berry (nima 
brade) mutirata v občasno neprepoznavne alternativ- 
ne vloge. Nad njimi boš presenečen v odjavni špici. 


Šest obdobij se prepleta in raste eno iz drugega, od 
južnega Pacifika 19. stoletja prek San Francisca v se- 
demdesetih do Seula v 22. stoletju ter postapokalip- 
tičnih Havajev. V njih isti znani igralci igrajo druge li- 
ke. Tom Hanks menja pol ducata vlog, ostali, med 
katerimi sta Halle Berry in Hugo Weaving, ne dosti 
manj. Raziskovalčeva žena postane obraz revolucije v 
kastnem orwellovskem svetu, novinarka mutira v fu- 
turistično obiskovalko primitivnih plemen, zlobna se- 
stra v domu ostarelih se prelevi v srhljivega vudujske- 
ga skušnjavca. Povezani so skozi druge ljudi, kar je 
eno od vodil, in so ujeti v koloteku, v katerem napre- 
dujejo le, če se presežejo. Kot je rekel modrec: "Naj- 
daljša pot te pripelje najbliže k sebi." 

Ne pretvarjam se, da sem razumel vse. Prav tako iz 
kina kljub spretni kameri in veličastni glasbi nisem šel 
absolutno vzhičen, saj menim, da bi lahko potek na- 
redili še bolj gladek ter zamisli dodatno izkristalizirali. 
V prvi polovici praktično le beležiš, kaj se dogaja, in 
kako boš to povezal, je sila odvisno od tvoje koncen- 
tracije in drugih sposobnosti. Nekaj več kmečke ra- 
zumljivosti na rovaš eterične zasanjanosti in rahlo pa- 
tetične čustvenosti ne bi škodilo. 

Dojel pa sem veliko in cenim Cloud Atlasov pogum. 
Za razliko od ziheraških holivudskih mlačnob, ki reci- 
klirajo in v strahu za zaslužek merijo na nizek skupni 
imenovalec, je to drzen izdelek. Tak je lahko, ker sta 
po Matrici znana brat in sestra Wachowski (nista več 
brata, eden od njiju si je spremenil spol) v navezi z re- 

CO Računalniški učinki niso uporabljeni toliko za ak- 
cijske prizore kot za mirne prostranosti bodisi narave, 
bodisi futuristične metropole. Tu Novi Seul. 


žiserjem Lole teci Tomom Tykerjem zanj zbrala neod- 
visna 102 milijona dolarjev in ga posnela v Nemčiji. 
Ima nekaj strelske akcije, eksplozij in humorja, vendar 
ti elementi niso v ospredju. To je težka, zahtevna dra- 
ma, ki se ji je treba sceloma posvetiti. Čeprav se ne- 
malokdaj zdi, da skuša združiti nezdružljivo in pove- 
dati preveč, sproža debato in kresanje mnenj na dober 
način. Navsezadnje ima toliko jajc, da si ogleda tabu 
teme, recimo kanibalizem in ljubezen med gejema, ki 
ni obdelana ne pretirano telesno, ne klišejsko. Obiluje 
z referencami za poznavalce ("Soylent green is made 
of people!"), prefinjeno ne razgrajuje le družbe, mar- 
več človeško naravo, nudi obilico snovi za razmislek 
in je idealen sopotnik za ulične nemire v Sloveniji. Ob 
vsem tem golo mnenje o všečnosti zbledi. Prepričan 
sem, da bodo Cloud Atlas čez leta obravnavali kot 
enega ključnih primerkov ZFja iz tega časa. Smeti 
Atlas oblakov se že predvaja v naših kinih. 


THE TWILIGHT SAGA: 
BREAKING DAWN - PART 2 


red štirimi leti, ko je Somrak komaj legel na de- 
B želo, smo šli prvič v kino gledat pentljanje gim- 

nazijke Belle z vampirjem Edwardom. Čeprav se 
je zanjo zagrel še volkodlakec Jacob, se je frača s kr- 
vosesom nato poročila in celo razmnožila. Sad petega 
in zaključnega filma je deklica Renesmee (Mackenzie 
Foy), ki kot križanka med smrtnim in nemrtvim odpi- 
ra nova vprašanja. Predvsem hitro raste in v dojenč- 
kasti vlogi izgleda nenavadno. Vidi se, da so obraz di- 
gitalno popravljali, zato večkrat zaide v dolino čudno- 
sti. Transformacija je uspešnejša pri Belli, ki prestopi 
na drugo stran jedilnega lista. Kot vampirka dobi pre- 
cej telesnih nadgradenj, katerih demonstraciji je na- 
menjen prvi del filma. Kristen Stewart v vlogi slaborit- 
ne milfe očitno bolj uživa kot prej, ko ni zmogla niti 
odbojke, ne da bi si zvila gleženj. Ob tem razcvetu sta 
njena moška dovolj pametna, da stopita v ozadje. To 
je osvežilno, saj smo se ljubavnih pričkanj prenajedli. 
Družinska idila odmeva tudi širše v svetu, saj v otroku 
mnogi vidijo grožnjo. Vladajoča rodbina Volturi se za- 
to loti lova na čarovnice, Cullenovi pa ne sedijo kri- 
žem rok in zberejo lastno četico pribočnikov. Rezultat 
je mimohod lepih fac in zabavno je spoznati medna- 
rodno druščino vampirjev, ki se zgrnejo v zaspani 
Forks podpret to ali ono ločino. Volturiji navalijo kot 
španska inkvizicija, dočim jim nasproti stoji Edwar- 
dov klan z irskimi, egipčanskimi in celo amazonskimi 
manekeni. Zimsko soočenje ni tako antiklimaktično 
kot v knjigi, saj si film privošči velik, dobro orkestri- 
ran spopad. Glave letijo in zobje škripajo, medtem ko 
borci z nadnaravnimi darovi prožijo kontinentalne 
premike in sejejo elektriko. Zato je ogled filma razgi- 
ban, čeprav nepoznavalcem ne bo dal veliko. 


smrekomor 2012 


Poleg sprotne akcije se Zarja večkrat ozre nazaj, da bi 
okrog niza zavezala pentljo. A čeprav lahko nad sago 
zamahneš in jo imaš za srednje zrel sir, se zaključi spo- 
dobno. Da so v petologiji ohranili vse poglavitne igral- 
ce, je dosežek zase. Čeprav pred kamero niso odraš- 
čali kot Lončariči, je kontinuiteta privlačna, kemija 
med osrednježema pa je pljusknila v resnično življe- 
nje. Kar se je pričelo kot tipajoč poskus romantike v 
belem pudru, je postalo svojstven fenomen. Zgrajen je 
sicer na maskari, kontaktnih lečah, srepih pogledih in 
aktualnih modelih volva, vendar se najstniška ciljna 
publika ni temu nikoli protivila. Navi 

OMG sm bla na premieri novembra in je to najbolši 
film na svetu res carski...pa ta bella je tooook najlep- 
šaa..jst sm utisnjena u twilight <3 <3 <3 <3 <3 


€ značilnosti novorojenega vampirja so konjunktivi- 
tis, suha usta in neustavljiva moč. Bella zadosti vsem 
kriterijem in se sprošča na različne načine. 


SUPERHEROES 


ljudeh iz resnične resničnosti, ki si nadenejo su- 

perherojski kostum in masko ter vzamejo pravi- 

co v lastne roke na ulicah svetovnih metropol, 
slišimo vsake toliko. Največkrat takrat, ko jo dotični 
junaški nadebudneži grdo skupijo ali jim izjemoma 
uspe onesposobiti kakega nepridiprava. Fenomen 
amaterskih vigilantov pod drobnogled vzame HBOjev 
dokumentarec Superheroes. 


€ čeprav se dokumentarec trudi, da bi resnične su- 
perjunake prikazal v karseda pozitivni luči, jih bo po 
ogledu malokdo jemal resneje kot doslej. 


Fenomen je nemara preveč pompozna beseda, res pa 
je, da imajo Združene države, kjer so stripovski reši- 
moži izdatno priljubljeni in dodobra zasidrani v skup- 
no zavest, več kot tristo uradno registriranih resničnih 
zamaskiranih junakov. Kakor tudi vrsto bolj ali manj 
uradno priznanih dobrodelnih združenj, kot je Xtreme 
Justice League, kjer dotični 'čudaki' najdejo zavetje. 
Avtor Michael Barnett nas v poldrugi uri seznani s 
peščico posebnežev in se ubada predvsem z osvetlje- 
vanjem tega, kaj jih motivira za poulične dejavnosti. 

Izkaže se, da je herojsko občestvo sila raznoliko. Spo- 
znamo debelušnega Zetamana in soprogo Apocalyp- 
se Meow, ki brezdomcem velikodušno delita paketke 
z osnovnimi potrebščinami ... hudomušnega Master 

Legenda, ki se je za patruljiranje revnih četrti odločil 
kor tudi resnejše pretepače podležev, na primer moj- 
stra borilnih veščin Dark Guardiana, ki se s pajdašem 
Cameramanom v newyorškem centralnem parku zo- 
perstavlja drogerašem, ter člane društva Initiative, ki 
se sredi noči nalašč izpostavljajo kriminalcem, s 
čimer stojijo na meji zakonitosti. 

Dokumentarec tekoče in še kar zanimivo razišče tako 
nedolžno, pretežno humanitarno obliko superjunašt- 
va, kjer sta preveza in pajkice sredstvi za pritegovanje 
pozornosti brezbrižne družbe, kot kontroverznejšo 
obliko serviranja pravice na lastno pest. Nevarnega 
hobija, koder v igro vstopijo orožja in osebki, katerim 
bi pogovor s psihiatrom storil kvečjemu dobro. Ško- 
da, da Superheroes slednjega vidika ne poglobijo in 
da obenem pozabijo na povezavo z rešimoži iz farbo- 
vitih bukvic. Legendarni stripar Stan Lee se denimo 
pojavi le dvakrat in ne pove ničesar pametnega. A če 
vas tematika zanima, si ga le oglejte. Case 
Superheroes nas varujejo na DVDjih. In MKVjih. 


HALO: 
FORWARD UNTO DAWN 


aj se skriva za čelado elitnega špartanskega 
vojščaka v 26. stoletju, ko je človeštvo zaplete- 


no v vojno z bitji iz vesolja, religiozno združenimi 
pod imenom Covenant? Je to gensko manipulirano 
bitje še človek ali le ubijalski stroj? O tem se sprašuje 
petdelna spletna nadaljevanka Forward Unto Dawn, 
ki jo Microsoft zdaj v podaljšani, uro in pol trajajoči 
obliki trži na ploščkih (dobiš jo tudi zraven omejene 
edicije Hala 4). Njena posebnost je, da za razliko od 
mnogih tovrstnih spremljevalnih filmov, ki smo jih 
popisali v Jokerju 228, ni risana, marveč igrana. 
Serija poševnica film se ne osredotoča na Johna-117 
aka Master Chiefa, temveč na skupino mladenk in 
mladeničev. Ti se urijo za špartance na zajebani aka- 
demiji, kjer živijo in padejo kot skupina. Zlasti v prvi 
polovici spoznavamo njihove travme in strahove, iz- 
stopa pa Thomas Lasky, kasnejši poveljnik križarke 
Infinity, ki ima veliko vlogo v Halu 4. V drugi polovici 
kadeti doživijo neljub ognjeni krst, kjer se naposled 
pojavi zvezda serije, Chief. 
Tistemu, ki Hala ne pozna in ga nima rad, ogleda ne 
priporočam, saj je igra drugorazrednih nastopajočih 
preslaba in kakovost učinkov kljub vloženim osmim 
milijonom evrov na dokaj nizki ravni. Ljubitelji Bun- 
giejevega ZF-epa bodo to raje vzeli v zakup in se 
osredotočili na zgodbo, ki deluje kot obstranska vinje- 
ta v velikem Chiefovem univerzumu. Od nje ne bodo 
odnesli toliko kot od kakega Halovega romana, a film 
pač ima svoj čar. Smeti 
V zoro se lahko podaš z vtikom diska ali izvirno obliko 
poiščeš na Tubi. 


CO Oprema je ravno toliko plastična, da cosplayerjem 
dela gušte. Le Master Chief je bolj konkreten. 


ČRKOŽER 


Začelo se je s Hobitom 


»V duplini pod zemljo je živel hobit.« To je bil boso- 
nogi, dober meter visoki Bilbo Bogataj, ki je škratinjo 
pospremil na prvo knjižno pot v Srednji svet. 


udi tisti, ki so se s Tolkienom srečali le v 
filmu, vedo, da je bil poslednji Prstan Mo- 
gote last Saurona. Mračni čarodej ga je 
skoval z namenom, da bi podjarmil svo- 
bodna ljudstva Srednjega sveta. Ko gon- 
dorski kralj Isildur zlobcu v bitki odseka rok(avic)o, 
se ta veličastni artefakt potuhne za dobrih dva tisoč 
let, dokler ne pride v roke Golumu. Filmi povedo, da 
od te priskutne bipolarne nakaze Prstan roma k ho- 
bitom, a podrobnosti, kako je Frodov stric Bilbo pri- 
šel do draginje, zamolči. O tem namreč govori druga 
oziroma prva povest - Hobit. 
Knjiga je izšla leta 1937, torej pred natanko petinse- 
demdesetimi leti. Čeprav gre za uvodno delo v zna- 
menito trilogijo Gospodar prstanov, ob nastanku ni 
bila zastavljena tako širokopotezno. Tolkien je bil na- 
mreč univerzitetni profesor in pisanje pesmic ter ot- 
roške literature mu je bila postranska dejavnost. Zato 
je bil Hobit zanj le samostojna pravljica brez dolgo- 
ročnih načrtov. V prvi vrsti jo je napisal za najstnike in 
temu primeren je slog, ki je manj zahteven in bolj 
sproščen ter hudomušen od kasnejšega Lorda. A že 
prva izdaja je požela odlične kritike, zato je založnik 
terjal nadaljevanje. Avtor je pripravil osnutek Silma- 
rilliona, kronike Srednjega sveta, toda urednik je delo 
zavrnil kot dolgočasno, češ, da si bralci želijo izvedeti 
več o hobitih. Zato je Tolkien pričel delati na Gospo- 
darju Prstanov, ki je izšel leta 1954, sedemnajst let po 
Hobitu. Ton je postal dosti resnejši, kar je pisatelj ko- 
mentiral, češ, da so Hobitovi bralci tačas že odrasli. 


Cja in spet nazaj 


Zgodba Bilba Bogataja se prične dobrih šestdeset let 
pred potovanjem Bratovščine prstana. Kot v Gospo- 
darju je poganjalec sprememb sivobradi vešč Gandalf, 
ki zapečkarskemu hobitu Bilbu na duri pripelje trinaj- 
sterico škratov z nesojenim kraljem Thorinom na čelu. 
Cilj odprave je Samotna gora, pod katero je bilo nekoč 
cvetoče škratje mesto Erebor, zdaj pa tam biva hu- 
dobni zmaj Smaug. 


"Gospodar Dola je mrtev in njegovih podanikov em p 
vih sinov, ki si drznejo stopiti predme? Ubijam, ker 
končal sem vojščake davnih dni in takšnih dandanes ni vet 

žen ... Moj oklep je za deset ščitov močan, moji zobje'so ko 


Četica se odpravi za vzhod do Elrondovega Dvojnega 
vintgarja, pa skozi Megleno gorovje, taisto, ki ga je 
druščina prečila v Gospodarju, le da so tedaj šli skozi 
Morio. Nato gredo skozi vilinski Mračni les, ki leži se- 
verno od Mordorja, dokler ne pridejo do Jezernega 
mesta ob vznožju Gore. Njihov izlet najbolje opišejo 
tele ujeme: 


"Prek daljnih mrzlih gor v megli 
do temnih brezen bomo šli, 
do starih jam, ko sine dan, 

da zlati bi zaklad našli." 


Pesmi je v Hobitu precej in so lepa dopolnitev, saj de- 
lujejo kot del zgodbe, ji dodajo ritem, jo nadgrajujejo 
in v tesnobnih trenutkih omilijo ter jo začinijo s hu- 
morjem. Bržkone so posebnost Tolkienovega besedi- 
ljenja z visoko poetično vrednostjo. Beremo jih lahko 
tudi v Lordu, a tam pridobijo mračnejšo vsebino. 
Prevajalec Dušan Ogrizek je leta 1986 dobro opravil 
svoje delo, pri čemer pa gre omeniti par razlik v pri- 
merjavi z Gradišnikovim Gospodarjem. Poleg Bilba, 
ki se v slednjem piše Bisagin, in par krajevnih imen 
nastopajo v Hobitu grdini, vilinci in ajdi, ki pri Gra- 
dišniku postanejo orki, vilini in troli. Ko že navajam 
trole, je zanimivo, da tisti v Hobitu govorijo in na son- 
cu okamenijo, dočim v nadaljevanju le krulijo in so 
očitno premazani z zaščitnim faktorjem, saj se borijo 
pod milim nebom. 


Clganke v temi 


Na poti Bilbo po naključju odkrije usodni prstan - ozi- 
roma, bolje rečeno, prstan najde njega. Rinka ima na- 
mreč lastno voljo in ko po tisočletjih zazna, da temni 
gospodar znova vstaja, se ga odloči poiskati. Kar se 
knjig tiče, to izvemo šele v Gospodarju, saj se Hobit z 
razlagami zgodovine in širokih dogodkov ne bavi. Što- 
rija je osredotočena na petnajsterico, dočim Saurona 
le bežno omeni kot Črnega čarodeja, v izvirniku Ne- 
kromanta. Sarumana pa v knjigi ni sploh. 


inovi njego- 


nej ja: ' bi se mi jil v bran. Po- 


e mlad in mehku- 
an in moja-sapa je smrt!" 

Monald Reuel Tolkien (1892-1973), ježikoslo- 
ge"in profesor, je nehote postal oče moderne fan- 
tazije./Na njegovi zgodbi sta poleg bajeslovnih del, 
kakršen je Beowulf, vplivali tudi obe vojni. Tako 
kot je bil Bilbo vržen v kruto usodo, tako se je Tol- 
kien znašel v neznosnih vojnih razmerah. Res pa se 
te tematike avtor ni loteval na klasičen način, saj 
se je z ironijo in mitologijo distanciral od tragike. 


V temi pa hobit ne najde le usodnega nakita, temveč 
sreča njegovega prejšnjega lastnika Goluma, s kate- 
rim se spusti v ugankarski dvoboj. Mimogredna zani- 
mivost je, da v prvotni inačici Golum zastavil svoj prs- 
tan, a ker bi se to ob spoznanju njegove zasvojenosti, 
ki jo razkrije Gospodar, slišalo neverjetno, je Tolkien 
ta del kasneje popravil. 

Pogovor v ugankah je dober primer Tolkienove pri- 
padnosti jeziku in raznoliki besedni rabi, saj se kot je- 
zikoslovec vseskozi poigrava z mešanjem modernega 
in arhaičnega. Bilbov in Smaugov jezik je sproščen in 
sodoben, pri Golumu pa bralec uživa v stari jezikovni 
tvorbi, dočim slengovska govorica ajdov groteskno 
poudarja njihovo neumje. Bi vi ugnali Goluma, če bi 
vam zastavil to uganko? 


"Ne vidiš je, ne čutiš je, 
ne slišiš je, ne vohaš je. 

Za zvezdami leži in pod gorami, 
najdeš jo v vsaki prazni jami. 
Prva pride, vsemu sledi, 
življenje konča, smeh zagreni." 


Gloi, Bavorr in €ikinskialdi 


Čeprav je Hobit dokaj enostavna pripoved o odraš- 
čanju in je proti Gospodarju neprimerno manj razde- 
lan, vseeno nevede nosi številne nastavke. Tako naj- 
demo v bukvi enostavnejši zemljevid izsečka dežele, 
ki je Srednji svet postala, in anglosaške rune. To so 
drugače znaki, katerih najzgodnejše primerke so našli 
z začetka našega štetja in z njimi pred latinico zapiso- 
vali (pra)germanske jezike. Oboje, karte in rune, so 
povzeli mnogi pisci fantazijske literature. Raba run ni 
nič nenavadnega, saj se je Tolkien kot poznavalec 
področja močno naslanjal na številne germanske ter 
nordijske mite in legende. Smag se denimo navdihuje 
po zmaju iz epa o Beowulfu (vedež v Jokerju 172), a 
to še zdaleč ni vse. Večina škratjih imen je sposojenih 
iz stare nordijščine oziroma iz Edde, zbirke o baje- 
slovnih severnjaških junaštvih, dogodki se zgledujejo 
po starodavnih pesmih in tako dalje. 

Kot vselej spodbujamo prebranje fine, pravljične, za- 
bavne knjige pred ogledom filma, ki ob izidu revije že 
igra v kinematografih. Tako boste lahko pametovali 
ob vseh spremembah in dopolnitvah izvirne štorije z 
odzadnimi dogodki, pa tudi ne boste presenečeni, če 
kateri od škratov slučajno pogine. 

enim realistično pravljičnost brez 
coprnij, katere trenutni šampion je 
George R. R. Martin. A včasih sede 
čutara klasične romantične fantazi- 
je, kakršno je najbolje pisal Tolkien. 
Novozelandski režiser Peter Jackson je po moj- 
strskem delu Gospodar Prstanov že udejanjil sli- 
kosučno trilogijo, ki je bila v vseh pogledih tak 
presežek, da je bilo pričakovanje upodobitve 
predzgodbe samoumevno. Kdor čaka, dočaka, 
in devet let pozneje je semarjena nova doza ho- 
bitov, orkov, Goluma in Prstana. 


Denadejano potovanje 


Kdor je pričakoval en sam film, se je motil. Hobit 
bo trilogija, katere zadnji del bomo videli poleti 
2014. Nadaljevanje aktualnega prvenca, podna- 
slovljenega An Unexpected Journey, bo ob letu 
osorej nosilo titulo The Desolation of Smaug in se 
bo bavilo predvsem z zmajem. Morda bo že v 
njem velikanska bitka med škrati, ljudmi, vilinci, 
vargi, grdini, orli in medvedom, s katero se za- 
ključi povest. Sklepni film se bo klical There and 
Back Again, vanj pa kanijo vključiti mnogo košč- 
kov iz dodatka k zadnji Gospodarjevi knjigi, reci- 
mo Golumovo pot v Mordor. 

Prav iz materiala, ki spremlja Lord of the Rings, 
so avtorji napaberkovali toliko, da lahko Potova- 
nje traja skoraj tri ure. Spremljamo kajpak hobita 
Bilba Bisagina (Martin Freeman - Watson iz nove 
serije o Sherlocku Holmesu), ki se pridruži odpra- 
vi trinajstih škratov h gori Erebor. Od tam je la- 
komni zmaj Smaug pregnal škratovino in sedel 
na izkopano zlato. Pot ni lahka, saj jih nadleguje- 
jo tako orki kot goblini (za Jacksona so eno in is- 
to) in troli. A druščina ima v sredi vešča Gandal- 
fa (lan MeKellen), ki je kljub sivosti bistveno bolj 
poskočen kot v Gospodarju, saj se mečuje, cim- 
pra svetlobne trike in razkolje skalo. 


Ožgi, osmodif IMeso ocvrif 


To velja za ves film. Tristostranska bukvica Hobit 
je enostavnejša, lahkosrčnejša in bolj pravljična 
od Lorda, kar se prenese na platno. Manj je dra- 
matike in čveka, nadomešča ju akcija. Po mir- 
nem začetku na Šajerskem, kamor pridejo škra- 
tje fehtat zapečkarskega Bilba, in postanku v Ra- 
zendelu, kjer bivajo vegetarijansko hipurski vilini 
(se vidi, da je Tolkien pisal v šestdesetih), si na- 
peti prizori sledijo po tekočem traku. Tudi hu- 
morja je več, saj je z nasmeškom obravnavana 
marsikakšna neprilika, kot ko potujoče zajamejo 
goblini in jim trda prede po vargovskem pregonu. 
Če je bil v Gospodarju razvedrilni element škrat 
Gimli, so tu hecni praktično vsi patuljki, dočim so 
troli z vrhunsko prevedenim kmetavzarskim na- 
rečjem za crknit smešni. 

Tovrstna smer ima pluse in minuse. Med prve so- 
di praktično stalen občutek napetosti in staro- 
modne pustolovščine, kjer se zabavaš ter režiš 
kljub še vedno prisotni temačnosti ter za otroke 

neprimernim prizorom režečih vargov in odseka- 
nih udov. Hobit je na splošno prijeten, spodbuden 
film, po katerem se počutiš dobro. Posnet je 
bombastično brez patetike, kakor Jackson zna, 
in z nevsiljivo stereoskopijo, dočim inačice z 48 
sličicami v sekundi, ki mnoge moti zaradi preve- 
like gladkosti, pri nas ni, ker terja posebno tehno- 
logijo. Plus je takisto nadmočni soundtrack, ki se 
navezuje na Lorda, a je hkrati samosvoj. Več iz- 
vrstno uglasbenih in moško zapetih pesmi, med 
njimi "Prek daljnih mrzlih gor v megli ...", poma- 
ga ustvariti svojstveno vzdušje, ki ga filmu nika- 
kor ne primanjkuje. 


Golum, Golumf 


A po drugi strani bo ta večja prostodušnost neka- 
tere vznejevoljila. Ne le, da ni enakega, kaj šele 
hudejšega veličastja kot v Gospodarju, čeprav se 
film plameneče otvori zunaj Šajerske. Enostavno 
manjka visokoletečih sporočil in močnih likov. 
Pisano Bratovščino zamenja manj raznolika ban- 
da kopačev, dočim je polovnjak Bilbo manj zani- 
miv od Froda, podprtega z zaljubljenim Samom. 
Tudi sicer ni nobene ljubezenske zgodbe nalik 
Aragornu in Arwen, kajti ženski sta zgolj dve: ho- 
bitska perica in ledena kraljica Galadriel. Za šk- 
rate pa je znano, da se ne šlatajo pod tuši, ker 
imajo itak bradate babe. 

Še najgloblja sta vešč Gandalf in Golum. Tega 
Bilbo sreča pod Meglenimi gorami in mu uspe 
kot v knjigi v ugankarskem dvoboju obdržati Prs- 
tan mogote. Osebnostno razcepljena digitalna 
nakaza je po zaslugi skrotovičenega igralca An- 
dyja Serkisa in čarovnikov pri WETA Digital še za 
stopnjo boljša kot v Gospodarju. Tehnologija in 
delo sta omogočila, da je Golum v eni sekundi 
človeški in takoj nato zverinski, blazen v požele- 
nju za svojim krasotcem in človeško obupan, 
smešen in nevaren. Tako efektivno ga ne bi mo- 
gel predstaviti niti Steve Buscemi. 


Bobbit oi the Rings 


Poznavalce Tolkienovega izročila utegne zmotiti 
pošten vsebinski razkorak med romanom in fil- 
mom. Ne gre le za to, da so scenaristi razširili po- 
vest s kasnejšimi podatki in jo tesneje povezali z 
Gospodarjem. Številne dogodke so priredili, za 
nazaj pritrdili na fabulo oziroma si jih izmislili. Vi- 
dimo politikantskega Sarumana, ki ima zmaja 
Smauga za figuro na oportunistični šahovnici, v 
opusteli trdnjavi Dol Guldur se prebuja 'Nekro- 
mant' Sauron, ki ga odkrije vešč Radagast, druš- 
čino pa zasleduje pobesneli ork Azog. Ta je obraz- 
ložen v takem neskladju z literarno zapuščino, da 
so člani slovenskega tolkienskega društva Gil-ga- 
lad vrešče bežali iz kina. 

Ampak večina tega ne ve in je ne zanima. S Ho- 
bitom gledalec dobi sicer malce razvlečeno digi- 
talno pravljico brez mogočnih naukov in markan- 
tnih oseb, ki pa epsko adrenalinsko odsanja novo 
bajko o Srednjem svetu. Solidno. 

SLIKOSUK 


Thorin Hrastoščit je tragičen lik, ki ne more preboleti oče- 
tove smrti in si želi v očetnjavo. Je mrk, a žametnih oči. 


Požeruški škratje Bilbu Kla kaščo, da je ves razrvan. 
A s tem si nekako kupi vstopnico za nepozabno dogodivščino. 


Škrata, vilin, vešč in polovnjak so seveda različno visoki. Tudi 
to je eden od dobrih posebnih učinkov, kajti prizori so naravni. 


Vešč Radagast je obtožen jedenja norih gobic, dočim Gan- 
dalf rad potegne kak dim zdravilne zeli. Dobro se imata. 
z dl H "MA. 


Zvezda filma je tako kot v Gospodarju 
dvolični Golum, ki je dobil ime po zvoku 
kašlja. Njegove uganke so vzeli iz knjige. 


avtor 
JANEZ 
KORENT 
SLAČENJE 


POBO- 
TANJE 


IT. POLITIK 
PRODI 


VIDMAR 


DRUGO 
NAJVEČJE 
JAPONSKO 

MESTO 


MESTO 
V JUŽNI 
TURČIJI 


SPRETEN 
ČLOVEK 


VADBA 
URJENJE 


ROPO- 
TANJE 


VRSTA 
DROZGA 


PADANJE 
TELESA 
ZARADI 

TEŽE 


KULTURNA 
RASTLINA 


RELIGIJA 
ZAUPANJE 


RAKUNJI 
PES V 
POREČJU 
AMURJA 


ZELO TRDA 
KOVINA 
(ZNAK Ti) 

[NICK 


KULTURNA 
RASTLINA 


PREGOVOR 


ROMULOV 


OSTRIVEC 
PORAST 
ZVIŠANJE 


PRIPADNIK 
INKOV 
ŽRELO 

GOLTANEC 


MESTO 
OB EBRU 
V ŠPANIJI 


ODPU- 


ŠTEV JUNIOR 


KRAJ PRI 
DOMŽALAH 


PRODAJAL 
PLATNA 
MUSLIM 

SV. PISMO 


PESNICA 


GERNEJ 


BRAT V 
RIM. MI- 
TOLOGIJI | 


STROJ 
PRIPRAVA 


NI ODNOS 
RAČUNAL 
POMNILNIK 


ZADNJI JA- 
MES BOND 


VRHUNSKI 
VAJALEC 


ŽILA DO- 
VODNICA 


FOVO 
ŠTEVILO 


HRVAŠKI 
SMUČAR 
KOSTELIČ 


TELOVAD 
ORODJE 
AKRO- 
BATOV 


DEL 
MOLEKULE 


Srečni izžrebanci prejšnjemesečnega kviznika so 
navedeni na mn8njalniku (forum revije Joker, do- 


segljiv na joker.si) v prvi izbi. 


IRSKI 
POPEVKAR 
(JOHNNY) 


Izžrebana reševalca kražke, ki dobita lepi igrici: 
Igor Majcen iz Ljubljane (Modnation Racers) in Si- 
mon Mezgec iz Materije (Neverdead). 


ENKA 


JOKER | enka 


Geselj, ki izhaja iz kražkine slike, in soluci- 
jo zaguljenega kviznika napiši v glasovnico, 
ki je na naši rumeni spletni strani joker.si. 


VOJAŠKI KVIZNIK 


Pred leti smo jamrali, da se v streljan- 
kah na vsakem koraku spotakneš ob na- 
cije. Danes je situacija drugačna — pre- 
šli smo v modernejše čase in vlogo zlob- 
cev so prevzeli teroristi, ruski naciona- 
listi, separatisti in ostali -isti. Ti hočejo 
ponavadi detonirati brezpilotno umaza- 
no elektromagnetno virusno bombo v 
našem internetu. Mokre sanje mulčadi 
so zdaj do zob oboroženi specialci v za- 
ščitnih jopičih, ki se sporazumevajo v 
hladnih pridušenih vzklikih "oscar mi- 
ke" in "tango down". Jeklenih živcev z 
matematično natančnostjo polagajo 
slabe fante in kamniti izraz na obrazu se 
zdrzne le ob napevu ameriške himne. 

Tokrat imamo za nagrade izdatno dozo 
buljenja skozi refleksne namerilnike, saj 
sta na panoju dva izvoda Black Ops 2, 
en kos Medal of Honor: Warfighter in za 


posladek še Spec Ops: The Line. Zanje 
moraš pokazati, da poznaš nekaj vo- 
jaškega ozadja izven animiranih sek- 
venc iz Call of Dutyjev. Odgovori gredo 
na glasovnico na stranki Joker.si, ne 
kasneje od petega januarja. Zatem po- 
glej pod posteljo, da se tam ne skriva 
terorist. 


1. Nemci oklepnike radi imenujejo po 
živalih. Svoj trenutni tank so po: 

u) tigru 

h) pižmovki 

g) leopardu 

j) mrožu 


2. Začetki slovite britanske specialne 
enote SAS segajo v: 

v) napoleonske vojne 

b) irsko vojno za neodvisnost 

c) tolminski kmečki punt 

e) drugo svetovno vojno 


3. Ameriški konvertiplan V-22 osprey 
je spoj letala in: 

p) helikopterja 

o) čolna 

b) rakete 
n) skiroja 


4. Katerega porekla je trenutna ju- 
rišna puška naših soldatov? 

a) belgijskega 

h) ameriškega 

d) nemškega 

s) tam južno od Kolpe 


5. Koliko je od oka največji domet so- 
dobne samovozne havhice? 

b) od Jadrana do Japana 

r) dobrih 30 kilometrov 

a) kr dost 

v) 17,5 km 


6. Izraelci so 7. junija 1981 v drznem 

zračnem napadu na Irak uničili: 
l) Huseinovo zbirko avtomobilov 
t) tovarno bojnih strupov 

d) jedrski reaktor 

e) tri vrtce in bolnišnico 

JOKERPLOV 


Jokerina z joški 


spiha prah z Jokerjevega letnika 1997 in ga odpre na 
decembrskem delu. Z nasmeškom se zazre v hotnico, ki se raz- 


posajeno smeji z naslovnice. Frača je bila 'naša'! 


red petnajstimi leti smo se na dnevokazu 
namenili imeti blontno Jokerino. Projekt 
je stekel hitro, saj v tistih bolj prijateljskih 
časih nismo imeli težav z iskanjem mod- 
ela, profesionalnega fotografa, studia in 
pokroviteljev. (Med slednjimi je prednjačila firma Je- 
rovšek computers, kajti tamkajšnje vodstvo se je 
vselej navduševalo nad mičnimi primerki nasprotne- 
ga spola.) Ideja je bila, da ob fračo postavimo različ- 
ne izdelke, recimo igralno palico, zaslon in tiskalnik, 
medtem ko razgalitvenih obetov niti ni bilo. Čeprav 
so nakane obstajale, kot vselej. No, na licu mesta se 
je prej nekam zadržani mladenki razvezal sprva jezik 
in nato še modrček. Rezultat je bil par estetskih do- 
jk na sicer nekam amaterskem, dasi iskrenem in do- 
bronamernem koledarju. 
Čeprav je masiranje Jokerininih nog in bradavičk vze- 
lo precej časa, smo uspeli opisati mnogo iger, med 
katerimi smo petim dali odlično in še osmim oceno 
80--. So bile igre boljše ali smo bili mi bolj prizaneslji- 
vi? Bržda oboje. No, poleg naslednjih, v sliki pre- 
dočenih naslovov, smo takrat opisali še tele omembe 
vrednice: arkado Screamer Rally (85), dirkaško si- 
mulacijo CART (78), tankovščino Armored Fist 2 
(74), Mystovo nadaljevanje Riven (40), obupen Test 
Drive 4 (49), realnočasovko Seven Kingdoms (89) in 
robotijado Heavy Gear (80). 


Kot vsi dnevokazi doslej je tudi ta z Jokerinino desno 
joško in Ouattrovim srednjim vampom na Joker.si v 
rubriki Kroniki. 


Scottov Blade Runner novim generacijam ni poznan, 
starejši pa to ZF-povest nadvse čislamo. Spomnimo 
se tudi odlične tretjeosebne avanture (89), ki jo je 
odlikovalo filmsko vzdušje in mnogo poti do konca. 


smrekomor 1997 


Brez pretiranega napovedovanja in prestavljanja je 
uletel Fallout (90) in nanovo definiral zvrst igranja do- 


smo plačevali z zamaški, so odlikovali prostran svet, 
dobra izdelava lika, mnogo obrobnosti, različni pristo- 
pi, poudarjena komunikacija in privlačno igranje. Na 
živce so nam šli le naključni spopadi s podganami, ki 
jih ni bilo moč avtomatizirati. 


Visoka ocena Fallouta je bila upravičena, morda bi 
lahko dobil še piko več, medtem ko je bilo 91 za tretjo 
Guybrushevo dogodivščino The Curse of Monkey Is- 
land čisto preveč. Reševanje babnice Elaine je bila si- 
cer dobra in zloščena pustolovščina z izvirnimi ugan- 
kami. Vendar je ostala brez naprednosti v smislu neli- 
nearnosti, večrešljivosti in menjavanja likov. 


Me zanima, kaj bi leta 1997 rekli na prizore iz prihaja- 
jočega Tomb Raiderja. V dvojki (88) smo namreč hva- 
lili, da Lara nima več tako oglatih jošk, čeprav je bil 
njen model v resnici sestavljen le iz ravnih črt. A to 
nas tedi ni motilo in kljub očitani babini okornosti smo 
bili navdušeni nad odlično zgrajenimi stopnjami, reci- 
mo Benetkami, morskimi globinami in Tibetom. 

The Čorse oj Monkey Island 


Cart Precision Racing, Blade Ronner, 
Tomb Rolder 2, Heavy Gear, Follovt, 
Sercomer Rally, Lowgbow 2, 
Zork Grand Inavisitor, 

Test Drive 4, Riven 


V času, ko je bilo vesoljskih letavščin na odmet, je iz 
povprečja izstopil I-War (90). Ponudil je bolj verodo- 
stojno vsemirsko šviganje in švaganje, a bil obenem 
zabaven, pester in dobro izdelan. 


Longbow 2 (92) izpod EAjeve znamke Jane's Combat 
Simulations je bil z dinamično kampanjo, trenažnimi 
misijami, izjemno predstavitvijo in kakovostnim večig- 
ralstvom kratkomalo najboljša simulacija zrakomlata. 


nM 


liki 


fonen 
Tema 


S 


vie Z ELE 
ha —a 


Jah 


ev 


Grand Inguisitor (90) je bilo poslednje orenk poglavje 
v znamenitem nizu Zork. Eden od adutov avanture so 
bile nelogične uganke, ki jih je bilo moč rešiti le s ča- 
rovnijo. Pa igra je podpirala sodelovalno večigralstvo. 


8. 10. 2012 


anta si je obrisal pot s čela. V svojih pe- 
tindvajsetih letih je sestavil kar precej 
računalnikov, toda stroj, ki sta ga gra- 
dila s Preklo, je bil drugačen. Bleščeče 
medeninaste cevi, valji, zobata kolesa 


in tisto glavno - čarobni ris, vgraviran na medeninasto 
ploščo, ter še en iz krede, ki je obdajal stroj. Ta se je 
zdel kot okostje naslanjača. Iz obeh naslanjal za roke so 
štrleli vzvodi, izpod sedala pa je molela številčnica s cif- 
rami na zobnikih. 

Iz žepa je izvlekel škatlico cigaret. Vzel je cigareto in jih 
ponudil še Prekli. 

"Kaj naj s temi čiki s promilom nikotina?" mu je v odgo- 
vor rekel Prekla. "Zrak na Kredarici je močnejši od njih." 
Zasmejal se je in iz žepa povlekel lastne. 

Poleti sta se med preučevanjem knjižice Jurija Vege o 
nebesnih telesih vprašala, zakaj je razprava napisana v 
latinščini in ne v nemščini kot njegova druga dela. Ker 
sta oba tripala na teorije zarot, se jima zazdelo, da bi 
lahko bil latinski Georgio de Vega namesto običajnega 
nemškega Georg von Vega šifra, s katero bi iz knjižice 
izvlekla kako skrivnost. Vse skupaj sta sprva vzela kot 
hec, toda kmalu so se na listu pred njima začela izpiso- 
vati logična sosledja črk, in to v slovenščini. 

Zdaj je pred njima morebiti stal časovni stroj. Dokler ga 
ne preizkusita, je edino časovno potovanje, ki ga je za- 
gotovo zmožen, pot v prihodnost s hitrostjo šestdeset 
sekund na minuto. A kam najprej? 

"Greva skočit en dan v preteklost. Da ga ne pregreje- 
va," je predlagal Kanta. 

"Ohoho, gospod Kanta bi skočil v preteklost za en cel 
dan," je zajedljivo odvrnil Prekla. "Da ne bi pregrela st- 
roja. Zakaj potem ne skočiva samo ure nazaj? Ali samo 
minuto? Pravkar sva sestavila najbrž najpomembnejšo 
napravo v človeški zgodovini, ti pa bi skočil en dan na- 
zaj." 

"In kaj predlagaš ti?" 

"Da skočiva v resnično preteklost." 

" Ja?" 

"Se spomniš kronovizije?" 

"Tiste televizije, ki jo je sestavil italijanski pater Pellegri- 
no Ernetti? Ki je kazala preteklost in s katero si je ogle- 
dal Kristusovo križanje?" 

"Točno te." 

"Ti bi šel čekirat križanje?" 

"Ne. Sem pa razmišljal, da bi se odpravila na Golgoto in 
Longinusu sunila Sulico usode." 

"Hudo," je pripomnil Kanta. 

"Ampak potem sem si rekel, da je vse skupaj mogoče 
prenevarno." 

"In zato se najprej odpraviva v včeraj," je zmagoslavno 
dejal Kanta. 

"Pa kaj še. Prenevarna ni dolga pot, ampak razmere na 
Golgoti. Sploh je pa Sulica usode preveč mejnstrimov- 
ska za taka hipsterja, kot sva midva." 

"Midva sva hipsterja?" se je začudil Kanta. 

"Glej, če so naju vso osnovno in srednjo šolo zajebavali 
zaradi špeglov, sva zdaj zaradi njih lahko vsaj na videz 
pripadnika kul subkulture." 

"O tem kul bi se dalo razpravljati ..." je začel Kanta, to- 
da Prekla se ni pustil motiti. 

"Zakaj ne bi skočila v preteklost po res spregledano 
svetinjo? Upadeva v Betlehem in iz jasli vzameva sveto 
slamo." 

"Sveto slamo?" 

"Ja. Seno, na katerem se je rodil Jezus." 

"Prvič slišim." 

"Saj. Nihče je ne omenja, ampak če ima svojo moč še 
sveti prepucij ..." 

"Prepucij?" 

"Kožica." 

"Kožica? 

"Kalamarček, no. Jezusov obrezek." 

"Zdaj si pa že ogaben." 


ČASOPOLOVNA ŠTORIJA 


La Statltka 


"Glej, če ima svojo moč še sveti prepucij, ni 
vrag, da je ne bi imela tudi slama, na kateri se 
je rodil mali Mesija." 

"V redu. Poskusiti ni greh." 

"Pa dajva. Koordinate sem že vnesel. Greva 
pogledat, kako bodo prerezali popkovino?" 
sČe obljubiš, da ne boš dobil kakšnih idej s 
sveto placento." 

"Častna Ickejeva." 

Stisnila sta se v medeninasti naslanjač, Kanta 
je nastavil številčnico, Prekla je povlekel vzvod 
in časovni stroj je pričel oddajati zvok, podo- 
ben drgnjenju dveh kovinskih palic. Beli kreda- 
sti ris okultnih znamenj okrog stroja je zažarel z 
lastno svetlobo in posrkalo ju je v vrtinec. 


0. 0. 0000 
Stroj se je ustavil s sunkom. Lebdel je sredi ni- 
česar, obkrožal ga je le soj medle svetlobe ča- 
robnega risa. Kanta je rahlo bruhnil. 
"Krasno, priletela sva v popoln nič." 
Prekla je ošinil številčnico. "Ja, genij. Nič čud- 
nega, da sva sredi ničesar, če si nastavil neob- 
stoječ datum. Moram res vse sam?" 
Pobrkljal je po številčnici in potegnil vzvod. 
Časovni stroj je izginil in gigantska glavonožna 
lovka, ki se je dvignila za njim, je zamahnila v 
prazno. 


24. 12. 0001 
Kanta ob ustavljanju tokrat ni bruhnil. Okrog 
njiju se je počasi v žarišče izostril vegast hlev- 
ček. Bil je v precej slabem stanju. V njem je 
smrdelo po zatohlem in v jaslih ni bilo niti ene 
same samcate slamice. 
"Očitno datumi tudi tebi ne gredo prav dobro 
od rok," se je zarežal Kanta. 
"Jebenti," je zaklel Prekla. "Kakšen bedak 
sem. Tip, ki je prešteval leta od Kristusovega 
rojstva po vladanju rimskih cesarjev, se je uštel 
za nekaj let. Poskusiva s trojko." 
Pobrkljal je po številčnici, medtem ko je Kanta 
zategnjeno zapel: "Tam stoji pa hlevček, tam 
stoji pa hlevček, pra-azni hlevček Betlehem." 


24. 12. -0003 
"O, dober dan, a vidva sta prišla pa kar s copr- 
nijo?" ju je nagovoril bradač v orientalski halji 
in turbanu. 
"Mar ni bilo rečeno, da se moramo na pot k 
maziljenemu odpraviti brez magije, sicer ne bo- 
mo doživeli razsvetljenja?" je vprašala ženska 
poleg njega. 


Kanta in Prekla sta odprtih ust buljila v natrpano štalico. 
Poleg Marije in Jožefa ter njunega deteta, ki se ni zdel no- 
vorojenec, je v njej vrvelo. Besede je prvi našel Kanta, ki 
ni kaj pretirano razmišljal, kako to, da razume ljudi, ki 
govorijo v njemu neznanem jeziku. "Trije modri!" je izpo- 
stavil očitno. "Ampak zakaj vas je dvajset?" 

"Mar kje piše, da bi morali biti trije?" je vprašal bradač. 
"Prinesli smo tri stvari, to že res, ampak nas je nekaj 
več." 

"Oprostite moji nevednosti," se je vmešal Prekla. "Am- 
pak mlademu maziljencu bi rad sestavil horoskop. Veste, 
kdaj točno se je rodil?" 

"Ja. Natanko pred enim letom, dvema mesecema in pet- 
najstimi dnevi," je uslužno odgovorila ženska. 

"Hvala," je rekel Prekla, hitro preračunal v mislih, nasta- 
vil datum in potegnil vzvoda. Preden sta znova zdrsnila v 
časovni vrtinec, je še slišal Kanto reči: "A bi mi mogoče 
takole iz prve roke lahko razložili, kaj je to mira?" 


09. 10. -0004 
"Lahko bi počakal vsaj toliko, da bi izvedel, kaj je mira," 
je negodoval Kanta. "S tem strojem itak ne moreva niče- 
sar zamuditi," se ga je zaslišalo v hlevčku. Počutil se je, 
kot bi se vanj uprle vse oči tega sveta in še kak par ono- 
stranskih. 
Prekla je brez besed strmel predse. "Tu sva," je šepnil. 
Prizor pred njima ju je navdajal s strahospoštovanjem. 
Sredi hlevčka je v jaslih ležalo dete, ki je žarelo z mehko 
svetlobo. Nad streho so se spreletavali angelci s tromba- 
mi v rokah, osel pa je neprizadeto žvečil mrvo. 
Prekla je nagovoril Jožefa: "Čestitke za otroka. Ni vam 
ravno podoben, ampak vseeno čestitke." 
"Ja, očitno se je vrgel po mamici," je dejal Kanta in po- 
gledal Marijo, ki je utrujeno počivala ob jaslih. 
"Amm, živijo, Jezus. Kralja, ki prihaja, hozana, pa te sce- 
ne," je bleknil Prekla. "Si smeva sposoditi par bilk slame? 
Za spomin. Nič drugega." 
Dete se je zvonko nasmehnilo. Prekla je pogledal Jožefa 
in ta mu je prikimal. Popotnika sta pograbila vsak šop 
slame iz jasli, pomahala v slovo in sedla nazaj v stroj. 
"Že veš, kaj bova z njo?" je vprašal Kanta. 
"Nimam pojma. Bova že doma pogruntala." Prižgal si j 
cigareto, globoko inhaliral in nastavil časomer na stroju 
na leto 2012. Potegnil je vzvoda in ... 
Skorajda se je zadušil od kašlja, ko se ni zgodilo nič. Še 
enkrat je preveril datum, potegnil vzvoda in ... 
Še vedno nič. Razen tipanja po rami. Prst, ki ga je dregal, 
je pripadal Kanti. Ta mu je s prstom druge roke nakazo- 
val, naj se obrne. Za njima je stal vol, bolščal vanju s to- 
pim pogledom in jima kazal belkast jezik. Prekla je sklo- 
nil pogled. Ris okrog stroja je bil mestoma razmazan, 
nekje pa ga sploh ni bilo več. 
"Ga znaš popraviti na pamet?" je vprašal Kanta. 
"Ne," je zastokal Prekla in zaklel tako mastno, da so an- 
gelcem od groze popadale trombe iz rok. "Ti?" 
"Ne. Kaj sem pa vedel, da ga bova morala znova risati." 
"Kaj pa zdaj?" 
"Nimam pojma. Vem pa nekaj drugega." 
"Kaj?" 
"Za kaj bo dobra sveta slama." 
" Ja?" 
"Za tobak. Vsaj upaš lahko, da bo. Sicer se ti bo zmešalo, 
ko boš skadil tole škatlico do konca. Do naslednjega čika 
je več kot tisoč petsto let." 


StricBedanc 


december 2012 


CRTIČ DELUKS 


oHoHol ČE To 
| NI ZASEKAMož 
OSEBNO! 


1 16 E KAM 6RE |N 
a KAK dej ZANJ NEK] IMA 
8) hi ta, V ROKAH TISTO 
a LO ( 


(U OGROMNO MACoLo? 


ALNO ZNOREL PA NIHČELO | 
kia IVA, ) 


NE PosIVšA, 
JA 

|( ZDAJ IMAM PA TEGA 
DoKoNčNO DoVoLy, 


UHT TALE DVA HRIBA MI 
GRESTA. ŽE PRAV POSEBNO 
IVce ll] GRRRI 


OMoHo! zDAV PA JE PRIŠEL 
Še Božiček, PA. SoNCE TUDI 


TE BOM PohoDIL, 
JASNO, " 


SMReKoMoR 2042 [3 « « o o s O » e 


Iz PRISTOG 


Telekom Slovenije, d.d., 1546 Ljubljana 


A 


JI": 


LI LIJ RR, 
SAMSUNG 


Android 4.1 1 GHz dvojedrni 
Jelly Bean procesor 


Super AMOLED Funkciji Direct Call 
zaslon in S Voice"" 


Samsung NAJNAJ 12 
Cin mev Galaxy S II mini Premium 


po 12 €" 


"V akcijski ponudbi so količine omejene, akcijska ponudba velja ob sklenitvi/podaljšanju naročniškega razmerja za storitve Mobitel za itak pakete (24 mesecev) s storitvijo izbira 
e o NAJNAJ 12 Premium, za vse, ki nimate veljavnega Aneksa GSM št. 8/2005 oz. GSM št. 8/2005 Povezani (12 mesecev) ali UMTS št. 14/2005 oz, UMTS št. 14/2005 Povezani (24 
e mesecev) ali samostojnega Aneksa GSM št. 18/2009 02. GSM št. 16/2009 Povezani (24 mesecev) sli UMTS št. 17/2010 (24 mesecev) ali UMTS št. 18/2011 (24 mese 
. cev) ali UMTS št. 19/2012 (24 mesecev] in izpolnjujete ostale pogoje. Storitev izbira NAJNAJ 12 Premium vključuje storitvi Mobilna TV in integral. Izbira NAJNAJ 12 
ba Premium se doda itak paketom, kar pomeni, da ima naročnik v dobi 24 mesecev na prejetem mesečnem računu dodatnih 12 € z DDV za nakup mobitela. 
Prodajna ponudba itak paketov je objavljena na www.mabitel.si, "" Direct Call (pripomoček za klicanje) in S Voice (glasovni pomočnik), 


HAY ooo ooo oa aaa sana oaoanananananonn? 


444 


OO OO OO 0000000 0000000000000 000000000 000000000000000000000000ooooooso0vo?? 


wMa.. 


ze. aa, 
ha be "i 
pr 

a: 


m 
mad 
- 
s ses je 


Lo: KE 


NODODUO 
| ma s  EJEJEJEJE 


25)26 
so|31 |25|26|27 |28 WWW.JOKER.SI 


WWW.JOKER.SI 


JULIJ-VETROJEB 


PO TO SR ČE PE 


it Z JS A 56 6 7 


8 9 1011 (1Z1314 
J 

15 1617 18 19 ZO ZI1 
22 23 24 25 2e 27 28 


29 30 31 


AVGUST-RITOPRASK 
PO TO SR ČE PE 
i Z 8.4 
5 6 7 8 9 1011 
1213141516 1718 
19 20 21 22 23 24 25 


26 277 28 29 30 31 


SEPTEMBER-ŠOLOVAJ 
PO TO SR ČE PE 


a 3 4 585 6 77 8 
9 1011 12131415 
) 

16 17 1819 20 21 ZZ 


23 24 25 26 27 28 29 


30 


OKTOBER-MARONEK 
PO TO SR ČE PE 

1 2 3 4 5 6 
7 8 9 10111213 
141516 17 1819 20 


21 22 23 24 25 26 27 


28 29 30 31 


NOVEMBER-MOŠTNIK 
PO TO SR ČE PE 
1 z 3 
4 5 6 7 Bb 9 10 
ina Ma PE Pe 1415 | somi kva 
18 19 20 21 2Z 23 24 


25 26 27 28 29 30 


POKROVITELJ: 


GAMEWORLD.SI 


VEDNO NAJNOVEJŠE IGRE, VEDNO NA ZALOGI! 


DEGEMBER-SMREKOMOR 
PO TO SR ČE PE 


ea 3 Ad $ 6 "7 8 
9 TO11 1Z 183 14 158 
16 17 18 19 20 21 22 
23 24 25 26 27 28 29 


30 31 


